urfea de 


Urmuz ŞI 


resupun că vor exista cititori care 
vor fi contrariaţi de această alătu- 


rare cu tentă comparativă, dar mă 
grăbesc să precizez că intenţia rândurilor 
de faţă este mai degrabă de a semnala o 
temă de cercetare şi că între cei doi mari 
există mult mai numeroase legături, ase- 
mănări chiar, decât ne putem imagina la 
prima vedere. Evident, putem distinge un 
număr de paliere diferite ale discuţiei. 

La modul exterior, neliterar, biografic — 
dar cu referiri psihologice, sociologice etc. 
- putem face o lungă listă de asemănări- 
corespondențe, unele cu adevărat semni- 
ficative. Nu intru în amănunte, întrevăd 
|| o teză de doctorat cu această temă... 

Au trăit amândoi puţin, cam acelaşi 
număr de ani — ba chiar exact 40, dacă 
plasăm naşterea lui Eminescu în 1849, 
conform menţiunii din Psaltirea familiei. 
Au venit pe lume în familii cu mulţi copii, 
cu o bună stare materială şi bună educaţie. 
Nu au fost căsătoriţi, au avut sau au fost 
bănuiţi că au avut mai multe „amoruri”, nu 
neapărat fericite. Amândoi au avut legături 
strânse cu teatrul, prieteni buni printre 
actori. Moartea amândurora comportă 
o doză de mister, în ambele cazuri sunt 
sugerate probleme de sănătate, depresii, 
ba chiar şi posibile agresiuni. 

Inteligență, curiozitate ştiinţifică şi 
putere de muncă ieşite din comun. Caietele 
lui Eminescu ne stau dovadă, în cazul lui 
Urmuz, ne bazăm pe mărturiile familiei, 
mai ales pe cele ale sorei sale Eliza. Lada 
de aproximativ un metru cub, pusă în 1930 
la dispoziţia lui Saşa Pană, Geo Bogza 
şi Ilarie Voronca de mama lui Urmuz, 
aminteşte de lada cu manuscrise emi- 
nesciene donată de Maiorescu în 1902 
Bibliotecii Academiei Române. Probând 
puterea de muncă a lui Urmuz, ea conţinea 
multe versiuni „trudite” ale manuscriselor, 
peste zece de multe ori, plus două caiete 
cu cugetări şi, jumătate din volum, partituri 
ale unor compoziţii muzicale — pierdute 
încă din anii 1930. Aş extrage de aici 
şi aş sublinia cu deosebire respectul 
amândurora faţă de textul scris, respectul 
pentru limba română. 


cultură impresionantă la amân- 
O: limbi străine, literatură, arte, 

mitologie, filosofie (mai ales 
germană) etc. Ambii au fost precoci, con- 
ştienţi de menirea lor încă din copilărie- 
adolescenţă. În ciuda frapantei diferenţe 
de amploare a operei, posteritatea celor 
doi este (Ia fel de) impresionantă. Cu multe 
sincope, perioade de „uitare” în cazul lui 
Urmuz, dar, în comparaţie cu numărul de 
pagini pe care le-a publicat, 
considerată în mai multe 
locuri ca uluitoare. Două 
argumente recente, numerice, 
despre care s-a mai vorbit în 
revistă: numărul de traduceri 

şi numărul de portrete 

| realizate de graficieni din 
toată lumea. 

Mai adaug, pe acest palier, 
oarecum exterior, că biogra- 
fiile celor doi încă mai su- 
portă discuţii, interpretări, 


Monumentul eroilor din Techirghiol 


Horia Bădescu: Glose la fenomenologia 
barocului românesc 
lon Fercu: Nietzsche, sihastrul din noi 
Theodor Codreanu: Pamfil Şeicaru: 
Între camarilă şi Dotla asiatică 
Mihai Nadin: Maşina de scris 
şi libertatea de a gândi 
Maria Vaida: Dimitrie Cantemir, 350-300 
Rodica Lăzărescu: Niculae Gheran 
în oglinda corespondenţei 
Ducu Gheorghiescu: Misteriosul doctor 
lonescu-Buzău 
Nicolae Melinescu: O misiune 
spre niciunde 
Raia Rogac: De vorbă 
cu sculptorul lon Zderciuc 

investigaţii — iar pentru Urmuz (şi familia 
lui) mai avem lucruri de aflat şi chiar 
mai apar din când în când detalii inedite. 

Legături-comparaţii între Urmuz şi 
Eminescu s-au mai făcut. 

Primele referiri ţin, cum este de aşteptat, 
de poziţia lui Urmuz vizavi de Eminescu. 
Eliza Vorvoreanu o spune pentru prima 
dată: „Dintre poeţi era în admiraţia lui 
Eminescu şi a poeţilor simbolişti francezi”. 
Nicolae Balotă, în monografia Urmuz, 
Editura Dacia, Cluj, 1970, preia informaţia: 
„Ar fi vrut să călătorească pe urmele 
exploratorilor, să cunoască întreg globul, 
să cerceteze obiceiurile tuturor popoarelor 
[asta, apropo şi de curiozitatea ştiinţifică — 
n.m., GP]. Se mulțumea, deocamdată, să 
iasă la plimbare, cu poeziile lui Eminescu 
la subsu-oară.” 


primă comparaţie directă Urmuz- 
O Eminescu o face însă Geo Bogza, 

în Urmuz premergătorul, articolul 
de fond din revista unu din noiembrie 1930. 
Paragraful cu pricina este reprodus de 
Marin Mincu în antologia Avangarda 
literară românească. De la Urmuz la Paul 
Celan, Ediţia a III-a, revăzută şi adăugită, 
Editura Pontica, Constanţa, 2006 (pag. 17): 
„Astfel, dintr-o meditaţie care-l va fi dus 
cine ştie peste câte graniţe ale realităţii 
şi din violenţa necesităţii de a fi prezent 
într-un concret pe care-l dispreţuia şi din 
care s-ar fi vrut evadat, s-a născut arta 
acestui straniu Urmuz, care, alături de 
Eminescu, prin zbuciumul şi sfârşitul lor 
tragic, prin încăpăţânarea de a nu găsi în 
viaţă vreun confort oarecare, sunt singurii 
la noi care au ridicat pulsaţiile literaturii 
până acolo unde peste ocean le-a dus 
Edgar Poe şi în Franţa galeria ciudată, 
de panopticum, a poeţilor blestemaţi.” 

Îl aprobă Marin Mincu şi-l întăreşte pe 
Geo Bogza: „Din aceste rânduri, atât de 
decise, se constată că lecţia avangardistă 
este deja definitiv clasicizată, întrucât nu- 
mele lui Urmuz va fi asociat în mod curajos 
celui al lui Eminescu, ilustrându-se astfel 
valoarea sa modelizantă pentru constitu- 
irea noii tradiţii. În fapt, Geo Bogza nu 
exagera. Într-adevăr, cu puţină îndrăzneală, 
pentru un cercetător avizat, într-o istorie 
posibilă a evoluţiei formelor poetice româ- 
neşti, valoarea lui Urmuz poate fi compa- 
rată cu aceea a lui Eminescu. Prin Urmuz 
se poate observa cum, pentru prima dată 
în Europa, criza profundă a conceptului de 
literatură devine o achiziţie românească.” 
(Toate sublinierile îi aparţin lui Marin Mincu 
— care chiar era un cercetător avizat...) 


(Continuare la pag. 2) 

Toate-s vechi şi nouă toate... 


cutele evenimentelor vestita lege privitoare 

la consiliile judeţene, acest fidel pandant 
al proiectelor care au de ţintă introducerea 
votului universal în România. Prin această lege, 
fragmentară şi ad-hoc ca şi cea comunală, se 
dispune şi pentru personalul menit a administra 
judeţul metoda de alegere sancţionată deja 
pentru comune. Acesta este al doilea pas spre 
demagogia autoritară, căci mai suntem încă 
în poziţiunea de-a putea număra aceşti paşi. 

Nu vorbim aci de inechitatea sufrajului 

universal, mai ales în forma propusă de di 
C.A. Rosetti. Oamenii sunt o dată din natura 
lor inegali, unul prin muncă şi merit se ridică 
pe scara socială, un altul rămâne pe loc, şi poate 
că trecerea din colegiu în colegiu, înălţarea 
politică a unui om într-o sferă din care să poată 
determina cu mai multă greutate voinţa publică 
să se fi considerat ca o răsplată datorită meritu- 
lui sau, ca-n vremile vechi, ca o datorie pe care 
calităţile superioare să fie obligate a le presta 
statului. In vechime, aproape toate prerogativele, 
câştigate prin lupte şi muncă, erau în realitate 
datorii, era obligaţiunea celui ce o merita de-a 
servi statul mai mult şi mai bine decât altul care 
nu se distinsese. Votul universal le confundă 
toate acestea într-o apă; omul ce ar avea putinţa 
de-a se ocupa cu afacerile publice se confundă 
cu cel pentru care alegere şi eligibilitate sunt 
o belea, toţi sunt puşi pe aceeaşi linie: cel ce 
nu caută câştig în politică e pus în acelaşi rang 
cu cei ce, prin industria aceasta modernă, nu 
au nimic de pierdut, ci totul de câştigat. Intere- 
sele claselor celor mai vechi şi mai importante 
ale poporului nostru se pun pe-o linie cu votul 
imigraţiunii de ieri, de alaltăieri; şi cu toate 
acestea inechitatea e poate defectul cel mai mic 
al legii. La imputarea cum că e nedrept de-a se 
şterge prin măsuri politice deosebirile dintre 
oameni, rezultate din natura şi aptitudinile lor, 
ni s-ar putea răspunde că politica nu are a face 
nimic cu morala, că nu echitatea, ci rezultatele 
practice ale unei legi este ceea ce se are în 


N 
| ncă din sesiunea trecută se ascundea în 


(Urmare din pag. 1) 


dar Geo Bogza adaugă nuanţe/argumente în cartea Eu sunt ţinta. 
Geo Bogza în dialog cu Diana Turconi, Editura Du Style, Bucureşti, 
1996: „Prin zbuciumul lăuntric, prin curajul de a nu-i cere vieţii vreun con- 
fort oarecare, prin sfârşitul tragic şi puritatea aspirațiilor, Urmuz stă lângă 
Eminescu.” (pag. 53) lar mai jos, pe aceeaşi pagină: „Cred că neobişnuitul 
vieţii lui [Urmuz] l-a dus la o tensiune pe care n-a mai putut-o suporta. 
EI a plătit cu viaţa literatura pe care a scris-o — şi de aceea este atât 


N u elaborează aici Marin Mincu, nu ştiu dacă a făcut-o în altă parte, 


de autentică.” 


Merită subliniat că şi Nicolae Balotă, în monografia amintită, menţionează 
apropierea pe care Geo Bogza o face între Urmuz şi Eminescu, justificându-l 
pe Geo Bogza: „El e, poate, singurul avangardist care putea face o aseme- 
nea legătură, fiind cel care nu se lepădase nicio clipă, chiar în anii acelui 


anarhism poetic, de Eminescu.” 


Geo Bogza se referă la existenţa celor doi, Marin Mincu se referă şi la 
evoluţia formelor poetice româneşti. Pe terenul celor de pe urmă, al gândirii 
şi filosofiei, subiectul este repus în discuţie, pe un ton şi mai tranşant 

Domnul Eminescu scris-a 


vedere. Care însă vor fi rezultatele acestei 
reforme, ce bine pentru ţară şi pentru instituţii 
poate rezulta din ea? Decretată pentru comună 
şi judeţ şi în curând pentru Cameră, ea şterge 
până şi urma independenţei de caracter în 
colegiile electorale; colegiul al IV-lea, devenit 
majoritar, al tuturor alegătorilor, pururea guver- 
namental, ne va conduce la un despotism 
pseudoparlamentar lipsit de orice control. 


hiar acum, când o mână de oameni 
( independenţi tot mai găsesc mijlocul 

de-a pătrunde în Adunări, controlul nu 
este nimic mai puţin decât eficace; miniştri şi 
partid guvernamental trec peste întâmpinările cele 
mai justificate cu câte un sofism calculat după 
uşurinţa auditorului sau cu câte-o contra-acuzare 
vulgară. Ce va deveni însă controlul ce are a-l 
exercita puterea legiuitoare când atotputernicia 
guvernamentală nu va mai avea a se teme nici de 
criticile cuviincioase ale unei opoziții moderate? 

Abatele Galiani, o figură cunoscută în saloa- 
nele din vremea lui Ludovic al XV-lea, zicea 
între altele: În ţări neroditoare găseşti datini 
republicane şi guvern republican, navigaţie 
şi industrie, pace, linişte, economie, gol istoric 
şi urât; în ţări roditoare afli inegalitate de clase, 
glorie, onoruri, biruri mari, mult zgomot, mari 
răsturnări şi o istorie care are haz la citit. 

Fără îndoială România cată a se număra între 
ţările roditoare şi, deşi poate promiscuitatea 
etnică şi nestatornicia climei nu ne predispun la 
mari răsturnări, nici ne lasă s-ajungem la mare 
glorie — dar haz are istoria aceasta, mai ales cea 
modernă, şi veacurile viitoare nu vor putea să 
treacă fără un zâmbet de dispreţ peste uşurinţa 
cu care aruncăm de la noi bunuri morale pentru 
care un alt popor, mai aspru, mai primitiv şi 
mai tânăr, ar risca liniştea publică chiar. Ei bine, 
prin proiecte fragmentare şi votare ad-hoc, se 
escamotează în România Constituţia şi regimul 
electoral şi această răsturnare cu susu-n jos 
a sorții politice a ţării, această desființare prin 

subrepţiune a libertăţilor 
publice nu mai are puterea 
de-a tulbura apatia în care 
am căzut. 

Ce ne mai interesează 
pe noi, ce mai e în stare 
a ne mişca? S-ar părea că 
ne-am săturat de spectaco- 
lul inegalităţii, decretate 
oficial, între nulitate şi 
merit. Atâtea nulităţi s-au 
ridicat în cei din urmă ani, 
atâţia cavaleri de industrie | 
s-au îmbogăţit încât specta- |!” 
colul nu ne mai interesează 
şi pare c-am voi să vedem 
ceva nou, fie chiar cu preţul 
libertăţilor publice, fie chiar 
sub absolutism. 


Monumentul lui 


Mihai Eminescu 
u mai e îndoială IE AG Co ee 
N pentru nimenea că reformele ce se 
operează acum constituie începutul 
dictaturii d-lui |. Brătianu; nu e îndoială că 
colegiul său al IV-lea ne va majoriza pe toţi, ne 
va închide gura tuturor. Pare c-am voi s-o vedem 
şi asta, pare c-am voi să asistăm la spectacolul 
ridicării unei pături de noi comedianţi politici, 
unei noi serii de păpuşi dătătoare din mâini, unor 
noi speculanţi ai intereselor şi banului public. 
Şi care e scopul măreț pentru care sacrificăm 
cu uşurinţă ceea ce greu va fi de recâştigat? 
O mare acţiune în afară, mari îmbunătăţiri înlă- 
untru, cărora li s-ar opune cineva? Această lovire 
de stat, pe care o aprobă Parlament şi Coroană, 
are un scop superior actualităţii, o menire pro- 
videnţială, o justificare istorică? Nimic din toate 
acestea. Singura menire este perpetuarea la 
putere a unor ambiţii bolnăvicioase şi a unor 
nulităţi atât de comune şi atât de maloneste 
precum nicio ţară din Europa nu le mai poate 
produce. 
(Timpul, 12 noiembrie 1882) 


(cu şi mai multă îndrăzneală, ca să punctez precauţia lui M. Mincu), recent, 
de poetul-filosof (existențialist la rândul său) româno-francez Sorin Cerin. 


Este vorba despre articolul Urmuz şi pertinenţa sinuciderii, apărut în numă- 
rul din septembrie 2023 al revistei. Nu reiau, amintesc doar dinspre final 

că dl Cerin îl consideră pe Urmuz „cel mai important poet-gânditor român 

al secolului al XX-lea şi unul dintre cel mai mari poeţi-gânditori ai naţiunii 
române, care să poată sta alături de Eminescu”. Formulările sunt categorice, 
argumentele sunt explicite. Important de subliniat: fiecare cu secolul lui, nu 
o comparaţie directă, care în literatură/cultură este în general un lucru deli- 
cat, nerelevant — cu un detaliu care merită remarcat: Urmuz este considerat 
poet. Poet-gânditor, poet-prozator-gânditor, dar de fiecare dată poet. 


o abordez aici (ea este parţial întreprinsă în prezentarea cu acelaşi 
titlu ca textul de faţă pe care am făcut-o la Congresul Mondial al 
Eminescologilor, ediţia a XII-a, Chişinău, 31 august-1 septembrie 2023). 
lar luna viitoare, noiembrie, aminteşte chiar de acel noiembrie, al 
transformării în cenuşă de stele... 


A ceasta este o afirmaţie care merită o discuţie separată, pe care nu 

Homo sapiens 


Horia BĂDESCU 


La începutul anilor 
şaptezeci ai veacului 
trecut, atunci când remarcabilul 
ui om de cultură Edgar Papu, 

z o personalitate luminoasă, 
prinsă fără de voia sa între ireconciliabilele tabere 
din „războiul celor două roze” care măcina lumea 
literară românească, îşi publica admirabilul studiu 
Barocul românesc, în deja pomenitul meu Jurnal 
imposibil m-am nevoit să încerc câteva reflecţii iscate 
de supunerea unor aspecte ale culturii noastre, cu 
precădere a celei populare, mai de îndelungă vreme 
purtătoare de valori spirituale specifice, la radiografia 
valorilor şi motivelor definitorii ale barocului. Mă 
iluzionez a crede că ele pot fi de interes şi astăzi. 


pace apare în ţările europene cele mai 
adânc fecundate de spiritul Orientului (Spania, 
Portugalia, Italia). Prin urmare, nu este el cumva 
realizarea în orizontul spiritual a veşnicei încercări 

a Orientului de a cuceri Occidentul!? Nestatornicia, 
relativitatea, gustul spectacolului, strălucirea excesivă, 
torsada, proteica mişcare a nisipurilor şi a hoardelor 
nu sunt caracteristici prin excelenţă ale Orientului? 
Congştiinţa tragică barocă nu este tocmai cezura 
iscată din suprapunerea relativismului oriental 

peste pozitivismul european şi a Nirvanei peste 
frământatul lad creştin? 


N u este exclus ca dominanta spiritualităţii 
româneşti să fie barocă. Cel puţin istoric există 
toate premisele specifice trăirii baroce în acest spaţiu 
de interferenţă a celor două orizonturi. 


iar a însemnat pentru noi un permanent tâte 
ă t6te cu moartea. Generatoare în spirit a unei 
străluciri manifestate printr-un panteism de o nuanţă 
aparte. Dorul românesc, cumpănirea trăirii abisale 
în strălucirea unei dulci sfâşieri, a sentimentului acut 
al rănii, fie că e vorba de trăirea thanatică, erotică 
sau familial-socială (înstrăinarea). 


D: remarcat că acel „siglo d'oro” al barocului 
românesc despre care vorbeşte Edgar Papu 
este cel imediat următor ultimei şi celei mai grandi- 
oase manifestări a ideii imperiale la noi, Magna 
Valahia lui Mihai Viteazul. 


onomenul este vizibil şi în dans. Nu numai 
în profuziunea formală a dansului popular, o 
diversitate spectaculoasă pentru un spaţiu etnic redus 


Nietzsche, sihastrul din noi (Il) 


a altora, îşi cauterizează rănile „cu piatra 
iadului”, dar salvează sinceritatea, chiar 
şi cu preţul unei sihăstrii în care tăcerile îi mistuie 
puţinele bucurii terestre. Câţi argonauţi ai spiritului 
au mai avut tăria de a urma cursul învolburat al 
acelui Amicus Plato sed magis amica veritas, mărtu- 
risit de Aristotel în Etica nicomahică? Nietzsche nu 
vrea niciodată să fie fericit, ci doar veridic. Nu este, 
aidoma lui Goethe, un tolerant, un diplomat. Conflictul 
cu lumea e deschis. Operează fără anestezie; reţeta 
pentru etapa post-operatorie nu conţine calmante. 
Nu-l interesează decât acea parte a viului care poate 
supravieţui natural suferinţei. Are o predispoziţie 
tragică pentru sfidarea primejdiilor mari, deşi ştie 
că în această atitudine se poate ascunde glasul de 
sirenă al sinuciderii. „Clădiţi-vă casele pe Vezuviu!” 
Asta ne striga el. „Gradul de primejdie în care un om 
trăieşte cu el însuşi” este unica măsură a valorii sale. 
Când ajunge pe un pisc, Nietzsche simte că 
în genunea care-i face cu ochiul se piteşte un 
adevăr mult căutat şi se aruncă după el fără plasă 
de siguranţă. Are credinţa că adevărul nu ucide, 
ci doar doare, deşi istoria omenirii l-a contrazis 
de multe ori. Părăseşte totul — patria, profesia, 
prietenii, confortul, sănătatea — pentru a-şi asigura 


Pi: prietenia lui Richard Wagner, 


(niciun alt popor nu are o varietate atât de mare de 
dansuri populare), ci şi, şi mai ales, în spectaculosul 
pasului şi în acea vitalitate îndârjită, în acea ţâşnire 
bruscă şi strălucitoare, obstinat sfidătoare, compen- 
sând o trăire naţională permanent ameninţată în 
suveranitatea ei. Este semnificativ faptul că o ase- 
menea expresivitate a dansului mai apare în Irlanda 
şi Spania decadenţei sau în sirtaki-ul unei Grecii 
trăind sentimentul decăderii Imperiului de Răsărit. 


A trăire barocă, convertită artistic, este 

şi mai profundă în zone precum Maramureşul, 
scaun voievodal născător de descălecători, trăind 
decăderea lentă a măreției istorice, sau, în ansamblul 
Transilvaniei, mai accentuată fiind expresia unei trăiri 
defensive, datorată unui sentiment sporit al amenin- 
țării fiinţei naţionale. 


răgănarea, tremolo-ul, „nodu!” doinei nu este 
decât torsada transpusă melodic. 


privire atentă a costumului popular surprinde 
acea invazie a materialului asupra formei, 
caracteristică barocului. 


ostumul popular românesc este o expresie 

tipic barocă. Explozia de forme şi culori, 
fantezia, toate par a converge către stârnirea acelei 
maraviglia baroce. Supus unei pronunţate relativităţi 
a monumentalului, ne putând să se exprime deplin 
arhitectural, pictural sau sculptural, românul mută 
compensatoriu dorinţa de fast în lucrătura costumelor 
şi în spiritul oral. 


C „spaţiu mioritic” al lui Lucian Blaga, 
acel deal-vale legănător nu este decât 
dulceaţa curbei care taie asperităţile unghiului. 


E paradisului baroc o dă în folclor 
grădina minunată a basmelor. 


imic mai aproape de acea aparenţă înşelă- 

toare, de acea dualitate esenţă/aparenţă, 
de acea disimulare barocă decât lumea basmului 
românesc. Lumea mârţoagei care ascunde în sine 
un vitalism debordant şi miraculos, a strălucirii care 
se transformă în tern şi a insignifiantului aparent, 
purtător al valenţelor rare (vezi cele două fete din 
Fata moşului şi a babei şi darurile lor), a vârstelor 


libertatea gândirii. Şi-a schimbat destinul în mit; 
poate că şi de aici vine o mare parte a strălucirii 
sale. Are gena unei libertăţi primitive, cu o mărturi- 
sită voinţă de putere. Spaima cenzurii nu l-a locuit 
niciodată. A preferat, din instinct, să trăiască 
periculos, nu vegetativ. A sfidat mereu sabia lui 
Damocles. Nu i-a plăcut nimic din ceea ce e călduţ, 
ocrotitor. A fost fericit doar atunci când, după mari 
dispute, a putut exclama: „Mi se pare că am revenit 
dintr-o expediţie în Groenlanda!” Când cineva spune 
că vede seninul vieţii, parcă îl auzi exclamând: 
„Orbule, mereu este un senin mai înalt!” 


şoaptă a libertăţii se lasă mistuit de orice 

flacără. Meniul supravieţuirii sale s-a 
născut din reţeta ticluită de primejdii. Vrea să fie 
„prinţ în afară de lege”; şi reuşeşte. E o specie de 
om „esențialmente supranatural şi nomad”. Se simte 
strâmtorat, ca într-o carceră, între graniţele unei ţări 
uniforme, şablonizate, cu o singură limbă. Nu vrea 
în jurul său pereţi, ziduri, limite, lacăte, gardieni. 
Tânjeşte după condiţia de a fi a păsării fragile care 
este îndrăgostită de cer, chiar dacă ştie că vulturul 
stă la pândă. Poate că din acest nicăieri al văzdu- 
hurilor primejdioase vine Nietzsche. Poate că în 


E: un mare risipitor. Pentru cea mai mică 


Glose la fenomenologia 
barocului românesc 


feminine convertite prin magie, a dezacordului 
între frumosul moral şi cel fizic, între benevolenţia 
interioară şi gestul aspru, între viziune şi realitate. 


Ny|izeuiosu fantasticul basmului românesc 
este unul al strălucirii, al uimirii, al încărcăturii 
fastuoase şi percutante, al înminunării cum ar zice 
cineva, nu al groazei, al spaimei, al terifiantului. Bosch 
ar fi de neconceput pe tărâm spiritual românesc. 


A, Moe Circe este de o impresionantă frec- 
venţă în creaţia populară românească, 
poate nu străină de statornicul contact cu elenismul, 
cu Bizanțul şi cu Grecia post-bizantină. Şi zic acum, 
peste ani, deloc străin de eternul feminin şi de acea 
latură obscură a dominantei carnale care bântuie 
lumea modernă. 


ondiţia frecvent proteică a vrăjitoarei, în bas- 

mul românesc. De reţinut şi episodul succe- 
siunii de forme despicate de sabia voinicului aflat pe 
urmele răului: mistreţ, iepure, potârniche etc. Poate 
şi o sugestie a faptului că răul se află până şi în cea 
mai neînsemnată alcătuire, în însăşi celula viului. 


Fa din dafin nu este decât o autohtonizare 
a mitului lui Daphne şi Apollo, îmbogăţit 
cu perspectiva barocă a fluidităţii formale. 


biceiurile româneşti nu sunt decât nişte 

strălucitoare spectacole, nişte magnifice 
montări, începând de la nuntă până la înmormântare, 
răspunsuri baroce la relativismul lucrurilor. 


Nioeea thanatică, aşa cum e ea ilustrată 

în credinţele populare, în basm, în bocet, 
face un racursiu spectaculos şi baroc de la religia 
oficială. Nimic din Hadesul elenic sau latin, nimic 

din dantescul medieval. Călătoria în celălalt tărâm 

ia forma unui spectacol fabulos, dar lipsit de terifi- 
anţă, o înminunare în solitudine şi incertitudine prin 
convergenţa spaţiului cosmic şi vegetal spre raporturi 
de o acută intimitate cu eul, prin redimensionarea 
spaţiului, a peisajului habitudinal la nivelul infinităţii. 
Singurul semn prin care se decodifică acest spectacol 
este ireversibilitatea drumurilor, direcționarea univocă, 
fără întoarcere, a fiinţei. Mioriţa, capodopera acestui 
tip de spectacol permanent, este o strălucită creaţie 
barocă, o transcendere a trăirii defensive, thanatice 
prin strălucirea spectacolului cosmic. 


lon FERCU 


laboratoarele mitice ale 
acestei vieţuiri a prins formă 
strălucirea sa. 

Când priveşte din aceste 
înalturi ale libertăţii, Germania 
(„un popor care buchiseşte”) 
îi pare a fi împopoţonată cu 
nişte caraghioase „coloane ale 
victoriei”, dragul lui Schopenhauer este perceput 
ca un spirit cu stomacul stricat, Kant ca un moralist 
oficial, de stat, ipocrit, Goethe însuşi este geniul 
încarcerat între limitele unor orizonturi care i-au furat 
libertatea. Realizezi că el a evitat toate deşerturile 
spiritului în care sunt lanţuri, atunci când strigă: 

„Am săltat!... Am evadat!” 


această piaţă a libertăţii în care orice cuvânt 

este dezrobit, niciun gând nu se mai teme 
de arşiţa oficială a valorizării. Ştie că „un om mare e 
împins, covârşit, hărțuit, martirizat, până ce se retrage 
în singurătatea sa”. („O, Singurătate, patria mea 
Singurătate!”) În această visată patrie nu mai este 
apatrid; e la el acasă. Rătăceşte precum Zarathustra, 
după voia inimii, căutând chei pentru decriptări ale 
misterelor jinduite de multă vreme. 


N ietzsche ştie însă care este mercurialul pe 


> 

Fulguraţii 


a primului Festival Enescu, 1958, şi-mi 
amintesc că în acel septembrie am ascultat 
la micul aparat rusesc, de ebonită, Concertul în Re 
minor pentru două viori şi corzi de Johan Sebastian 
Bach, interpreţi Yehudi Menuhin şi David Oistrach, 
dirijor George Georgescu. Apoi opera Oedipe, sub 
bagheta lui Constantin Silvestri, cu baritonul David 
Ohanesian în rolul titular, mezzosopranele Elena 
Cernei şi Zenaida Pally, basul Nicolae Secăreanu, 
soprana Valentina Creţoiu... Am avut o invitaţie de 
la ziar, am stat în picioare pe culoarul din dreapta 
(ajunsesem mai târziu?) şi am ascultat cu emoție 
o muzică pe care nu o prea înţelegeam. Apoi, 
amintire clară: al doilea Concert în Si bemol major 
de Johannes Brahms, interpretat de Claudio Arrau, 
văzut la televizorul din holul apartamentului în care 
locuia Trudi R. Era una din primele emisiuni TV pe 
care le vedeam şi am fost grozav de impresionat 
atât de marele talent al pianistului, cât şi de efortul 
interpretării: picăturile de sudoare care i se prelingeau 
pe faţă, pe nas, în prim-planuri cum nu mai văzusem. 
Nici nu pot crede c-au trecut de-atunci 53 de ani! 
(26 noiembrie 2011) 
n 

ntr-o revistă din Franţa, un scriitor algerian, 

Aziz Chouari, evocă cu nostalgie sărbătorile 

copilăriei şi adolescenţei sale. Printre altele: 
Ziua Portocalelor la Boufarik, Sărbătoarea Cireşelor 


C itesc în România literară nr. 46 o evocare 


ând pentru cele 40 de exemplare 
| din capodopera Aşa grăit-a Zarathustra, 

editată cu resurse financiare personale, nu 
găseşte decât vreo şapte suflete cărora să le trimită 
cartea, începe să se simtă străin şi în această patrie 
a Singurătăţii atât de mult râvnită. Golul din jurul 
său creşte neîncetat. Peste tot cresc şi tăceri. A fost 
o vreme în care golul era prezent doar între opera 
sa şi lume. Spre finalul supravieţuirii, prăpăstiile 
se aşază şi între omul Nietzsche şi lume. EI, cel 
dur ca un diamant, e bulversat („...să nu auzi niciun 
răspuns, niciun ecou, nimic, nimic, ci numai muta şi 
mereu înmiita singurătate”). E o tortură care-l poate 
arunca pe orice om pe calea unei Golgote. Atunci, 
ocolit chiar şi de prieteni, i s-a părut că este rănit de 
moarte. Simte cum mândria îi sângerează; curge de 
acolo un sânge care otrăveşte singurătăţile. A năruit 
toate altarele lumii şi-şi vede în mare primejdie 
propriul altar. EI, care n-a ştiut niciodată ce este frica, 
acum tremură că nu va supravieţui succesului operei 
sale. Scrie Ecce homo, un fel de dans deasupra 
prăpăstiilor. Din genuni aude muzica fostului prieten, 
Wagner. Şi zice mereu: „Când te uiţi îndelung în 
abis, abisul se uită la tine”. Nu cade însă în prăpăstii. 
E doborât ca un muritor de duzină. E o mistuire 
imperială: cade pradă propriei sale lumini, propriei 
străluciri. În mijlocul unei înfiorătoare părăsiri a 
avut tăria surprinzătoare de a nota: „Eu sunt un 
eveniment din istoria universală, care despică în 
două istoria omenirii”. Ştia, era convins că mitologia 
păsării Phoenix se mutase în el. Experimentase în fel 
şi chip autoincendierea periodică şi regenerarea din 
propria cenuşă. Acum miza pe strălucirea cea mare 
a acestei incendieri. 

De unde atâta strălucire, atâtea onoruri compa- 
rabile cu ale unui star al secolului nostru? Poate că 
Jacob Burckhardt, unul dintre cititorii săi cei mai buni, 
a ghicit răspunsul când a spus că toate scrierile lui 
Nietzsche „sporeau independenţa în lume”. Poate 
că şi Nietzsche a întrezărit răspunsul, atunci când 
a dat cu bobârnacul peste toate gândurile ofilite ale 
savanților: „Nu există epoci istorice, există numai 
oamenii eroici”. Poate că acest hulit/admirat eroism 
l-a lipit de strălucire pe acest venit de nicăieri. 
Libertatea a fost sensul vieţii, sensul prăbuşirilor, 
reînvierilor şi strălucirii sale. A distrus totul, s-a nimicit 
şi pe el însuşi, pentru a ne oferi sensul unei alte 
lumi; una mai bună, zicea el. Sculptor de Univers, 
Nietzsche nu ne-a înghesuit niciodată în lumile 
lui: doar ni le-a propus. A simţit şi pericolul otrăvirii 
acestui Univers, atunci când, inevitabil, opera 
sa a plecat în lume fără ca el s-o mai poată apăra. 
Poate că şi aceste premoniţii i-au aşezat străluciri 
la butoniera moştenirii sale spirituale. 

In cea de a zecea carte a Metamorfozelor, 
Ovidius, ştim, deapănă povestea unui sculptor cipriot, 

la Miliane, Serbarea Strugurilor la Medea. Lectura 
îmi aminteşte minunatele după-amiezi petrecute la 
Constanţa, în grădina domnului Nicolau. Întârziam 
acolo în lungi taifasuri până înnopta, sorbind din 
licoarea dulce şi înmiresmată pe care stăpânul locului 
o distila cu dragoste şi artă din caisele pomilor sub 
care şedeam. Era acel lichid oranj-auriu, o băutură 
catifelată, creată printr-un savant echilibru între 
tărie şi aroma în care se întâlneau carnea, dar şi 
sâmburele amărui al caisei. Aşa încât nu m-am mirat 
aflând, câţiva ani mai târziu, că un înalt oaspete, 
urmaş al unei civilizaţii străvechi, a făcut o pasiune 
pentru această licoare, descoperită de el în ţara 
noastră. Caisata îşi câştiga astfel un titlu de nobleţe. 

Au trecut mulţi ani de atunci, au trecut câteva 
decenii şi mă întreb acum, trăind pe alte meleaguri, 
care a fost soarta acelui delicios nectar degustat în 
tinereţe. Mai există, oare, aidoma domnului Nicolau 
din Constanţa, împătimiţi ai blândului lichior de 
caise? Şi de ce n-am putea avea şi noi o sărbătoare 
a culesului din vii, a prunelor brumării, a merelor 
domneşti...? 

(22 aprilie 2019) 


ăldura pătrunzând în oase, mirosul 
| de sudoare proaspătă, senzaţii pe care 
n-am crezut niciodată că le voi încerca 
aici. Impresia de plenitudine pe care ţi-o dau soarele 


Pygmalion, îndrăgostit de propria operă. Singuraticul 
sculptor a zămislit din fildeş chipul unei femei. S-a 
rugat apoi, cu succes, de Afrodita, zeiţa frumuseţii şi 
a dragostei, ca să ofere viaţă acestei sculpturi. Din 
uniunea lui Pygmalion cu femeia sculptată a rezultat 
un fiu: Pathos. Suferinţă, după cum ştim, în greacă. 
Nietzsche, îmi place să cred, este un Pygmalion 

al filosofiei. Mă mai poartă gândul şi către efectul 
Pygmalion. Robert Rosenthal şi Lenore Jacobson, 
doi venerabili psihologi americani, trăitori printre noi, 
au propus acest efect psihologic (Efectul Pygmalion 
şi mecanismele sale de mediere în îmbunătăţirea 
rezultatelor academice: impactul factorilor psihologici 
asupra educaţiei). Pygmalion devine cel care poate 
genera valoare adăugată unei personalităţi. Aşteptă- 
rile ridicate investite într-o persoană conduc la îmbu- 
nătăţirea performanţei lor într-un anumit domeniu. 
Rosenthal şi Jacobson au aplicat principiile acestui 
fenomen la aşteptările profesorilor faţă de elevi. 
Poate că şi Nietzsche, prin investiţia de mari aşteptări 
în viitorul cititor, a generat o încredere mare în opera 
sa. Poate... Poate că, gândind eminescian la această 
perspectivă, aruncând anatema asupra criticilor săi, 

o fi rostit şi el, prevestitor, şi cu alte înţelesuri: „Ei 

au doar stele cu noroc/ Şi prigoniri de soarte,/ Noi 

nu avem nici timp, nici loc,/ Şi nu cunoaştem moarte”. 


imeni nu este profet în propria patrie. 
N Nici Nietzsche n-a fost profet în Germania. 

Un evreu danez, Georg Brandes, i-a sesizat 
fiorul genial. El l-a adus, de nicăieri, în atenţia publi- 
cului; chiar şi în cea a mofturoasei lumi academice. 
Un evreu care n-a simţit nicio tresărire de rasism în 
opera nietzscheană. Astăzi, după ce evreii au căzut 
victime prioritare ale nazismului, mai ales ei îl apără 
pe Nietzsche de tot felul de atacuri. Strălucirea 
discursului său îşi poate avea şi aici sursa. Practic, 


Paul DIACONESCU 


Homo sapiens 


şi căldura. Redescopăr 
voluptatea de a bea cu poftă 
un pahar de bere, un şpriţ. 
Plăcerile simple: pantaloni 
scurţi, cămaşa fără mâneci 
îmbrăcată direct pe piele, 
fără maicu, sandale de 
plajă. După câţiva paşi, iau — 
sandalele în mână şi merg în picioarele goale 
prin iarbă, pe asfaltul aleilor. Aş fi făcut aşa ceva 
în România? Nu cumva Suedia m-a ajutat să privesc 
cu alţi ochi micile bucurii pe care ţi le oferă natura, 
să preţuiesc un măr, o salată verde, o tomată... 
Şi soarele. Mai ales soarele. lar seara, plimbările 
cu foxterierul nostru se transformă în adevărate 
beţii ale simţurilor: ciripitul abia auzit al păsărilor care 
se pregătesc de culcare, umbrele tot mai lungi şi 
mai sumbre ale copacilor, adieri calde şi înmiresmate. 
Libertatea? O chestiune de temperatură. Soarele? 
Generatorul democraţiei. (Democraţia? O mai justă 
repartiție a razelor solare. Să fie, oare, întâmplător 
că ideea democraţiei s-a născut în sudul însorit, 
în Grecia antică?) 

Dacă vremea ar ţine tot aşa încă vreo două luni, 
aş putea spune că m-am întors în vara mea. 

(Stockholm, 26 iunie 1988) 


Nietzsche a fost martirizat. Trimis de unii în lada 
cu deşeuri toxice a istoriei, a revenit, aidoma păsării 
Phoenix, la viaţă. În 1889, cu un an înaintea morţii, 
Nietzsche îi scria lui Brandes: „Dragul meu prieten 
Georg! După ce m-ai descoperit, nu a fost mare 
ispravă să mă găseşti. Acum, problema este cum 

să mă pierzi. Răstignitul.” 

Enciclopedia Universală Britanică spune că „a fost 
cel mai mare autor de proză din literatura germană”. 
Max Scheler, Karl Jaspers, Albert Camus, Jacques 
Derrida şi Michel Foucault îl susțineau. Existenţialis- 
mul şi deconstructivismul i se datorează în mare 
parte. Teologi precum Paul Tillich, Lev Şestov şi 
Thomas J.J. Altizer au recunoscut valoarea scrierilor 
sale. Martin Buber, care a şi tradus din Aşa grăit-a 
Zarathustra, a recunoscut că l-a influenţat. Psihologi 
precum Sigmund Freud, Carl Jung şi Alfred Alder au 
cunoscut, şi ei, influenţa lui. Thomas Mann, Herman 
Hesse, Andre Malraux, Andre Gide, John Gardner, 
George Bernard Shaw, Rainer Maria Rilke sau 
William Butler Yeats s-au inspirat din lucrările 
sale sau au scris despre el. Giovanni Papini, care 
nu-l agrea pe Nietzsche, a spus că Aşa grăit-a 
Zarathustra este a doua carte din literatura germană, 
după Faust de Goethe. Nietzsche mi-ar da, desigur, 
în cap cu aceste argumente, ştiut fiind că nu avea 
niciun respect pentru principiul autorităţii. 


mai stat cu mâinile la beregata noastră, 

a lumii, aidoma lui Nietzsche. La beregata 
tuturor, fără excepţie: credincioşi, atei, iubitori de 
minciună, de adevăr sau de prejudecăţi. Ne-a sfidat, 
ne sfidează mereu şi sincer; fără ură. li seduce nu 
doar pe cei care-l admiră, ci şi pe cei care ar vrea 
să-l arunce în prăpăstii, întrucât ştiu că o victorie 


Bi unde vine strălucirea sa? Nimeni n-a 


împotriva lui Nietzsche ar fi nu doar cireaşa de pe 


tortul vieţii lor, ci şi de pe tortul întregii lumi. Şi marii 
conducători de oşti ai lumii îi respectau pe eroii 
adversarilor, chiar dacă, în cele din urmă, decideau 
să le ia viaţa, nu? Această atitudine o au, cred, 

şi adversarii lui Nietzsche faţă de acesta. Cum să 
nu-i răsară strălucirea şi de aici? Toţi filosofii lumii 
răspândesc lumina în jurul lor. Unii au însă statutul 
unui licurici. Nietzsche a fost o Lumină. Ştiu: orbi- 
toare pentru mulţi, dar binefăcătoare pentru alţii. Este 
demonul şi îngerul cugetării. E un Prinţ deposedat 
de toate moştenirile; chiar şi de patrie. Dar este un 
Prinţ care a primit apoi paşaport pentru toate lumile. 
Unii îl primesc mereu cu onoruri rare, alţii pentru 

a-l ostraciza. Un asemenea Prinţ străluceşte mereu; 
chiar şi atunci când unii îl fac prizonier. E un fel de 
Gulliver al contemporaneităţii. Se plimbă peste tot şi 
are când statut de uriaş, când de pigmeu. Or fi toate 
acestea argumente care încearcă să explice de unde 


vine strălucirea sa? 
eset 

rimitul care 
„primeşte“. La noi, 
în Muscel, de unde 


vreau să vă împărtăşesc 
câteva experienţe lingvistice 
pe care vă las să spuneţi 
singuri dacă sunt etimologii 
| populare (paronomasii) ori, 
1 cum doresc eu, proze filologice 
— sau, mă rog, pot ţine chiar de ştiinţă grea -— există 
multe enclave de ardeleni trăind de-a lungul timpului 
în bună armonie cu valahii. Găsesc, însă, câteva 
cuvinte şi expresii de limbă care îmi arată că nu a 
fost mereu aşa. Scriu despre cuvinte şi expresii pe 
care dicționarele nu le cuprind (înregistrează), sau 
nu le explică, după caz, dar vă rog să mă credeţi 
pe cuvânt că ele există — sau să mergeţi pe teren, 
să vă interesaţi. In Jupâneşti, de pildă, circulă o 
tradiţie locală (nu se mai întâlneşte nicăieri), aceea 
a „primitului“. Primitul este un om sâlhui, după alţii 
o arătare jumătate om, jumătate cal sau ţap, care 
trăieşte în adâncul zăvoaielor celor mari, iese 
câteodată la prundul râului alergând dezbrăcat şi 
foarte păros, dar mai ales fură copiii când îi prinde 
singuri. De spaima Primitului, toţi copiii ocolesc cu 
grijă zăvoiul cel mare de la Păcuraru, în nordul văii. 
Or, sinonimia aceasta, primit = nebun, spune 
multe despre cel primit, acceptat în colectivitate, în 
sat, cătun etc. — şi care apoi înnebuneşte sau este 
făcut să înnebunească. La noi mai sunt ciupercile 
„primite“, adică nebune sau otrăvitoare. Mai este 
şi expresia „primit la cap“, sinonimă cu nebun. Foarte 
des oamenii îşi zic între ei: „Ce-ai, mă, ai primit la 
cap?” (sau „ai mâncat ciuperci primite, ai mâncat 
laor, te-ai opăcit la cap” etc.). S-a creat chiar forma 
substantivată „primeală“, cu sensul nebunie. Dovadă 
că cei primiţi nu aveau o viaţă tocmai uşoară; 
şi hidronimul Valea Rea, cum se numeşte Râul 
Doamnei în munţi, spune acelaşi lucru. 


egal. Râul Doamnei înaintează în Masivul 

Făgăraş până sub Moldoveanu, fiind cel 
mai adânc râu ce urcă în munte, şi strânge apele 
de pe cea mai largă arie montană (Cernatul, Zârna 
etc.). El nu este însă locuit în partea de sus. De la 
Nucşoara ori Zbughiţeşti, ultimele localităţi (la vreo 
20 km în sus de Domneşti; pe aici Regele Ferdinand 
şi-a construit un foişor de vânătoare devenit, între 
timp, palat, iar apoi cabană a statului), valea conti- 


A ltfel, valea ca atare este de un pitoresc fără 

De la Jupâneşti, pe Râul Doamnei 


Nicolae GEORGESCU 


şi formează (de la trei izvoare care curg în cascade 
peste stânci, zdrumicându-se câteva sute de metri 
că ţi-e milă de ea privind-o). 


e ţi-e scris... Tot în Jupâneşti mai găsesc 
| expresia „te cunoşti după sabaş“: se spune 

despre un copil a cărui înfăţişare, mai ales 
chipul, seamănă cu al părinţilor. Sensul este: ştiu din 
ce neam te tragi, aduci cu neamul tău, dar nu ştiu 
exact al cui eşti. Or, sabaşul este şi un semn heraldic, 
o floricică ori un cap de cocoş etc. cusut de femei 
pe feţe de pernă, pe cearşafuri etc. — şi chiar peiii 
şi cămăşi: se zice „cămaşă cu sabaşe“ (în alte zone, 
săbace). Când îşi pun 
rufele la uscat pe malul 
râului, aceste sabaşe 
se recunosc uşor, iar 
femeile ştiu să le adune 
pe proprietari. 

Am încercat să aflu 
dacă semnele pe care le 
fac tăietorii de lemne în 
trunchiurile mari înainte 
de a le da drumul din 
munţi pe albia râului la 
vale (aceste trunchiuri 
erau aşteptate la 
Domneşti de către 
oameni cu căngi, puse 
împreună, iar apoi 
veneau proprietarii să 
şi le recupereze — asta 
de mult, înainte de 
a ne fi luat râul la hidro- 
centrală) au vreun sens 
heraldic, dar nu-mi mai 
poate spune nimeni 
astăzi. Destul, însă, 
că termenul sabaş este 
unguresc: szabo înseamnă croitor, deci cel care 
face (şi) sabaşul. Nu poate fi decât un transport 
ardelenesc — dacă nu cumva, cum încerca să-mi 
explice bunicul meu din partea tatii, cu care mai 
discutam asemenea lucruri, după bătălia atât de 
des invocată de la Posada, din 1330, nu vor fi rămas, 
prin păduri ori văi ascunse, şi enclave de unguri 
care cu timpul s-au dizolvat în masa valahă, purtând, 
însă, unda limbii şi a obiceiurilor lor. In fine, ca să 
încheiem „ecumenistic“, mai amintesc toponimul 
Valea Băroaiei, tot din Jupâneşti, şi evoc Turnul 


înseamnă frate. Sunt destule dovezi de legături 
strânse dintre valahi şi ardeleni pe Râul Doamnei. 
Multe „regionalisme de centru” se păstrează în 
limba vorbită, dar nu sunt consemnate de dicţionare 
(care glosează doar ce e scris; or, pe la noi au fost 
cam puţini scriitori-tipăritori). Unele dintre ele au (cel 
puţin) dublă posibilitate de înţelegere. lată, de pildă, 
adjectivul „mierliu”. Se spune despre apa râului la 
câteva zile după ploaie, când s-a mai limpezit: apa 
este mierlie, adică nici tulbure, dar nici foarte limpede. 
Ai zice că vine de la mieriă, cu penele ei cenuşii, şi-ţi 
vine să faci legătura cu expresii precum „ai mierlit-o!”, 
pentru o nenorocire iminentă, chiar constatarea morţii 
proprii. Dar... este mierla pasăre funerară la 
noi, duce ea sufletele, este, adică, „psiho- 
pompă”? Nu-mi vine a crede. Mai degrabă 
înclin spre altă explicaţie: aş trage termenul de 
la mel, melis, în latineşte, miere, melleus fiind 
adjectivul: de miere. Nu e greu de presupus 
existenţa unui alt adjectiv, de tipul melluleus, 
din care se poate trage uşor românescul 
mierliu. Sensul ar fi, aşadar, ca mierea — adică 
nu tocmai limpede, dar consistent. Un cer 
mieriu, de pildă, este cerul cu scame de nori 
albi, „alburiu” — iar ochiii mierlei nu sunt albaştri, 
ci mai degrabă vineţi. Aducerea în discuţie 
a mierii, apoi, rezolvă şi expresia ai mierlit-o: 
pomana mortului se face neapărat cu miere (şi 
nucă, colivă etc.). Sensul ar fi, deci, ţi-ai mâncat 
coliva, vezi ţi-ai trăit traiul, ţi-ai mâncat mălaiul. 


a, dar mai există posibilitatea ca 
[menu nostru, apă mierlie, să se 

refere la ouăle de mierlă, care sunt, 
într-adevăr, albăstrii, uşor pătate... Imi aduc 
aminte că toate (cele câteva) cuiburi de mierlă 
pe care le-am găsit în copilărie erau prin răchiţi, 
pe malul râului... Aici lucrurile devin, dar nu se 
mai leagă: e prea complicat, nu poţi face nodul. 
Rămâne să vedem ce funcţie funerară a avut mierla 
în popor — şi de ce s-a pierdut această funcţie într-o 
expresie de limbă. Numele ei latinesc: turdus merula, 
poftim de vezi, pică „mierea” dintr-un foc. Pentru 
că, da, sturzul nu e mierlă, vorba lui Odobescu 
(în Pseudokinegetikos) — dar acesta are semnificaţii 
psihopompe mai pronunţate, putând fi alăturat de 
păsările prevestitoare (cârstei, huhurez etc.), pe care 
le vedem, de pildă, pe crucile din Gorj. Ai mierlit-o 
poate să însemne i-a cântat huhurezul sau ciuvica, 
să zicem. Dulcele glas al mierlei care i-a furat 


nuă vreo 30 de kilometri până la locul în care se 


Bărăţiei din Bucureşti şi maghiarul barath care 


sturzului numele şi instinctul de prevedere... 


Sau poate că aşa ar trebui să fie. Soarta devenirii are chipul prăbuşirii 

şi ivirii lumilor omului. Ascult glasul Duhului care-i şopteşte lui Faust 
(J.W. Goethe, Faust, Bucureşti, Editura Humanitas, 2015, p. 40): „În valul vieţii 
şi-al faptei durez,/ Mă ridic şi cobor,/ Pretutindeni în toate lucrez./ Naştere sunt şi 
mormânt, O veşnică mare,/ Mereu schimbătoare lucrare,/ Viaţă în toate arzând/ 
Pe pământ şi-n văzduh”... Nu-l pot ocoli nici pe Mefistofel. |l găsesc trudind, 
în felul lui, spunându-i tot lui Faust: „...tot ce naşte şi devine/ E vrednic să se 
prăpădească” (ibid., p. 68). Omar Khayyam mă îmbogăţeşte cu o interogaţie care 
mă atinge în esenţele deşertăciunii deşertăciunilor: „Ivirea mea n-aduse niciun 
adaos lumii,/ lar moartea n-o să-i schimbe rotundul şi splendoarea./ Şi nimeni 
nu-i să-mi spună ascunsul tâlc al spumei:/ Ce sens avu venirea? Şi-acum, ce 
sens plecarea?”... Din miezul fierbinte al secolului al XIX-lea, părintele Pietro 
Angelo Secchi, astronom, pionier în spectroscopia astronomică, se întreabă ce 
se va întâmpla dacă sistemul solar îşi va încheia viaţa şi va avea soarta a tot 
ceea ce este finit, adică va muri? Cadavrul Soarelui îşi va continua drumul la 
nesfârşit, ca un... cadavru, sau?... Sau poate că există în natură forţe capabile 
să readucă sistemul mort în starea iniţială de nebuloasă incandescentă şi să-l 
trezească iarăşi la o nouă viaţă?, îndrăzneşte, prin 1887, iezuitul italian îndră- 
gostit de ştiinţă. Din oftatul tragic al lui 1601, după ce a fost aruncat pe rug 
de către Inchiziţie, Giordano Bruno, invitându-mă la Cina din miercurea cenuşii, 
îmi vorbeşte despre „infinit, univers şi lumi”, „cauză, principiu şi unu”, „alungarea 
bestiei triumfătoare”, „cabala calului pegasian”, „eroicele avânturi”, pentru ca în 
final să-mi ofere, ca favoare specială, un tichet pentru spectacolul ideatic al piesei 
sale de teatru, Lumindrarul... lar Nietzsche, ca Nietzsche... Priveşte olimpian către 
toate aventurile mele şi, zâmbind enigmatic, în cheia aforisticii sale, mă trimite 
către Omenesc, prea omenesc: „Nimeni nu moare azi de adevăruri mortale: există 
prea multe antidoturi”... Apoi mă invită la o voroavă despre prăbuşirea şi ivirea 
lumilor... Lumile altora se prăbuşesc; lumile lui se ivesc... 

„Gott ist tot!“ „Dumnezeu a murit!“... Se iveşte o lume sub aura acestei mari 
îndrăzneli, din această prăbuşire? Se iveşte o nouă lume, dacă îmi lasă rigorile 
pleonasmului puţină libertate?... „Gott ist tot!“... Un gând care la Nietzsche nu este 
prezent doar în Aşa grăit-a Zarathustra. Cred că este perceput exagerat mesajul 
aruncat în sufletele celor care cred în Dumnezeu, mesaj potrivit căruia Friedrich 

| | n om este o lume. Lumea lui este centrul Lumii, al Universului. 


Nietzsche, cu acest „Dumnezeu a murit!“, ar fi un adevărat demolator al Acestuia. 
În fapt, Nietzsche vorbeşte mai ales despre moartea lui Dumnezeu în sufletele 
multora dintre noi, nu atât despre o moarte... fizică. Sesizăm în glasul acestui... 
ateu furibund chiar şi o anumită durere raportată la această moarte: „Dumnezeu 
a murit! Dumnezeu rămâne mort! Şi noi l-am ucis! Cum să ne consolăm noi, 
ucigaşii ucigaşilor? Cel mai sfânt şi mai puternic din tot ce-a avut lumea până 
acum şi-a pierdut sângele sub cuţitele noastre — cine ne spală de acest sânge? 
Cu ce apă ne-am putea curăța? Ce ispăşiri, ce jocuri sfinte va trebui să inventăm? 
Nu este oare dimensiunea acestei fapte prea mare pentru noi? Nu trebuie să 
devenim noi înşine zei pentru a părea cel puţin demni de ea?“ (Ştiinţa voioasă, 
Bucureşti, Editura Humanitas, 2019, p. 140) 


în gura unui „nebun“, însă foloseşte expresia şi ca afirmaţie proprie. 

În „pasajul nebunului“, omul este descris ca alergând printr-o piaţă 
cu un felinar în mână şi strigând: „Il caut pe Dumnezeu! Îl caut pe Dumnezeu!“ 
EI stârneşte râsul trecătorilor; nimeni nu-l ia în serios. Unii îi răspund în batțjocură, 
spunându-i că Dumnezeu a plecat într-o călătorie pe ocean, a emigrat sau se 
ascunde, deoarece s-ar teme de necredincioşi. Deranjat de batjocura oamenilor, 
nebunul aruncă felinarul pe jos şi strigă: „Unde a plecat Dumnezeu? [...] Am să 
vă spun eu! Noi l-am ucis — voi şi eu! Noi toţi suntem ucigaşii lui!“ (/bid.) Văzând 
că spectatorii au rămas uimiţi şi încă nu pot înţelege ce a spus, nebunul a adău- 
gat: „Vin prea devreme, [...] nu mi-a sosit încă timpul“. El a continuat: „Această 
faptă uriaşă mai este încă pe drum şi umblă — nu a pătruns încă până în auzul 
oamenilor. Fulgerul şi tunetul au nevoie de timp, lumina stelelor are nevoie 
de timp, faptele au nevoie de timp, chiar şi după ce au fost înfăptuite, pentru 
a fi văzute şi auzite. Această faptă le este încă mai depărtată decât cele mai 
depărtate stele — şi totuşi au făcut-o!“ (/bid.) Cel mai cunoscut pasaj despre 
„moartea lui Dumnezeu“ se află la sfârşitul părţii a 2-a a Prologului lui Zarathustra, 
unde, după ce-şi începe călătoria sa alegorică, Zarathustra întâlneşte un ascet 
bătrân, care-şi exprimă mizantropia şi dragostea faţă de Dumnezeu. Zarathustra, 
când rămase singur, grăi astfel în sinea sa: „Să fie cu putinţă? Acest prea sfânt 
unchiaş încă n-a auzit, acolo în pădurea lui, că Dumnezeu a murit! (Aşa grăit-a 
Zarathustra, Bucureşti, Editura Antet, 2009, p. 5). (Va urma.) 


N ietzsche aşază, în aceeaşi lucrare, afirmaţia „Dumnezeu a murit!“ 

Pamfil Şeicaru: 


Între camarilă şi Dot/a asiatică (4) 


Theodor CODREANU 


Intoarcere la Cuza 
amfil Şeicaru avertizează, în amplul său studiu 
Constituţia şi partidele, care este adevărul 

privitor la detronarea lui Cuza. Istoricilor partizani le-a 
fost mai uşor să compare „lovitura de stat” din 1864 
cu aceea a lui Carol al II-lea din 1938. Cuza voia, pur 
şi simplu, să împlinească prevederile constituţionale 
privitor la legislaţia care reglementa relaţiile dintre 
țărănime şi boierime, intenţie care s-a ciocnit de 
opoziţia privilegiaţilor. Interesele de castă au produs 
detronarea (Pamfil Şeicaru, Scrieri, 3, p. 15). La scurt 
timp de la detronare, privilegiaţii (pătura superpusă, 
cum a numit-o Eminescu) s-au grăbit să voteze (18 
martie 1864) legea învoielilor agricole, cu art. 13, 
care reglementa munca obligatorie pentru ţărani 
în beneficiul boierilor şi arendaşilor. Invocarea 
prinţului străin a fost „o simplă deghizare a unor 
interese precise”: „Dacă domnia lui Cuza nu 
ar fi fost întreruptă, România ar fi evoluat spre 
o democraţie reală, de structură ţărănească, şi ar 
fi realizat un stat similar Danemarcei. Interesele 
unei clici au zădărnicit opera naţională întreprin- 
să de cel mai autentic interpret, nu numai al idea- 
lismului generaţiei de la 1848, dar şi al sensului 
de dezvoltare istorică a poporului român” (/dem). 

Aşadar, în pseudo-democraţia românească 
a biruit conceptul de „pătură superpusă” înfierat 
de Eminescu, supraviețuind însă până în zilele 
noastre. Uzurpatorii de atunci, simulând demo- 
craţia, au tradus, la repezeală, constituţia 
belgiană, inaugurând era formelor fără fond, 
obstaculând trecerea la o modernitate organică, 
singura compatibilă cu structura ţărănească a 
societăţii româneşti, axa gândirii lui Eminescu, 
confirmată şi de Şeicaru, dar şi de Stere. 

Constituţia belgiană era una democratică de 
tip liberal, dar detronatorii lui Cuza au început s-o 
aplice printr-o lege electorală împotriva spiritului 
ei, prin desfiinţarea Consiliului de Stat, reînfiinţat 
abia în 1924 de guvernul lonel I.C. Brătianu. 
Şeicaru invocă înţelegerea organicistă a unui 
ţăran din Tecuci, chestionat în 1910 privitor la 
explicarea cauzei răscoalelor ţărăneşti din 1907: 
detronarea lui Cuza care voia să construiască 
o democraţie țărănească în spiritul natural al 
naţiunii (Idem, p. 19). Grăitor: abia în 1909 a fost 
posibil, în România, să i se ridice o statuie lui Cuza. 
Tot atunci, a devenit posibil să i se ridice o statuie 
lui Eminescu, idee realizabilă din 1910, la Galaţi, sta- 
tuia, operă a lui Frederic Stork, fiind dezvelită la 16 
octombrie 1911! Şi asta după ce Dimitrie A. Sturdza 
a părăsit scena publică, internat la casa de nebuni! 

Dar mai înainte, în 1908, tot legat de drama 
răscoalelor ţărăneşti, Constantin Stere a publicat în 
Viaţa Românească studiul său Social-democratism 
sau poporanism?, fundamentat tot pe structura 
ţărănească a naţiunii noastre, înţeleasă profund 
de Alexandru loan Cuza şi de Eminescu. Stere, 
cunoscător al turbulenţelor care anunțau revoluţia 
bolşevică, avertiza, în studiul său, nevoia de a evita 
o asemenea schimbare brutală a societăţii româneşti 
în favoarea căii organice, paşnice, primând emancipa- 
rea celei mai năpăstuite clase, cea zdrobitor majori- 
tară. Studiul său, coroborat cu lupta pentru reîntoar- 
cerea Basarabiei la patria-mamă, i-au rezervat un 
destin asemănător cu al lui Cuza şi al lui Eminescu. 


i în 1914-1918 o parte a minorităţii conducă- 

toare a fost în divorţ cu spiritul naţiunii profun- 
de, cu „potenţialul ei istoric imens” (Şeicaru). Inter- 
valul neutralității a fost folosit de goana după îmbo- 
găţire, trafic de influenţă, obţinerea de permise de 
export etc. Înarmarea armatei neglijată. Scadenţa 
s-a produs la Turtucaia şi în dezastrele viitoare. 
Spiritul popular a reacţionat atunci prin proiectarea 
în figura generalului Averescu a tuturor năzuinţelor 
din tranşee, în pofida faptului răcelii reginei Maria, 
el devenind „ostracizatul Marelui Cartier Genera!. 
Încercarea de a crea, paralel, o legendă în figura 
generalului leremia Grigorescu a dat greş. Guvernul 
a impus fuga în Moldova, exceptându-i pe câţiva 
politicieni. Ba, s-a dat ordin ca toţi tinerii de la 16 ani 

să se refugieze în Moldova, fiind lăsaţi de izbelişte. 
Aşa ar fi murit, fără niciun rost, aproximativ 60 000 
de flăcăiandri, din cauza bolilor, foamei şi frigului 

din iarna grea 1916-1917. Privilegiaţii, în schimb, 

îşi refugiau rudele la Odessa, cu schimburi valutare 
convenabile, de unde se-ntorceau cu mărfuri pentru 
speculă. S-a încercat o reacţie de protest în sânul 
Partidului Liberal, creându-se Partidul Muncii, în 
frunte cu dr. Nicolae Lupu, George Diamandi, Grigore 
lunian ş.a. Rezistență au opus Nicolae lorga şi A.C. 
Cuza. Lui lorga i se reproşează că s-a lăsat captat, 
abil, prea uşor de Brătianu. Şeicaru îl caracterizează 
antinomic: „A fost cel mai înzestrat om politic şi în 
acelaşi timp cel mai slab om politic” (/dem, p. 30). 
Incendiar în atitudinile 
publice, fricos în intimitate — 
iată cauza eşecurilor sale 
politice. 


Carol |, moderni- 

tatea organică 

(. la încercat să 

înţeleagă hăţişurile 

politicii româneşti. De 
aceea, a meditat îndelung 
asupra detronării lui Cuza, 
trăind cu umbra acestuia 
toată viaţa, precum 
Napoleon | s-a măsurat 
toată viaţa cu spectrul lui 
Ludovic al XVIII-lea. Prin 
reflex, s-a temut să devină 
un rege popular, precum 
prinţul Cuza. A înţeles că 
tocmai popularitatea l-a 
detronat pe Cuza. S-a ferit 
să dea credit camarilei 
regale. Spirit aplecat 
spre studiu, nu s-a lăsat 
la cheremul miniştrilor. 
Îi supunea, la audienţe, 
la veritabile examene de 
competenţă. A întreţinut la 
curte o atmosferă austeră, 
aproape monahală, după model englezesc. 

„Carol |, consideră Şeicaru, nu era un rege prin 
accident de naştere, era predestinat să fie rege. 
EI, ca valoare, a fost mai presus de domnia lui care 
reflecta foarte redus, în realizările unei jumătăţi de 
veac, valoarea lui” (/dem, p. 36). Mai mult, respecta 
riguros limba română (chiar dacă n-a reuşit să elimine 
accentul german) şi istoria naţională. În 1898, i-a dat 
o lecţie de demnitate lui Eudoxiu Hurmuzachi, care, 
în drum spre Viena, l-a salutat în germană. Carol 
i-a răspuns în română şi l-a întrebat dacă mai este 
descendent din vechea familie Hurmuzachi! 


Sa părea că Al. Tzigara-Samurcaş a fost copil 
nelegitim al regelui Carol |. Legenda a fost 
alimentată de asemănarea cu regele, de faptul că, 

în tinereţe, a fost secretar regal, iar mai târziu director 
al Fundaţiei Universitare „Carol I”. (În această legen- 
dă au mai crezut, recent, Z. Ornea şi Lucian Boia.) 
Am fost, în tinereţe, un apropiat prieten cu fiul criti- 
cului de artă, poetul poliglot, pianist, Sandu Tzigara- 
Samurcaş. Ca şi ilustrul său părinte, se mândrea cu 
originile vechi aristocratice ale familiilor Tzigara şi 
Samurcaş, spulberând legenda descinderii din spiţa 
Carol |. Un loan Samurcaş a fost prieten cu Eminescu. 


În 1907, în judeţele laşi şi Fălciu nu a fost 
împuşcat niciun ţăran. La laşi, era prefect 
C. Stere, la Fălciu, dr. Nicolae Lupu. 


(psi Il a păstrat sobrietatea şi faţă de cei 
care-l criticau dur în presă. A respins şi 
condamnările de /ezmajestate propuse justiţiei de 
către guvernele liberale (Constantin Mille, Gh. Panu 
ş.a.), respectând libertatea presei. Văduvei lui Gh. 
Panu i-a acordat, din veniturile personale, o pensie. 
Mai greu a fost cu perioada bolii lui Eminescu. 


Homo sapiens 


eicaru explică rezulta- 

tele „mediocre” ale 
domhiei lui Carol | prin hibele 
constituţiei de la 1866, care 
limita rolul regelui în societa- 
tea românească. Apoi, nu voia să fie acuzat, precum 
Cuza, că urmăreşte instituirea unei monarhii autori- 
tare. El avea, totuşi, o altă concepţie despre monarhie 
decât i-o îngăduia cea de la 1866. (Vezi scrisoarea 
publicată în Algemeinge Ausburgeher Zeitung, la 27 
ianuarie 1870, în care critică aspru clasa politică şi 
constituţia.) Faptul absolut surprinzător e că acuzele 
aduse seamănă perfect cu ale lui Eminescu, faţă de 
„pătura superpusă”: „Aceşti oameni care şi-au făcut 
educaţia lor politică şi socială în străinătate, uitând 
cu desăvârşire împrejurările lor, nu caută altceva 
decât a aplica aici ideile de care s-au adăpat acolo, 
fără a cerceta dacă se potrivesc sau nu ţării lor” 
(Apud idem, p. 42). Nu e de mirare că a încercat 
să abdice, la scurt timp de la întronare, îndemnat 
şi de abdicarea lui Napoleon al III-lea în 1870. 


octombrie 2008. Curtea Supremă de Justiţie 
din Rusia a reabilitat familia ţarului Nicolae 
al II-lea, masacrată în 1918, la Ecaterinburg. 


mericanii compensează incompetenţa direc- 
torilor care au adus băncile la faliment, cu 
zeci de milioane de dolari drept prime de intrare 
în vacanţă. lată de ce Congresul a respins planul 
de „salvare” propus de administraţia Bush jr. 


(0. | împărtăşea filosofia constituţională 
organică de esenţă englezo-germană (în 
biblioteca sa, la loc de cinste, se găsea cartea lui 
Adam Muller, Elementele artei de a guverna), în 
vreme ce Constituţia României era croită pe gândirea 
franco-belgiană a contractualismului lui Rousseau. 
Altfel spus, regalitatea, în România, era prada unei 
dedublări, a unei conştiinţe sfâşiate. Junimiştii, la 
fel ca regele, au fost puternic influenţaţi de ideile 
lui Adam Muller. Eminescu aducea, la rându-i, 
particularismul românesc, altul decât cel germanic 
al lui Hegel, pe care-l respinge încă din vremea 
pregătirii doctoratului la Berlin. Germanii se ghidau 
după legitimismul de ordin divin teoretizat de 
universitarul berlinez F.J. Stahl. Carol | considera 
că principiul puterii emanate din parlament nu 
se potrivea României, ducând la un monarhism 
„republicanizat”. Altminteri, fruntaşul liberal C.A. 
Rosetti era un militant pentru republică, devenind 
principalul politician adversar al lui Eminescu. 

Una dintre cele mai contradictorii consecinţe, 
defavorabile lui Carol I: prin Constituţie, acesta 
era rege al românilor (delegat de români ca putere). 
Pe moneda naţională, la început, scria Carol 1, 
Domnitorul Românilor, dar la intervenţia Austro- 
Ungariei s-a scris al României, creând o antiteză 
cu Constituţia, blocând ţara în limitele geopolitice 
dorite de Austro-Ungaria, vizându-i pe românii din 
Transilvania, din Bucovina răpită în 1775, dar şi pe 
cei din Basarabia, în raport cu Rusia. Abia în 1930 
a fost readusă, în plan constituţional, pe monedă, 
sintagma Rege al Românilor! 


oartea regelui Carol | a dat libertate deplină 

lui lonel I.C. Brătianu, care a ales soluţia 
neutralității în Primul Război, soluţie pe care opinia 
publică o atribuie eronat regelui defunct. Ferdinand 
era prea timid, „poetic“, fragil, indiferent la teoriile 
politice. Regina Maria a dominat viaţa publică din 
1914 până-n 1930. Era nepoată a reginei Victoria 
a Angliei şi rudă cu familia imperială rusă. A înclinat 
spre alianţa cu acestea, spre nemulţumirea lui 
Constantin Stere, din pricina Basarabiei. Ferdinand 
şi-a călcat pe inimă şi, ca german, a trăit o dramă 
prin declaraţia de război (scrisoarea din 15 august 
1916 către Martha Bibescu), sfâşiere între datorie 
şi afinităţile personale. Pe acest fond al fragilităţii 
regelui a devenit posibilă ascensiunea camarilei 
regale prin Barbu Ştirbei, pe atunci simplu admi- 
nistrator al domeniilor regale. 

Homo sapiens 


Georgel RUSU 


recând peste butada 
| „Războiul este un loc 
în care tinerii, care 
nu se cunosc şi nu se urăsc, 
se ucid, prin decizii ale unor 
bătrâni care se cunosc şi se urăsc, dar nu se ucid”, 
atribuită lui Erich Hartmann (1), violenţa maximă 
ascunde şi mari afaceri care presupun transferul 
unor valori fabuloase. 

Putem avea în vedere o seamă de cheltuieli 
care se consumă în pregătirea „activităţii”, nu numai 
pe tranzacţii cu armament şi muniții sau activităţi 
specifice structurilor militare, ci şi pe multe altele. 
Intre acestea se numără inclusiv plata mass-mediei 
pentru „mesajul orientat”, a persoanelor din tabăra 
adversă dispuse a săvârşi acţiuni sau să aibă 
atitudini care să folosească plătitorului etc. Un loc 
aparte îl ocupă „plata acceptării precum şi aceea 
a abţinerii” terţilor pentru a nu-şi manifesta poziţia 
cu privire la conflict. 

Mai departe, mercenariatul, ca demers violent 
(individual sau de grup) în serviciul unui terţ (stat 
sau grup politic, administrativ, economic etc.) nu 
reprezintă o noutate. Istoria oferă nenumărate 
exemple. Există menţiuni asupra fenomenului care 
este prezent încă din antichitate (luptătorii „medjay” 
din rândul triburilor nubiene, folosiţi de faraonul 
Ramses al II-lea în sec. XII î.Hr.). (2) 

Lefegiii, aşa cum erau cunoscuţi mercenarii în 
spaţiul românesc, însoțeau pe domn sau pe cei care 
îi plăteau pentru diverse servicii care presupuneau 
violenţa şi utilizarea armelor. Ei puteau ajuta la 
cucerirea tronului sau la menţinerea pe tron şi 
tot ei erau cei care uneori se ocupau de strânsul 
dărilor ş.a.m.d. Lucrurile se petreceau în mod similar 
în alte areale geografice europene şi nu numai. 

Evenimentul istoric care a dus la trecere în umbră 
a mercenariatului a fost Revoluţia Franceză, cea care 
a adus ridicarea maselor la luptă, acţiune care făcea 
din fiecare cetăţean un luptător şi care a impus 
conscripția, adică serviciul militar obligatoriu. Statutul 
luptătorului cetăţean devenea un titlu de nobleţe, iar 
cultura, artele în mod special preamăreau atitudinea, 
statura morală a celui care punea mâna pe armă şi 
îşi risca viaţa pentru apărarea conaţionalilor şi pentru 
salvgardarea patriei. Liberte, egalite, fraternite adu- 
cea la 1792 şi votul universal (cu limitările specifice). 

In secolul următor, caracterizat de afirmarea 
naţiunilor-stat, dar pe fundalul unor confruntări 
tot mai sângeroase, apar şi formele de limitare a 
violenţei, de angajare a răspunderii pentru aceasta. 
Statele creau organizaţii în care se recunoşteau ca 
subiecte de drept internaţional acele entităţi capabile 
de diplomaţie (instrumentul diplomatic de putere), 
cele care să aibă justiţie menită să garanteze 
funcţionarea statală, să aibă armată condusă 
şi funcţională pe bază de norme etc. 

In acest nou context, mercenariatul avea să pri- 
mească „lovitura de graţie” nu mult timp mai târziu. 


la protecţia vieţii şi cele de la Haga referi- 
toare la instrumentele şi modalităţile de 

purtare a războiului au în vedere violența controlată 
şi aflată în răspunderea statelor. Lucrul se baza pe 
„confiscarea” dreptului la violenţă de la cetăţean şi 
pe acţiunea „în compensație” a statului (instrumentul 
militar de putere). Degetul de pe trăgaciul armei este 
acela al statului. Acest aspect ne face să vedem că 
semnatarii acordurilor (statele/țările) admiteau ca fiind 
„valabilă” violenţa exercitată doar de structurile inves- 
tite de stat cu prerogativele acţiunii de acest gen. 

In continuare, însă, există o seamă de „lucruri 
de făcut” care menţin piaţa serviciilor specifice 
asemănătoare manu militari. Atât în timp de război, 
cât şi pe timp de pace, sunt mai ieftine şi mai opera- 
tive soluţionări private ale unor astfel de situaţii. Acest 
fenomen a dus la apariţia şi dezvoltarea unor agenţii 
de securitate cu profil special. „Societăţile militare 
private sau companiile militare private se pot defini 
ca întreprinderi comerciale cu capital privat, care 
oferă, în totalitate sau parţial, servicii ce, în mod 
obişnuit, ţin de securitate şi apărare”. (3) 


Ţiepo convențiilor de la Geneva referitoare 


Anul XIV m 


De altfel conform documentelor oficiale încheiate 
în ţările pe teritoriul cărora se întemeiază aceste 
societăţi militare private, ele au ca obiect de activitate 
prestarea unor servicii de pază şi protecţie, de 
consiliere specifică, de transport de valori sau 
materiale cu regim special, de logistică sau de 
culegere/furnizare de informaţii pentru diverse entităţi, 
inclusiv cele militare care ţin de instrumentul militar 
de putere (4) al statului generator sau al terţilor 
care recurg la servicii de gen. 

Se înţelege că pentru a presta eficient şi 
profesionist astfel de servicii, entităţile în cauză 
apelează la serviciile persoanelor care provin 
din instituţiile de forță. 

E vorba de a administra o activitate într-o manieră 
militară. Această activitate nu presupune desfăşu- 
rarea de acţiuni ostile, ofensive împotriva civililor, 

a unor grupuri înarmate 
şi cu atât mai puţin 
împotriva unor forţe 
armate constituite în 
subordinea unui stat. 

Şi totuşi, de ce sunt 
preferaţi contractorii, 
aşa-numitele armate 
de mercenari? 


otivele sunt 
multiple, 
probabil cam 


tot atâtea câte situaţii 
contractuale. Mai întâi 
ar fi costurile, care de 
regulă sunt mai mici 
decât cu o armată regu- 
lată. Apoi, operativitatea 
acţiunilor. Acestea nu se 
împiedică într-o seamă 
de paşi de natură biro- 
cratică sau de succesi- 
une, interconexiune, 
condiţionare şi aliniere 
instituţională. Pe 
„circuitul” rezolvărilor 
specifice pot exista şi aspecte „deranjante”, „mur- 
dare”, care ar pune într-o lumină defavorabilă compo- 
nenta statală a instrumentului militar de putere. Nu 
însă şi atunci când e vorba de o activitate privată, 
desfăşurată fără comunicate oficiale, iar rezultatele 
sunt rapide şi de multe ori spectaculoase. Mai mult, 
consecinţele vizate pot însemna că „dacă recursul 

la societăţile militare private răspunde unei logici 
raţionale a externalizării misiunilor neluptătoare 

ale armatei, aceasta este, de asemenea, rezultatul 
mizelor politice mai puţin mărturisite”. (5) 

Contractorul are de regulă un contract limitat. 
Finalmente, funeraliile unui contractor înseamnă 
altceva decât cele ale unui militar, iar asigurările 
au niveluri diferite. 

Dincolo de obiectivitatea cererii de gen se află 
sume impresionante de bani. Departamentul Apărării 
al SUA a încheiat între 1994 şi 2002 aproximativ 
3000 de contracte cu societăţile militare private, 
pentru o sumă de 300 de miliarde dolari. (6) 

In mai 2013, Business Magazin ne vorbea despre 
banii din arealul specific, care, la nivelul acelei pe- 
rioade, însemna „o piaţă de 100 de miliarde”. (7) 

Dimensiunile fenomenului au condus şi la 
adoptarea de acorduri specifice respectării drepturilor 
omului şi a legislaţiei internaţionale. Cu un deceniu în 
urmă, numărul companiilor private semnatare era de 
592. (8) Serviciile oferite s-au diversificat şi nuanţat. 
Cele mai vizibile par să fie structurile înarmate 
chiar şi cu armament greu, serviciile de deminare, 
colectare de informaţii şi mai ales cele de instruire. 
Unele dintre societăţi au în dotare şi folosinţă 
mijloace blindate, ambarcaţiuni şi platforme de 
zbor dintre cele mai performante. De regulă, aces- 
tea se achiziţionează pe baza competenţei militare, 
în absenţa procedurilor greoaie de licitaţie publică. 
Serviciile oferite au ajuns la o diversitate şi amplitu- 
dine greu de descris. Ar fi de amintit cel puţin cele 
oferite de mijloace mass-media în diverse limbi sau 

Câteva cuvinte despre partea 
privatizată a războiului 


intervenţii pe cale cibernetică ocazionate de diverse 
evenimente (v. alegeri etc.) ale unor naţiuni. 


azul activităţilor Wagner este un fragment 
reprezentativ. Este de aşteptat o dezvoltare 


a ceea ce se petrece în momentul de faţă 
în unele areale geografice din Africa, continent 
pe care se află în acţiune probabil cea mai mare 
densitate de societăţi militare private. De altfel, 
de curând, ministrul rus al Apărării, Serghei Şoigu, 
susţinea că „Ministerul rus al Apărării este pregătit 
să contribuie la creşterea potenţialului militar al 
forţelor armate algeriene”. (9) 

Cu privire la fenomenele de mercenariat şi servicii 
de securitate, ţările au reglementări diferite. Unele 
interzic şi sancţionează cetăţenii proprii care practică 
mercenariatul (cazul Marii Britanii, al Franţei etc.). 

Dezvoltările cunoscute de fenomenul 
societăţilor de securitate, dar şi unele 
derapaje ale acţiunilor, inclusiv unele 
condamnări de genul celor petrecute 
pentru acţiunea BlackWater în Irak, au 
generat nevoi de reglementare interna- 
ţională. În anul 2016, Centrul pentru 
Control Democratic al Forţelor Armate 
(DCAF), Geneva, Elveţia, a adoptat 
şi transmis un Ghid legislativ pentru 
reglementarea companiilor militare şi 
de securitate private de către state. (10) 

Intre timp, s-au extins acţiunile 
ofensive ale unui nou tip de agresiune, 
| cea cibernetică. Şi în această zonă 
persoane sau structuri implicate par să 
aibă zone de activitate similare mercena- 
riatului. Este şi acesta unul dintre motivele 
pentru care Jens Stoltenberg afirma 
în martie 2022 că atacurile cibernetice 
pot activa prevederile Articolului 5 al 
Convenţiei de la Washington, care permite 
statelor NATO să intervină în apărarea 
membrilor afectaţi. (11) Poziţia reprezintă 
o reiterare a sublinierilor prilejuite de 
adoptarea Conceptului strategic de la 
Lisabona (2010), dar şi de alte summit-uri 
NATO. Riscurile de securitate generate de atacurile 
de natură cibernetică pot provoca pagube şi pierderi 
de vieţi omeneşti în aceeaşi măsură sau chiar mai 
mult decât loviturile cinetice. 


ai nou, există dezvoltări legate de 
VI proiecția şi utilizarea de tehnologii noi 
în spaţiul cosmic. Vorbim acum nu numai 

despre cele trimise de puteri statale, ci de societăţi 
private, implicând decizii ale unor persoane fizice. 
In acest context, Jamie Shea, fost oficial NATO, spu- 
nea: „Poate să existe un război exclusiv în spaţiu, 
însă cine controlează spaţiul controlează şi ce se 
întâmplă pe uscat, pe mare şi în aer. Dacă nu contro- 
lezi spaţiul, nu controlezi nici celelalte domenii.” (12) 

In România, există un pachet normativ referitor 
la pază şi protecţie, asigurată inclusiv prin societăţi 
cu specific. Cu privire la înfiinţarea sau dezvoltarea 
de societăţi militare de genul practicat în alte areale 
geografice, Constituţia României prevede, la Art. 118 
Alin. (2): „Structura sistemului naţional de apărare, 
pregătirea populaţiei, a economiei şi a teritoriului 
pentru apărare, precum şi statutul cadrelor militare, 
se stabilesc prin lege organică”, iar, mai departe, Alin. 
(4) spune „Organizarea de activităţi militare sau para- 
militare în afara unei autorităţi statale este interzisă”. 

Aşadar, statutul mercenariatului, ca loc în care 
contractorul derapează de la atribuţiile legale, pare 
să nu fie deloc comod în această perioadă. Dincolo 
de utilitatea şi necesitatea sprijinului pe care îl pot 
acorda societăţile militare private, graniţa mercenari- 
atului (dincolo de care angajatul poate fi condamnat 
inclusiv la moarte) este labilă şi uşor de încălcat. 
Ne aflăm la locul în care forma manu militari bene- 
ficiază doar de o răspundere limitată a posibilităţii 
manifestării violenţei pe fondul asumării de către 
stat numai a violenţei adoptate legal de structurile 


instrumentului militar de putere. 
> 

Maş 
şi libertatea de a gândi 


n aceste vremuri în care inteligenţa artificială 
| şi învăţarea automată (Machine Learning) au 
ajuns subiectul zilei (cel puţin pentru o vreme), 
m-am întrebat: Ce fac eu cu maşina mea de scris? 
Mi-a folosit în anii în care am început să scriu (proză, 
poezie, articole de tot felul, primele cărţi...). Este 
un produs al perfecţionismului german: Continental, 
fabricat de Wanderer Werke în Siegmar-Schânau, 
în pregătirea ocupării României de către Wehrmacht. 
Are diacriticele nemţeşti, dar le are şi pe cele româ- 
neşti. Ştiau ei, inginerii nemți, cum se pregăteşte 
o campanie militară. Am cumpărat-o la Braşov, 
nou-nouţă, după terminarea facultăţii, şi am înre- 
gistrat-o la poliţie, aşa cum cerea regimul. Deh, 
maşinile de scris puteau fi folosite de duşmani, 
pentru propagandă anti-comunistă... 

Deci, ce fac? Arunc obiectul care mi-a fost fidel 
la gunoi? Sau caut un colecţionar de tehnologie 
mecanică? Şi uite aşa mă ajunge gândul ciudat că 
maşina mea de scris a fost modernă la timpul ei în 
măsura în care astăzi „învăţarea automată” a devenit 
obsesia tuturor. Fiecare are întrebări pentru ChatGPT 
— şi uneori răspunsurile sunt convingătoare. Ştie tot, 
iar ceea ce nu ştie, inventează. 

Dar înainte de maşina mea de scris — aceste 
maşini datează din 1714 (Henri MII, în Anglia) — a 
fost Lemuel Gulliver, de fapt Jonathan Swift, care a 
descris în Călătoriile lui Gulliver o maşină care făcea 
cam ceea ce face astăzi tehnologia GPT. Pe scurt 
(îl citez pe Joe Manier): „Este ca şi cum ai 
avea un prieten robot foarte inteligent care 
poate înţelege ce spui şi răspunde într-un 
mod logic”. Maşina lui Gulliver era din lemn; 
maşinile noi sunt de natură computaţională. 

Această maşină computaţională, care va 
costa când va fi terminată peste un miliard 
de dolari, e menită, după cum îmi explica 
Elon Musk, să echipeze automobilul auto- 
nom, atât de „deştept”, încât nu mai are 
nevoie de şofer. E vorba de o putere compu- 
taţională la nivelul unui exaflop, care e un 
milion de teraflops. Gândiţi-vă la un număr 
cu 18 zerouri după ultima cifră. Nici măcar 
astronomia nu foloseşte asemenea numere. 
Dar ele reprezintă ceea ce se numeşte forţa 
brută computaţională. Pentru ce? Ca să 
prelucreze un imens patrimoniu de date, 
cules de pe toate automobilele de marcă Tesla. 
Aceste date, de la senzori de tot felul şi de la vederea 
artificială, vor servi la antrenarea automobilului, care 
e autonom. Nu inteligenţă, ci imensitate de date. 


acestor zile şi speranţa că vom avea în 

curând inteligenţă în stare pură, nu numai 
inteligenţă concentrată pe o anumită aplicaţie (jocul 
de şah sau citirea radiografiilor). Această tehnologie 
a fost „instruită” de cei care au conceput-o folosind 
tot ceea ce se află pe internet, toată producţia 
de limbaj folosit de abonaţi. De fiecare dată când 
folosim calculatorul producem date pentru maşina 
care acum „scrie” de parcă ar fi unul dintre noi. Ştie 
şi româneşte, pentru că datele din România au fost 
folosite nu mai puţin decât cele din Insula Galapagos. 
Are un răspuns la aproape orice întrebare în orice 
limbă. Uneori e un răspuns potrivit; alteori răspun- 
surile sunt fictive — imitarea limbii profesioniştilor şi 
inventarea de autori e parte din producţia monstrului. 
Dacă vrei să-ţi compună un necrolog, introduci datele 
(numele celui care a murit, detalii biografice, numele 
rudelor, prietenii, ce-i plăcea să mănânce, ce glume 


D): să revenim la GPT, marea modă a 


ina de scris 


povestea...). Dacă vrei un articolaş pe tema zilei 
(vremea, bursa, evenimentele etc.), îl generează 
(uneori fidel, alteori fantasmagoric). Joacă şah sau 
alte jocuri, rezolvă probleme matematice, scrie poezii 
la comandă, generează imagini care vor să fie artă. 
(Mulţi chiar cred că sunt artă, dar ăsta e un alt 
subiect.) 


ar înainte de Gulliver şi maşina lui au fost 
[D) Raymond Lull, în secolul al XIII-lea, care a 

încercat, cu pârghii şi suprapuneri mecanice 
de imagini, să demonstreze validitatea unor inferenţe 
logice. Quirinus Kuhlmann a solicitat în 1674 proiec- 
tarea unui Ars magna librum scribendi, care să per- 
mită generarea tuturor cărţilor existente şi a tuturor 
cărţilor posibile. Mai apoi (1705), Daniel Georg 
Morhof a publicat o sinteză detaliată privind utilizarea 
algoritmilor pentru a genera şi combina discursuri, 
De Arguta Dictione. Aceste idei, şi mai ales trata- 
mentul lor parodic în Gulliver, anticipează formularea 


paradoxului maimuţei savante 
de către matematicianul Emile 
Borel în 1913: „Dacă aşezăm 
maimuțe la maşini de scris şi 

le cerem să bată claviatura, în 
cele din urmă vor scrie piesele 
lui Shakespeare”. Deci, arta ca 
expresie a combinației statistice 
— pe claviatura pianului, mai- 
muţele ar „compune” Bach, 
Haydn şi Beethoven... 

Poate maşina mea de scris 
să producă, de la sine, ceva 
similar scrierilor mele? Nu! Dar eu, cel care am 
folosit-o, am fost în stare să produc, de bine sau 
de rău, gânduri noi. Compozitorii, celebrii sau 
nu, au produs muzică; scriitorii au creat poeme 
şi romane, piese de teatru... Poate acest nou 
val de GPT, care este un produs al matematicii 
probabilităților, să formuleze noi legi ale naturii? 

Sau cel puţin să ne ajute în a face viaţa oamenilor 
mai plină de însemnătate? Sau să ducă la automo- 
bilul care ne transportă unde vrem? Inainte de 

a răspunde, trebuie să ne gândim la inteligenţa 
celor care au creat ştiinţa şi arta şi care continuă 
să contribuie la cultură. De aceea am formulat 

un nou criteriu al inteligenţei artificiale: 

Un proces sau un produs poate fi considerat 
inteligent dacă pentru obţinerea aceluiaşi rezultat nu 
va consuma mai multă energie decât o fiinţă umană. 

Oare automobilul autonom poate conduce fără 
să folosească mai multă energie decât un şofer care 
abia şi-a obţinut permisul de conducere? Elon Musk 


e de părere că de vreme ce avem energie disponibilă, 


nu contează cât costă, atâta vreme cât rezultatul 
seamănă cu ceea numim inteligenţă. 
Energia consumată de Shakespeare sau Newton, 


Homo sapiens 


Mihai NADIN 


de Mozart sau Brâncuşi în 
creativitatea lor este energia 
care îi menținea în viaţă 

şi care i-a ajutat în ceea 

ce au creat. Animalele 
supraviețuiesc pentru că 
folosesc resursele de energie (mâncarea lor, 
expunerea la soare, apă etc.) în mod inteligent. 
Adică ele nu folosesc mai multă energie decât 

pot să găsească în natură. In acest moment al 
spectaculosului progres al inteligenţei artificiale, 
pentru a învinge la şah sau pentru a produce un text 
coerent (necrolog, articol de ziar, ştiri sportive etc.), 
inteligenţa artificială foloseşte o cantitate uriaşă de 
energie. Exemplu: DeepMind învinge la şah folosind 
energia echivalentă a unei localităţi de 120.000 

de locuinţe. Un jucător de şah are nevoie doar de 
hrana zilnică. Pentru a genera un necrolog, ChatGPT 
foloseşte mai multă energie decât o întreagă familie 
într-o lună. E scump să mori dacă îţi doreşti un 
necrolog produs de „machine learning” în loc 

de unul scris de cei dragi... 


trebuia curățată, avea nevoie de panglici noi, 
nu accepta dictarea, dar nici nu producea 
din „mintea” ei felurite texte. Trebuia să corectez ceea 
ce am bătut la maşină, fireşte. Dar nu inventa pentru 
mine date bibliografice. Nu s-a pus niciodată întreba- 
rea dacă maşina de scris mă va face inutil, dacă 
îmi va lua locul. Să o arunc? Dacă cineva doreşte 
maşina, va trebui să vină să o ia. Acum întrebarea 
este: câţi oameni îşi vor pierde locul de muncă, 
fiind înlocuiţi de inteligenţa artificială? Doctorii sunt 
candidaţi de frunte, avocaţii, contabilii — pe GPT-4, tot 
ceea ce face un doctor care se uită doar la analizele 
medicale, tot ceea ce face un avocat, care consultă 
legile în vigoare, tot ceea ce fac contabilii poate fi 
făcut automat. DAR -— cu litere mari! — un doctor bun 
nu citeşte doar rezultatele de la teste; un avocat de 
calitate nu consultă doar legile, ci evaluează situaţia, 
un contabil bun ştie că jocul cifrelor în societăţile 
birocratizate se poate juca în multe feluri. 
Nu cred că inteligenţa artificială, care sperie 
pe mulţi (mai ales pe cei care nu înţeleg cât este 
de simplă şi simplistă), va dori să achiziţioneze 
de la mine maşina mea de scris. Tot ceea ce „ştiu” 
maşinile, deci datele pe care au fost antrenate, 
vine de la noi, şi noi ne schimbăm, pentru că viaţa 
e schimbare şi nu repetiţie. Inteligența maşinilor, 
dacă putem vorbi de ea, reflectă inteligenţa noastră 
(alţii mai cinici ar spune: prostia noastră). La nivelul la 
care maşinile care se numesc „inteligente” consumă 
energie, ele ne subminează viitorul. Dar automobilul 
autonom îşi va găsi locul în societate şi ne va face şi 
mai dependenţi de tehnologie decât am ajuns să fim. 
Ştiu că am depins de maşina mea de scris, dar nu 
atât cât am fost dependent de „maşina gânditoare” 
(Thinking Machine) pe care am folosit-o la catedra 
de computational design. In ziua în care m-am decis 
să o abandonez, am răsuflat adânc. E minunat să 
gândeşti liber de constrângerile maşinilor, chiar dacă 
îţi trebuie mai mult timp ca să ajungi la rezultatele 
dorite. Feynman, celebrul fizician, a observat că 
rezultatele pe care le obținea în mintea lui erau 
diferite de cele obţinute de la maşina pe care 
o folosea la Livermore. Da, maşinile sunt rapide, 
dar ne schimbă modul în care gândim. Merită să 
cugetăm la observaţia lui, nu pentru că a obţinut un 
Premiu Nobel, ci pentru că nu a renunţat la obiceiul 
de a gândi liber. 


E: bine, maşina mea mecanică de scris 


Note 


1. https://www.cuvantul-liber.ro/451695/razboiul-este-un-loc-in-care-tinerii/ 


2. https://ro.wikipedia.org/wiki/Mercenar 


3. Petre Duţu, Societăţile militare private şi securitatea umană, Editura Universităţii 


Naţionale de Apărare „Carol |”, Bucureşti, 2008, p. 7. 


4. Georgel Rusu, Noi perspective ale instituţionalizărilor statale fundamentale, 


Gândirea Militară Românească, nr. 6/2012. 
5. Petre Duţu, Op. cit., p. 20. 
6. Cf. Petre Duţu, Op. cit., p. 13. 


7. https://www.businessmagazin.ro/special/cele-mai-puternice-companii-de- 


mercenari-din-lume-10855583 
8. ldem. 

9. https://www.digi24.ro/stiri/externe/soigu-rusia-e-pregatita-sa-consolideze- 


potentialul-militar-al-algeriei-si-stabilitatea-in-africa-de-nord-2448921 


10. https://www.montreuxdocument.org/pdf/Legislative-Guidance-Toolkit_ro.pdf 


articolul-5/ 


11. https://mindcraftstories.ro/tehnologie/nato-un-atac-cibernetic-poate-activa- 


12. lonuţ Mareş, Gabriela lonescu, Alianţa Nord Atlantică intenţionează să 


recunoască spațiul cosmic ca domeniu de luptă în acest an, au afirmat patru înalţi 
diplomaţi, parțial pentru a arăta preşedintelui american Donald Trump că NATO este 


relevantă şi că se adaptează noilor ameninţări, după ce el a semnat crearea unei 
Forțe Spațiale a SUA, 24.06.2019, http:www.agerpres.ro/politica-externa/2019/06/24/ 


reuters-nato-intentioneaza-sa-declare-spatiul-cosmic-o-noua-frontiera-in-aparare-330572 

Curtea de la Argeş 


Istoria de lângă noi 


loan C. POPA 


părută în tumultul 
A ssenimentelor care 
au marcat evoluţiile 
din spaţiul sovietic la începutul 
anilor '90 ai secolului al XX-lea, 
mai precis, în 1991, când Moldova din stânga Prutului 
şi-a proclamat independenţa, iar imperiul URSS se 
destrăma bucată cu bucată, revista Limba Română 
din Chişinău a înregistrat, timp de mai bine de trei 
decenii, o afirmare cu totul remarcabilă în publicistica 
românească. Născută dintr-o mare nevoie sufleteas- 
că a basarabenilor de a reveni, după mai mult de o 
jumătate de secol de înstrăinare, la limba şi vorbirea 
strămoşească, fixată în cronici de mari cărturari 
ai neamului, când „ţara era una şi nedespărţită” 
(M. Sadoveanu), revista Limba Română a devenit 
în timp o cronică vie a tuturor marilor transformări 
care au creionat, definit şi însoţit destinul noului stat 
independent desprins din colosul totalitar de la Est, 
fiind, totodată, o verigă de legătură spirituală cu fraţii 
din Ţară, într-un efort conjugat de refacere a unui 
spaţiu cultural comun, unic şi indivizibil. 
Timp de 33 de ani, revista Limba Română a 
contribuit la revigorarea limbii române şi repunerea 
în circuit a valorilor culturale româneşti în spaţiul 
dintre Prut şi Nistru, a publicat un număr impresionant 
de studii, articole, comunicări şi documente despre 
identitatea etnică, lingvistică şi culturală a românilor 
basarabeni. În mod sigur, istoricii care vor căuta 
peste vremuri să stabilească adevărul despre ce 
s-a petrecut în acest spaţiu după colapsul Uniunii 
Sovietice vor găsi în revistă surse de documentare 
temeinice, scrise cu mintea, dar şi cu sufletul de 
inimoşii animatori ai unui proiect care s-a dovedit 
atât de prolific şi stimulator pentru cunoaşterea şi 
afirmarea valorilor culturale româneşti într-o provincie 
care părea definitiv pierdută. 


tânărului stat Republica Moldova. Stat care, 

după numeroase frământări şi căutări, cu 
suişuri şi coborâşuri, în care s-au confruntat două 
falii geopolitice — una orientată spre reintegrarea 
în spaţiul românesc şi european, alta de reînviere 
a legăturilor de dependenţă cu fostul imperiu răsă- 
riteano-asiatic —, se află astăzi pe cale să concreti- 
zeze opţiunea strategică de a deveni membru al 
marii familii a ţărilor democratice de pe continent. 
„Moldova Europeană” nu mai este doar un vis, ci 
a prins contururi consistente, mai ales în acest an 
2023, în care am consemnat recunoaşterea unităţii 
şi identităţii „limbii moldoveneşti” şi a limbii române 


| imba Română se confundă cu însăşi istoria 


Limba Română 


şi introducerea denumirii corecte a acesteia în 
Constituţia Republicii Moldova. 

„Moldova Europeană” şi glasul raţiunii este, 
de altfel, titlul articolului semnat de redactorul-şef 
al revistei Limba Română, Alexandru Bantoş, 
în deschiderea unui grupaj de materiale dedicate 
perspectivelor europene ale republicii, în numărul 
5-6 (283-284), mai-iunie 2023, din care cităm; 
„Lucrurile prind a se limpezi. Republica Moldova, 
parte a Basarabiei de altădată, are acum şanse 
reale de a se desprinde din îmbrăţişarea seculară 

a Moscovei. Summit-ul de la Bulboaca, considerat 
cel mai important eveniment politic global găzduit 
vreodată de Republica Moldova, a demonstrat că 
Europa e mai aproape de noi ca niciodată şi că 
drumul Chişinăului spre Vest are nu doar un larg 
suport popular acasă, dar şi sprijinul masiv al 
statelor democratice. Intrunirea liderilor europeni 
de la Castelul Mimi a smuls Moldova din trecutul 
opac, în care nu a avut glas şi curaj de a ieşi din 
anonimat.” 


e va însemna aderarea la Uniunea 
| Europeană în viziunea autorului, dar 
şi a multora dintre conaţionalii săi? 
Avantajele vor fi „incontestabile pentru extinderea 


şi consolidarea relaţiilor cu ţările europene şi, înainte 


de toate, cu România”; „se va intensifica treptat 
colaborarea în domeniile politic, economic, cultural 
şi ştiinţific, graniţa de pe Prut va deveni simbolică, 
aşa cum se întâmplă în statele Uniunii Europene, 
iar comunicarea dintre instituţiile şi cetăţenii din 

Moldova şi România va stimula creşterea nivelului 


Cu prilejul sedinţei festive comune a Academiei Române şi Academiei de Ştiinţe a Moldovei 
dedicate Sărbătorii Naţionale „Limba Română” şi deschiderii Congresului Mondial al Eminescolo- 
gilor (Ediţia a XII-a) de joi, 31 august 2023, o delegaţie a Academiei Române (acad. Mircea Dumitru, 
vicepreşedinte, acad. Mircea Martin şi Gh. Păun, prof Viorel Vizureanu, directorul Institutului de 


Filosofie şi Psihologie „Constantin Rădulescu-Motru” al Academiei Române) s-a deplasat la Chişinău, 


prilej cu care acad. lon Tighineanu, preşedintele AŞM, a înmânat revistei Curtea de la Argeş o 
Diplomă de Recunoştinţă, „pentru contribuţii semnificative la promovarea ştiinţei şi artei pe plan 
naţional şi internaţional, valorificarea patrimoniului cultural, colaborare fructuoasă cu cercetătorii 
din Republica Moldova, precum şi cu prilejul Zilei Limbii Române”. (Diplome similare au primit 


revistele Academica, a AR, şi Akademos, a AŞM.) 


Traducere de Gabriela CĂLUŢIU SONNENBERG 
şi Germain DROOGENBROODT 


Anul XIV m 


Lobotomie 
Rafael Carcelen (Spania) 


Ei codrul nu-l doboară 
fără a ne reteza 

unul câte unul 

ai noştri neuroni. 


Ce sămânță şi ce pădure 
mai poate germina 

în pustietatea 
destrămată 

ce a fost odată creier? 


„în serviciul Moldovei Europene” 


de organizare în unităţile economice şi culturale 
de la noi”; „această comunicare, mult mai frecventă 
şi mai eficientă decât acum, va avea, e lesne de pre- 
supus, un impact pozitiv asupra mentalităţii cetăţeni- 
lor, asupra conduitei, inclusiv asupra valorificării 
patrimoniului cultural şi lingvistic naţional şi, implicit, 
asupra vorbirii şi scrierii corecte a limbii române.” 
Desigur, parcursul european nu este lipsit de 
obstacole şi provocări, amplificate de fluiditatea 
actualului context geopolitic regional şi internaţional. 
De aceea, autorul îndeamnă la „prudenţă în acţiuni, 
multă diplomaţie şi abilitate politică”, în condiţiile 
în care „conflictul din Ucraina, alimentat de Rusia, 
şi pericolul revenirii la putere a politicienilor proruşi 
continuă să fie o problemă de stringentă actualitate. 
Dar Moldova, cu sprijinul puternic al României şi al 
Uniunii Europene, are posibilitatea de a urma o cale 
de dezvoltare europeană, de a contribui la asanarea 
securităţii şi prosperității propriului stat şi a întregii 
regiuni.” Concluzia? „Aderarea Republicii Moldova 
la Uniunea Europeană este iminentă şi constituie, 
deocamdată, un proiect fără alternativă.” 
A llustrativă pentru evoluţia şi rolul revistei în viaţa 
| publică a Republicii Moldova este şi expoziţia—eveni- 
] ment cu genericul „Limba Română, revistă de ştiinţă 
şi cultură. 33 de ani în serviciul Moldovei Europene”, 
organizată la 29 august 2023 la sediul Bibliotecii 
Naţionale din Chişinău. Tot cu valoare simbolică 
|] ni se pare şi decizia autorităţilor ca prima oră din 
noul an şcolar 2023-2024, deschis la 1 septembrie, 
să aibă ca temă, pentru toate ciclurile de învăţământ, 
Moldova Europeană. 


bi DIPLOMA DE RECUNOŞTINŢĂ ş$ 
DA ACADEMIEI DE ŞTIINŢE A MOLDOVEI 


se conferă 


Revistei de cultură „Curtea de la Argeş” (NE 


redactor-şef Gheorghe Păun, membru titular al Academiei 
: Române, membru de oroare al AŞM, pentru contribuţii 
D semnificative la promovarea ştiinţei şi artei pe plan naţional i 
şi internațional, valorificarea patrimoniului cultural, 
Myg “ colaborare fructuoasă cu cercetătorii din Republica AM 
9 Moldova, precum şi cu prilejul Zilei Limbii Române NL 


Acade Ne long GHINEANU SS 
Preşedinte a.i. al Acadernitiei de Ştiinţe a Moldovei h 


Hotărârea Prezidiului AŞM nr. 177 din 20 august 2023 

Poezie fără frontiere 
Luis Cruz-Villalobos (Chile) 


De-ar sfărâma poezia ale lumii hotare, 
Lăsând în urmă ziduri surpate pe de-a-ntregul, 


Pesemne lumea noastră ar coti pe altă cale 
lar poemele adunate în stradă ar ieşi. 


Ne-am duce apoi cu toţii să facem o plimbare 
Ca să aflăm în fine cine suntem de fapt: 


O unică poezie complet descătuşată. 

Galeş, un sat cu personalitate 
istorică şi culturală 


că apariţia acestei aşezări este legată de 

evenimentele istorice din perioada cuprinsă 
între secolele al XIII-lea şi al XIX-lea. Incepând cu 
secolul al XIV-lea, în viaţa românilor din Transilvania 
se produc schimbări importante, regii şi nobilimea 
maghiară declarând iobăgia ca instituţie de drept. 
Diploma regală din 1324 a lui Carol Robert leagă 
iobagul de glie, lipsind de libertate o populaţie care 
a fost dintotdeauna liberă. Lipsiţi de protecţia legilor 
ţării, acestora li se impun taxe fiscale şi dajdii materi- 
ale împovărătoare, încununate, mai ales, de persecu- 
ţiile religioase: interdicții privind construirea lăcaşelor 
de cult ortodox, interdicţia practicării cultului religios. 

Consideraţi eretici sau schismatici, românii, ca şi 
preoţii lor, sunt alungaţi din Ungaria şi ţările supuse, 
fiind deposedaţi de întreaga avere. Astfel: „Preotul 
Marcu din Viştea de Sus, Ţara Oltului, trece, în 1765, 
la Mănăstirea Brădet. Preoţii au fost foarte dârzi 
în apărarea credinţei ortodoxe. Profesorul Floaşu 
Dumitru şi inginerul Floaşu lon, din Galeş de Sibiu, 
arată că preotul loaneş Vărvarea, din satul lor, este 
socotit martir al credinţei, pentru că a stat 25 de ani 
în temniţele de la Viena, murind, în 1780, fără să 
renunţe la religia străbună.” (Florea State, Traian 
Uţă, Galeşu de Sus, Istorie şi Contemporaneitate, 
Bucureşti, 1984) 

În urma acestor persecuții, mulţi nobili români 
au trecut la catolicism, dar „poporul, în mare parte 
iobag, în ciuda tuturor împilărilor, şi-a păstrat legea 
strămoşilor”. (Ştefan Meteş, Emigrări româneşti din 
Transilvania, în secolele XIII — XX, Editura Ştiinţifică, 
Bucureşti, 1971) 

Zeci de mii de emigranţi au plecat în America, 
ţările vecine, până în Turcia şi, mai ales, în 
Muntenia şi Moldova, unde domnitorii români îi 
primeau cu ospitalitate pe fugari, dându-le pămân- 
turi şi scutindu-i de dări şi dajdii lungi perioade. 

Adresându-se emigranților, domnitorul Nicolae 
Vodă Mavrogheni le spunea: „Vă porniţi a veni cu 
bucurie şi fără nicio îndoială sau temere de ceva, 
cât şi pentru cei de ai voştri îndemnați şi vă înştiinţaţi 
unii pe alţii de orice tagmă vor fi, ca să ştie că domnia 
mea, după fireasca iubire de oameni ce avem, pe 
fiecare vă primim cu braţele deschise şi toţi veţi afla 
odihnă şi milostivirea de la domnia mea”. (/dem) 

Condiţiile, incomparabil mai bune decât cele din 
Transilvania, erau determinate şi de interesul dom- 
nilor din Ţara Românească şi Moldova de a-şi popula 
ţinuturile întinse şi bogate, periodic depopulate de 
boli, molime, războaie. 


(De aan documentelor vremii arată 


al XVII-lea şi începutul secolului al XVIII-lea 
s-a caracterizat, în special după ocuparea 
Transilvaniei de către austrieci, printr-o prigoană 
nemaiîntâlnită asupra românilor, obligaţi şi terorizaţi 
să dea contribuţii fiscale insuportabile şi, mai ales, să 
treacă la religia catolică. „Răscoala lui Horia, Cloşca 
şi Crişan din 1784 a fost o încercare disperată de 
a scutura jugul iobagilor şi de a elibera din robia 
feudală pe români.” (/dem) Infrângerea răscoalei 
a adus cu sine persecuții extrem de violente, care 
au determinat un val şi mai important de emigrări, 
în Muntenia şi Moldova întemeindu-se sate întregi 
de români transilvăneni, în special la sud de Carpaţi. 
In acest îndelungat proces de emigrare a 
românilor din Transilvania se află şi originea satului 
Galeş din Argeş, simultan cu construirea aşezărilor 
de la Corbeni şi Zărneşti, precum şi a celei de la 
Poarta Albă, din judeţul Constanţa, care au luat 
fiinţă la sfârşitul veacului al XVIII-lea. 
Abordând această direcţie de cercetări, Mara 
N. Popp (Contribuţiuni la viața pastorală din Argeş 
şi Muscel, 1933, în Buletinul Societăţii Regale de 
Geografie, Tomul LII) scria: „Refugiații din Ardeal, din 
a doua emigrație, s-au aşezat în Băbeni şi Vaideeni, 
apoi pe Argeş, la Căpăţâneni, ca şi în alte comune de 
sub munte, ca Mihăieşti, Galeş, Zărneşti, pe Vâlsan, 
Domneşti, pe Râul Doamnei. ...Când auzi de această 
comună (Galeş, n.n.), ţi se îndreaptă gândul spre 
Galeşul Sibiului şi spre Galeşul din Dobrogea, 

Anul XIV m 


Curtea de la Argeş 


Istoria de lângă noi 


întemeiat de găleşenii sibieni. În adevăr, ca aspect, 
găleşenii sunt ungureni neaoşi, ca înfăţişare, port şi 
alte multe obiceiuri; apoi, păstoritul, care e o ocupaţie 
mai temeinică la ei decât la satele din jur, şi existenţa 
Galeşului Ungureni ne arată originea acestor locuitori. 
De altfel, pe Vâlsan, ca şi pe Argeş, în mai toate 
comunele de la poalele muntelui, se află numeroase 
familii de dincolo, stabilite din vremuri îndepărtate. 
Cei de pe Vâlsan şi Râul Doamnei au avut strânse 
legături, în trecut, cu cei din Făgăraş, pe drumul 
Clăbucetului, o simplă potecuţă care, de la un timp, 
se transformă într-o minunată şosea naturală, tăiată 
în piatră, fără niciun pic de noroi pe vreme de ploaie. 
Acesta era drumul presărat cu hanuri, din care, 
astăzi, abia ruinele de se mai văd, prin care se 
scurgeau fugarii spre Ţara Românească, până 
deasupra Nucşoarei, unde drumul se bifurca, 
îmbiindu-te mai mult către larga Vale a Doamnei." 
Părăsindu-şi în grabă gospodăriile, fugarii din 


Transilvania, vestiți crescători de animale, nu au luat 
cu ei decât averea mişcătoare: vite mari, cai, oi, mer- 
gând pe binecunoscutele poteci ale transhumanţei. 
„În Principate, erau cunoscuţi cu numele de 
mocani sau bârsani, cei din jurul Braşovului; țuțuieni, 
cei din satele dinspre munte, din jurul Sibiului, aşa- 
numiţi mărgineni. Toţi aceştia erau oieri, dar numele 
cel mai răspândit, sub care erau cunoscuţi, era cel de 
ungureni, în înţelesul de cei de sub stăpânirea ungu- 
rească. În secolul al XVIII-lea, se mai adaugă o altă 
numire a lor; sudiţi, adică supuşi ai austriecilor, fiindcă 
Transilvania ajunsese sub dominaţia austriacă înce- 
pând cu sfârşitul veacului al XVII-lea. Satele înteme- 
iate şi locuite numai de ei s-au numit Ungureni, în 
altele, s-au aşezat într-o parte a satului cu pământenii 
şi atunci partea lor se numeau cu numele vechi al 
satului adăugat şi cu Ungureni.” (Ş. Meteş, op. cit.) 


lături de emigranții din Galeşul Sibiului 
Aa aşezat şi locuitorii din alte comune 

transilvănene, numele acestora derivând 
din toponimia de origine: familia Arpăşanu din Arpaşu, 
Viştea etc. La început, găleşenii au fost numiţi 
Brătienii de Sud (se învecinează, la nord, cu satul 
Brăteni, actual Brăduleţ), primul document în care 
erau menţionaţi datând din 7 martie 1787. Sidis 
Grigorie de la Mitropolia Bucureşti scrie economului 
Chis Ghenadie, de la Mănăstirea Aninoasa, relativ 
la cererea locuitorilor ce sunt pe moşia Mănăstirii 
Argeş de a lua venitul ierbii de pe moşiile Muşcelul, 
Scindilele şi Galeş. Numele de Galeş apare, pentru 
prima dată în acest act, confirmând astfel ipoteza 
venirii lor în zonă între anii 1760 -1780. 

Mai târziu, în 14 aprilie 1801, o jalbă a locuito- 
rilor din Corbeni, adresată domnitorului Alexandru 
Constantin Moruzi, împotriva ungurenilor Corbeni din 
Muşcel, precizează că aceştia din urmă le-au acapa- 
rat moşia Muşcel, pe care „au fost şezători moşii şi 
părinţii noştri şi numiții ungureni, când au venit din 
ţara nemţească, au cuprins moşia Sfintei Episcopii 
toată pentru trebuinţa lor şi au cuprins şi moşioarele 


Filofteia PALLY 


Sfintei Mănăstiri Aninoasa, 
Galeş şi Scindilele”. 

La 20 august 1804, Iosif, 
episcop de Argeş, dă Cartea 
de blesteme lui Vintilă Sin 
Gheorghe, Stanciului şi lui 
Sandru din Galeş, pentru ca aceştia să arate cinstit 
hotarele dintre moşia Galeş a Mănăstirii Aninoasa şi 
moşia Galeş a Schitului Brădet, ca urmare a plângerii 
formulate de arhimandritul Chis Dasithie. Fiind intere- 
sant sub aspect religios şi psihologic, reproducem 
integral documentul (Arhivele Statului Bucureşti, 
Mitropolia Ţării Româneşti, orig. CCC VI): 

Deci, după cerere, iată scriem această carte cu 
înfricoşat blestem şi groaznică afurisenie ca oricarele 
din aceşti numiţi (Vintilă Sin Gheorghe, Stanciului, 
Sandru) ce s-au aflat la acea hotărnicie din zilele 
răposaţilor egumeni şi vor fi având curată ştiinţă, de 
vor merge şi vor arăta adevărul în frica lui Dumnezeu 
precum vor şti şi va fi să fie iertaţi şi blagosloviţi. 
lar oricarele, ori pentru răutate, ori pentru pizma şi 
zavistia sau pentru hatâr şi voie vegheate, având 
curată ştiinţă şi nu va vrea să arate adevărul, oricare 
va fi acela ca un netemătoriu de Dumnezeu şi de 
al său suflet (de va fi aşa) proclet să fie şi afurisit 
de Domnul nostru lisus Cristos şi de 318 sfinţi părinţi 
de la Nicheia şi de toate Sfintele Soboare. Aşişderea 
şi de smerenia noastră: de unde va semăna să nu 
adune, boalele şi toate gubăviile să nu lipsească 
din casa lui şi din toate dobitoacele lui şi de toată 
agoniseala lui să nu se aleagă ca praful ce-l spulberă 
vântul pe faţa pământului, să umble cerând din casă 
în casă, ca să-şi agonisească hrana vieţii. Aceasta în 
viaţă trăind, să le pătimească iar după moarte trupul 
lui să rămână întreg, neputred, negru şi umflat ca o 
tâmpănă şi până nu va mărturisi tot adevărul precum 
va şti şi va fi, iertăciune nu va avea. 

Aceasta scriem (ss. losif episcop Argeş) 


ză o stare economică pauperă a locuitorilor 

din Galeş, cele două moşii fiind, de regulă, 
arendate de aşezările vecine. De asemenea, aflăm 
şi despre preocuparea boierilor Brătieni de a acapara 
terenurile din Galeş, Bârlogu şi Ulieni, documentul din 
15 septembrie 1819 fiind reprezentativ pentru relaţia 
conflictuală a Brătienilor cu Mănăstirea Aninoasa: 
„„„iar pentru moşia de pe Vâlsan, numită Galeş, s-a 
cercetat tot hotarul Mănăstirilor Aninoasa şi Brădet 
şi nu s-a dovedit că neamul Brătienilor ar fi avut 
moşie acolo pe Vâlsan, urmând ca judecata să dea 
hotărârea ce va găsi cu cale. (Idem) 

Sărăcia clăcaşilor găleşeni este subliniată de 
numeroase documente care evidenţiază şi condiţiile 
împovărătoare care se impun stăpânirii moşiilor. 

O scrisoare din 7 decembrie 1820, scrisă de Meletie 
către episcopul de Argeş, cere ...ca să intervină la 
ispravnicii judeţului pentru a se da poruncă locuitorilor 
de pe moşia Ulieni să se supună a răspunde către 
Episcopie cele obişnuite ale moşiei. 

Între anii 1809-1810, Mănăstirea Aninoasa 
arendează moşia Ulieni, de pe apa Vâlsanului, 
clăcaşilor localnici, în condiţiile descrise de Actul de 
arendă: Venitul unui petic de moşie ce-i zice Ulieni 
din Sud de Argeş din apa Vâlsanului, spre Răsărit 
după cum ştiu locuitorii semnele, ce este al Sfintei 
Mănăstiri Aninoasa, într-acest următor an ce s-au 
început de la Sf. Gheorghe, trecut ot leat 1809 
şi până iarăşi la Sf. Gheorghe 1810, l-am vândut 
clăcaşilor de acolo, drept taleri 90, din care bani au 
dat acum înainte 50 taleri, iar pentru taleri 40 şi-au 
pus soroc să-i aducă la Adormirea Maicii Domnului. 

Departamentul Visteriei, la 1820, face referire, 
printr-un document, la populaţia satului Galeş, plaiul 
Arefului, moşia Episcopiei Argeş şi a boierilor Brătieni, 
din care cităm: „suma familiilor = 58”, împărţiţi în trei 
categorii sociale: fruntaşi (Radu Sin Simion, Stoica 
Sin Simion, Pătru Modrangu, Radu Modrangu), familii 
de mijloc (Pătraşcu Popescu, lon Sin Stanciu, Sima 
Cojocaru, Din Olteanu, Dima Olteanu, lon Cojocaru, 
Bucur Dănescu, lon Cerbureanu, Păun Burticea), 
familii codaşe (45 la număr). 


D) ocumentele din această perioadă ilustrea- 


Dia 

emigranților transilvăneni, care s-au aşezat 
pe terenurile nepopulate sau mai puţin 
populate, întemeind noi aşezări. În general, ei 
au beneficiat de unele înlesniri şi scutiri de taxe, 
pentru a-şi putea înălța propria lor gospodărie, 
integrându-se rapid în viaţa obştii de adopţie. Departe 
de satele natale, ei au păstrat permanent legătura 
cu cei rămaşi în Transilvania, întâlnirile periodice 
cu aceştia fiind o constantă a existenţei găleşene, 
de o parte şi de cealaltă a Carpaţilor. 


| oculitorii Galeşului sunt, deci, urmaşii 


Biserica din Galeş. Actuala biserică a fost 
ctitorită în 1877, pe locul vechii biserici din lemn, 
înălţată de episcopul Iosif |, pe moşia Sfintei Epis- 
copii. Catagrafia Eparhiei Argeşului din 1824 confirmă 
această ipoteză, oferind informaţii interesante. Asifel, 
aflăm că la acea vreme, Eparhia cuprindea Judeţele 
Argeş şi Olt cu 263 de biserici şi 986 de clerici, 
respectiv, 143 de biserici şi 456 de clerici, împărţite 
în plase (plaiuri) conduse de un protopop. Galeşul 
făcea parte din Plaiul Arefului Loviştii, unde protopop 
era Petru, numărul total de biserici fiind 46, cele 
mai multe ctitorii ale Episcopului losif |. 

Vechea biserică de lemn din Galeş, cu hramul 
„Intrarea în biserică”, era slujită de preoţii Filip (de 
40 de ani) şi Păun (de 70 ani) — „oprit de răposatu” 
(ep. losif). În 1808, Catagrafia Eparhiei Argeşului 
menţionează că biserica era deservită de preoţii 
Brătieni (din nu se ştie care motiv), diacon fiind 
localnicul Dumitru. 

Catagrafia din 1825, rămasă incompletă, 
afirmă că Biserica din Galeş este făcută de 
preotul Partenie Brădăţeanu. In Obşteasca 
Catagrafie din 1838, sunt precizaţi următorii 
preoţi: Constantin Popa Mihai (scutit de bir, 
în vârstă de 40 ani), Popa Păun, de 38 ani, 
văduv, scutit de bir. 

Synodicon-ul, întocmit de lon Preotu Alecu 
(fiul preotului Alecu), îl menţionează, la 1877, pe 
preotul Popa Alecu drept ctitor al primei biserici 
zidite din piatră. Se arată aici că biserica „s-au 
reclăditu din nou înu anulu 1877 şi s-au terminatu 
în şapte luni de zile cu începerea de la 13 mai 
şi până la 13 noiembrie”. Vechea construcţie 
din lemn, care fusese mistuită de incendiu, a fost 
înlocuită de noua biserică zidită în formă de cruce, 
cu două turle şi acoperiş de şiţă, la circa 1000 m 
altitudine faţă de albia Vâlsanului, fiind încadrată 
la sud de cimitir, iar la nord de drumul principal. 

Locaşul a fost târnosit la 1 ianuarie 1878, de 
episcopul Argeşului, Ghenadie II, cu hramul „Intrarea 
Maicii Domnului în biserică” (21 noiembrie), la care 
s-au adăugat hramurile „Învierea Domnului” şi „Sfinţii 
Împărați Constantin şi Elena”. Sunt nominalizați 53 
de ctitori, începând cu preotul Alecu Popescu (1051 
lei) şi Manole Brihăilescu (1368 lei), lista cu restul 
ctitorilor pierzându-se. 

Însemnările preotului Gheorghe Minculescu nu 
menţionează numele pictorului-zugrav, dar precizează 
că, în interior, lângă uşa de la intrare, erau zugrăviți 
episcopul Ghenadie Il şi Manole Brihăilescu. 

Gheorghe Minculescu a slujit biserica începând 
cu anul 1881. Fiu de preot din Brătieni, descendent, 
ca şi Popa Alecu, din familiile preoţilor descălecători 
ai Galeşului, el a trăit între anii 1859-1947, a urmat 
cursurile Seminarului din Curtea de Argeş, fiind preot 
şi învăţător, între anii 1879-1913, apoi, doar preot. 


1920, va impune reclădirea edificiului, 
operă de reconstrucţie realizată sub 
conducerea preotului Minculescu şi finalizată, la 
25 martie 1926, când a fost târnosită noua biserică, 
cu hramul principal „Sfinţii Împărați Constantin 
şi Elena”, episcop al Argeşului fiind Nichita Duma. 

A urmat preotul Marin Dana, care a slujit între 
anii 1935-1939. Căsătorit cu nepoata ctitorului Alecu 
Popescu, intelectual distins şi bun organizator, el 
a înălţat un monument al eroilor şi o clopotniţă din 
piatră, cu două camere, organizând primul grup 
coral de fete, din care se va afirma corul țărănesc, 
cunoscut şi apreciat în întreaga ţară. 

„Timp de 44 ani (1939-1983), slujitorul altarului 
din Galeş a fost preotul Teodor Manda (1911-1988), 
cel de-al treilea preot ctitor şi neobosit organizator 
şi dirijor al corului țărănesc, despre care vom vorbi 
mai jos. Mistuită de incendiul provocat de un trăsnet, 
în 2-3 iulie 1978, biserica s-a transformat (pentru 
a treia oară, n.n.) într-un morman de piatră şi zgură. 


| | n alt incendiu devastator, din vara anului 


Anul XIV m 


Îmbărbătându-se şi unindu-se, credincioşii şi preotul 
lor au rezidit biserica, pentru a treia oară, din temelie, 
de astă dată înălţând-o cu eleganţă, pictând-o în 
frescă, aşezând o nouă catapeteasmă. Aceasta s-a 
târnosit, la 31 august 1980, de către arhiereul vicar 
al Râmnicului şi Argeşului, Gherasim, fiind şi astăzi 
una dintre cele mai frumoase şi primitoare biserici 
de pe Valea Vâlsanului. Buna gospodărire, înfrumu- 
seţarea patrimoniului parohial au continuat an de 
an, unind satul în spirit creştinesc, între ostenitori, 
din 1984, fiind şi preotul Nicolae Eftimie.” (Preot 
Nicolae Eftimie, Monografia Galeşului, manuscris) 

Profilul moral al credincioşilor găleşeni se remarcă 
prin hărnicie, răbdare şi toleranţă, înţelegere şi frică 
de Dumnezeu. Biserica a fost şi rămâne inima satului, 
în spaţiul ei sacru îndreptându-se nedreptăţile şi 
răsărind planurile de viitor ale comunităţii. Bucuria 
şi tristeţea, spiritul de întrajutorare, modestia 
în aspiraţiile materiale, dragostea faţă de copii 
şi păstrarea rânduielilor — toate se raportează 
la o credinţă neclintită în puterea lui Dumnezeu 
şi a valorilor morale creştine. 

Marile sărbători de Paşti sunt, ca şi acelea de 
familie, adânc înrădăcinate în viaţa bisericii găleşene: 
Masa împăcării (împăcăciunii) de la Paşii, reuneşte 
întreaga suflare a aşezării în curtea bisericii, la 
aceeaşi masă încărcată cu bucatele tradiţionale, 
dar şi de blândeţea şi generozitatea sentimentelor 
faţă de semeni. Cele peste 373 de familii, cu peste 


1000 de suflete, participă la liturghiile duminicale 
şi ale marilor Sărbători creştine: Naşterea Domnului 
(Crăciunul), Botezul Domnului (Boboteaza), Pogo- 
rârea Sfântului Duh (Rusaliile), Naşterea Maicii 
Domnului (Sfânta Marie Mică), Intrarea în biserică 
a Maicii Domnului (Ovidenia), Adormirea Maicii 
Domnului (Sfânta Marie Mare), Zilele Sfintei Cruci, 
Zilele Sfântului loan Botezătorul, Sfinţii Împărați 
Constantin şi Elena (hramul principal al bisericii), 
Sfântul Gheorghe, Sfântul Nicolae, Sfânta Filofteia, 
toate prăznuite cu evlavie, cu rugăciune de mulţu- 
mire, cu colivă, pâine, vin şi ţuică, împărţite tuturor, 
la poarta bisericii. 

Remarcăm grija deosebită pentru memoria moşilor 
şi strămoşilor, prin pomeni şi parastase, mormintele 
simple, neîmpodobite cu cripte sau cavouri, ci doar cu 
frumoase cruci din lemn şi sfeşnice pentru lumânările 
recunoştinţei şi aducerii aminte. În spiritul aceloraşi 
valori, în sat au fost înălțate peste 20 de troițe 
din lemn, împodobite cu icoane pictate şi candele — 
locuri sacre care impun evlavie şi respect tuturor. 


şi în arealul comunei Brăduleţ, nevoile de 

viaţă au determinat pe om să valorifice 
resursele naturale, atât de variate în întreg spaţiul 
românesc. Astfel, s-au dezvoltat cele mai diverse 
meşteşuguri pentru prelucrarea materialelor şi 
materiilor prime şi crearea de produse şi obiecte 
menite să satisfacă necesităţile traiului. Gama 
acestor îndeletniciri specializate este impresionantă, 
începând cu cele legate de hrană şi cele privind 
confecţionarea îmbrăcămintei, continuând cu cele 
pentru construcţia şi amenajarea locuinţelor, făurirea 
uneltelor propriu-zise sau a mijloacelor de transport. 

Lemnul, metalele, fibrele animale şi vegetale, 

pieile şi toate celelalte materii prime, preluate din 
natură sau cultivate, au fost, întotdeauna, folosite 
pentru satisfacerea acestor nevoi elementare. 
În toate genurile de obiecte produse, utilul se 
îmbină cu frumosul, ce se afirmă prin forme elegant 
proporţionate, prin desenul motivelor şi coloritul lor 
armonios. Aplicarea, cu măiestrie, a legilor decorative 


VI eşteşugurile. Ca pretutindeni în România, 

(repetiţia, alternanţa, simetria etc.) sporesc latura 
estetică a acestor produse. 

Meşteşugurile, în satele comunei Brăduleţ, au 
apărut şi s-au dezvoltat în strânsă interdependenţă 
cu ocupațiile locuitorilor, cu condiţiile geografice 
şi pedoclimatice existente: forme de relief (munţi, 
dealuri), păduri, păşuni, ape, climă; munţii, dealurile 
şi păşunile au favorizat creşterea animalelor şi, în 
special, păstoritul, care, la rândul lor, au determinat 
dezvoltarea meşteşugurilor: cojocăritul şi industria 
casnică textilă; abundența pădurilor a influenţat lucrul 
la pădure şi prelucrarea artistică a lemnului: rotăritul, 
dogăritul, confecţionarea şiţei şi a şindrilei, dulghe- 
ritul, confecţionarea mobilierului țărănesc şi a 
obiectelor de uz casnic, construcţia caselor, anexelor 
şi a troiţelor, executarea obiectelor şi a mobilierului 
de cult, confecţionarea mijloacelor de transport trase 
de animale etc.; cursul apelor repezi ale râului Vâlsan 
a înlesnit transportul, cu costuri minime, a lemnelor 
doborâte din pădure, spre centrele de prelucrare 
a acestora. 

La toate acestea, se adaugă inventivitatea, 
talentul, actul creator ale locuitorilor din această 
zonă, transmise din generaţie în generaţie, 
îmbogăţite de urmaşi, până în zilele noastre. 


C ercetări de teren au fost efectuate 

într-o perioadă în care, în ţara noastră, 

au avut loc însemnate transformări în 

viaţa materială şi spirituală a locuitorilor de 

la sate, marcând două etape mai importante: 
„primul val” a însemnat momentul puternicei 
industrializări, când industria solicita o masivă 
forţă de muncă şi când foarte mulţi locuitori 

au părăsit satele şi s-au instalat la oraş. Odată 
cu dislocarea lor, au avut loc însemnate mutații 
în modul acestora de viaţă şi port, alimentaţie, 
amenajarea locuinţei, folosirea uneltelor şi 
ustensilelor casnice etc. Aproape toate acestea 
erau de fabricaţie industrială, luând cu ei foarte 
puţine obiecte tradiţionale. În sate, au rămas 
doar cei mai în vârstă sau cei care aveau 
posibilităţi materiale continuării traiului, adică 
pământ şi animale. 

„AI doilea va!” a avut loc în momentul 
începerii procesului de restructurare în 
industrie, prin dispariţia unor unităţi industriale 
nerentabile sau prin automatizarea procesului 
de producţie, aspecte ce au condus la producerea 
fenomenului invers, adică la reîntoarcerea în sate 
a celor plecaţi de aici şi, deci, la revenirea lor 
la condiţia de ţăran, implicit, la reluarea vechilor 
ocupaţii, practicând, din nou, meşteşugurile pe care 
le-au cunoscut anterior. 

Datorită faptului că satele comunei Brăduleţ se 
află la o distanţă relativ mică faţă de oraşele mai 
importante, Piteşti, Curtea de Argeş, Colibaşi, a fost 
posibil navetismul, care a facilitat întoarcerea zilnică 
a locuitorilor la casele lor. În aceste condiţii, a existat 
o postură dublă, muncitor — ţăran, dând posibilitatea 
acestora ca, odată reveniţi de la muncă, acasă, ei 
să se poată ocupa, în continuare, şi de meşteşugul 
moştenit din familie. 

Din cele arătate mai sus, se pot desprinde 
două concluzii şi anume: ocupațiile şi meşteşugurile 
au cunoscut un progres continuu; fenomenul de 
îmbătrânire a satelor, petrecut, în foarte mare măsură 
în alte localităţi ale judeţului Argeş, aici a avut loc 
într-o proporţie mult mai mică. 


din satul Brădet, Tatiana Bobancu men- 
ţiona, în anul 1934 (Monografia satului 
şi staţiunii balneoclimaterice Brădet — Argeş, Tiparul 
Cartea Românească, Bucureşti, 1934), existenţa, 
în fiecare sat, a unui număr important de dulgheri, 
tâmplari, cojocari, cizmari, etc. În fruntea tuturor 
meseriaşilor stăteau, ca artă, iscusinţă şi soliditate, 
loan Gava Ivaşcu, tâmplar de mobilă fină, sculptură 
şi chiar viori, şi Constantin R. Predici, constructor 
de clădiri şi zidar iscusit, care a ridicat frumosul 
local al şcolii, ca şi hotelul şi restaurantul din Brădet, 
precum şi alte clădiri frumoase, particulare şi publice, 
atât în Brădet, cât şi în împrejurimi. 
Vom reveni, într-o altă lucrare, asupra ocupaţiilor 
şi meşteşugurilor practicate în satul Galeş, dar 
şi în comuna Brăduleţ, precum şi asupra tradiţiilor 
etnografice şi de artă populară, care conferă 
o specială particularitate comunităţii. 

Formarea şi formaţia 
domnului Radu Mihnea 


Radu-Ştefan VERGATTI 


al XVI-lea şi începutul celui de-al XVII-lea, 

în întreaga Europă s-a produs un tumult 
deosebit. În el au fost prinse şi ţările române. Această 
situaţie s-a accentuat datorită poziţiei lor geopolitice 
şi a acţiunii temerare şi deplin justificate a lui Mihai 
Vodă Viteazul (1593-1601). Atunci, existenţa latinităţii 
orientale a devenit o realitate care a trecut de ceea 
ce se ştia despre ea de către erudiţii care lucrau între 
zidurilor marilor biblioteci. Secolul al XVII-lea a dat 
o definiţie mai clară noţiunii de Europa şi întinderii 
acestui continent. Dovadă în acest sens este Le 
grand dessein d'Henri IV, un memoriu scris în 1627- 
1628 de Maximillien de Bethune, baron de Rosny, 
duce de Sully, fost ministru al regelui Franţei. 

Răspândirea noii idei — asupra întinderii Europei 
între Oceanul Atlantic şi Munţii Urali — s-a făcut cu 
repeziciune între oamenii de rând, datorită apariţiei 
în Europa Occidentală, echivalentă cu Europa cato- 
lică, a publicaţiilor periodice. Acestea au putut 
apărea şi s-au răspândit datorită existenţei a 
două condiţii: să fi fost suficienţi ştiutori de carte, 
dornici de a afla ce se întâmplă în lume şi, în 
al doilea rând, să existe posibilitatea de a 
cumpăra cu regularitate foile tipărite pe care se 
găseau date de interes cotidian. Această situaţie 
a determinat accentuarea interesului pentru 
spaţiul carpato-dunăreano-pontic şi faptele lui 
Mihai Vodă Viteazul. Priveau cu atenţie şi nesaţ 
această zonă habsburgii, „republica aristocratică 
a Poloniei”, Sublima Poartă şi chiar cei de la 
Possolskii Prikaz al Imperiului Țarist. Cu toţii 
luau în consideraţie evoluţia faptelor în secolul al 
XVII-lea. Spre exemplu, în acea instituţie a politicii 
externe a țarilor ruşi, înalții demnitari Artemon 
Sergheevici Matveev, după el, boierul Feodor 
Alexeevici Golovin şi contele Gavril Ivanovici 
Golovkin au formulat un amplu plan de perspec- 
tivă pentru extinderea Imperiului Țarist către vest. 

Imediat după asasinarea la 9/19 august 1601 
pe Câmpia Turzii a lui Mihai Vodă Viteazul de 
mercenarii căpitanului Jacques Beauri, care 
executa ordinele generalului mercenar albanez 
Giorgio Basta, pe tronul Ţării Româneşti au venit 
doi domni. Primul a fost un invadator, Simion Movilă. 
Făcea parte din familia Movileştilor, care erau sus- 
ţinuţi pentru ocuparea scaunului domnesc din laşi 
de marele cancelar polon Jan Zamoiski. Al doilea 
era un tânăr de 17 ani, Radu Mihnea, care încheiase 
un acord cu marea boierime olteană din familia 
Buzeştilor. l-a fost necesară această alianţă efemeră, 
deoarece sprijinitorii lui din Istanbul nu l-au mai 
susţinut suficient. 

Primele informaţii despre Radu Mihnea se găsesc 
într-o scrisoare din 31 august 1587 a lui Pascal de 
Marini, fratele lui loan de Marini Poli, care vorbeşte 
despre „un alt fiu (al domnului Mihnea Turcitul, n.n.), 
din altă femeie, mic, dar doamna pare că-i vrea tot 
binele, Radu voievod”. 


cest al doilea fiu al domnului Mihnea 
A: II-lea (1577-1583, 1585-1591) a fost 

botezat Radu. Pentru a fi deosebit de 
fratele său major, cu circa trei ani mai mare şi care 
purta tot numele de Radu, el a fost numit în acte 
şi de contemporani Radu Mihnea. Cronicile vremii 
au consemnat că mama micului Radu Mihnea a fost 
o oarecare Vişa din Cislău, vară cu Neaga din Cislău 
- soţia oficială a domnului Mihnea al II-lea. 

În testamentul doamnei Neaga din 12 septembrie 
1614 se arată că ea şi-a lăsat toate moşiile Mănăstirii 
Aninoasa, pe care o zidise din temelii. Având în 
vedere că beneficiarul nu era Radu, fiul major al 
domnului Mihnea Il şi al Neagăi, înseamnă că el 
nu mai era în viaţă atunci. Cum el nu a mai apărut în 
acte din anul 1589, Radu, fiul major care purta acest 
prenume, se poate presupune că datorită unui proces 
natural oarecare — moarte, boală etc. — a dispărut. 
Ca urmare, în acte avea să apară permanent exclusiv 
Radu Mihnea, cel care avea să ajungă domn. 

În Ţara Românească, în Evul Mediu, era obişnuit 
ca domnii să aibă copii în afara căsătoriei legitime. 

În acest sens pot fi amintiţi Mircea cel Mare, care, 

după cronicarii bizantini, nu foarte favorabili domnului 
român, ar fi avut 300 de copii nelegitimi, Radu cel 
Mare -— şi el cu numeroşi descendenţi rezultați din 
legături extraconjugale, Pătraşcu cel Bun despre care 
se ştie că avea cel puţin „zece ţiitoare”, dintre care 
una l-a născut pe Mihai Viteazul etc. Conform princi- 
piilor jurisprudenţei din acea epocă, toţi acei copii, 
deoarece erau „os domnesc”, aveau dreptul la tron 
şi Radu Mihnea era în această situaţie. Cadii de la 
Sublima Poartă impuseseră prin dreptul cutumiar al 
lor ca toţi copiii de domn, aşa-numiţi beizadele, să fie 
aduşi la Sublima Poartă. Acolo urmau să fie crescuţi 
şi educați în spirit islamic. Astfel, viitorii domni erau 
crescuţi şi educați ca nişte credincioşi ai sultanilor. 
Pentru a fi ferit de această situaţie, copilul Radu 
Mihnea a fost trimis din porunca tatălui său cu mama 
sa şi dus pe căi cunoscute numai de călugării din 
Ţara Românească în Republica Ortodoxă de pe 
Muntele Athos. Acolo a fost încredinţat călugărilor din 
Mănăstirea Iviron. De la 
ei a învăţat să scrie, să 
citească şi să vorbească 
în limba elină şi în limba 
medio-greacă, folosite 
de călugări, şi a fost 
iniţiat în primele ele- 
mente ale dreptului 
canonic ortodox şi 
ale literaturii patristice. 
(Ulterior avea să închine 
Mănăstirea Radu-Vodă 
din Bucureşti Mănăstirii 
Iviron de la Athos.) După 
ce şi-a însuşit primele 
elemente ale învăţăturii 
ortodoxe, a fost trimis 
la Veneţia, unde avea 
rude. În acest mod, tatăl 
său, care, la pierderea 
domniei, fusese obligat 
să accepte trecerea la 
mahomedanism, putea 
să apere bunul cel mai 
de preţ pe care îl avea fiul său Radu Mihnea, viaţa. 


sale, Marietta Valarga, soră cu Ecaterina 
Salvaressi, să-l ia pe micul Radu Mihnea 

de la familia Brutti. Bartolomeo Brutti, agent venețian 
al fostului domn al Moldovei Petru Şchiopul, fusese 
ucis din porunca noului domn, Alexandru, în iulie 
1592. Cristofor Brutti, frate cu defunctul Bartolomeo, 
era în august 1592 dragomanul (traducătorul) bailului 
Veneţiei. Deşi familia Brutti făcuse servicii domnului 
Mihnea || şi fiului său Radu Mihnea, fostul domn 
scria mătuşii sale Marietta Valarga, aflată tot în 
Veneţia: „Pentru mai multe pricini este mai bine să 
luăm copilul din mâinile lor, căci nu poate şti nimeni 
planurile oamenilor”. (Cf. N. lorga, Contribuţii..., 
p. 81.) În felul acesta, adolescentului Radu Mihnea 
i se asigura existenţa. În anul 1595, micul Radu 
Mihnea era în Veneţia împreună cu mama sa, Vişa. 

În Veneţia, Radu Mihnea a continuat să învețe. 
El şi-a perfecţionat cunoştinţele de limbă elină, 
medio-greacă, latină, italiană, franceză şi turcă. 
Cea mai bună dovadă a însuşirii scrierii de către 
Radu Mihnea este aceea că el a putut să-i scrie 
o epistolă cu mâna sa tatălui său, devenit paşă al 
sangeacului Nicopole. Tatăl său i-a răspuns încântat: 
„Am primit scrisoarea ta, scrisă cu mâna ta şi mult 
m-am bucurat de sănătatea domniei tale şi de 
sârguinţa cu care înveţi literele”. (/dem, p. 105-106) 

Radu Mihnea şi-a încântat contemporanii prin 
calitatea studiilor lui. Desigur că la formarea sa 
în spiritul dorinţei de a deveni domn pe tronul 
Ţării Româneşti a contribuit din plin şi traiul zilnic 
în marea comunitate grecească sau greco-italiană 
aflată atunci în Veneţia. 

Din acea perioadă de adolescenţă a lui Radu 
Mihnea datează şi primul său portret cunoscut. 

Pe uşile aflate în prezent la trapeza Mănăstirii 
Iviron de la Muntele Athos, luate cel mai probabil 
din catoliconul mănăstirii, se găsesc pictaţi, 


IE: său, Mihnea |I, în 1593 i-a scris mătuşii 


în partea inferioară a panou- 
rilor, Mihnea al II-lea (uşa 

din dreapta) şi fiul său Radu 
Mihnea (uşa din stânga). Este 
încă o dovadă că tânărul Radu 
Mihnea, înveşmântat atunci după moda venețiană, 
plecase de la Iviron să înveţe în Veneţia. Cercetătorul 
Andrei Xyngopoulos, depăşind mai multe polemici, 

a conchis că cele două personaje laice de pe uşile 
care se găsesc acum la trapeza Ivironului sunt 
Mihnea al II-lea şi fiul său Radu Mihnea. Datorită 
unor caracteristici ale stilului celor două picturi, 

A. Xyngopoulos a conchis că ambele ar fi fost 
realizate de un pictor grec care ar fi lucrat la Veneţia. 


pe un panou de pe peretele sudic al naosului 

catoliconului. Acolo, cei doi domni valahi, 
Mihnea || şi Radu Mihnea, sunt reprezentaţi ca dona- 
tori ai Mănăstirii Iviron, pictaţi alături de egumenul 
Ivironului, Gabriel, şi de pictorul georgian Markos. 
Lucrarea publicată în 1904 de G. Millet, J. Pargoire, 
L. Petit, Recuei] des inscriptions chrstiennes du mont 
Athos, redă inscripţia acestui portret de pe peretele 
sudic al naosului catoliconului de la Iviron. În inscrip- 
ţie sunt menţionaţi „Radu şi Mihnea voievozi”, dar 
Millet, Pargoire şi Petit au considerat în mod greşit 
că Mihnea s-ar referi la Mihai Viteazul. 

În realitate, este vorba de Radu Mihnea foarte 
tânăr şi de tatăl său, domnul Mihnea |! (Turcitul), 
pictaţi la Iviron atât pe peretele de sud al naosului 
catoliconului, cât şi pe panourile aflate acum la 
trapeza aceleiaşi mănăstiri, nu de un pictor grec, 
cum greşit credea Andrei Xyngopoulos, ci de un 
pictor georgian, Markos. Acesta din urmă este chiar 
reprezentat în naos, alături de cei doi domni valahi 
şi de egumenul Ivironului, iar stilul este perfect 
recognoscibil şi în portretele laice de pe uşile aflate 
acum la trapeza Ivironului de la Athos. 

Afirm că era foarte tânăr deoarece se pare că 
s-a născut aproximativ în anul 1586, la un an după 
revenirea pe tron a tatălui său, Mihnea al II-lea. 

Este o dată absolut normală, dacă se ţine seama 

de durata necesară naşterii noului copil de mama 
lui, Vişa din Cislău. Această dată de 1586 pare 
confirmată şi de nişte scrieri care comentează 
încercarea de înlocuire a lui Mihai Vodă Viteazul în 
1596 de către Sublima Poartă cu un alt domn. Atunci 
s-a scris că tânărul Radu Mihnea, care era candidat 
la tronul de la Târgovişte şi susţinut de Poartă, nu 
avea mai mult de „undeci in dodeci anni”, adică 11-12 
ani. (Hurmuzaki, IV/2, p. 215, nr. CLXXVIII) Practic, 
abia după asasinarea lui Mihai Viteazul, la 9 august 
1601 pe Câmpia Turzii, Radu Mihnea, care atunci 
avea aproximativ 17 ani, a putut ocupa tronul Ţării 
Româneşti. El a fost ajutat de marii boieri olteni din 
familia Buzeştilor. Momentul venirii pe tronul Ţării 
Româneşti a lui Radu Mihnea, în 1601, a fost 
extrem de dificil. Existau trei candidaţi pentru ocu- 
parea scaunului domnesc: Radu Mihnea, sprijinit de 
Sublima Poartă, Simion Movilă, sprijinit de marele 
cancelar polon Jan Zamoisky, şi Radu Şerban, spri- 
jinit de habsburgi şi de o parte a nobilimii maghiare 
din Transilvania, dar preferat de majoritatea boierilor 
valahi. Radu Mihnea a încheiat o înţelegere cu marii 
boieri olteni din familia Buzeştilor. 


A ceştia i-au promis că îi vor da ajutor dacă 


| a lviron există însă şi o altă pictură, aflată 


vor putea. Nu era un angajament ferm al 

marii boierimi oltene. La 12/22 februarie 
1602, Radu Mihnea a plecat din Giurgiu şi, ajutat de 
căpitanul Deli-Marcu, având o oaste de 800 oameni, 
a trecut prin Bucureşti şi apoi s-a îndreptat către 
Oltenia. Nu a putut să se stabilească în Craiova, 
deoarece oraşul fusese reocupat de trupele lui 
Simion Movilă. S-a stabilit la Strehaia, căreia i-a dat 
caracterul de rezidenţă domnească. De acolo a putut 
emite un act domnesc la data de 20 februarie 1602, 
„În scaunul Domniei Mele în Strehaia”, scris de Marco 
logofăt, cu un divan cuprinzându-i pe Vintilă mare ban 
şi Stoica mare postelnic. Prin acest act i se întărea 
o posesiune lui Lupul şi fiilor săi care cumpăraseră 


pământ, pădure, vii etc. 
—> 

Strehaia” arată clar că atunci când s-a scris 
actul şi rezidența domnească era încă 
itinerantă, Strehaia a devenit pentru moment localitate 
cu statut juridic foarte înalt. El, domnul Radu Mihnea, 
a procedat astfel deoarece ştia că avea dreptul să 
determine un loc stabil pentru domnie. Spre Oltenia 
se îndrepta un corp de oaste polono-moldovean, 
condus de Orăş, hatmanul Moldovei şi de un văr 
al lui Potocki, starostele Cameniţei. Armata lui Radu 
Mihnea, care strânsese circa 7000 de oameni, mai 
ales pedestraşi, s-a întâlnit cu oastea moldo-polonă 
la Creţeşti, în lunca Jiului, în nord-vestul Craiovei, 
în apropiere de Breasta, la 5/15 martie 1602. S-a 
procedat astfel pentru ca prin luptă să nu fie distrus 
oraşul Craiova. Radu Mihnea însă nu a fost ajutat 
de boierii Buzeşti, care-l vedeau ca pe o soluţie 
temporară. Ca urmare, el nu a avut cavalerie mai 
deloc, iar oastea sa de pedestraşi a fost înfrântă 
cu pierderi foarte grele. Radu Mihnea s-a îmbrăcat 
în haine turceşti, cu turban pe cap şi s-a refugiat în 
lungul Dunării, a trecut fluviul şi s-a ascuns în cetatea 
Cladova. (Aşa relata Potocki, Hurmuzaki, Supl. 1I/2, 
1601-1643, ed. |. Bogdan, |. Stupiewski, Bucureşti, 
1895, p. 145-149.) De acolo, profitând de câteva 
zile în care putea călători în siguranţă, s-a dus 
la Nicopole, unde se păstra amintirea tatălui său, 
care fusese paşă în sangeacul respectiv. Spera 
să găsească la unii boieri valahi ajutor pentru 
reocuparea tronului pe care stătuse efemer. 
Nu a reuşit. In locul lui, pe tronul Ţării Româneşti 
a fost adus Radu Şerban (într-o a doua domnie). 
Abia în 1611 Radu Mihnea, educat şi format în 
spiritul ocupării tronului, a putut redeveni domn, fiind 
unul dintre ultimii Drăculeşti. El a reuşit să aibă mai 
multe domnii. Prima a fost în Valahia, între noiembrie 
1601 şi martie 1602, a doua tot acolo, între aprilie 
1611 şi mai 1611, din nou în Valahia, între 12 
septembrie 1611 şi august 1616, ultima în Valahia 
fiind între august 1620 şi august 1623. În acelaşi 
timp, a avut domnii în Moldova: 24 iulie 1616 — 


e) recizarea „în scaunul domniei mele în 


9 februarie 1619 şi 4 august 1623 — 20 ianuarie 1626. 
Pe lespedea sa funerară din naosul Bisericii Radu 
Vodă se află dăltuite stemele celor două ţări române 
— o dovadă a continuării luptei lui Mihai Vodă Viteazul 
de unire a românilor. 

Semn(al) de carte 


Adrian Săvoiu, Scrisori din Câmpulung, Editura Total Publishing, 
Bucureşti, 2023 

Cartea dlui profesor Adrian Săvoiu, ca şi alte lucrări ale sale, evocă, înainte de 
orice, spaţii spirituale care conferă locurilor, oamenilor, evenimentelor o identitate 
comună, unică. Identitatea este, până la urmă, faţa pe care o recunoaştem a unei 
comunităţi, aşa cum mama îşi recunoaşte fiul, este partea cea mai vie a unei fiinţe 
multiple, sociale. Recunoaştem, în conținuturile pe care le construieşte profundul 
cercetător de suflete, chipul compus, recompus şi frumos colorat al unei zone, 
al unui loc binecuvântat. Şi acesta este Muscelul. Cu oamenii săi aprigi şi calmi, 
cu lucrurile lor bine făcute, cu învăţătura lor desăvârşită într-o şcoală de prestigiu, 
şcoala musceleană fiind recunoscută larg, cu minunatele lor obiceiuri la care 
nu renunţau nici aflaţi în culmea gloriei, cu oamenii lor asupra cărora nu planau 
niciodată îndoieli sau presupuneri incorecte, fiind notoriu că nimeni nu încerca 
să prizeze impostura. (Liviu Măţăoanu, în Argument, la începutul cărţii) 


loan Miclea, Abecedarul gândirii sau Gânduri în comprimate, nr. 22 în 
Colecţia „Mica Romă XXI”, Coordonator Cristian Bădiliţă, Editura Vremea, 
Bucureşti, 2023, Ediţia îngrijită de Mircea Popa şi Felician Micle 

Într-una din paginile jurnalului său intelectual, intitulat Crâmpeie din poves- 
tea vieţii mele, se autocaracterizează în felul următor: „Dorul de a pătrunde 
şi a cunoaşte tainele existenţei m-a muncit toată viaţa. Am căutat cu înfrigurare 
răspuns la marile întrebări existenţiale: Ce eşti? De unde eşti? Unde mergi? 
Ce este lumea aceasta? A existat vreodată un moment în care nimic nu a fost? 
De ce există ceva, când e mai uşor să nu existe nimic? Am meditat, am studiat, 
am cercetat, am scris şi publicat unele din rezultatele frământărilor mele. Lumina 
mi-a venit din partea gândirii tomiste, care îmi împăca exigenţele raţionale cu cele 
ale credinţei creştine. Drumul parcurs a fost lung şi greu. Dar toate eforturile au 
fost compensate prin bucuriile adevărului... gaudium de veritate... cum îi spune 
Sfântul Augustin. (Din prefața „loan Miclea şi paradoxurile 
libertăţii”, de Mircea Popa, extras pe coperta a patra) 


loan 
MICLEA 


Abecedarul gândirii 


Cristian Bădiliţă, 
Asceză şi copilărie, 
Presa Universitară 
Clujeană, Cluj-Napoca, 


x: SCRISORI Gânduri în oc ae 
DN aa ate aa DIN CAMPULUNG 
Cristian Bădiliţă Ă 


se mişcă dezinvolt prin Pe, 
universul românesc şi 
prin „lumi de mii de ani” 
de cultură, fascinând 
cititorul cu erudiţia sa, 
clădită pe înţelepciunea 
creştinismului antic, 


ADRIAN SAVOIU 


* Dn? 

pe lecturi beletristice nenumărate, pe cunoaşterea 
variatelor domenii ale ştiinţei, încât ne încântă şi 

ne descântă inclusiv cu parfumul limbii româneşti. 
Personalitatea sa creatoare poartă în sine, prin 
diferitele genuri pe care le abordează, sămânţa enciclopedismului şi tentaţia 
polihistorilor de odinioară, a oamenilor universali, care „arau” sectoarele cunoaş- 
terii încercând sinteza sau cuprinderea întregului lumii ideale, pierdute odată 

cu alungarea din Paradis. (Acad. loan-Aurel Pop, pe coperta a patra) 


Sterian Pricope, Istorii neconvenţionale din Muscel (VIII), Editura Larisa, 
Câmpulung, 2023 

Ţinând de Istoria care fabrică Breaking-News-uri, cartea lui Sterian Pricope 
se citeşte pe nerăsuflate. 

Se înţelege că pentru autor scrierea unei asemenea cărţi nu e o corvoadă, 
ci o plăcere. Plăcerea încercată de toţi cei care creează. De aceea spuneam că 
Sterian Pricope n-are nevoie de îndemnul nimănui pentru a continua să se ocupe 
de Intâmplări neconvenţionale din Muscel. Pentru el e o plăcere să descopere 
şi să scrie despre aspectele pitoreşti ale istoriei locale şi mai ales ale istoriei 
naţionale. lar pentru noi să-l citim. (lon Cristoiu, pe coperta a patra) 


Leonid Dragomir, Filosofia pentru adolescenţi. Lecturi liber alese, Editura 
Pamfilus, laşi, 2023, nr. 3 în seria Cărţile revistei Argeş 

Aproape toate textele lui Leonid Dragomir au această structură, probând că 
el este mai degrabă un eseist care o face pe recenzentul, decât un recenzent 
sec, rezumativ şi fără idei personale, cum sunt majoritatea celor care „lucrează” 
în breaslă. (Al.Th. Ionescu) 

Am scris în principal, dar nu exclusiv, despre cărţi situate la interferența dintre 
filosofie şi teologie, preocupat fiind de relaţia dintre cultură şi credinţă. Dacă există 
o unitate tematică a acestui volum, ea constă în aceea că diversitatea lecturilor 
reflectă multele fațete ale celor două aspirații umane fundamentale: a crede şi 
a înţelege. Cel mai mult m-au interesat autorii care au încercat să arunce punți 
între rațiune şi credinţă, conştienţi de drama despărțirii lor încă din zorii epocii 
moderne. (Autorul — Citate de pe coperta a patra) 


CRISTIAN BĂDILIȚĂ 


ASCEZĂ ȘI 
COPILĂRIE 

Hunedoara, liant şi placă turnantă 
a diversităţii româneşti 


-am şcolit în Hunedoara, când aici 
VI clocoteau fonta în furnale, oţelul în 

cuptoare, iar laminoarele striveau în profile 
incandescenţa. Pe cerul mereu transpirat de fumul 
cocsseriilor de la Călan şi de lângă Castelul Corvinilor 
se putea zări şi zgura roşiatică a unui heirupism 
uriaş, de suprafaţă (în spusa noilor puteri, despre 
foştii şi despre zestrea lăsată). Nu departe, în Valea 
Jiului, oamenii roboteau cu preţul vieţii — ca şi azi, 
ca şi mâine —, pentru cărbunele cocsificabil, sau 
al termocentralelor de la Paroşeni, ori de la Mintia. 
La Teliuc, la Ghelari, în cariere şi în mine, oamenii 
trimiteau prin văzduh vagonetele neostoite, să ţină 
focurile aprinse. Trenurile intraseră şi ele 
într-un urdiniş ameţitor. În Apuseni, la 
Brad, urmaşii agatârşilor scormoneau şi ei 
măruntaiele muntelui după aur. În Retezat, 
pe sub parcul naţional, se făceau tuneluri 
pentru râurile altor sofisticate... mori. 
Industrializarea adunase în inima 
Hunedoarei oameni din toată ţara cea 
mare: moldoveni, olteni, ardeleni din toate 
părţile, dobrogeni, bănăţeni, români şi 
minoritari, fără să se simtă acest lucru. lată 
un fel de colonizare, din vremea modernă, 
trăită aievea la vârsta tuturor posibilităţilor. 
Ocupaţi cu şcolile, noi, copiii acelor vremi 
veniţi din toate colţurile ţării, învăţam ceea 
ce ni se cerea. Plecaţi în vacanțe pe la 
baştinile noastre, împărtăşeam într-o 
fericită emulaţie toată ţara. Eu veneam 
de pe Valea Oltului, din Robeştiul meu, 
aparținător de Ţara Loviştei dintre munţi şi 
povesteam obiceiurile de acasă, mai ales 
că vacanţele de iarnă coincideau cu marile 
sărbători ale Crăciunului şi ale Anului 
Nou. După lunga vacanţă de vară, rupt de 
coasă, de adunat zmeură, afine, revenirea 
la şcoală era dorită şi oraşul mi se părea o adevărată 
izbăvire. lubeam fumul colorat de pe cer, Cerna 
de culoarea cafelei cu lapte, chiar dacă prin spatele 
casei mele părinteşti, de la Robeşti, trecea un pârâu 
de cristal. Trăiam într-o lume cosmopolită, cu greci, 
unguri, secui, saşi, sârbi, ţigani, alături de românii, 
cum spuneam, din toate colţurile ţării. Prieteniile mele 
de atunci nu aveau niciun fel de bariere. Ştefi şi Hilde 
Astner erau saşi din Amnaşul Sibiului (acum nemți 
pe Valea Rinului), Tomaica Vudalas, Nanos Stavros 
erau greci (acum cetăţeni ai Atenei), Costică şi Titi 
Hărădău, români neaoşi din Hunedoara, Csanadi 
Estera, Puşkaş losif, unguri de mai multe generaţii 
împământeniţi aici... Acum, cu altă privire, constat 
că iubirea mea pentru aceste locuri are o temelie 
mult mai consistentă, pe care naivitatea copilului 
o trăia din plin fără a o problematiza. Azi trebuie 
să o mărturisesc altfel şi să mă fericesc că ursitoarea 
m-a purtat printr-un tărâm al împlinirii. Îi mulţumesc! 


red şi azi, cu alţi ochi, în forţa de înrâurire 

a ținutului Hunedoarei, un fel de placă 

turnantă a diversităţii, care exprimă unitatea 
românească profundă. Hunedoara este simultan 
Banat; Zarand, în obârşiile Crişului Alb; Ţară de 
lemn şi de aur, a moţilor din preajma Bradului. Ţară 
a moşnenilor liberi, cu sălaşele împodobind dealurile, 
în Haţegul atâtor cneji şi al nenumăratelor mărturii 
vii. Ţară a barabelor şi momârlanilor pe Jiul superior 
şi lacrimă a aurului negru şi a tragicelor jertfiri în 
adâncuri, pentru arderile de la suprafaţă. Ţară a 
Mureşului ardelean, frate bun al Oltului, ce se va fi 
unduit molcom, uneori trist pe la Sântimbru, Oarda, 
Păuliş, ori maiestos şi împlinit, venind dinspre Alba 
lulia către Orăştie, Tărtăria, Binţinţi, Simeria, Deva... 
Ţara din ţară ne-o mărturiseşte apa Mureşului. Ţară 
în ţara pădurilor se iveşte lumea Pădurenilor, a unor 
oameni dârzi şi mândrii de pe platoul Ruscăi. Păduri 
de lumină deasupra, în adâncuri lămpaşe. Sub 
păduri, tainele de minereu spuse de toţi rudenii 
meşteri (rudă = mină), coloniştii unor vremuri demult 
uitate. Ghelari, Govăjdie? Nume proprii ale vechimii 
meşteşugului. Nandru, Cioclovina, Tecuri, Şura-Mare, 
Ohaba Ponor, Crăciuneşti? Preistoria rupestră, locală, 
a traiului în adânc. Hunedoara, Călan, ca avânturi ale 


14 


Anul XIV m 


Istoria de lângă noi 


siderurgiei? Locurile unei istorii recente, consumată 
cu mare intensitate, dar resorbită la o simplă schim- 
bare de macaz. (Ce aproape trece acest cuvânt 
de... necaz!) Dar ştim că niciodată acarii nu sunt ei 
vinovaţi istoriei. Arderile cele noi abia mai pâlpâie. 
Ruinele (ce temă eroică, de împlinire naţională, 
această temă a paşoptiştilor!) arată anemierea unui 
trup sleit, de voinţele obosite, ori poate anesteziate 
doar şi o suspectă amnezie a cuminecării româneşti. 
Să fie vorba iar şi iară de cuțitul la os, de blestemele 
trădărilor nemântuite? Efectele sunt cele prorocite 
demult: munţii noştri aur poartă... noi cerşim la porţi 
străine! Ne-au fost tăiate aripile, retezate vârfurile. 
Retezatul ne aduce din 
legendă şi grozăviile 
urieşeşti de altă dată. 
Jos, sub limitele trasate, 
putem exersa, cu reguli 
de conformare stricte, 
chiar... parcul naţional. 
Cine poate schimba 
voinţa creatorului pri- 
mordial, a stăpânului 
vremelnic, a celui ce 
dă ordin de schimbare 
a macazurilor? Cine ne 
poate lua gândul, când 
nu vrem să ne mai 
rostim, dar prin cernire 
şi suferinţe răbdătoare 
ne arătăm protestul? 
Da! Trupul de ţară, ca 
şi cel personal, ne poate 
fi vândut, răstignit, siluit 
la toate caznele, dar 
sufletului, cu o credinţă 
puternică, îi este peste 
putinţă omului să-i 
schimbe vrerea. Mărturie ne stă pilda biblică a lui 
lov, actualizată mereu de răbdarea românească. 


din munţii Orăştiei, de la Sarmizegetusa 

regală, pristavii duceau poruncile unor 
oameni, după ce marii preoţi citeau cerul. Lumea 
aceea răsturnată cu sabia de tăvălugul roman al 
ibericului Traian va fi dus pe Decebal, întru exemplară 
răstignire, pe columnă, la Roma, acolo unde va fi 
fost marcat şi supliciul Apostolului Petru. Au rămas 
să ne adeverească vremurile acelea cosonii, brăţările 
dacice, urmele cetăților de la Grădiştea Muncelului, 
Costeşti, Blidaru, Piatra Roşie, Feţele Albe, dar 
şi întemeierile romane de la Sarmizegetusa Ulpia 
Traiana, Germisara, Cigmău, Micia, Băile Aquae. 
Altfel cum s-ar fi ridicat Basilica Densugşului alături de 
alte altare, pentru victoria creştină? Apoi au venit alte 
puteri care ne-au înnobilat, ne-au pus administratori 
şi străjeri la noile limesuri, trasate tot de puterea de 
lovire. De multe ori s-a negociat, de către oamenii 
pământului, moşnenii locurilor, traiul în afara istoriei, 
cu sufletul nesmintit, chezaşă fiind viaţa însăşi. 

Nemurirea noastră o datorăm acestor cazne 

răbdătoare proprii şi crezului dacic în nemurire. A fost 
asumat eroismul, cu vărsare de sânge. Bărbat, fratele 
lui Litovoi, va fi curs în Haţeg... râu de pomenire. 
Cândea, un nume aproape generic al tuturor cnejilor 
români, va ridica cetate de apărare pentru obştile 
de oameni liberi, apoi se va înnobila cu nume de 
împrumut, să-şi ţină poziţia socială în dietele noilor 
stăpâni. Aşa, mica cetate de la Râul de Mori va 
deveni viitorul „Castel din Carpaţi” al celebrului Jules 
Verne. Apoi destinul neamului corvineştilor, cu moşiile 
recunoscute de angevini şi înnobilaţi de Sigismund 
de Luxemburg; cu lancu de Hunedoara ridicat prin- 
cipe al Transilvaniei şi guvernator al Ungariei, cu 
Matei Corvin înscăunat rege al Ungariei; cu eruditul 
Nicholaus Olahus, recunoscut între spiritele strălucite 
ale Europei, arată un destin tranzacţional românesc, 
între destinele eroice ale altor neamuri, ivite în acelaşi 
spaţiu vital. Sarmizegetusele, râurile năvalnice, 
carierele munţilor şi lemnul pădurilor, vor deveni 
temeiuri de putere noilor stăpâni politici. Castelele, 
cetăţile, vor servi întâi cerinţelor economice de 


A fost o vreme de aur, cândva demult, când 


Mihai SPORIŞ 


administrare a fiefurilor 
nobiliare: strângerea dărilor, 
controlul căilor comerciale 
şi a izvoarelor de resurse, 
apoi a războirilor împotriva 
nemulţumiţilor din interior, ori a 
duşmanilor de la hotare, cu atâtea modificări 
în vreme. Am fost puşi şoimi de pază în Castelul 
Huniazilor, în Cetatea Devei, la „Porţile de Fier ale 
Transilvaniei”, nu de puţine ori împotriva noroadelor 
româneşti, doar tolerate ca neam, supărate pe 
stăpânii nerecunoscători şi excesiv de lacomi. 

Am credinţa că Hunedoara, ca spaţiu integrator 
al acestei frumoase diversităţi, poate fi, nu doar 
din perspectivă holistică, o esenţă a României 
dintotdeauna. Modernitatea ca un atribut subiectiv 
este prea legată de criterii relativiste de apreciere 
şi nu poate surprinde vitalitatea, ca pe o permanenţă 
ce se vădeşte în atâtea straturi de vreme. A fi modern 
pare o cădere a înţelesului în a fi sincron cu ultima 
modă, în curentul purtător al talazului, chiar dacă 
acesta poate mătura din cale şi ceea ce îţi ţine firea, 
tainic legată de rădăcini. Matricea noastră, de oameni 
aşezaţi, cum se arată toată omenimea înrădăcinată 
pe munţii, dealurile şi văile Hunedoarei, este una 
impregnată multimilenar. Ea ţine mai mult de timpul 
fără istorie, veşnic viu, timp al trăirii într-un dat al 
neamului cu vibrații inconfundabile. Timpul cel bătrân, 
Cronos primordialul, cu alte calendare, mai populare, 
se toarce în fecunda noastră oralitate, cu un viers 
amprentat, filigran de rostire neaoşă. Ne mişcă solar, 
într-un binecuvântat balans cosmic, în tactul naturii 
cu răsuflarea ei specifică. Impodobire dumnezeiască 
se arată pretutindeni în oamenii frumoşi, trăindu-şi 
cuminecaţi ludicul, cu straiele grădinii; oameni care 
trebuie mereu, mereu, iar şi iară, să-şi împlinească 
rânduiala, ca pe o legiuire ce ţine de rostul cel mare 
al vieţii. Credem în această menire, mai mult decât 
într-o fulgurantă şi efemeră adiere a modei, fără 
a nega gustul înnoirii necesare. Toate au măsura 
lor în potrivirea cadenţelor! 


copiilor pe scena teatrului din Hunedoara. 

In sală era şi mama mea... de lapte, venită 
de departe să-şi vadă mezinul împreună cu sora 
mea, devenită mamă de ocazie, într-o solidaritate 
greu de explicat azi. La terminarea spectacolului am 
fost întrebat, despre copiii aceia, costumaţi popular, 
cu pălării verzi, cu opinci, care cântaseră de mama 
focului. Erau copii veniţi de la Lelese Topliţa, Bunila/ 
Poieniţa Voinii etc. Unul dintre ei (atunci cântase la 
un instrument, taragot pare-mi-se, m-am dumirit prin 
1997, cu ocazia unui festival de folclor în Voineasa 
Vâlcii, ce coincidenţă de toponime!), era Drăgan 
Muntean. Credeţi că există vreo şcoală în stare 
să-ţi dea harul şi să te dumirească, privind destinaţia 
ta prin lume, mai performantă decât comunitatea din 
care te-ai ridicat? Aceea cu cutume, obiceiuri, tabuuri, 
într-o regulă, gură a satului, obicei al pământului, 
şi cu veşnicire adeverită! Sigur vor fi existând şcoli, 
cu profesori remarcabili, cu vocaţie să predea 
meseria de român, între atâtea îndeletniciri, însă 
fără atingerea, ca o binecuvântare a exersării, prin 
participarea în toată sinceritatea ei la ritualul cotidian, 
nu ne putem sfinţi cu duhul locului. Scoaterea din 
ascundere a harului, pentru a se altoi multiplicator, 
poate fi o profesiune de credinţă, idealului slujit. 
A avut şi are, ca dintr-un izvor limpede şi nesecat, 
acest ţinut binecuvântat, voci remarcabile ale melo- 
sului său. Amintirea lui Drăgan Muntean mi-a răscolit 
fericit memoria cu multe nume de oameni plecaţi, 
ori trăitori printre noi: Alexandru Grozuţă, Felician 
Fărcaşu, Ana Bonciu Almăşanu, Elena Evsei, Elena 
Merişoreanu, Mariana Anghel, Mariana Deac, Ovidiu 
Homorodean, Ciprian Roman, Valentin Crainic, Ovidiu 
Olariu, Alisia Toma etc., consacraţi de harul revărsat 
dintru spiritul viu al Hunedoarei. Cântecul ne răsco- 
leşte, dincolo de rostire şi de trecere. El ne rămâne 
un ecou de acordare a noastră, cu firea noastră 
tainică, peste generaţii de rapsozi nemuritori, 
ca şi harul însăşi. 


Ec: fiind, am participat la un spectacol al 

tempora! Dacă ţăranul român are timpul 

său şi el locuieşte în satul veşniciei, 

sigur eresul nemuritor şi tainic al dacilor 
trebuie să fie şi el pe acolo, într-o tainiţă de gând. 
Vor fi fiind sate fără ţărani? Poate doar cu fire 
împuţinată sub soare, dar cu păduri de stâlpi, 
spunându-ne despre mume îmbrăzdite (ce zidire 
în humă, pentru mumă!), despre taţi, paseri cu aripi 
de lemn, gata să se înalțe duhuri, să se poată pogori 
la soroace prielnice. Dumirirea noastră, în trăirea 
rânduită, se manifestă în clipele cele mai înalte ale 
vieţii noastre. Trăirea autentică, cum fericit constatăm 
prin acest miez de întreg, cu o bucurie a participării 
de nimic cenzurată, horă de-a împreună (ce adânc 
semnificant este horaismul lui Romulus Vulcănescu), 
sub un orizont împropriat de la prima oglindire a 
ochiului nostru, este acea datorie a „naturalităţii”, 
după spusa lui Constantin Brâncuşi (de la Peştişurile 
hunedorene către Peştişanii Gorjului, va fi roit vreo 
Ohabă să le fie românilor Hobiţă?), în curgerea 
noastră către înalt, zbor nesfârşit. 

Portul nostru? Cămaşă dintr-o bucată, dată 
moştenire întreagă, să poată fi de... purtare! Singurul 
mod de a fi continuitate, chiar atunci când hazardul 
îşi joacă sorții. Florile, toate cu dreptul înfloririi, 
rostuiesc frumosul cămăşilor şi al tuturor veşmintelor. 
Versul avântat şi sfătuitor al baladei ne îndeamnă la 
bărbăţiile eroice. Doina molcomă, potolită şi sărată 
de fierbinţeli, ne mântuiască dorul şi ne ţine speranţa 
mult răbdătoare. Bocetul este calm ori sfâşietor, 
ca o acceptare a sorții, sau ruptură dureroasă, într-o 
ultimă mărturisire a vârstei. Colinda? Sacralitatea 
care se manifestă prin ritual, într-o lume precis 
aşezată în grădina lui Dumnezeu. Aici, acasă, 
ca într-un rai dumnezeiesc, suntem în comuniune 
cu sfinţii, cu toată făptura viului şi într-o armonie ne- 
panteistă purtăm chipul de duminică al lui Dumnezeu, 
trăim solemn duhul pogorât asupra-ne şi îl însufleţim 
cu toată lucrarea noastră. 

V-aţi gândit vreun moment că virtutea colindei 
şi a colindatului este un fel al nostru, concret, de a 
ne arăta nemurirea? Că nu trebuie să-i căutăm pe cei 
vii mai mult în straturile arheologice decât în fiinţarea 
noastră tradiţională şi sfinţită? Nu mă pot împăca cu 
gândul că mai punem în conservare, la păstrare (?!), 
pentru a o consuma altădată, substanţa noastră vie. 
Că zestrea nu ne-o zâlim firesc, cotidian, ci o punem 
în sarcofage pentru necrofilii şi tâlharii altor epoci, 
întotdeauna profanatoare. Credem că spiritul nostru, 
nemuritor şi specific românesc, inclusiv prin tezaurul 
tradiţiei, trebuie debarasat de ideea conservării, 
validă când se plătea tribut comunismului, prin 
tăgăduirea neamului. Şcolile de corecție, instituite 
împotriva celor ce slujeau naţiile, trebuie desfiinţate 
înainte ca globalismul agresiv să preia internaţiona- 
lismul exersat de dezrădăcinaţii lumii, fără vreo 
rădăcină de îngrijit. Să ne opunem risipirilor şi dez- 
rădăcinărilor de orice fel, să ne dumirim că vom 
rămâne cu sens în viaţa noastră, dacă ne respectăm 
firea. Aşa ar trebui să fie cunoscută Hunedoara cea 
vie, prin osteneala generoasă a unor adevăraţi sacer- 
doţi ai tradiţiei, cercetători ai viței noastre, să ne dea 
vinul viului. Să ne scoatem căciulile/pălăriile în faţa 
lor, să-i împodobim cu florile dalbe de măr, iar de 
ne vor colinda noaptea, „fete mari făclii s-aprindă”! 


tudiam cu plăcere câteva cărţi primite 

de la un mare om de cultură al Hunedoarei, 

Nicu Jianu, şi, prin antologia Lumina din 
Cuvinte, prefațată de profesorul Marcel Lapteş, con- 
statam în consonanţă că există acel timp, al netim- 
pului ţăranului român. De unde imboldul de-a ne 
revărsa cu foc darul cuvintelor noastre, ca pe o 
spovedanie de iubire, semenilor noştri? Bria Augustin, 
Buştea loan, Colcer Simion, Eremia Ilie, llia Marinela, 
Făniş Horia, Fodor Horia Viorel, Precup loana, 
Moldovan Sânzâiana, sunt adevăraţi academicieni 
ai lumii satului hunedorean, cu respiraţia sa din 
ultimul veac. Da! Timpul ţăranului român îşi are şi el 
răbojul clipelor recente, topite în curentul cel adânc, 
din temeiul tuturor izvoarelor. Vorbind despre trăirea 
lui, întru sacralitate şi permanentă înflorire din zestrea 
strămoşilor, neobosiţii cercetători ai eresurilor, iviţi din 
ţarinile hunedorene, ne conving că suntem purtătorii 
unei culturi originale şi originare, neclasificabilă, neîn- 
cadrabilă, din pudoare, alături de aşa-zisele culturi 
majore, ca opere ale unor elite rezervate şi distante 
de actul trăirii concrete. Cum să evaluezi colinda 
românească, sau să te minunezi de miile de variante 
ale baladei Mioriţa, din care numai Hunedoara are 
câteva sute, dacă mirarea şi bucuria constatării 

că ele ne reprezintă ar fi fost duse în surdină? 

Nu trebuie niciodată să uităm că venim de foarte 
de departe şi că au existat oameni care s-au ridicat 
cu gândul rostit foarte sus. 

Uriaşi au fost şi sunt oamenii Hunedoarei. Ce 
aproape trece numele Simeriei de al Sumerului! 
Oare nu la Tărtăria, din vecinătate, pe „tăbliţe” 
de...Tărtărău şi acum din... marmură, s-a început 
epopeea scrisului? Au fost uriaşi oamenii care au 
retezat vârfurile munţilor, pentru tocmirea altarelor de 
nedei în vecinătatea lui Sol Invinctus. Au domesticit, 
întru paşnică vieţuire, toate dihăniile pământului. Pitici 
au devenit şi dinozaurii Hațegului, în faţa măreției 
oamenilor locului. Dece/bal, cât zece Baali, trebuie 
să fi fost numele propriu al dacului emblemă, plecat 
la Zalmoxis, să informeze asupra Înstrăinării centrului 
lumii din dava ca o... Devă, la o Romă cu nimb 
universalist. Acea Romă, cetate eternă ivită sigur 
după Simeria, pentru că la Tărtăria încă nu se 
vorbea de... Troia. Ştim de flăcările Tartarului 
de la înaintemergătorii romanilor, grecii, şi ei plecaţi 
în valurile lor succesive, inclusiv din Hiperboreea 
grădinilor cu mere de aur, de aici de la noi, unde 
pomii şi munţii aur poartă, lucru vădit în salbele şi 
brăţările de podoabă. Mitologiile altora, cu eresurile 
ajunse nume de botez locurilor noastre, vorbesc 
tainic de multe întoarceri de brazde, după cum 


se va fi răsturnat puterea prin ceruri. Flăcările iadului 
se vor ivi în zori şi înspre seară, focuri de veghe 

pe Tărtărău, pe Şurianu, pe Godeanu, pe Gugu, 

pe Găina, ca de altfel pe toate vârfurile din Corona 
Montium. Chiar atunci când Dumnezeu va fi coborât 
cu altarele la şes şi îşi va fi ridicat basilici noi, puterile 
încă neuzurpate ale păstorului vor mai fi ţinut vii 
rugile către „soarele dreptăţii”, în toiul verii. Târgul de 
la Găina, din fiecare an, cu paza focului sacru peste 
noapte, ne vorbeşte de toate vestalele, dar şi de 
dârzenia exemplară a tuturor moţilor. Uriaşi aceşti 
oameni ai temeliei de piatră, a întregului de ţară... 


toţi, haţeganul din ilustra vatră a Densuşului, 

avocatul Nicolae Densuşianu, autorul monu- 
mentalei opere Dacia Preistorică. Tot acest mare 
cercetător de eresuri şi documente ne va fi mirat 
cu constatarea că făurarul subpământean va deveni 
prin urieşire munte, peste tot unde omul ia trup de 
munte (cum va constata L. Blaga) şi se va ridica 
Vulcan. Va constata puterea tămăduitoare a soarelui, 
descifrând în numele Polovragiului, de sub Parâng, 
pe Apollo vraciul, statornicit la curtea amazoanelor 
de la Peştera Muierilor. Ce femei puternice amazoa- 
nele, toate mumele noastre de tăria pietrei, de 
dulceaţa laptelui, de dezmierdarea mierii! Dochii, 
răbdând pentru paza noastră potrivniciile şi războ- 
indu-se eroic să nu ne pierdem! Sânzâiene, împo- 
dobind pădurile pădurenilor; tulnicărese buciumând 
peste ţară toate trezirile la nevoie; eroine, ca 
Pelaghia Roşu a Apusenilor de sus, ca Zamfira 
Prislopului, ca Fefeleaga lui Agârbiceanu, ca toate 
văduvele tuturor minierilor ori ostaşilor căzuţi pe 
câmpurile de onoare. Piatră, Petros, Petru, ca un 
apostol întemeietor, prin ţara lupului de... zece 
hotare, vor dura sălaşuri haiducilor văleni, ori 
coloniştilor din patru vânturi în Valea Jiului, unde 
se vor fi consumat multe munci herculeene: Petrila, 
Lonea, Petroşani, Lupeni, Uricani etc. lubesc toate 
miturile întemeietoare ale marelui dacist Nicolae 
Densuşianu! 

Ovidiu Densuşianu, prin sine un tribut dat Romei 

de Densuşul de lângă Sarmizegetusa Ulpia Traiana, 
va fi dăruit culturii noastre, cu virtute academică, 


N 
| n felul acesta v-ar fi vorbit, desluşindu-ne pe 


Istoria Limbii Române şi va fi afirmat latinitatea 
graiului nostru, pe care nu o contesta nici fratele său 
Nicolae, dacistul. Aron Densuşianu va întregi această 
familie exponențială a culturii române, dăruită de 
acest mirabil tărâm românesc al Hunedoarei, Ţara 
Hațegului. Peste deal-vale, nu departe de locul de 
unde s-au dat nume unor feluri de-a fi, spre pildă 
cel al plaiului mioritic, pe Câmpul Pâinii, Aurel Vlaicu 
îşi va fi amintit de păsări şi se va ridica şi el sol 
adevărat lui Zalmoxis. De aur i-a fost gândul ursit 
ca alint, în cartea de aur a geniului va rămâne scris, 
rună nemuritoare. Calendarul solar, de pe Valea 
Orăştiei, are în andezit marca dăinuirilor luminoase, 
cum va fi fost şi scriptura genezei creştine (deşi 

sub ademenire calvină), din Palia oraşului, asimilat 
în reţeaua celor şapte burguri săseşti. Veniţi târziu, 
saşii, cu obiceiuri bune, ca şi romanii mai demult, 

nu vor fi putut să şteargă urmele lupului dacic şi 

ale dragonului, strămoşul cu zece vieţi, nedespărţit 
de brâul ca un brăcinar, ce ne ţine coloana dreaptă 
ca bradul din munte. 

Românii păstrează iubirea soarelui de la strămoşii 
lor precreştini. Lui îi aducem anual mărturia acestei 
adoraţii din primordial în nedeile creştinate între timp 
în hramurile şi rugile din cercul vetrei satului. Aşa se 
face că mai sunt nedei de mai multe sate şi cu rostul 
târgului de mai multe „ţări”, cu ridicare pe creste, că 
se mai păstrează obiceiul căluşarilor, în Hunedoara 
al „căluşerilor”, acei soli ai unui eres solar. Despre 
„târgul de fete” de la Găina, din culmea fiecărei veri, 
se cunosc multe, însă nedeia ca emblemă a tuturor 
nedeilor româneşti, în semnificaţia ei sacră, şi-a 
pierdut strălucirea din cauza eludării, timp de peste 
o jumătate de veac, tocmai a trăirii mistice. Să fie 
oare întâmplătoare împrizonarea „crainicului” Nichifor 
Crainic (statornicit o vreme în Grosurii Blăjenilor), 
de către „vameşii” potrivnici ai credinţei neamului? 
Vai, Doamne! Câte tributuri a trebuit să plătim, în aur 
şi în sânge, pentru libertatea firii noastre! De pe aici, 
din obârşiile Crişului Alb, ale Zarandului, va fi fost şi 
Crişan, cel întovărăşit cu Horia şi Cloşca în martiriul 
de la Alba lulia, unde nici odihnitul în Dumnezeu 
şi neam lancu de Hunedoara nu a putut opri roata 
supliciului. Nu! Nu poate fi oprită roata, dar ea se 
întoarce pe toate obezile, adeverind viaţa în rosto- 
golirea horelor, cu puterea lor regeneratoare, ca 
fiecare răsărit de soare. Tot de pe aici, la răscrucea 
vadurilor, va fi fost plecat în nemurire Avram lancu, 
niciodată îngenuncheat de vreun împărat, dar roata 
va fi adus şi ziua zilelor, acea zi a năzuinţelor, şi tot la 
Alba lulia, ca pe o uriaşă zi albă, ca şi izvorul Crişului 
Alb, cu freamătul Blajului paşoptist purtat la sân şi de 
Blăjenii Hunedoarei. Ţebea mărturiseşte anual cultul 
pentru uriaşii istoriei acestor locuri. O face de regulă 
în ritualul cântului şi jocului, în portul de sărbătoare 
şi cu o mare a oamenilor, inegalabili în omenia lor. 


ăluşerii vin, tămăduitori diurni, să vindece 

lumea cu spiritul bărbătesc al tatălui. Sine 

al locului, după fericita constatare a lui 
Constantin Noica. Sunt într-o luptă a suprimării 
întunericului, prin lumina soarelui şi a focului propriu. 
Sinea lumii (tot după filosoful de la Păltiniş), fecundă 
maternitate, se va lăsa luminată doar atât cât permite 
rânduiala intimităţii de argint din nopţile cu lună plină 
de pe platoul Luncanilor. Târgul, ca o condiţie a 
inelului şi tocmirii alaiurilor de nuntire, va fi trâmbiţat 
de toţi cocoşii cei albi, cocoţaţi pe toate gardurile 
satului. Căluşerii sunt vornicii cei aleşi să anunţe 
solstiţiile, într-o nuntire cosmică a cerului şi pămân- 
tului, în felul Crăciunului şi al Rusaliilor, creştinate 
şi ele. Sunt şi ei colindători printre stele, prin satele 
hunedorene, ca de altfel şi prin alte şesuri ale câm- 
piei române. Ce aproape trec mitologiile, uneori 
explicaţiile savante, de închipuirile noastre şi ce 
fireşti par toate cele ce le vedem aievea, chiar şi 
când nu ne dumirim. Ne minunăm de acest univers al 
nostru, cu culoarea şi aerul lui, tresărim la chemările 
lăuntrului, ne prindem în ritmuri, improvizând desenul, 
până la contopirea în şuvoi şi constatăm plinătatea 
lui a fi, în toată firea, puternici, între ai neamului tău 
ocrotit de Dumnezeu. Aşa simt, de la distanţă ghesul 
țarinii, al brâului pădurenesc, al învârtitei Mărginimii, 
rotaţie de alb şi de negru, în toţi munţii cu mioriţe 
năzdrăvane şi pe plaiurile scoborâtoare din ceruri. 
Este de o frumuseţe tainică acest lăuntru, în oglindi- 
rea chipului raiului nostru solar, dar trebuie să ne 
adunăm din rătăciri şi să-l mărturisim, fără complexul 
de inferioritate cu care ne jeluim paradoxala nemurire 
şi fără trădările din neştiinţa cu care jugul ne supune 


libertatea autentică. 


Curtea de la Argeş 


Dimitrie Cantemir, 350-300 


Motto: „Filosof între regi, dar şi rege între filosofi” (1) 


1673, în ţinutul Fălciu din Moldova, şi a 

decedat la 1 septembrie 1723 la Dmitrovsk, 
gubernia Kiev. Împreună cu fiul său, Antioh Cantemir, 
este una dintre marile personalităţi culturale ale seco- 
lului al XVIII-lea, de origine română, pe care publicul 
francez şi internaţional îi cam nesocoteşte. O repara- 
re a acestei situaţii o face Ştefan Lemny, prin volu- 
mul său Cantemireştii, Ed. Polirom, 2013 (traducere 
din franceză de Magda Jeanrenaud). Pe copertă se 
află palatul lui Dimitrie Cantemir din Constantinopol, 
din lucrarea The History of the Growth and Decay of 
the Othoman Empire, London, 1734, aflată la fondul 
de carte rară a Bibliotecii Academiei Române, secţia 
de Manuscrise şi Carte veche. 

lată preocupările esenţiale ale cărturarului 
Dimitrie Cantemir: enciclopedist, etnograf, geograf, 
filosof, istoric, lingvist, muzicolog şi compozitor. 

A fost domnitor în Moldova, de două ori: martie — 
aprilie 1693 şi 1710-1711. 

George Călinescu (2) scria: Voievod luminat, 
ambițios şi blazat, om de litere şi ascet de bibliotecă, 
intrigant şi solitar, mânuitor de oameni şi mizantrop, 
iubitor de Moldova lui, după care tânjeşte, şi aventu- 
rier, cântăreţ din tambură, ţărăgradean, academician 
berlinez, prinţ rus, cronicar român, cunoscător al 
tuturor plăcerilor pe care le poate da lumea, Dimitrie 
Cantemir este Lorenzo de Medici al nostru. 

Dimitrie Cantemir era fiul lui Constantin Cantemir, 
domn al Moldovei. Mama sa era Ana Bantăş. A fost 
căsătorit cu Casandra Cantacuzino, fiica lui Şerban 
Cantacuzino, care a fost domn al Ţării Româneşti. 
Din căsătoria cu Casandra a avut şase copii, două 
fete, Maria (1700-1754) şi Smaranda (1701-1720), 
şi patru băieţi — Matei (1703-1771), Constantin (1705- 
1747), Şerban sau Serghei (1706-1780) şi Antioh 
(1708-1744). Primii trei băieţi vor deveni ofiţeri în 
garda imperială rusă, iar Antioh, scriitor şi diplomat 
la Londra şi Paris. Numai Maria e născută la laşi, 
toţi ceilalţi copii sunt născuţi la Constantinopol. (3) 
Casandra a murit de tânără şi a fost înmormântată 
la Mănăstirea Sf. Nicolae din Moscova. Avea doar 
30 de ani. Cantemir s-a recăsătorit cu Anastasia 
Ivanovna Trubeţkaia, iar din căsătoria aceasta 
s-a născut fiica lor Smaragda-Ecaterina. După lupta 
de la Stănileşti împotriva turcilor, pentru că încheiase 
un tratat de alianţă cu ruşii şi au fost înfrânți de nume- 
roasa armată otomană, Cantemir este obligat să se 
refugieze în Rusia, unde ţarul Petru cel Mare i-a dat 
titlul nobiliar de cneaz, moşii întinse şi mulţi iobagi, 
în Dmitrovsk. Aici şi-a petrecut restul vieţii, în mijlocul 
preocupărilor intelectuale, cu excepţia campaniei 
împotriva Persiei, în care îl însoţeşte pe Ţarul Petru 
cel Mare. În timpul acestei campanii, diabetul de care 
suferea i s-a agravat. Decedat la 1 septembrie 1723 
la Dmitrovsk, gubernia Kiev, Dimitrie Cantemir a fost 
înmormântat la Mănăstirea Sf. Nicolae din Moscova, 
alături de prima sa soţie, Casandra. In anul 1935, 
osemintele sale sunt aduse în ţară şi aşezate în 
Biserica Domnească Trei lerarhi din laşi. Pe lespe- 
dea de mormânt scrie: Aici, întors din lunga şi prea- 
greaua pribegie, înfruntată pentru libertatea ţării sale, 
odihneşte Dimitrie Cantemir, domn al Moldovei. 


Dia a lui Nicolae lorga îl portretizează 


D) imitrie Cantemir s-a născut la 26 octombrie 


şi îl aduce pe Dimitrie Cantemir în faţa 

lectorilor, bazându-se pe un tablou al 
Muzeului de Artă şi Ceramică din Rouen, unde era 
înfăţişat un tânăr cu perucă, după moda franceză, 


şi turban, după moda turcească: om tânăr, foarte 
frumos, foarte fin, cu o figură care dovedeşte aleasa 
lui inteligenţă: un băiat de douăzeci-douăzeci şi cinci 
de ani, cu o mustață subţire, cu nişte ochi foarte 
strălucitori, care poartă un costum oriental brodat 

cu fir de aur, este încins cu sabie şi are o cravată 
înnodată în jurul gâtului, cum se purta la Versailles 
sau la Paris. (4) 

Cantemir era un mare învăţat şi poliglot, vorbea 
latina, franceza, araba, turca, greaca modernă, 
italiana, rusa, persana, tătara şi româna. Primul său 
dascăl, angajat de tatăl său Constantin Cantemir, 

a fost cărturarul 

şi călugărul grec 
leremia Cacavela, 
născut în Creta, 
care impresionează 
şi prin multitudinea 
talentelor sale: este 
un bun muzician, 
instrumentist şi 
compozitor, ceea 
ce ne dă de înţeles 
că l-ar fi iniţiat şi 
pe discipolul său 
în tainele muzicii, 
dar şi în aplecarea 
acestuia spre 
ştiinţele oculte. 

Pe discipolul 

său l-a învăţat şi 
gramatica latină, 
limba greacă, 
logica, retorica, fizica. Fascinaţia pe care trebuie 

să o fi exercitat un asemenea om asupra ucenicului 
său este lesne de înţeles. (5) 

Opera lui Dimitrie Cantemir 

Divanul sau Gâlceava înţeleptului cu lumea sau 
Giudeţul sufletului cu trupul a fost scrisă în limba 
română şi limba greacă, fiind tipărită la laşi în 1698, 
din porunca fratelui său, Antioh-vodă Cantemir. E pri- 
ma lucrare românească originală de gândire filosofi- 
co-religioasă. Dimitrie Cantemir îi cere dascălului 
său să îi scrie o Prefaţă, pe care acesta o prezintă în 
forma unei scrisori pline de elogii adresate discipolului 
său, exprimându-şi satisfacția că sămânţa pe care a 
semănat-o în câmpul instrucției a dat rod şi că uceni- 
cul său s-a dovedit a fi fost un plugariu harnic. (Idem) 

Divanul este o lucrare redactată în limba română 
de către un autor care, paradoxal, îşi petrece cea mai 
mare parte a timpului în Imperiul Otoman, la Istanbul, 
unde el foloseşte limba turcă (limba stăpânilor) 
şi limba greacă, a Bisericii şi a lumii lui spirituale. 
Scrierile care datează din perioada şederii în capitala 
de pe Bosfor oferă cititorului avizat o mărturie despre 
un spirit aflat în necontenită fierbere şi, prin aceasta, 
o oglindă a profilului său intelectual. (Idem) Divanul 
lui Cantemir prezintă un proces de laicizare a gândirii 
sud-est europene, proces în curs de desfăşurare 
în perioada publicării cărţii. Astfel, /nțeleptul acuză 
Lumea că este trecătoare şi amăgitoare: tot ceea 
ce oferă ea este nestătător: frumuseţea, bogăţia, 
demnităţile. Lumea ripostează subliniind fericirea 
omului, care beneficiază de toate avantajele ei. (6) 
Cantemir introduce mai multe motive filosofico-lirice 
şi creştine în argumentarea Înţeleptului, cum ar fi: 
fortuna labilis (norocul nestatornic), critica înavuţirii 
nedrepte, tăgăduirea învierii şi a nemuririi, omul 

ca stăpân al creaţiunii, cauza 
răutăţii lumii, primejdiile lumii, 
calea regenerării morale, 
principiile cunoaşterii de sine, 
căile dobândirii virtuţii (apatia, 
castitatea, exemplele bune, 
rugăciunea, meditaţia, asceza, 
lecturile bune, vieţuirea corectă, umilinţa, examenul 
conştiinţei). Motivul scrierii Divanului a fost moral şi 
literar, pe când în alte opere Dimitrie Cantemir nu 
este un scriitor solemn; în scrierile sale s-au relevat 
adesea polemici pe un ton violent, glume populare. 
EI nu este lipsit nici de umor (7). Dorinţa şi scopul 
autorului de a scrie o carte sunt menţionate în vechi 
letopiseţe. Astfel, lon Neculce sau Pseudo-Nicolae 
Costin fac referire la geneza Divanului: Fiind el om 
isteţ, ştiind şi carte turcească bine, să vestise acmu 
în tot Ţarigradul numele lui, de-l chemau agii la 
ospeţele lor cele turceşti pentru prieteşug ce aveau 
cu dânşii. Alţii zic, ştiind bine (a cânta) din tambură, 
îl chemau agii la ospeţe pentru zicături. (8) 
Sacrosanctae Scientiae Indepingibilis Imago, 
din 1700, scrisă în limba latină (Icoana de nezugrăvit 
a ştiinţei sacrosancte) este o lucrare filosofică de 
factură scolastică, pe urmele lui Francis Bacon, 
un soi de împăcare între ştiinţă şi religie. 


în limba română, un roman politico-social, ale- 

goric şi autobiografic. Satirizează lupta pentru 
domnie, dintre partidele boiereşti din ţările române. 
O dispută filosofică dintre două principii, simbolizate 
de Inorog (Dimitrie Cantemir) şi Corb (Brâncoveanu). 
Lucrarea cuprinde cugetări, proverbe, zicători şi 
versuri care atestă influenţa poeziei populare. Istoria 
ieroglifică este o confesiune mascată de paremiologia 
sacră ori populară prin aluviuni orientale la matca 
noastră autohtonă. Tipurile de animale sunt repre- 
zentative pentru o anumită clasă socială. Explicaţia 
acestor simboluri apare la finalul cărţii, sub titlul: 
Scară a numerelor şi cuvintelor ieroglificeşti tâlcui- 
toare. Astfel, întâlnim o întreagă panoplie de animale, 
fiind explicate simbolurile lor în Scara autorului. 
Leul, vulturul, pardosul, ursul, ciacalul, şoimul, câinii, 
ogarii, coteii, bursucul, nevăstuica, căprioara, lebăda, 
liliacul, vidra, struțocămila, papagaia, râsul, hame- 
leonul, veverița, albinele, muştele, tăunii, viespile, 
trântorii, crocodilul, dialogul Inorogului cu Şoimul, 
aspida de Palestina şi multe altele. Lucrarea este un 
pamflet voalat împotriva Imperiului Otoman. A fost 
scrisă în anul 1705, în oraşul de pe malul Bosforului. 
Cu siguranţă, lectura Istoriei ieroglifice nu este 
uşoară: mai întâi, datorită faptului că naraţiunea 
nu este directă, iar progresul ei nu aduce o continuă 
descifrare, ci se închide în simboluri şi încifrează 
întâmplările, fiind ieroglifică; în al doilea rând, autorul 
a preschimbat însuşi mijlocul comunicării, pentru ca 
să oblige pe cititor, de la bun început, să recunoască 
noul continent pe care păşeşte; în al treilea rând, 
pentru că istoria nu se preocupă de evenimente, 
ci de argumente, nu de înfruntarea unor forțe fizice, 
cât mai ales de dansul cugetelor. Autorul îl avertizea- 
ză, de la început, pe cititor că a pătruns într-o lume 
a tainelor şi a tensiunilor celor mai grave, acelea 
din minţile oamenilor, şi că a trebuit, de aceea, să 
introducă termeni noi în limbă. (9) Autorul îl atenţio- 
nează pe lector şi la finalul cărţii, spunând: /a aminte 
că scara aceasta, nu după rândul azbuchelor, ci după 
numărul feţelor îmblă. — 


| storia ieroglifică a fost scrisă la Constantinopol 


prezentare, îşi va fi arătat şi ea modalitatea concretă de slujire, tuturor românilor, 


ce suntem în taina noastră adâncă. Cum să nu te impresioneze truda 

cercetătorilor tradiţiei noastre, din arealul acestei plăci turnante care este 
Hunedoara? Oameni de cultură autentică, cu luciditatea misiei lor, vor fi cutreierat 
satele, vor fi cercetat bibliotecile, vor fi antrenat şi pe alţii să facă acest lucru, 
numai să ne poată dumiri cine suntem, de unde venim, ce rost avem pe lume. 
Sunt mulţi anonimii, soli prin vremurile nescrise în slove. Lor, celor ce ne-au dăruit 
munca lor, le datorăm mulţumirea ca o binemeritată simbrie. 

Nicu Jianu mi-a dăruit mai demult o carte despre ţinutul pădurenilor şi un 
album foto despre Ţara Hațegului, realizat de un artist fotograf în perioada dintre 
cele două războaie mondiale. Apoi, alt dar, albumul de prezentare al acestui 
leagăn al adolescenţei mele, Judeţul Hunedoara, zonele etnografice, realizat 
împreună cu loan Sicoe, pe care, prin recurenţă, îl consider un prieten adevărat, 
pentru devotamentul lui faţă de valorile noastre comune. Societatea Culturală 
„Avram lancu” din România, Filiala Deva, editoarea acestui valoros album de 

A vem, din fericire, oamenii care simt această stare de graţie, a ceea 


în duhul Crăişorului nemuritor. Din darurile primite, legate de gândul lor românesc, 
numele oamenilor mă obligă să le mărturisesc dragostea mea pentru o trudă rar 
răsplătită altfel decât moral: Petre Baciu, Cornel Bogariu, Clemente Constandin, 
Romul S. Micluţia, Emilian Tetileanu, Tiberiu Bardan, Vasile Chevereşanu, Monica 
Duşan, Rusalin Işfănoni, Vasile Molodeţ, Sabin Ciociu, loachim Lazăr, lon-Pilu 
Tămaş, Dorin Petresc, Olivian-Marius Goţiu, Aurelian Sârbu, Relu de la Căstău 
(cu vioara lui), Pera Bulz de la Vaţa (cu taragotul), Vasile Cărăbiş, Nicolae Jula, 
Gheorghe Făcăoaru, Ungureanu Dorica, Marian Maria, Ardeu Petru şi din fericire 
foarte mulţi alţii, care se adaugă altor titani, de care neamul nostru nu a dus 
niciodată lipsă, în toate colţurile ţării. 

lubesc Hunedoara, acest ţinut al sintezelor şi îmi strig iubirea de aici, din 
Râmnicu Vâlcea, ţară a lupului şi a Buridavei, către oamenii sălăşluiţi de 
Dumnezeu acolo, să ţină focul aprins, în acest altar al lămuririlor, din ţinuturile 
străvechi ale neamului... 

escriptio Moldaviae, lucrare scrisă în limba 


BE& e publicată la noi abia prin 1825. 
In 1714 este ales membru al Academiei 


din Berlin, la cererea căreia, în 1716 scrie această 
lucrare monografică, ce cuprinde descrierea geo- 
grafică, politică, observaţii etnografice, lingvistice, 
folclorice. Cantemir devine primul folclorist, primul 
etnograf; el prezintă în această lucrare obiceiuri de 
nunţi, înmormântări, paparudele, drăgaica, zânele şi 
zburătorii, ţurca şi căluşarii, descântecele. Principiul 
cauzalităţii stă la baza scrierilor sale: Orice lucru 
fără pricină a se face nu se poate, spunea Dimitrie 
Cantemir, iar cartea aceasta are o pricină bine 
întemeiată: dragostea sa pentru locurile natale, locul 
unde a deschis ochii peste lume şi unde şi-a format 
primele deprinderi, pentru frumoasa ţară a Moldovei, 
pentru istoria ei, pentru tradiţiile şi obiceiurile popo- 
rului, pentru credinţa puternică în Dumnezeu. În 
felul acesta, Descrierea Moldovei este lucrarea ce 
demonstrează cu asupra de măsură noile teorii ale 
criticii şi teoriei literare (ale regretatului critic Petru 
Poantă, dar şi ale cercetătorilor ştiinţifici de la Facul- 
tatea de Geografie a UBB din Cluj-Napoca, cum 
este profesorul universitar Pompei Cocean) asupra 
spaţiului mental habitaţional. Piramida aceasta 
reprezintă legătura indisolubilă dintre om şi locul 
naşterii sale, un spaţiu cultural complex, definindu-se 
prin influenţele pe care un anumit loc le exercită 
asupra creaţiei literare, cum este cazul autorului 
nostru. Treptele acestei piramide apar aici în sens 
anabasic, de la pământ la Dumnezeu. Privirea 
gândului urcă spre cer pe treptele acestei piramide 
mirifice: prima treaptă este pământul, solul mănos al 
Moldovei, despre care autorul face vorbire; urmează 
apoi neamul: un neam de români, o întreagă dinastie 
care s-a pierdut în negura vremii; casa este locul 
unde copilul creşte cu credinţă în Dumnezeu şi 
respect pentru lumea creată de El; treapta următoare, 
suitoare în sens mental, este cutuma. Descrierea 
Moldovei aduce în faţa Europei obiceiurile de 
nuntă, de înmormântare, de la oamenii simpli, dar 
şi de la feţele boiereşti, bucatele, băuturile, servirea. 
Urmează apoi mitul, ca treaptă a spaţiului mental 
habitaţional: Cantemir este primul scriitor român 
care aduce în discuţie miturile fundamentale ale 
poporului român din ţara Moldovei (zânele, zbură- 
torii, etnogeneza, spaţiul mioritic), chiar dacă nu 
le numeşte astfel. Cea mai înaltă treaptă a piramidei 
o reprezintă Dumnezeu, căruia i se cuvine slavă 
în veci. Despre credinţa moldovenilor şi obiceiurile 
lor creştine destinate lui Dumnezeu, autorul face 
vorbire în toate volumele sale, nu doar în Descrierea 
Moldovei. Oricât a trăit în exil printre alte popoare, 
cu alte religii, el a rămas un creştin ortodox până 
la sfârşitul vieţii sale, închinându-se unui singur 
Dumnezeu. 

Lucrarea a fost tradusă în limbile germană, rusă, 
greacă şi, desigur, română. 


germană (Frankfurt şi Leipzig, 1771), de un 

geograf şi profesor german, Anton Fiedrich 
Busching, cu ajutorul lui Johan Ludwig Redslob, 
iar prima traducere în limba română a fost făcută în 
1806, de către banul Vasile Vârnav, şi a fost publicată 
pentru întâia oară la Mănăstirea Neamţ, în 19 august 
1825, sub titlul Scrisoarea Moldovei. Vasile Vârnav, 
fiul lui Dumitrachi Vârnav, a fost ridicat la rangul de 
mare ban, în ianuarie 1824, de către domnitorul 
Moldovei, Ioniţă Sandu Sturza. A doua ediţie în limba 
română apare la laşi în anul 1851, după traducerea 
lui Vasile Vârnav, sub îngrijirea lui Costache Negruzzi, 
iar ediţia a treia apare tot la laşi, în 28 noiembrie 
1885, fiind îngrijită de Teodor Boldur-Lăţescu, redac- 
torul ziarului Moldova. În 1909, în Biblioteca Socec, 
nr. 10-11, a fost publicată o nouă ediţie, preluată 
după cea publicată în 1825. 

Pentru istorici, dar şi pentru filologi, Descrierea 
Moldovei este cea mai prețioasă dintre lucrările lui 
Dimitrie Cantemir, fiind singura descriere a societăţii 
şi a statului feudal moldovenesc datorată unui român. 

Aprecierile posterităţii asupra acestui opuscul clar, 
dens şi precis s-au întemeiat tocmai pe prodigioasa 
lui valoare de diferenţiere. În mijlocul unei literaturi a 
faptelor, apărea o carte de idei. În locul succesiunii 
cronologice, ca singur principiu ordonator, era insta- 
urată logica schemelor, construcţiilor şi sistemelor 
coerente. Carte solară, echilibrată, armonioasă, 
Descrierea Moldovei reprezenta o vârstă spiritual 
evoluată aproape prin salt şi devenită astfel 
modernă. (10) 


= diţia princeps a fost tradusă în limba 

Istoria creşterii şi descreşterii Imperiului Otoman 
este o altă lucrare importantă a lui Dimitrie Cantemir, 
care a fost scrisă în latină, între 1714-1716. Istoricul 
Virgil Cândea a descoperit manuscrisul lucrării în 
Biblioteca Houghton a Universităţii Harvard, din 
Cambridge (SUA). Dan Sluşanschi a publicat prima 
ediţie critică în 2001. Analiza umanistului arată 
cauzele care ar fi putut duce la destrămarea Impe- 
riului Otoman. Tradusă şi publicată în engleză, 
franceză şi germană, opera lui Cantemir prezintă 
biografiile a 19 sultani, de la Osman întemeietorul 
Imperiului până la Ahmet al III-lea, contemporan cu 
Cantemir. De popularizarea acestei lucrări s-a ocupat 
mai ales fiul său, Antioh, prin tipărirea ei pe când era 
ambasador la Paris. Istoricul român, naturalizat fran- 
cez, Ştefan Lemny afirmă în cartea sa Cantemireştii 
că Istoria creşterii şi descreşterii Imperiului Otoman 
l-a făcut pe Dimitrie Cantemir să devină membru 
al Academiei din Berlin, dar cronologia îl contrazice, 
Descrierea Moldovei a apărut înainte de această 
lucrare, fiind comandată chiar de Academia însăşi. 

Hronicul vechimei a româno-moldo-vlahilor, a fost 
scrisă în latină şi tradusă apoi de autor în română 
în 1719-1722. Pentru a dovedi originea comună a 
românilor şi unitatea lor de neam, Dimitrie Cantemir 
a consultat 150 de izvoare istorice române, latine, 
greceşti, poloneze şi ruseşti: nicio piatră neclătită 
şi niciun unghi nescociorât n-am lăsat, pentru 
ca să ne înştienţăm de începătură, şi purcederea 
şi aşezământul cel mai de pre urmă, a acestui 
neam, din care ne înştiințăm cu adevărat. 

Collectanea Orientalia (Colecţia Orientală) 1722- 
1723 cuprinde texte de investigare arheologică a 
Zidului Caucazian, lăsat de Alexandru cel Mare. 


imitrie Cantemir a lăsat o amprentă 
profundă şi în domeniul muzical. Pe baza 


alfabetului arab, a elaborat sistemul teoretic 
şi repertoriul de semne grafice convenţionale (notele 
muzicale) al muzicii clasice otomane, care a servit 
societatea otomană pe parcursul a două secole. 
A salvat pentru posteritate 450 de melodii vechi 
turceşti. A fondat o şcoală muzicală unde preda după 
propria metodă. A colecţionat instrumente muzicale 
şi, sub numele de Kantemiroşlu, a elaborat tratatul 
în limba turcă Cartea ştiinţei muzicale după felul 
literelor (1703). În 1976, compozitorul, muzicologul 
din Istanbul Yalgin Tura a publicat pentru prima 
dată integral tratatul cantemirean de muzică în limba 
turcă. În 2001, acelaşi autor a publicat două volume 
ale manuscrisului principelui erudit. 

Vestitul istoric al cartografiei Leo Bagrow (1881-— 
1957) îl înscrie pe D. Cantemir printre cei mai 
cunoscuţi 1435 de cartografi din întreaga lume. 
Principele moldovean este autorul Planului topo- 
graphic al Constantinopolului (înainte de 1711), în 
care a inclus cu mare precizie un număr semnificativ 
de locuri memorabile şi monumente din capitala 
Imperiului Otoman. Este autorul hărţii-plan a Zidului 
Caucazian, elaborat în timpul campaniei persane 
a lui Petru cel Mare (1721-1722), campanie la 
care a luat parte şi Dimitrie Cantemir în calitate 
de consilier al ţarului. De o deosebită valoare este 
Harta Moldovei, anexă la Descriptio Moldaviae, 
lucrare cartografică publicată în 1737 la Amsterdam 
şi care i-a adus o faimă mondială. 

În concluzie, Dimitrie Cantemir (1673-1723), 
domn erudit al Moldovei (1710-1711), membru titular 
al Academiei din Berlin (Societatea Branderburgică 
a Ştiinţelor, 1714), a fost un cărturar polivalent, unul 
dintre iluştrii exponenţi ai culturii şi gândirii ştiinţifice 
occidentale şi orientale de la intersecţia secolelor 
XVII-XVIII. Avea cunoştinţe profunde în diverse 
domenii: istorie, arheologie, genealogie, numismatică, 
heraldică, cartografie, sociologie, administraţie, ştiinţă 
politică, arhitectură, medicină, geografie, etnografie, 
matematică, muzică etc. Dinastia Cantemireştilor a 
lăsat urme adânci în istoria secolelor XVII-XVIII, prin 
reprezentanţii ei de seamă: domni, politicieni, cărtu- 
rari, diplomaţi, scriitori, oameni de cultură. Opera 
ştiinţifică şi artistică a lui D. Cantemir, recunoscută 
de personalităţi precum Voltaire, Lordul Byron, Victor 
Hugo ş.a., este umanistă, converge în gândirea moder- 
nă europeană, cea care pune în centrul naturii omul. 

Manuscrisele lui D. Cantemir sunt dispersate 
în mai multe arhive şi biblioteci din lume (Turcia, 
Rusia, SUA, Ucraina). Aspectul cantitativ al operei 
lui D. Cantemir este ilustrat de faptul că doar /storia 
Imperiului Otoman (publicată la Londra în anii 
1734-1735), în limba latină, copiată de D. Cantemir, 
conţine 1064 de pagini. 


În Europa au fost susţinute zeci de teze de doc- 
torat în domeniul cantemirologiei, în mod special 
consacrate lui Dimitrie Cantemir şi fiului Antioh 
Cantemir. În România se publică „Integrala Cantemir” 
în 100 de volume, ce include opera complexă 
a savantului Dimitrie Cantemir. 


că tătarii „ştiu despre Cantemir mai mult 

decât noi”. Afirmația se justifică în mare 
parte, deoarece Dimitrie Cantemir este considerat 
fondatorul tiparului la tătari, iar într-o confesiune el 
spune că se trage de la Crâm, adică din Crimeea. 
Dar noi ştim că Dinastia Cantemireştilor a fost 
întemeiată de Constantin Cantemir (Silişteanu), 
fiu de ţăran, domn al Moldovei (1685-1693). În 
corespondenţa cu Antioh Cantemir, fiul lui Dimitrie 
Cantemir, iluministul francez Voltaire (1694-1778) 
scria: mulţimea talentelor domnului principe, tatăl 
vostru, şi ale dvs. personale, m-au făcut să cred 
că descindeţi din vechii greci şi să presupun că 
aparțineţi neamului lui Pericles, mai degrabă decât 
aceluia al lui Tamerlan. (11) 

Fiul lui Dimitrie Cantemir, Antioh, a fost una 
dintre cele mai luminate minţi ale timpului său, fiind 
considerat unul dintre fondatorii literaturii moderne 
ruse. A promovat opera tatălui său, a scris versuri 
satirice traduse şi editate în franceză şi germană, 
lucrări de istorie şi filosofie, a fost ambasadorul Rusiei 
la Londra (1732-1738) şi Paris (1738-1744). Maria 
(1700-1757), sora lui Antioh şi fiica lui Dimitrie 
Cantemir, a fost una dintre cele mai culte femei ale 
Imperiului Rus. Cunoştea mai multe limbi şi se ocupa 
de pictură. Avea un aspect fizic de factură grecească. 
Mama ei, Casandra, era de origine greacă prin 
strămoşi. Legenda pe care au promovat-o scriitorii 
(inclusiv lon Druţă) şi cineaştii în operele lor despre 
Maria Cantemir, ca fiind amanta lui Petru cel Mare, 
nu s-a confirmat. 

Dimitrie Cantemir, soţia sa Casandra, fiicele lor 
Smaragda (1701-1720) şi Maria, feciorii Constantin 
(1705-1747) şi Antioh au fost înmormântați la 
Moscova, la Biserica Sf. Nicolae. Cripta familială 
a rămas intactă până în anul 1935, când în zonă 
a fost proiectată edificarea unei clădiri administrative, 
fiind demolate construcţiile din acest spaţiu. În 1935, 
graţie intervenţiei revoluționarului român lon Dicescu 
(1893-1938) pe lângă autorităţile sovietice, rămăşi- 
ţele pământeşti ale lui D. Cantemir şi ale soţiei sale 
Casandra au fost transportate din Uniunea Sovietică 
şi reînhumate la Biserica Trei lerarhi din laşi. 

O problemă controversată este cea referitoare 

la autenticitatea acestor rămăşiţe pământeşti, dar 

şi la aspectul lipsei capului; se spune că în cripta 
de la Trei lerarhi, Dimitrie Cantemir ar avea doar 
trunchiul. Acest aspect a dat apă la moară ipotezei, 
vehiculate pe internet, dar, din câte ştim, nedovedite 
documentar, că prinţul moldovean ar fi fost mason. 


ctualmente, şcoala de cantemirologie 
A Basarabia este recunoscută ca fiind 

cea mai puternică din lume. Conferenţiarul 
universitar Vladimir Potlog a susţinut o teză de 
doctorat cu titlul Dimitrie Cantemir — istoric (1973). 
Academicianul (2007) Andrei Eşanu şi doctorul în 
istorie (2015) Valentina Eşanu au îngrijit cu dăruire 
o serie de lucrări ştiinţifice consacrate dinastiei 
Cantemireştilor (secolele XVII-XVIII). Doctorul în 
istorie (1988) şi doctorul habilitat în pedagogie (2013) 
Victor Ţvircun a reevaluat opera şi viaţa ştiinţifică a 
lui Dimitrie Cantemir prin punerea în circuitul ştiinţific 
a sute de documente inedite din mai multe arhive 
din lume. Universul muzical cantemirean în contextul 
culturii universale a fost cercetat în profunzime de 
doctorul habilitat în studiul artelor (2013) Victor 
Ghilaş. 

Astfel, prin opera sa vastă, Dimitrie Cantemir 
face cu succes trecerea de la cronicari la istoricii 
propriu-zişi, de la începătorii de literatură (în operele 
lui lon Neculce ori Miron Costin întâlnim numai 
fragmente literare propriu-zise: descrierea, portretul, 
naraţiunea) la romancierul de talent. Titlurile cărţilor 
sale ne înfăţişează preocupările multiple pe care 
le-a îmbrăţişat acest prinţ luminat: artistice, filosofice, 
istorice, literare, muzicale, geografice, etnografice 
şi de folclor, Dimitrie Cantemir fiind, după cum 
afirma criticul literar Dan Zamfirescu, personalitatea 
de excepţională complexitate, în stare să refacă 
în dezvoltarea sa individuală drumul de secole şi 
tipologia intelectuală a unei culturi întregi, ducân- 
du-le pe culmi. 


A cademicianul basarabean lon Druţă afirma 


— 

Niculae Gheran în oglinda 
corespondenţei (Il) 


Două scrisori 

şi-un singur tâlc 

Acest al doilea episod include două scrisori 
pe care, cum se vede, Niculae Gheran le-a dorit 
publicate „post-mortem”, stabilindu-le chiar şi titlul 
sub care să apară. Ceea ce se întâmplă acum! 


From: niculae gheran niculaegheran(Qyahoo.com 
To: Rodica Lazarescu 

Sent: Wednesday, January 21, 2015 3:33 PM 
Subject: Fw: lartă-mă că ţi-am scris atât de lung 


Rodicălă, am terminat scrisoarea şi am trimis-o. 
Dacă nu acum, post-mortem, se poate publica, alături 


de misiva lui, cu titlul: „Două scrisori şi-un singur tâlc”. 


[1] 

Forwarded Message ----- 

From: Paul Cornea corneapaul (O gmail.com 
To: niculae gheran niculaegheran Qyahoo.com 
Sent: Tuesday, January 20, 2015 9:03 AM 
Subject: Ultimul volum al memoriilor 


Dragă Niculae, 

Ţi-am citit cartea cu mare plăcere. Îţi trimit alăturat 
câteva opinii. Le însoțesc cu mulţumiri şi urările cele 
mai bune de sănătate şi putere de muncă. Paul 
Cornea 


Dragă Niculae, 

Îţi scriu cu oarecare întârziere despre vol. IV 
al cărţii tale din cauza împotmolirii într-o serie de 
necazuri medicale. În ultima vreme, starea sănătăţii 
mele s-a deteriorat, deocamdată fără riscuri grave, 
dar cu suficient disconfort, ca să-mi dea peste cap 
ritmul de lucru obişnuit. 

Altminteri, te-am citit cu plăcere şi viu interes. 
Spre deosebire de volumele anterioare ale tetralogiei, 
ultimul reduce masiv autobiografia în folosul tablo- 
ului de moravuri. E o soluţie care-l avantajează 
pe romancier, dar îl defavorizează pe memorialist. 
Ca fan al tău, nu-ţi ascund că, deşi îl admir pe 
romancier, regret că amintirile directe şi netrecute 
prin grila unei ficţionalizări excesive sunt mai puţin 
prezente, iar când apar (de pildă, problemele cola- 
borării la Dicţionarul Scriitorilor Români), sunt anemic 
detaliate şi nu se prea lipesc organic contextului. 
Poate ar fi fost mai bine dacă ai fi continuat în IV linia 
celorlalte volume şi ai fi cuprins într-o carte separată 
excepţionala evocare critică a societăţii post-decem- 
briste, o veritabilă Gorilă, nr. 2, de o vervă a demas- 
cării şi o forţă persuasivă care, scuză-mi crima de 
„&se-majeste”, îl depăşesc pe marele Rebreanu. 
Opţiunea aleasă îţi poate deruta cititorii, împiedi- 
cându-i să evalueze cum trebuie anvergura satirei 
tale politice (la care se adaugă publicarea cărţii 
la o editură necunoscută, incapabilă să-ţi asigure 
o lansare convenabilă; nu e deci exagerat să afirmi 
că posezi „arta de a fi păgubaş”!) 

Trecând pe fond, fără intenţia (şi posibilitatea) de 
a face o cronică, spicuiesc în grabă câteva impresii 


de lectură. Întâi, remarc spectacolul, fascinant prin 
poveştile şi portretele personajelor, care se exprimă, 
toate, într-un limbaj savuros, cu frăgezimea şi 
expresivitatea deja cunoscute cititorilor tăi. Un loc 
important îl ocupă aspectele erotice, văzute din 
unghiul unui realism crud, fără false pudori şi măcar 
umbra vreunei idealizări. In ce priveşte viaţa socială, 
ea e evocată la fel, cu înţelepciunea omului păţit, 
care nu mai crede în aparențele sclipitoare şi ştie 

că trebuie să scormonim prin noroaie ca să aflăm 
adevărul despre unii vajnici patrioţi, cu ilustre cariere. 
Filosofia pusă la bătaie nu e a mizantropiei, ea 
ajunge uneori la cinism, fără a exclude însă şi admi- 
raţia explicită ori implicită pentru omul de treabă, cel 
care-şi face datoria şi asigură prin munca sa cinstită 


permanenţa neamului. Sursele acestei filosofii au mai 
mult a face cu Caragiale decât cu Cioran: persona- 
jele tale nu suferă de pesimism, n-au ieşiri nihiliste, 
iubesc viaţa, cultivă „eternul feminin” şi se complac 
într-o atmosferă de convivialitate. Au bucuria întâlnirii 
cu prietenii la un aperitiv, unde limbile se dezgheaţă, 
bârfa îşi intră în drepturi, iar răzvrătirea împotriva 
a ceea ce socotesc potrivnic e supralicitată verbal. 
Satira pe care o practici, dragă Niculae, e uneori 
feroce însă, în ansamblu, e greu să-i conteşti 
îndreptăţirea. Fireşte că, pe cazuri şi exemple, pot 
interveni diferenţe, dar, repet, în generalitatea lui, 
tabloul mizerabil al societăţii actuale e plauzibil. 
În limitele unui pluralism care, pentru mine, e regulă 
de conduită, trebuie să-ţi mărturisesc că un singur 
lucru m-a deranjat în observaţiile tale critice: supra- 
aprecierea mareşalului Antonescu. El n-a fost desigur 
un „trădător”, dar şi-a asumat o responsabilitate 
criminală, instigând (cum se vede în stenogramele 
şedinţelor de guvern de la începutul războiului) 
la omorârea a zeci de mii de evrei (comportament 
la care a renunţat după dezastrul de la Stalingrad, 
ceea ce e totuşi un merit şi-mi permite, fie spus 
în paranteză, să-ţi scriu acum aceste rânduri). 

Multe ar mai fi de spus, dar, vorba poetului, 


Rodica LĂZĂRESCU 


In memoria 


280 5 


„rana din pulpă” nu mă lasă. 
Nu pot încheia însă fără a-mi 
reitera convingerea că întreaga 
tetralogie (inclusiv ultimul 
volum) confirmă că ai toate 
datele unui prozator de mare talent. Dialogurile 
tale, în mod special, principal vector al naraţiunii şi 
portretizării, constituie o încântare pentru cine are 
încă urechea sensibilă la literatura bună. Calitățile 
tale de scriitor valoros ar trebui proclamate cu 
admiraţie şi deferenţă de criticii care se respectă şi-şi 
fac onest meseria. Pariul meu e că receptarea operei 
tale va fi tot mai amplă şi mai pozitivă pe măsură 
ce va fi mai bine cunoscută (ar fi deja nevoie de 
o nouă ediţie la o editură importantă). In acest ceas 
de asfinţit, pe care-l trăim amândoi, mă bucur să 
te pot felicita că ai reuşit să laşi o mărturie strălucită 
şi inefasabilă a trecerii tale prin pulberea lumii. 
Te îmbrăţişez, cu veche afecţiune şi preţuire, 
15.01.2015 
Paul Cornea 


[2] 

Forwarded Message ----- 

From: niculae gheran niculaegheran(Qyahoo.com 
To: Paul Cornea corneapaul GQ gmail.com 

Sent: Wednesday, January 21, 2015 3:31 PM 
Subject: lartă-mă că ţi-am scris atât de lung 


Bucureşti, 20 ianuarie 2015 

Dragă domnule Cornea, 

De prisos să-ţi spun că m-a bucurat enorm 
epistola domniei tale. De la tinereţe, pân'la bătrânețe, 
mi-aţi fost drag, în pofida cotelor de piaţă, inevitabil 
fluctuante în trecerea vremii, interpretate corect sau 
nu de unii şi de alţii, mereu în bătaia vântului. Am 
avut norocul şi ghinionul să trăim mai mult decât 
era necesar, astfel încât, volens, nolens, suportăm 
riscurile meseriei de a vieţui mai abitir decât ni le-am 
fi asumat. Avantajul şi buclucul de a depăşi „norma” 
l-au mai avut şi alţii, precum confratele lon Vlad, 
sărbătorit de curând la împlinirea vârstei de 85 de 
ani, lăudat pe faţă şi hulit pe din dos. (În numărul 
recent din Pro Saeculum -— pe care ştiu că-l primeşti 
—, i-am adresat o scrisoare ce te îndemn s-o citeşti, 
fiindcă în multe privinţe îţi este adresată.)* 

Ce-a fost s-a consumat, fie numele Domnului 
binecuvântat. Important e că în timp ce unii şi-au 
negustorit inima şi mintea contra unui „ce profit” — 
cum zice Nenea lancu —, noi ne-am vândut sufletul 
pe veresie, „pentru cei mulţi, umili” — precum îi 
numeşte Rebreanu în dedicaţia din Ion. La anii 
de-acum, nu ne-a rămas decât să zâmbim urmaşilor, 
să fluturăm o batistă albă la plecarea trenului, cu 
speranţa că, mai ştii, s-ar putea să ne revedem 
cândva. Rămaşi pe un peron pestriţ, ultraaglomerat, 
între pălării, şepci şi basmale, pantofi de lac, bocanci 
şi picioare goale, să se descurce şi ei cum ştiu mai 
bine, că de belele oricum vor avea parte, până 
le-o veni şi lor timpul să plece. 


la cultura română, trebuie să o proiectăm pe fundalul epocii, care 
înregistrează cele dintâi încercări de a pune în valoare aptitudinile 

literare ale limbii sale materne. Socrul lui, cel care a iniţiat la Bucureşti traducerea 
integrală a Bibliei în limba română, a fost unul dintre cei mai activi înaintaşi pe 
acest plan. Ca şi alţi compatrioți ai săi, Dimitrie Cantemir preia ştafeta acestor 
aspirații: dezvoltarea culturii române, eliberarea ei de dominaţia exercitată de 
slavonă şi greacă, limbi utilizate de elitele ţărilor române în secolele precedente. 

În vreme ce Principatele Române erau sub suzeranitatea otomană, pentru 
a fi siguri de sinceritatea şi credinţa domnitorilor autohtoni, sultanii turci aveau 
obiceiul să ţină la curtea lor câte un fiu ori câte un frate al domnitorului în 
funcţiune, sub denumirea de capuchehaie (cap de încredere) sau beizadea 
(un fel de ambasador). Dacă domnitorul nu era credincios sultanului, acesta 
îi tăia capul rudei care se afla la Înalta Poartă. Un astfel de capuchehaie a fost 
şi Dimitrie Cantemir, dar capul lui luminat a prețuit pentru omenire mai mult 
decât capetele tuturor sultanilor din vremea aceea, care poate nici nu ar fi fost 
pomeniţi în istorie, dacă prinţul moldovean nu ar fi scris el însuşi o istorie a 
Turciei. Argumentul său era obiectiv, după cum se poate observa: Dragostea 
ce avem pentru patria noastră ne îndeamnă, pe de o parte, să lăudam neamul 
din care ne tragem, iar, pe de altă parte, dragostea de adevăr ne împiedică, 
într-aceeaşi măsură, să lăudăm ceea ce ar fi, după dreptate, să osândim. 


Anul XIV m 


P--u a înţelege mai bine contribuţia operei lui Dimitrie Cantemir 


Note 
din Berlin, 1714. 


nr. 19-24. 


de Magda Jeanrenaud. 


Bucureşti, 1974. 


Bucureşti, 1959, p. XXI. 


Bucureşti, 1978. 


1. Din Diploma atribuită lui D. Cantemir în calitate de membru al Academiei 


2. George Călinescu, Istoria Literaturii române de la origini până în prezent, 
Editura Minerva, Bucureşti, 1982. 

3. lon Simuţ, Prinţesa Maria Cantemir, în Adevărul.ro, 2003. 

4. Nicolae lorga, Originalitatea lui Dimitrie Cantemir, în Cuget clar, VIII, 1935, 


5. Ştefan Lemny, Cantemireştii, Ed. Polirom, 2013, traducere din franceză 


6. Dimitrie Cantemir, Divanul, Ediţie îngrijită, studiu introductiv şi comentarii 
de Virgil Cândea, text grecesc de Maria Marinescu-Himu, Editura Academiei RSR, 


7. PP. Panaitescu, în Cuvânt înainte la Dimitrie Cantemir, Viaţa lui Constantin 
Cantemir zis cel Bătrân, domnul Moldovei, Ed. de Stat pentru Literatură şi artă, 


8. Pseudo-Nicolae Costin, Letopiseţul Ţării Moldovii de la Ştefan sin Vasilie- 
Vodă, Ed. M. Kogălniceanu, t ||, laşi, 1845. 
9. Alexandru Duţu, Prefaţă la Dimitrie Cantemir, Istoria ieroglifică, Ed. Minerva, 


10. Magdalena Popescu, Postfaţă, idem. 


11. Paul Cornea, Studiu introductiv la Antioh Cantemir, Stihuri, Ed. pentru 
Literatură Universală, Bucureşti, 1966. 

In memoriam 


ce-o mai fi ea: bună sau rea, există. Editată 
acum în tiraj de familie, de se va dovedi 

meritoasă, se va retipări, de nu, Maica Domnului, va 
rămâne pe câteva rafturi. Deocamdată-i o carte rară 
şi, măcar în legile bibliofiliei, îşi merită rostul. Pe mine 
mă încântă însă faptul că, „pe sub mână”, la laşi şi la 
Cluj, primul tom s-a tras şi difuzat pe bani buni, fără 
să-mi ceară nimeni aprobarea. Eu — am mai spus-o 
—, am scris primul volum pentru mine. Celelalte 
le-am adăugat la insistenţele altora, care au crezut 
că-i ceva mai mult de capul meu. De se va dovedi 
un lucru bun, meritul esenţial aparţine celor care 
m-au dat afară din schema Muzeului Bistriţa-Năsăud, 
ca să economisească 1601 lei, pe care îi primeam 
lunar valorificând patrimoniul Rebreanu. Vorba lui 
Brăescu, pe care-l parafrazez: nu prietenii ce mi-au 
dorit binele mi l-au şi făcut, ci, paradoxal, duşmanii 
care mi-au dorit răul. Nu m-aş grăbi să-i consider 
duşmani, ci mai degrabă săraci cu duhul. „Proşti, 
dar mulţi”, vorba Lăpuşneanului. 

Trec peste elogiile pe care mi le faceţi — mai mult 
decât onorante — şi încerc să vă explic ce-a fost 
în mintea mea de la bun început. Cred că-i necesar 
întrucât, intrând în scenă, mulţi care au scris despre 
mine nu mă distribuie în aceeaşi piesă. Pentru un 
distins universitar ca domnia ta, paginile mele ar 
dobândi relevanţă prin caracterul lor memorialistic, 
asociaţiile făcute cu prilejul lansării primului tom fiind 
mai mult decât măgulitoare. Frapaţi de autonomia 
literară a fiecărui capitol din acelaşi volum, câţiva 
critici le-au botezat nuvele. Un distins teoretician de 
literatură, lon Vlad, remarca meritele povestitorului, 
fără să uite galeria unor mari prozatori care s-au 
distins pe acest tărâm. Mai târziu, alţi critici, furaţi 
de unitatea de timp şi spaţiu din carte, de mişcarea 
şi evoluţia unor personaje perindate pe parcursul 
naraţiei, s-au folosit de termenul roman. Or, de când 
lumea, nu toate produsele literare ţin de didactica 
manualelor, nici de rafturile spiţeriei. În ce mă 
priveşte, ştiu de unde mi se trage „rău. Fiind în 
vârstă şi neplăcându-mi lucrurile neterminate, de tipul 
unor romane ca Tainele inimii al lui Kogălniceanu, 
Minunile Sfântului Sisoe al lui Topîrceanu ş.a., am 
conceput deliberat ca fiecare capitol să aibă o unitate, 
să poată rezista în timp ca povestiri. Cu timpul, 
mi-am îngăduit să alternez mijloacele constructorului 
şi m-am extins mai altfel. Volumul întâi, dacă a fost 
extrem de bine primit, se datorează, între altele, 
şi faptului că fiecare capitol este un microroman. 
„Aglomeraţia de fapte” este singurul element învăţat 
la şcoala lui Rebreanu, constructor fabulos. De nu 
m-aş fi ocupat de opera lui, aş fi avut mai multă 
zăbavă şi nu doar că aş fi apucat să scriu parte din 
ele, dar separam şi pământul de apă, dând romanului 
ce-i al romanului şi memorialisticii ce-i aparţine. Strivit 
de timp, am ajuns la această „harababură” din dorinţa 
de a spune mai mult, călcând rigorile regimului de 
frontieră. S-ar zice că rezultatul nu-i dezagreabil. 
Vorba unui amic din copilărie, inginer de profesie 
şi ageamiu într-ale literaturii: „Nae, nu ştiu ce-ai 
gătit, musaca sau baclava, dar mi-a mers la pipotă. 
M-am apucat să-ţi citesc cartea în tren şi, în loc 
să cobor la Buşteni, m-am pomenit la Braşov.” 

Sunt de acord în privinţa faptului că filonul memo- 
rialistic din volumul 4 e mai firav decât în celelalte 
tomuri. Asta, din două pricini: mai întâi, nu uitaţi, după 


BE% carte — povestiri, memorii, roman sau 


Marea Revoluţie din Decembrie eu m-am ocupat 
aproape strict de exegeza Rebreanu, singurele 
contacte laterale mărginindu-se la sfera presei, 
departe de Putere şi putorile ei. N-aveam „vot în 
chestie” — ca să-l citez iarăşi pe Caragiale — să mă 
pot pronunţa avizat, aşa cum am făcut-o, cândva, 
fiind, ca şi domnia ta, în preajma unor puternici ai 
zilei, sau a unor personalităţi ca Arghezi, Camil 
Petrescu, Cezar Petrescu, Philippide, Rosetti, 
Perpessicius, Petru Dumitriu, Marin Preda ejusdem 
marinae**, ca să nu amintesc pe bravii generaţiei 
mele, de la Nichita Stănescu la Fănuş Neagu. Să 

mă ierte Dumnezeu, câţi din milogii politicii româneşti, 
care ţin astăzi locul Brătienilor, lui luliu Maniu, Titel 
Petrescu sau Pătrăşcanu s-ar fi cuvenit să-mi reţină 
atenţia? Prin ce? Prin averea lor fabuloasă, prin jaful 
lor organizat? Funcţii de răspundere ai deţinut şi 
domnia ta, ca şi cel ce-ţi scrie. Să fie oare întâmplător 
că niciunul dintre noi nu posedă o casă mai acătării, 
locuind la margini între ziduri de beton? Pe chiriaşul 
lon Vlad l-au mătrăşit din casele unei sfinte mitropolii, 
obligându-l să se mute unde-o vedea cu ochii! Să 

fi fost toţi ca noi? Doamne păzeşte, încherbăluirea 
neavând culoare politică, deopotrivă în trecut ca 

şi în prezent. 


i-aşa mă apropii de al doilea handicap 

al frânei memorialistice. Desigur, pe mulţi 

cavaleri ai „mesei dreptunghiulare”, aşezaţi 
pe stâtiga şi pe dreapta ei, îi cunosc prea bine. 
De slugile lor filosofico-gazetăreşti nu mai vorbesc. 
Dar, dacă mă apucam să vă vin în întâmpinare, 
apropo de filonul memorialistic, m-ar fi târât prin 
sălile tribunalelor, pierzând în instanţă şi banii de 
înmormântare. Cu ce dovedeam că tot ce am auzit 
şi ce-am văzut este adevărat? Aşa că, dragă dom- 
nule Cornea, am preferat să dau frâu liberei gândiri, 
despovărată de griji penale, călcând graniţa dintre 
realitate şi ficţiune, convins că adevărul literar este 
mai puternic decât orice factologie. 

Cum nu mi-am propus să fac istorie, imaginile 
pot completa fresca păgubaşului. 

Nu-mi propun să vă contrazic în privinţa evocării 
lui Antonescu, fără să mă prevalez că nu totdeauna 
replicile unui personaj pot fi şi ale autorului, fiindcă, 
la urma urmei, el este regizorul întregului spectacol. 
Însă întrebări pot să vă pun, fără să mă îndoiesc 
de justeţea afirmațiilor domniei tale, care, n-am cum 
să uit, chiar dacă nu v-a fost dat să purtaţi pe braţ 
steaua lui David (un asemenea însemn n-a existat în 
capitala noastră), purtaţi pe atunci o altă cămaşă, fără 
să ştiţi ce vă va aduce ziua următoare. ţi pun aceste 
întrebări ca unul care, deşi român neaoş, am partici- 
pat pe atunci la „munca obligatorie”. Nu glumesc. 

Pe prietenii mei din mahalaua Oborului, Solomon 
Marcovici şi Dudu Sehter, băieţi de 14 ani, i-a scos 
la muncă, pe Griviţa, să curețe urme ale bombarda- 
mentelor americane. Nimeriseră pe locul unui fost 
restaurant, unde doar pivnițele rămăseseră neatinse. 
Când s-au întors acasă, ne-au spus: „Curăţăm curtea 
de cărămizi la un cârciumar; om de treabă; după ce 
muncim, ne dă potol pe săturate şi să bem, fiindcă, 
oricum, de la cana ne putem servi şi singuri.” Deşi 
eram mai mici decât ei cu un an, doi, a doua zi 

i-am însoţit toată şleahta, spre bucuria crâşmarului. 

Să recapitulăm: la data când Antonescu preia 
frânele în stat, Basarabia zburase la ruşi, graţie 


pactului Molotov-Ribbentrop, iar în urma arbitrajului 
de la Viena Ardealul de Nord fusese cedat Ungariei 
horthyste. 

Să ne reamintim: la 14 sept. 1940 România este 
proclamată „stat naţional-legionar”, iar la 12 oct. 1940 
începe intrarea trupelor germane pe teritoriul lui, 
aşezându-se pe Valea Prahovei şi în preajma cen- 
trelor vitale. Mai târziu, la 23 nov. al aceluiaşi an, 
Antonescu semnează la Berlin adeziunea la Axă. 

Ce s-ar fi întâmplat dacă Antonescu n-ar fi aderat 
la Pactul tripartit? Neîndoios, Horthy, aliat al lui Hitler, 
prelua întreaga Transilvanie, iar restul ţării repeta 
soarta Poloniei. Asta în cazul când Horia Sima nu 
devenea conducător suprem în România cu întreaga 
lui Mişcare legionară, pusă pe labe de Antonescu. 
Credeţi că ar fi fost mai bine pentru evrei? 

La Editura Venus, unde după 1989 am funcţionat 
ca director artistic, era cât p-aci să scot o carte 
a lui Elie Wiesel despre ororile antisemite. Tablouri 
îngrozitoare, cu pogromurile ruşilor, ucrainenilor, 
polonezilor etc., însă nimic despre români. În vreo 
trei locuri, cel născut în Regat amintea banalităţi 
şi despre noi, între care amintirea că, încercând la 
comandamentul german din Budapesta să-şi salveze 
mama de la trimiterea într-un lagăr al morţii, i se 
spune că l-ar expedia şi pe el, dacă n-ar avea un 
paşaport românesc (or actul acesta şi restricţia ca 
atare se datorau lui Antonescu). Este o nedreptate 
sfidătoare la cer că la bilanţul crimelor împotriva 
evreilor numărul ororilor horthyste din Ardealul 
de Nord este atribuit României. Ce va mai fi fost în 
plus (şi de ce) nu ştiu. N-am pretenţia că fac istorie. 


ât priveşte locul unde am tipărit cartea 
— o editură de care [n-am] habar cine-o 


conduce, pe ce stradă-i aşezată — ce să 

vă spun? Am avut nevoie de un ISBN şi o prietenă 
mi-a făcut rost de aşa ceva să pot băga Bordelul 
în tipografie, pe banii mei. Cărţi împărţite pe gratis. 
Mă vedeţi pe mine vânzându-le la colţ de stradă? 
Ori bătând la uşa unor edituri? Dumnezeu să mă 
ierte, dar, după ce s-au publicat aproape 40 de 
cronici elogioase la volumele anterioare, ar fi fost de 
interesul altora să-mi solicite cartea. La cine să mă 
duc? La Lupescu, patronul Poliromului, care-şi face 
neamul de râs, de la Alcalay la Gramar***, ins care — 
mi se spune — a strâmbat din nas când Cartea 
Românească i-ar fi sugerat publicarea? La Liiceanu, 
care ţine de altă mitropolie? La RAO, în conducerea 
căreia se află Ovidiu Enculescu, care, după 1989, 
m-a angajat cu un salariu mai mare decât al lui Pleşu, 
să-i fiu sfetnic (şi afacerile i-au mers pe bile, fără 
nevoia unor depozite de cărţi nevândute)? Toţi mă 
ştiu de editor al lui Rebreanu, nicidecum de prozator. 
Ce să fac eu dacă nu citesc? Pe vremea noastră 
parcă era altfel. 

lartă-mă că ţi-am scris atât de lung. Mă adun 
la urmă zâmbind, rugându-te să treci peste ce nu-ţi 
place, reţinând bucuria de a ne mai fi întâlnit o dată 
şi pe această cale, ca să nu zic tărâm. 

În rest, numai bine, ori, cum zicea tata: SPOR ŞI 
IZVOR! 

Niculae Gheran 


* In Pro Saeculum, nr. 7-8/2014, p. 84 ş.u. 
** „Greşeală” intenţionată. 


*** În text apare Galimar, editură inexistentă. 


Semn(al) de carte 


Liliana Condraticova, Arta metalelor. Portrete 
de creaţie ale bijutierilor şi meşterilor de artă 
decorativă (a doua jumătate a secolului al XX-lea 
- începutul secolului al XXI-lea), Editura 
Doxologia, laşi, 2021 

În monografie este reprezentat un tablou de 
ansamblu privind evoluţia şi metamorfozele artei 
metalelor în a doua jumătate a secolului al XX-lea 
(RSS Moldovenească, 1945-1991) şi începutul 
secolului al XXI-lea, fiind elucidate aspecte cu referire 
la arta metalelor timp de trei decenii de independenţă 
a Republicii Moldova (1991-2021). Au fost identificate 
atelierele de creaţie ale artiştilor plastici; determinat 
rolul oraşului Chişinău ca centru de excelenţă 
în domeniul artei metalelor; repertoriate, descrise 
circa 800 de articole de bijuterie şi piese de feronerie 
artistică (majoritatea inedite) şi introduse în circuitul 
ştiinţific pornind de la ideea patrimonializării şi 
valorizării obiectelor de artă; realizate portretele 


Anul XIV m 


de creaţie ale bijutierilor A. Marco, V. Vasilkov, Gh. 
Cojuşnean, V. Kalaşnikov, S. Odainic, V. Şochin, lu. 
Terehov, Natalia Vavilina; schiţate tendinţele privind 
dezvoltarea artei metalelor în Republica Moldova 
prin racordarea la legislaţia europeană în domeniul 
protecţiei patrimoniului cultural al ţării. Graţie carac- 
terului multidisciplinar, studiul este util în calitate de 
suport didactic complex pentru cursurile de istoria 
artei naţionale decorative aplicate, culturologie, arta 
bijuteriilor, tehnologia prelucrării artistice a metalelor, 
designul interior. (Autoarea, la începutul cărţii) 


Puiu Răducan, De la tinereţe pân' la bătrâneţe, 
Editura Limes, Cluj-Napoca, 2023 

Puiu Răducan are stofă de poet — multe dintre 
textele sale sunt adevărate poeme în proză. (...) 

Un solitar solidar pare a fi Puiu Răducan, din 
familia unor antimodernişti ca germanul Ernst Junger, 
elveţianul Max Picard sau columbianul Nicolas 

Gomez Dâvila, dar în maniera stilistică a lui Fănuş 
Neagu al nostru. Mesajul său răzbate tranşant dintr-o 
formulare ca aceasta — Da, sunt bolnav de frumos, 
de cinste, de onoare, dar unde sunt astea? 

Într-adevăr, unde şi când vor fi dispărut toate 
acestea, oare? (Mircea Petean, în Cuvântul însoțitor 
de la începutul cărţii) 


Liliana CONDRATICOVA 


ARTA 
AHETALELOR 


Puiu Răducan 


DE LA TINEREŢE 


a x PÂN'LA BĂTRÂNEȚE 

ortrete de creaţie 

ale bijutierilor și meșterilor 
de artă decorativă 


tași, „fnologia 


|imes 


mfiteatrul de la etajul doi al Facultăţii 
A: Matematică şi Informatică din Bucureşti, 

cel care azi poartă numele matematicianului 
Dimitrie Pompeiu, se chema amfiteatrul Emanoil 
Bacaloglu pe vremea studenţiei mele, când şi facul- 
tatea se numea de Matematică şi Fizică. Rareori 
aveam noi, cei de la secţia de matematică, cursuri 
în acest amfiteatru; sala era rezervată 
studenţilor secţiei de fizică. 

Poate că de atunci ar fi trebuit să ştim 
că Emanoil Bacaloglu a fost şi matemati- 
cian, că numele său a intrat în dicţionarul 
universal al matematicilor prin ceea ce se 
numeşte „curbura Bacaloglu” şi că este 
primul cercetător român provenit de la sud | 
de Carpaţi care publică în străinătate articole | 
originale de matematică (doar moldoveanul 
Dimitrie Asachi, fiul lui Gheorghe Asachi, 
publicase mai înainte un articol de mate- 
matică în Occident). Am aflat mai târziu 
aceste lucruri şi încă multe altele din /storia 
matematicii în România, vol. 1 (Editura 
Ştiinţifică, Bucureşti, 1965), cartea lui 
George Şt. Andonie, şi, mult mai târziu, 
la vremea paşilor de voie, mă aplec asupra 
atâtor file frumoase din istoria ştiinţei. 

Emanoil Bacaloglu s-a născut la 11 mai 
1830 la Bucureşti şi s-a stins din viaţă în 30 august 
1891, la doar 61 de ani. Andonie afirmă că era de 
origine grec, „cum singur o spune” (pag. 182). Tatăl 
său se numea Pantazi Bacaloglu şi a murit înainte 
ca Emanoil să împlinească 18 ani. Acord totală 
încredere afirmației lui G.Şt. Andonie, căci toate 
volumele pe care le-a scris s-au bazat pe informaţii 
sigure; spun acest lucru după ce în Wikipedia se dă 
origine bulgară lui Emanoil Bacaloglu. Tatăl acestuia, 
provenit din Gabrovo, s-ar fi numit Ivan şi este 
înmormântat lângă Biserica Sfântul Anton din 
Bucureşti. Oricum, pentru viaţa şi personalitatea 
omului de ştiinţă român nu are importanţă proveni- 
enţa strămoşilor săi, educaţia contează, ne-o spune 
preşedintele Academiei Române (https:/Awww. 
youtube.com/watch?v=GulsMggg-_Q). 

Pentru Emanoil Bacaloglu, chimia a fost o 
pasiune, matematica — vocaţie, fizica — profesia 
recunoscută în istoria învăţământului superior din 
România. Dar pentru fiecare dintre aceste discipline 
el a avut studii universitare în străinătate şi în fiecare 
şi-a manifestat creativitatea. 

Încă din liceu plănuise să se specializeze în 
chimia industrială în străinătate, pentru ca apoi să 
lucreze într-o fabrică din ţară. Cu acest gând, termină 
liceul şi timp de 8 ani predă lecţii particulare pentru 
a strânge bani cu care să poată studia chimia la 
Universitatea din Leipzig. Însoţit de mama sa, ajunge 
acolo în 1856 şi se înscrie la Facultatea de Filosofie 
a celebrei universităţi. Studiază nu doar chimia, ci şi 
geometrie analitică, calcul diferenţial şi integral, fizică, 
istoria filosofiei. Va fi nevoit să-şi întrerupă studiile 
aici, când, împreună cu mama sa, pleacă la Paris 
să-l îngrijească pe fratele său, Gheorghe, care se 
îmbolnăvise. Mai mare cu trei ani decât Emanoil, 
Gheorghe urma la Sorbona Facultatea de Drept. 

La Paris, Emanoil îşi dă bacalaureatul francez în 
1857, iar în anul următor, 1858, îşi ia licenţa în fizică. 


în primăvara anului 1859, întors la Leipzig, 
| se reînscrie ca student la Facultatea de 
Filosofie a Universităţii şi îşi continuă studiile 
timp de patru semestre. Dorinţa de a-şi lua aici 
doctoratul în chimie nu se mai poate realiza din 
momentul când rămâne fără mijloace financiare. 
Cererea sa către Eforia Şcoalelor din Bucureşti de a 
i se acorda o bursă este aprobată, dar, din greşeală, 
bursa îi este trimisă la Paris, lui Gheorghe Bacaloglu. 
Acesta îşi va şi lua doctoratul în drept la Sorbona, 
în timp ce Emanoil, fără bani, renunţă la doctorat 
şi se întoarce la Bucureşti. 
Doar că în ţară erau prea puţine fabrici unde ar fi 
putut fi angajat chimistul. Emanoil Bacaloglu acceptă 


20 


Curtea de la Argeş 


___ ' manoil Bacalogilu, 
fizician, chimist, matematician 


postul de profesor de chimie la Şcoala de medicină 
a lui Carol Davila, unde este numit la 1 octombrie 
1861. La 1 noiembrie al aceluiaşi an intră şi profesor 
de matematici la Colegiul Sf. Sava din Bucureşti, 
unde predă până în 1864, deşi, din 1863 era şi pro- 
fesor de fizică la Şcoala superioară de ştiinţe. La 
deschiderea Universităţii din Bucureşti, în 1864, este 
numit profesor universitar de 
| fizică, post pe care rămâne 
:] până la moarte. Însă, între 
| anii 1864 şi 1883, cu o între- 
rupere de doi ani, mai fusese 
şi profesor de fizică, chimie 
"| generală şi fizică industrială 
la Şcoala de poduri şi şosele, 
de unde şi-a dat demisia. 
Lucrările de cercetare 
matematică ale lui Emanoil 
Bacaloglu, în număr de 13, 
au fost publicate în revistele 
Zeitschrift fiir Mathematik 
und Physik şi Archiv der 
Mathematik, începând din 
anul 1859 şi până în 1862. În 
afară de acestea, Bacaloglu a 
mai publicat, tot în Germania, 
opt memorii originale de fizică 
şi cinci memorii de chimie. Nemurirea numelui îi este 
adusă chiar de lucrarea sa originală de matematică, 
publicată în 1859, Uber die Kriimmung der Flăchen 


(Despre curbura suprafeţelor), în care, abia în anul 
1935, matematicianul italian A. Terracini descoperă 
o nouă construcţie matematică, necunoscută până 
atunci, pe care o va numi „curbura lui Bacaloglu”. 


a şi Spiru Haret mai târziu, lui Emanoil 
( Bacaloglu, întors în ţară, nu doar că îi 

va lipsi climatul ştiinţific pe care-l avusese 
la Leipzig şi Paris, în care mintea lui fusese atât 
de fertil creatoare, precum o arată lucrările publicate, 
dar obligaţiile de profesor, mai întâi de liceu (pentru 
care a scris manualul Elemente de Algebră), apoi 
cel de profesor universitar de fizică la Universitate, 
unde totul trebuia organizat, îi afectează timpul 
cercetărilor ştiinţifice. 

Ca profesor universitar, a înfiinţat primul laborator 
românesc de fizică. In scurt timp, în acest laborator 
se găsea tot ce era nou în materie de electricitate. 
Ca prim specialist al ţării, a participat la Congresul 
de electricitate de la Paris în anul 1882. Este şi anul 
în care face o comunicare la Academia Română, 
intitulată Oarecare dispoziţiuni nouă din cabinetul 
de fizică al Universităţii din Bucureşti. Emanoil 
Bacaloglu a fost primul preşedinte al Societăţii 
de Fizică din Bucureşti, înfiinţată în 1890. 

„Emanoil Bacaloglu ţinea atât de mult la progresul 
nostru prin şcoală şi ştiinţă, încât a cerut în 1862 
Ministerului Instrucțiunii aprobarea de a ţine la Sf. 
Sava un curs facultativ de matematici superioare, 
absolut gratuit, în toate duminicile şi sărbătorile, între 
orele 10 şi 12, iar în anul 1870 a deschis o şcoală de 
pregătire pentru bacalaureat, la care Bacaloglu preda 
de asemenea gratuit”, scrie Andonie. (Asta îmi aduce 
aminte că în anii 1952-1953, elevă fiind, mergeam 

In memoriam 


Eufrosina OTLĂCAN 


duminica la facultatea de 
matematică unde ni se făceau 
expuneri de matematică sau 
de fizică.) 

Emanoil Bacaloglu a fost 
ales membru al Academiei 
Române în anul 1879. Din discursul său de recepţie, 
ţinut la 20 martie 1880 şi intitulat Despre calendar, 
am ales câteva fraze: „Neştiinţa face pe unii să 
creadă că adoptarea calendarului gregorian ar fi 
o cestiune de catolicism şi de ortodoxie, pe când ea 
nu este decât o cestiune de astronomie şi de aritme- 
tică... Nu am deveni papişti dacă s-ar calcula timpul 
după sistemul lui Luigi Lilio zis gregorian, precum nu 
suntem idolatri când calculăm timpul după calendarul 
lui Sosigene, zis al lui luliu Cezar... Ceea ce ştiu bine 
este că ar fi fost plăcut lui Dumnezeu să ne vadă că 
calculăm just şi că înţelegem lucrurile aşa după cum 
Creatorul le-a regulat, să vază, din înălţimea în care 
se află, că creatura pe care a înzestrat-o cu atâta 
inteligenţă a putut să ajungă a cunoaşte mersul 
soarelui şi al sistemului nostru planetar.” 


ăspunsul i l-a dat lon Ghica: „Fiţi binevenit 
între noi, fiu al laboarei şi al meditaţiunilor! 


Poziţiunea şi consideraţiunea de care 
vă bucuraţi le datoraţi studiilor şi lucrărilor voastre 
ştiinţifice, le datoraţi meritelor voastre, zelului cu 
care propagaţi ştiinţa în spiritele tinerimii care are 
să ne urmeze şi care este destinată să ridice în ochii 
oamenilor învăţaţi şi să ilustreze institutul pe care 
noi am avut fericirea de a-l fonda. 

Cei mai de frunte din elevii voştri, urmând 
exemplul vostru, se vor duce în universităţile 
Franţei şi Germaniei să aducă noi lumini de la 
acei care vor fi împins investigaţiunile ştiinţifice 
şi mai departe decât s-a putut face în micul 
nostru cerc, vor face şi ei cum făceau învă- 
ţaţii Greciei antice când aduceau ştiinţa în 
patria lor de la egipteni, cum a făcut Zamolxe, 
adăpându-se în şcoala lui Pitagora şi precum 
făcuse acest din urmă ducându-se să se 
înveţe de la indieni, aprinzând făclia ştiinţei 
unii de la alţii, ca să lumineze neamul 
omenesc.” (Dorina N. Rusu, Discursuri 
de recepţie, Editura Academiei Române, 
Bucureşti, 2005, vol. 2) 

Despre viaţa lui Emanoil Bacaloglu, detalii 
sunt date în cartea matematicienei Florica Câmpan 
(1906-1993; a publicat mai multe cărţi de istoria 
ştiinţei). In memoria profesorului şi omului de ştiinţă, 
este scris şi articolul Emanoi/ Bacaloglu, organizator 
al cercetării ştiinţifice din România, publicat de 
Gheorghe Manolea în Gazeta de Sud, la 22 ianuarie 
2011: „A rămas în amintirea multora dintre marii 
oameni de ştiinţă din ţara noastră sau din străinătate. 
Spre exemplu, Dragomir Hurmuzescu (1865-1954), 
al cărui nume este legat de începutul radiofoniei 
în România cu faimoasa frază Alo, alo, aici Radio 
Bucureşti, şi-l aminteşte ca pe «un bărbat mic de 
statură, întotdeauna îngrijit îmbrăcat, care vorbea 
clar şi metodic, într-o limbă românească, se ferea 
de neologismele improprii graiului nostru. Se impunea 
studenţilor prin vastitatea cunoştinţelor sale, dar şi 
prin blândeţea sa, gata mereu să vină în ajutorul 
celor care se aflau în nevoie. Ajunseseră studenții 
să-i imite şi vorba şi portul.» Dimitrie Sturza, multă 
vreme secretar general al Academiei Române, spu- 
nea: «Bacaloglu a fost exclusiv omul ştiinţei şi al 
şcoalei».” Fizicianul C. Bedreag îl caracteriza ca 


„fizician prin carieră, matematician prin vocaţie”. 
marilor învăţaţi români care au pus bazele 


E: şi Ştiinţei în ţara noastră. Istoria 
arată că s-a înfăptuit urarea/prorocirea lui lon Ghica; 
exemplul lui a fost urmat de mulţi tineri care s-au 
afirmat şi au fost recunoscuţi ca valoroşi oameni 
de ştiinţă după ce s-au întors acasă cu diplome 
universitare din Occident, în anii care au urmat. 
Că această linie va urma şi în secolul pe care-l trăim, 
este speranţa întregii noastre naţiuni. 


manoil Bacaloglu face parte din galeria 

Seniori ai culturii 


cet, critic şi istoric literar, 
Pia şi traducător. 
Membru corespondent 
al Academiei Române din 2015. 

S-a născut la 1 iulie 1941 în 
comuna Mireşu Mare, judeţul 
Maramureş. Primele patru clase 
le face în satul natal, gimnaziul 
şi liceul la Cluj-Napoca, unde 
(1959-1964) a urmat Facultatea 
de Filologie a Universităţii 
„Babeş-Bolyai”. În 1971 obţine 
titlul de doctor cu teza Avangar- 
dismul poetic românesc, coordo- 
nată de profesorul losif Pervain. 

Preparator, asistent, lector 
la Catedra de Literatură română 
a facultăţii, profesor universitar 
între 1990 şi 2007, decan al Facultăţii de Litere a universităţii între 1996 şi 
2000. A condus peste 30 de teze de doctorat, membru în comisii de doctorat 
la mai multe universităţi din ţară, din Franţa şi Italia. In perioada 1990-1993 
a fost director al Centrului Cultural Român de la Paris. 

A debutat în 1966 cu volumul de versuri Propuneri pentru o fântână. 
Poemele sale au fost traduse în antologii şi reviste literare din Franţa, 
Belgia, Italia, Germania, Olanda, Serbia, SUA. 

Domenii de interes: istoria literaturii române din secolul XX, perioada 
1900-1944; poetică şi critică literară; arte poetice ale secolului XX; avan- 
garda literară românească în context european; poezia generaţiei '60; poezia 
generaţiei '80; poezia lui Lucian Blaga; poezia lui Nichita Stănescu; opera 
lui Gellu Naum; curente şi tendinţe în literatura română din perspectivă 
europeană; neomodernismul poetic al anilor '60. 

In perioada 1969-1973 a fost redactor-şef al revistei studenţeşti de cultură 
Echinox, iar apoi director al acesteia, 1973-1983. Membru în consiliile de 
redacţie ale mai multor reviste literare din România (Steaua, Tribuna), Israel, 


Florian COPCEA 


n spectacol 
fascinant, 
existenţial, fără 


sfârşit, cu proteice/pronunţate 
accente livreşti în care inter- 
acţionează planurile unei realităţi imediate, deformată 
de angoase, şi ale ficţiunii cu intense/dinamice inserții 
suprarealiste, ne oferă rafinatul verslibrist lon Pop în 
Casa scărilor (Editura Cartea Românească, 2015), 
volum reductibil la multiple ecouri postmoderniste, 
aparent anacronice, sincronizate la poetica occiden- 
tală. Privit din această perspectivă, imaginarul poe- 
tului se înscrie pe linia unui ludic care transfigurează 
infernul imanent al unui timp absolut, mitizat. Având, 
prin această coborâre iniţiatică în subteranele 
creaţiei, conştiinţa contrapunctului şi dorinţa expresă 
a imortalizării eului auctorial în care sunt topite 
alchimic lumea şi textul. Nu este deloc dificil să 
observi că textualizarea abisurilor fiinţei este asumată 
fără somaţie şi că din acestea sunt recuperate, prin 
gesticulaţie, sensurile paradigmatice ale rostirii, cum 
ne convinge, „intrată în dialog cu textele”, cele care, 
adăugăm noi, urmându-l pe Roland Barthes, î 
doresc: „Să am măcar un folos poeticesc/ dacă tot 
mi-am rupt mâna, chiar cea dreaptă,/ cu care scriam 
până ieri. Mai greu, mai stângaci,/ învățând, dacă 

nu ştiam,/ că scrisul e şi durere./ Cum să nu profiţi, 
dacă tot ţi-ai frânt mâna/ alunecând, bătrâne! ridicol, 
pe o zăpadă/ de numai doi centimetri,/ să scrii un 
demn poem, chiar cu mâna stângă?// Cineva poate 
zice: lasă mâna/ aşa ruptă, fără metafore, este/ mult 
mai concretă, mai adevărată —, dar noi, ăştia, credem 
că, totuşi,/ o accidentală fractură e cam prozaică şi 
măruntă —/ am vrea să întindem mâna, fie şi ruptă,/ 
către Universa!” (Mâna ruptă). 

Fără a se lăsa copleşit de formele consacrate, 
descriptive, ale narativităţii, creatorul, „din respect 
pentru Poezie” (Câini la Bogliasco), adânceşte în 
limbajul poetic trăirile gravitaționale ale unui sine, 
aici — fără dublură, vădit obsedat, „dar foarte mândru 
că pot ilustra şi eu/ cât de cât autentic/ realismul 
poetic al ultimei generaţii”, de a fi purtător de plăs- 
muliri în scopul vădit al (re)facerii temeiurilor 


Propunere 
pentru o fîntînă 


Anul XIV m 


(T)Existenţele poetului lon Pop. 
O tentativă de interpretare 


şi rosturilor teo(e)retice ale scriiturii: „...Foarte frumos! 
— îmi spun acum/ către sfârşitul acestui poem/ care 
voia să laude autenticitatea,/ da, foarte frumos! — şi 
aud cum mă strig,/ acum, când mai toate adjectivele 
şi adverbele mele/ nu mai sunt decât nişte începuturi 
de cicatrici,/ când se deznoadă conjunciiile, iar 
virgulele/ se înmulţesc ca termitele,/ acum când 
verbele se târăsc şi mai lasă abia/ o firavă dâră de 
sânge pe pagină, când/ eu stau între şoapte ca între 
urlete/ foarte obosite” (După atâtea ocoluri). 


INTRODUCERE IN AVANGARDA 


întruchipează, prin apel la o imagerie proprie 
poeticii contemporane, însăşi ideea că 
ubicua libertate a Poeziei se obţine, mai întâi, în 
epiderma cuvântului, şi mai apoi în mesaj: „De 
când poezia tot spune lucrurilor pe nume,/ pentru 
ca nu cumva sensul să obosească/ până la capătul 
versului,/ de când chirurgii şi-au scos mănuşile/ 
şi-ţi umblă de-a dreptul cu unghiile prin măruntaie,/ 
de când interjecţia şi onomatopeea/ au devenit 
desuete eufemisme/ pentru scrâşnete şi urlete,/ iar 
«noi muncim, nu gândim»,/ poate că singurul lucru 
cu-adevărat/ cinstit şi în pas cu vremea poetică/ 
ar fi să ieşim în stradă şi noi, ăştia,/ pentru o ultimă, 
definitivă manifestaţie, / şi să strigăm din rărunchi: xn 
«Jos cu noi!»/ Să dispară odată concurenţa neloială/ 

CS inuctu lui lon Pop, intelectuală, cerebrală, 


lon Pop 


Italia, director de onoare al revistei Discobolul, Alba Iulia, director al revistei 
Studii literare a Facultăţii de Litere din Universitatea „Babeş-Bolyai“ din 
Cluj-Napoca, coordonator ştiinţific al revistei Caietele avangardei, Muzeul 
Naţional al Literaturii Române, Bucureşti, 2013. 

A primit numeroase premii şi diplome literare, culturale, universitare, 
precum şi Ordinul Naţional pentru merit în gradul de Ofiţer, 2000, şi Les 
Palmes Acad6miques, din partea Ministerul Culturii din Franţa, 2001. 

Doctor Honoris Causa al Universităţii din Târgu-Mureş (2009) şi al 
Universităţii Tehnice din Cluj-Napoca, Filiala Universitatea din Baia Mare 
(2018), cetăţean de onoare al municipiului Cluj-Napoca (2017) şi al judeţului 
Maramureş (2018). 

Este autorul unei opere impresionante de poezie, critică şi istorie literară, 
eseuri, publicistică, traduceri, ediţii critice (Ilarie Voronca, Ştefan Roll, 
Urmuz, Gellu Naum, Gherasim Luca, Saşa Pană, Mircea Zaciu), antologii, 

a colaborat la volume colective şi dicţionare. Dintre volumele publicate: 
Avangardismul poetic românesc (1969), Biata mea cuminţenie (1969), Poezia 
unei generaţii (1973), Transcrieri (1976), Gramatică târzie (1977), Ore fran- 
ceze (1979), Nichita Stănescu — spaţiul şi măştile poeziei (1980), Lucian 
Blaga — universul liric (1981), Lecturi fragmentare (1983), Jocul poeziei 
(1985), Soarele şi uitarea (1985), Avangarda în literatura română (1990), 
Amânarea generală (1990), A scrie şi a fi. Ilarie Voronca şi metamorfozele 
poeziei (1993), Recapitulări (1995), Pagini transparente (1997), Gellu Naum. 
Poezia contra literaturii (2001), Viaţă şi texte (2001), Descoperirea ochiului 
(2002), Elegii în ofensivă (2003), Lucian Blaga în 10 poeme (2004), Intro- 
ducere în avangarda literară românească (2007), „Echinox”. Vocile poeziei 
(2008), Litere şi albine (2010), Din avangardă spre ariergardă (2010), In faţa 
mării (2011), Interviuri. Intre biografie şi bibliografie (2011), Dezordinea 

de zi (2012), Scara din bibliotecă (2013), Poeme 1976-2011 (2015), Poezia 
românească neomodernistă (2018), Ore, zile, ani de prietenie. Corespon- 
denţă lon Pop-Mircea Zaciu (2019), Lista de aşteptare (2019). 

(Informaţii preluate de pe site-ul Academiei Române, https://acad.ro/ 
acad_membri/membri/POP_lon.html, şi din Dorina N. Rusu, Membrii 
Academiei Române. 1866-2016. Dicţionar, Ediţia a V-a, Ed. Academiei 
Române, Bucureşti, 2016.) 


dintre păcatul din cuvânt, din lucru, din gând!” (Am 
citit atâtea parabole). 


adiograf subtil şi incisiv al stărilor 
FR unice stihuitorul, manifestând o 
predilecție simptomatică pentru descifrarea 

misterului subminărilor sintactice, denunţă, la nivelul 
întregii sale poezii, fundamentul deloc contingent al 
contextualizării şi al generării actului de producere 
a poemelor care, cu privirea întoarsă dinspre lume 
spre interiorităţile incandescen- 
te ale spiritului, „se uită-n nimic” 
(Cutare poet), pentru a glorifica 
trecerea definitivă a fiinţei în 
nucleele lor narative. Scurge- 
rea ireversibilă a timpului, 
controlată deliberat, prefigu- 
rează, prin mixaj epic, post- 
modernist, „textul lumii”. 

Prezenţa iminentă în 
sugestia epică, cu semnificaţie 
de obiectivare în ultimă instan- 
ţă, a plăcerii textualiste, redi- 
mensionează/corporalizează 
limbajul, îl adecvează coerent 
la parabole şi alegorii memo- 
rabile, introducând în „decorul” scriptural semnele 
ambiguităţii deschise în direcţia „spunerii”, a unui 
lirism confesiv. Întoarcerea la poezia trăită îi permite 
lui lon Pop, caligraf înnăscut, „profund şi dedat cu 
gustul simbolurilor” (Deocamdată), să exploreze, sub 
incidenţa stării de visceralitate a instanţei demiurgice, 
potențată semantic în absolut, golul existenţial grefat, 
utopic, pe o exortaţie „tânguitoare”, în ebuliţie, 
marcată „de tensiunea dintre scris şi trăit”: „Acum, 
dacă număr figurile de stil,/ aflu că aproape/ nu 
e niciuna. Dar eu/ chiar văd acest peisaj, mierla 
e încă vie,/ pescăruşul e tot deasupra apei,/ eu sunt 
aici, respir pe un țărm însorit,/ iar astăzi este dumi- 
nică, 17 octombrie/ 2010. Şi, din cauza poemului, 


LITERARA ROMANEASCA 


SEI INSTITUTUL CULTURAL ROMÂN 


ştiu sigur/ că voi întârzia la cină” (Proiect). 
> 


21 


Curtea de la Argeş 


urplusul de ficţiune identificabil în 
S: (trans)scrierea „arătărilor” biograficului, 

nuanţând imaginea metafizicului în raport 
cu celestul, probează orientarea creatorului către 
hristoitia eului poetic: „Mâna ta albă coborând spre 
umărul meu/ lasă o tandră umbră, — un mic nor/ oprit 
în dreptul/ soarelui ce-ţi sclipeşte în ochi.// Nu o 
mişca. Aş vrea să mai stau o clipă/ sub acel nor.// 
Aşa,/ nu prea sigur de mine, deşi ştiindu-mă ocrotit,/ 
cuprins de o ciudată duioşie./ Faţă de tine, faţă de 
mine./ Cu gândul la cei dintotdeauna/ cu mâini întinse 
şi cu ochi lăcrimând/ spre un Dumnezeu care,/ 

când există, când nu există” (Cântec simplu). 
Riscând o interpretare producătoare de înţelesuri 

lingvistice extensive, putem spune că în polifonia 
vocii ingenue a personajului liric din volumul Casa 
scărilor depistăm, fără echivoc, în temeiul unei 
recuzite suprarealiste, rezonanţe neoclasice capabile 
să confere expresiilor 
o pulsaţie însufleţită, lon Pop 
evident, pentru a intro- 


verti logosul: „Şi, iată, LUCIAN 
mă poticnesc chiar acum, A 

nu mai ştiu/ cum să-mi BLAGA 
continui poemul,/ mi s-au universul 
terminat/ figurile de stil, PR 
majusculele/ şi, oh, acea 
muzică, muzica,/ pe când 
năvăleşte de pretutindeni/ 
«Muzica! Muzica!»...// 
(...)/ Vers, verset printre 
viermi,/ rime şi râme,/ 
rumeguşuri, virgule 

de sânge,/ schelete de 
semne ale mirării —/ şi, poate, într-un mare Târziu,/ 
trezirea, un verde pur, verde pur,/ un foşnet, un 
scâncet,/ un murmur, o adiere,/ un cântec, măcar 
îngânat,/ de leagăn, sub soarele nou” (Cravata lui 
Gellu Naum). Cum se observă, verbul lui lon Pop, 
distopic şi alegoric, transferă în armătura textului 
poetic efuziuni realist-magice ale căror modulaţii s-ar 
putea justifica prin dezvăluirea legitimă a subteranelor 
eului originar: „Da, în loc să-mi limpezesc vocea,/ 

în loc să mă înalţ în seninătate,/ tremuram scuturat 
de friguri şi fierbinţeli,/ mă usturau groaznic ochii, 
năvălea ceaţă,/ mă prăbuşeam într-un fel de hău, —/ 
alunecam, sub fulgere negre, / pe treptele netede ale 
portativului.// ...Şi, vai, am văzut atunci ţintuindu-mă,/ 
ca pe o insectă, strivindu-mă de vitralii,/ ascuţitul, 
necruţătorul/ deget al lui Bach./ (...)/ Dar în clipa asta/ 
am crezut că mi se arată/ chiar Îngerul Morţii sub 

acel chip/ descărnat, de gheaţă,/ cu bolta lui mică, 
scrisă, tăiată sub bolţi,/ înspăimântându-mă pentru 
totdeauna.// Şi n-am scăpat încă/ de-acel cutremur. 
Aici, la colţ,/ pedepsit să ascult/ doar vocile altora,/ 
doar Vocea, Vocea, Vocea,/ şi corul lin, cât de lin, 


Seniori ai culturii 


ştergând/ orice durere şi suspinare.// Tărăgănez, Dumnezeu, —/ deocamdată adună, răbdător şi trist,/ 

amân,/ mai plâng uneori./ Poate că, totuşi,/ nu voi ultimele argumente.// Eu nu prea am, bâjbâi şi voi 

muri. Poate/ voi fi osândit/ la un fel de înviere” muri/ prost, poate,/ cum eram pe când nu prea eram” 

(Degetul lui Bach). (Destul de ciudat). Alteori, în rostirea lirică a lui lon 
După cum vedem, năzuinţa poetului bulversat Pop, sporită nemijlocit în coerenţă şi persuasiune, îşi 

de „singurătate şi melancolii cronice, anacronice” face simțită prezenţa euritmia obiectelor contemplate, 

(După atâtea ocoluri), nu pare a fi alta decât aceea intens mitologizate. 

de a „reînvia epopeea, marathonul verbal/ prin care, O caracteristică esenţială a poeziei lui lon Pop 

tot amânând punctul, vei întârzia/ şi moartea solului este sugerată de ceea ce Matei Călinescu spunea 


vestitor” (Justificări), fireşte, din perpetua necesitate despre poezia lui Edgar Allan Poe (vezi Conceptul 
existenţială de a (re)trăi ipostatic iluzia că poate „aşa modern de poezie. De la romantism la avangardă, 
se şi naşte,/ cum spuneam cândva într-un mic poem,/ Editura Paralela 45, Piteşti, 2009, p. 35): „Poezia 


o nouă nemărginire” (73). La lon Pop actul poetic, nu exprimă, ci creează Frumuseţea”. Această 
revendicând simultan când aparenţe de realitate, „reprezentare a sufletului” (Novalis), este dobândită, 
când de ficţiune, devine expresia unei tendinţe la lon Pop, prin estetizarea atât a amintirilor perso- 


daimonice, substituită, implicit, în fluxul unui himerism  nale, cât şi a celor inspirate de memoria oglinzilor 
practicat fără experimente, totuşi, criptic în fantasme din Bibliotecă. Datorită acestui travaliu, reflecţiile 
şi în meditații ideatice. Surprinzându-l în această autorului sunt transgresate într-un limbaj prepon- 

= derent monologic, detaliu 
care, la nivelul timpului literar, 
demonstrează existenţa 
loa Pop i ba : trucurilor imaginaţiei şi verva 


ludică de a interacţiona 
texistenţial cu lumea livrescă a 
SCARA y N cuvintelor: „Dar poate că acum 
- (e, 2111 y doar scările sunt de vină,/ că 
BIBLIOTECA < e d-a lon Pop mă trezesc cântând «tra-la-la»,/ 
| „S-E Aeom a şapte decenii de că mă aud urlând «tra-la-la», —/ 
NICILTA STANESCU melancolie şi literatură nici eu n-am crezut să-nvăţ a 
IUTE CONSTANTIN muri vreodată,/ n-am crezut că 
voi învăţa moartea/ coborând 
nişte banale scări,/ uzând de 
o foarte uzată metaforă,/ în ritm 
de poezie clasică” (Acel refren). 


postură, nu greşim dacă am avansa ideea că 
(re)amintirea este consecinţa exorcistică a unui N eîndoielnic, poemul, ieşit din tiparele 


catharsis care literalmente pune în balanţă exteri- 
orizarea Eului personal cu iradierile retorice de 


obişnuite, clocotind de incantaţii şi extaze, 
introduce intuitiv în „scena” pe care se 


comprehensiune a „Poeziei Pure” care — sugera revarsă raţional imaginile graţioase ale unui sine 
George Călinescu -— „trebuie să cadă din când adaptat la mijloacele de expresie cu descendență 
în când într-o verbalitate pură pentru a se atrage postmodernistă, plăcerea textuării lumii. Concluzia: 
atenţia asupra ritualităţii”. „Vreau să ştiu, pur şi simplu,/ (Doamne, iartă-mă!)/ 
dacă sunt cel care sunt” (Sculptură pentru orb); 
ccentuarea importanţei recuperării şi: „Mă voi risipi şi voi uita că m-am născut,/ cum 
Aire paradiziac şi a timpului pierdut, nu ştiam nici că mă voi naşte./ (...)/ Dacă tot s-a 
prin referinţe la o realitate perceptibilă, întâmplat,/ e mai bine, totuşi, să spun că sunt,/ şi 
transfigurată, consubstanţială transcendenţei, este să aduc dovezi cât mai convingătoare.// De exemplu,/ 
potenţată, cu ipostaze elegiace, rezumative, într-un spun a, b, c, d,/ spun a, e,i, o, u” (De exemplu). 
lexic inventiv, cu efect hiperbolizant: „E destul de În accepţie ionpopeană, scrisul reprezintă o 
ciudat, —/ acum mă pregătesc şi eu să dispar! ieri reflectare a misterelor care întruchipează, „la capătul 
m-am împiedicat de pragul uşii, astăzi o vorbă/ mi unui vers” (Aştept), metamorfozele lumii şi deopotrivă 
s-a împleticit în gură, / simt un fel de ceaţă-n urechi,/ tăcerile Demiurgului, conferind logosului libertatea 
ca să-mi găsesc uneori cuvântul,/ trebuie să mă uit de a pune în relaţie spiritul personajului literar cu 
în Dicţionar, —/ degeaba ascult/ zilnic câte-o sonată alter-ego-ul autorului însuşi: „Mă tem, însă, că 
de Bach.// Un prieten mi-a spus că mâine/ de la toate-acestea/ nu-s, deocamdată, decât închipuire,/ 
ora cinci fix după-amiază/ nu va mai crede în şi de teama asta/ mi-e şi mai teamă” (Temeri). 


Florian Copcea, Scurtă istorie a poeziei 


S e Mm N a | d & C a rte contemporane din Oltenia, vol. |, Editura Hoffman 
Educaţional, Caracal, 2023 


Acest prim volum din panorama „Scurtă istorie a 


Tudor Nedelcea, Printre cărţi şi oameni, vol. IX, Ed. Sitech, Craiova, 2023 poeziei contemporane din Oltenia” are în vedere 20 de poeţi, membri ai Filialei 


Tudor Nedelcea şi-a construit o întreagă operă critică de percepere şi ilumi- Craiova a Uniunii Scriitorilor din România, şi încă unul, transfrontalier, din Timoc, 
nare a fondului ideatic al scrierilor lui Mihai Eminescu, impunându-se ca unul Mihailo Vasiljevic, pe considerentul, corect de altfel, că trebuie asimilați şi scriitorii 


întreagă pleiadă de scriitori (?!) care, sub pretextul de a nu desluşi la autorul 
Satirelor o atitudine politically correct, îi neagă acestuia valoarea de poet 
naţional. Or, tocmai în această chestiune, angajamentul lui Tudor Nedelcea 
este semnificativ, el demonstrând reaua credinţă a acestora, veştejindu-le, 

cu argumente temeinice, opiniile formulate după ureche şi doar atât. Studiile lui 
Tudor Nedelcea au deplină probitate profesională şi sunt un model de analiză 
aprofundată a creaţiei eminesciene. (Constantin Cubleşan pe coperta a patra) 


Ovidiu M. Curea, Geometrii incerte, Editura Neuma, Apahida, 2022 
Mijloacele de exprimare literară ale lui Ovidiu M. Curea sunt variate, ca 
şi domeniile din care se inspiră. Scriitorul este o personalitate cu multe fațete. 
Formaţie sa este tehnică, de unde o anumită rigoare, chiar în zonele artistice 
de sensibilitate. Activitatea şi-a desfăşurat-o însă mai mult în domeniul 


diplomaţiei. (...) 


Dar această proză, pe care o găsiţi chiar în volumul de faţă, este la rândul ei 
tentată de eseu şi, la finalul cărţii, ne aflăm chiar în faţa unor eseuri de literatură 
combinată cu antropologie culturală. Situările în genurile literare ale unui ase- 
menea autor complex vor rămâne întotdeauna vagi şi mai ales puţin relevante 


avându-se în vedere câte una sau mai multe lucrări, sunt zece din Dolj (Mihaela 
Albu, Denisa Crăciun, Gheorghe Dănişor, Gela Enea, Mihai Firică, lon Maria, lon 
Munteanu, Constantin Pădure, Teodor Preda, Grigorie Toma), şapte din Mehedinţi 
(Emanuela Buşoi, Titu Dinuţ, Alexandru Drăghici, Nicolae Jinga, Viorel Mirea, 
Ileana Roman, Victor Rusu) şi trei din Gorj (Zoia Elena Deju, Lazăr Popescu, 
Spiridon Popescu). (Zenovie Cârlugea, în Prefaţa cărţii) 


faţă de substanţa operei, care este una de interes. Cititorul trebuie să abandoneze Pai 1; Geometrii > 
ambițiile taxonomice, pentru a se bucura de un dialog inteligent, susţinut, plin de i — incerte 


idei variate şi incitante cu un autor inteligent şi mobil. (Horia Gârbea, în „Varietate 


şi fineţe”, la finalul cărţii) 

Urmuziana 


ucru ştiut, la 
|_trmatea oricărei 
| personalităţi 

contribuie două mari 
elemente: experienţa şi 
moştenirea. Biografii se 
concentrează în general pe 
experienţă ca factor deter- 
minant al operei unui scriitor 
sau artist, moştenirea fiind deseori subapreciată. 

Nu face excepţie nici cel mai cunoscut şi răscolitor 
argeşean, Demetru Dem. Demetrescu-Buzău, născut 
Dimitrie lonescu-Buzău, cunoscut ca Urmuz, despre 
care s-a scris şi se scrie mult, a cărui operă a fost 
interpretată în fel şi chip (cel mai probabil cu mult 
dincolo de intenţiile originale ale autorului), dar 
despre ale cărui rădăcini — părinţii (şi rădăcinile 
lor — bunicii) ştim atât de puţine. 

Rămân un mister copilăria şi tinereţea tatălui 
lui Urmuz, doctorul Dimitrie lonescu-Buzău. Venit 


pe lume la 26 octombrie 1855 (dată unanim acceptată 


de biografi, dar fără a avea cunoştinţă de sursa 
primară a informaţiei), numele lonescu-Buzău sau 
naşterea acestuia nu se regăsesc în documentele 
Serviciului Judeţean Buzău al Arhivelor Naţionale 
(informaţie din anul 2022, în urma solicitării dlui 
acad. Gheorghe Păun). Doctorul lonescu-Buzău 
apare pentru prima oară în surse scrise în anul 1880, 
la 25 de ani de la naştere, când, prin decretul nr. 
16014 din luna decembrie, este numit suplinitor la 
catedra de igienă a Seminarului din Curtea de Argeş 
(Gheorghe Marinescu, Seminarul din Curtea de 
Argeş, Tipografia Ziarului Universul, 1936). De 
asemenea, în bibliografia Bibliotecii Academiei 
Române, doctorul apare cu citarea tezei de doctorat 
susţinută în noiembrie 1880. Ulterior, 
după mutarea de la Curtea de Argeş 
la Bucureşti din anul 1889, ziarele 
abundă în date şi informaţii privind 
cariera şi activităţile doctorului 


Curtea de la Argeş 


Misteriosul doctor lonescu-Buzău 


Ducu GHEORGHIESCU 


Căutările legate de numele misteriosului doctor 
lonescu-Buzău au relevat un detaliu neremarcat şi 
nepomenit de nimeni până acum, faptul că familia 
lonescu-Buzău era o prezență permanentă în 
preajma unei anume familii Bock. 


doctorului este cel din nr. 3 al ziarului 
Universul, din 4 ianuarie 1902: 
„Nemângâiaţii Maria C. lonescu, Stela lonescu, 
Maria S. Pascal Bonciu cu copiii, Elena şi Niculae 
Hagiescu-Mirişte, Constanţa şi Traian Negrescu şi 
fiul, Alexandrina, Florica şi Constantin lonescu, Chira 
şi George Bock, Elisa şi doctor D. lonescu-Buzău 
cu copiii, Maria şi loan Bock cu copiii, au durerea 


Pi anunţ în care este menţionat numele 


Gheorghe/George 
BOCK 


lonescu-Buzău, până la momentul 
decesului, în luna august 1907. 

Alte două aspecte controversate 
din viaţa tatălui lui Urmuz, privind 
apartenenţa la masonerie şi şederea 
timp de un an la Paris, în perioada 
1888-1889, au fost detaliate şi 
demontate în lucrarea „Praf de stele 
peste tot” din cadrul Simpozionului 
Internaţional Urmuz 140-100, desfă- 
şurat la Curtea de Argeş în luna 
martie 2023. 

Se naşte tot mai mult ideea că 
numele lonescu-Buzău este un nume 
nou, schimbat la ceva vreme după 
naştere, din posibile motive politice, 
sociale sau mistice. Doctorul 
lonescu-Buzău nu este străin de 
această practică, el fiind cel care 
i-a schimbat numele primului său 
copil, Urmuz, cel născut la Curtea 
de Argeş. Tot tatăl doctor este cel 
care simpatizează cu cauze sociale 
şi „moşteneşte” catedra de igienă 
de la Seminarul din Curtea de Argeş 
de la un cunoscut promotor al ideilor 
socialiste, doctorul loan Russel 
(cunoscut şi ca Nicolae Russel, 
născut Nikolai Sudzilovski, protagonist al scandalului 
religios de la Curtea de Argeş, din 1878, prilejuit 
de moartea dr Zubcu-Codreanu, scandal faţă de 
care ia atitudine şi Eminescu, în articole din Timpul). 


p:: sfârşitului de secol XIX şi începutului 


de secol XX, cel mai important mijloc de 

comunicare în masă şi la distanţă pentru 
perioada respectivă, a dezvoltat bune practici şi reguli 
stricte, deşi nescrise. Un astfel de element de presă, 
nelipsit din ziarele şi revistele vremii, îl reprezintă 
ferparul, anunţul mortuar. Produs al rudelor deceda- 
tului, uneori cu mici greşeli de tipar sau de formulare, 
acesta furnizează date importante privind genealogii 
şi familii. Astfel, formulările din anunţurile mortuare 
respectau ierarhii şi reguli clare, corelându-se numele 
cu poziţia din familie, mai exact, gradul de rudenie 
dintre răposat şi cei care făceau anunţul. 


Anul XIV m 


Maria BOCK 
(IONESCU) 


Alexandrina 


dr. Dimitrie lonescu-Buzău 


URMUZ 


Eliza 


Constantin 


Florica 


Laetiţia 


Aurora 


a anunţa rudelor, amicilor şi cunoscuţilor încetarea 
subită din viaţă a prea iubitului lor soţ, tată, socru, 
bunic, ginere, cumnat/ Costache lonescu/ în vârstă 
de 58 ani/ decedat la 1 ianuarie 1902 orele 8 p.m. 
Şi vă roagă a lua parte la ceremonia religioasă care 
va avea loc azi Joi 3 lanuarie, orele 2 p.m. la domi- 
ciliul defunctului str. Carol No. 20, de unde cortegiul 
va porni la cimitirul Şerban-Vodă. Nefăcându-se 
invitaţiuni speciale, rugăm a considera aceasta 

ca invitaţiune.” 

Un al doilea anunţ, cronologic, dar primul ca 
importanţă în construcţia argumentaţiei prezentei 
lucrări, este cel din 5 decembrie 1903, apărut în ziarul 
Universul nr. 334, pe care îl reproducem mai jos: 

„Întristaţii: D-nu Gheorghe Bock, d-na Maria 
lonescu cu fiul, d-na şi d-nu dr. lonescu-Buzău, 
cu copiii, d-na şi d-nu lon Bock, cu copiii, Stela şi 
Petre Obedenaru, Pascaly şi Maria Bonciu cu copiii, 


Nr. 10 (155) m Octombrie 2023 


i 
: > Ri 
ș x 


Nicolae şi Elena Hagiescu-Mirişte cu fiica, Traian şi 
Constanţa Negrescu cu copiii, lon şi Didina Tomescu, 
Constantin şi Florica Theodoru, au durerea de a 
anunţa pierderea prea iubitei lor soţie, mamă, soacră, 
bunică şi străbunică:/ Chira G. Bock/ în etate de 78 
de ani/ încetată din viaţă în ziua de 2 Decembrie, şi 
vă roagă să bine-voiţi a asista la ceremonia funebră, 
care va avea loc la biserica Icoanei, la orele 2 d.a., 
în ziua de 4 Decembrie, de unde cortegiul va porni 

la cimitirul Şerban-Vodă (Belu). Aceasta va servi 

în loc de ori-ce invitaţie.” 


(ate ai aceste două prime anunţuri cu 


alte câteva anunţuri mortuare ulterioare — 
Florica O. Gronda (ziarul Universul nr. 243 
din 4 septembrie 1913), Mihaela Pop 
(eronat apărută în ziarul Universul nr. 162 
din 13 iunie 1916 ca Mihalcea A. Popa ), 
Maria C. lonescu Ene (ziarul Universul 
nr. 3 din 4 ianuarie 1934) — precum şi 
argumentele menţionate anterior privind 
schimbarea numelui, devine extrem de 
plauzibilă ipoteza ca doctorul lonescu- 
Buzău să se fi născut în familia Bock sau 
să fi fost adoptat de aceasta. Schimbarea 
de nume a intervenit înainte de 1880, 
din motive necunoscute, care vor fi, 
sperăm, elucidate pe măsura evoluţiei 
cercetărilor privind această speţă. 

Cu elementele de mai sus am putut 
|] construi arborele genealogic al posibilei 
familii a tatălui lui Urmuz, familia Bock. 
Toate relaţiile din arborele genealogic se 
confirmă prin poziţiile şi gradele de rudenie 
specificate în ferpare. Numele lonescu 
al Mariei Bock (soţia lui Costache) este 
doar o coincidenţă. 
La scurt timp după descoperirile prezentate 
mai sus, planetele s-au aliniat (ajutate, cel mai 
probabil, de cel ce devenise „pulbere de stele” în 
1923) şi am aflat despre o serie de fotografii vechi 
dintr-un album al inginerului chimist Gheorghe 
Bock (1899-1989, binecunoscut în comunitate ca 
Georgică, fost director al Fabricii de Explozivi de 
la Făgăraş), presupus văr cu Urmuz. Fotografiile, 
în marea lor majoritate ale familiei lui lon Bock, 
includeau şi portretele (reproduse mai sus) lui 
Gheorghe şi Chira Bock, părinţii probabili ai 
dr lonescu-Buzău, bunicii lui Urmuz. Sunt greu de 
trecut cu vederea asemănările dintre Mitică-Urmuz 
şi posibilii lui bunici, mai ales Chira Bock. 

N-ar fi de mirare ca spiritul ce se pregătea 
să devină Urmuz, încă dinainte de a se naşte 
pământean, să îşi fi propus (prin tatăl lui) să se 
mai joace puţin cu minţile noastre, cei ce-aveam 
să fim şi suntem peste o sută şi ceva de ani. 


Nota redacţiei: Din lucrarea Valeriu Nicolescu, 
Gheorghe Petcu, Buzău — Râmnicu Sărat, Oameni 
de ieri, oameni de azi, Vol. |, Editura Alpha MDN, 
Buzău, 1999 (pag. 281, 282): lonescu-Buzău, 
Dimitrie (26 octombrie 1855 — august 1907), 
medic şi educator sanitar, s-a născut la Buzău. 
Orfan de tată, este nevoit să lucreze o vreme ca 
ucenic la un cojocar. Urmează apoi şcoala primară 
şi Seminarul Teologic din Buzău, după care 
îşi continuă studiile la Seminarul Central din 
Bucureşti. După ce absolvă Şcoala de medicină 
şi mică chirurgie, participă ca subchirurg la campania 
1877/1878. După încheierea războiului, îşi susţine 
bacalaureatul, iar în 1880 absolvă Facultatea de 
medicină şi obţine doctoratul cu teza Câteva consi- 
derațiuni asupra hematocelului retro-uterin. 

Funcţionează un timp ca medic şi profesor la 
Seminarul din Curtea de Argeş, iar în anii 1888-1889 
se specializează la Paris, în domeniul bolilor genito- 
urinare. Revenit în ţară va lucra ca profesor la Liceul 
Matei Basarab şi ca şef clinică, secţia oftalmologie, 
la Spitalul Colțea. Din 1891 este profesor de igienă 
şi medicină populară la Seminarul Central. 

Autor a peste 14 studii, lucrări de igienă şi medici- 
nă populară (perioada 1886-1905), între care Micul 
magazin de medicină populară (Bucureşti, 3 vol. 1892 
—1897), Curs preparator de medicină generală (1902 
—1903), Elemente de medicină introductivă (1904— 
1905). Este tatăl scriitorului Urmuz. 

dintr-un articol pe care lon Pillat îl publica 
în nr. 7/1943 al revistei Gândirea. Concluzia 
respectivă venea după o temeinică „citire“ a poeziei 
lui Vasile Voiculescu (până atunci publicase şapte 
volume de versuri, bine apreciate de către public 
şi de către critică, întreaga creaţie lirică a acestuia 
fiind încununată cu mai multe premii, între care 
şi cel „naţional“ pe anul 1941). 
Experienţa celor şapte volume, era de părere 
lon Pillat, „l-a dus pe V. Voiculescu la stăpânirea 
tot mai desăvârşită unei forme poetice personale 
şi la făurirea unui univers liric propriu, de o gravă 
şi tulburător de nouă rezonanţă interioară, fără 
echivalent în poezia noastră de ieri şi de azi“. 
Evident, lon Pillat se referea numai la o 
latură a personalităţii lui V. Voiculescu: aceea 
de poet. Dar multilateralitatea preocupărilor 
voiculesciene presupunea atunci (şi presu- 
pune şi azi) o mai largă şi totodată detaliată 
incursiune în opera scriitorului şi în biografia 
lui de medic, de publicist, de ins puternic şi 
profund angrenat în mai toate problemele vieţii 
sociale din lumea şi din vremea în care i-a 
fost dat să se ivească pe lume — de la practica 
medicinii şi până la conferințele de la Radio, 
de la activitatea de medic pe frontul Primului 
Război Mondial şi până la crearea propriei 
opere literare şi relaţionarea cu colegii de 
scris. Etc. Etc. 


Sana din titlul de mai sus am preluat-o 


„Sunt născut la ţară, ceea ce socotesc 
că e cel mai mare noroc din viaţa mea.“ 
Confesiunea aceasta o făcea V. Voiculescu la 
anii deplinei maturităţi, prin deceniul al patrulea al 
veacului trecut. Şi, adăugăm noi astăzi, acest „noroc“ 
de care vorbea poetul a stat în primul rând la baza 
celor mai multe din scrierile lui: poezie, proză, teatru. 

V. Voiculescu face parte din categoria scriitorilor 
cu origini rurale, pe care nu numai că nu şi le-au 
ascuns, ci — prin toată moştenirea lor literară — le-au 
considerat un fel de nobleţe, spirituală şi nu numai, 
de vreme ce satul (cu toate bogăţiile lui constând în 
tradiţii, obiceiuri, dar şi într-o anume vigoare şi tris- 
teţe) le-a pus o amprentă de neşters în biografia lor. 

Medic de plasă prin mai multe locuri din ţară, V. 
Voiculescu a păstrat necontenit legăturile cu satul în 
care şi-a petrecut copilăria. Odată cu poezia inspirată 
de lumea rurală, V. Voiculescu ne-a mai dat şi una 
din primele cărţi de medicină naturistă, Toate leacurile 
la îndemână, care a cunoscut nu mai puţin de cinci 
ediţii, fiindcă se adresa unui larg cerc de cititori 
şi avea la bază experienţe şi cunoştinţe dobândite 
de autor pe teren, la adevărata lor sursă. În treacăt 
fie spus, medicul V. Voiculescu era şi un bun diag- 
nostician. Se cunosc cazuri în care, vizitând un 
bolnav, intuia numaidecât formele şi cauzele durerilor 
pacientului, dureri pentru alinarea cărora prescria 
reţete pe bază de plante, indicând cu precizie de 
farmacist cantităţile de ingrediente pentru fiecare 
ceai sau altă licoare integral naturistă. Se poate 
spune că din acest punct de vedere medicul era 
în mare măsură un pionier practicant al medicinii 
pe bază de plante, disciplină ce avea să cunoască 
mai apoi, până în zilele noastre, o mare dezvoltare. 


„Viaţa m-a azvârlit în mare şi trebuia să înot“, 
mai adăuga scriitorul în aceeaşi mărturisire făcută 
în faţa studenţilor teologi care doreau să ştie care 
au fost cauzele şi resorturile intime ce l-au deter- 
minat să scrie poezie religioasă şi să aducă în lirica 
românească un suflu cu totul nou, conferindu-i 
poetului aura de maestru în acest domeniu. 

Şi, în adevăr, viaţa scriitorului — cel puţin 
până la încheierea primei conflagrații mondiale 
(să ne amintim că a lucrat ca medic pe front, că 
s-a îmbolnăvit de tifos şi a refuzat lăsarea la vatră, 
pentru a-şi putea îngriji în continuare bolnavii într-un 
spital militar de la Bârlad), dar şi mai apoi, când, 
după o acoladă de doar câteva decenii, a fost victima 
nevinovată a dictaturii comuniste (care l-a aruncat în 
închisoare, iar după eliberarea din 1963 n-a mai trăit 
decât un singur an) — n-a fost deloc una uşoară, chiar 
dacă s-a aflat tot timpul în ceea ce numim azi câmpul 
muncii: ca medic, ca referent la Radio şi, fireşte, 

acasă, acolo unde, în singurătatea camerei lui de 
lucru, îşi îndeplinea menirea de scriitor, încredinţând 
hârtiei poezii, piese de teatru, proze, toate culminând 
cu acele minunate şi de neegalat Ultimele sonete 
închipuite ale lui Shakespeare în traducere ima- 
ginară... 


„Când citea literatură? Când scria?'“ Vasile 
Voiculescu nu şi-a abandonat niciodată meseria 
de medic, indiferent în ce împrejurări i-a fost dat s-o 
desfăşoare: fie consultant medical al revistei A/bina, 
fie la Radio (unde conferenţia pe teme medicale), 
fie în dispensarul aflat în apropierea propriei locu- 
inţe, pe drumul dintre 
Dâmboviţa şi Cotroceni, 
fie răspunzând la diverse 
solicitări individuale. 

Peste ani, în 1971, 
Zaharia Stancu îl evoca 
| în această ipostază şi 
se întreba: „Când citea 
literatură? Când scria?" 
Intrebarea era cu atât 
mai justificată cu cât V. 
Voiculescu n-a abandonat 
niciodată chemarea 
destinului — acea de 
scriitor. În decursul a două 
decenii (1921-1939) a 
tipărit nu mai puţin de cinci 
volume de poezie: Pârga, 
Poeme cu îngeri, Destin, 
Urcuş, Intrezăriri. Şi toate 
i-au fost interpretate de critica şi istoria literară drept 
simbolice trepte în ascensiunea către o iniţiere în cele 
sfinte, ca o apropiere de Dumnezeu, prin isihasmul în 
care, după toate aparențele, pare să fi fost un iniţiat. 


perioada interbelică părea să fie definitiv fixat 
de vreme ce G. Călinescu era de părere că 

„Fără să caute culoarea, peisajul d-lui Voiculescu 
devine colorat prin chipul în care e văzut. E ceva aici 
din arta icoanei pe sticlă ardeleneşti, la care petele 
de culoare sunt materiale şi liniile configurative 
accidente ce se pot înlătura fără primejdia de a 
distruge zugrăveala. (...) Desigur, ca orice poet 
îndrăgostit de uneltele sale, poetul face uneori 
exerciţii suplimentare, ce înăbuşesc linia esenţială. 
Dar aceasta se întâmplă rar, şi apoi sunt în opera 
lui Voiculescu destule poeme pe temeiul cărora 
să-l putem socoti, fără să ne facem silinţă conştiinţei, 
unul dintre cei mai de seamă poeţi contemporani“, 
iar lon Pillat, la rându-i, scria: „Ancorarea permanentă 
în misticism, în credinţă, în mit nu supără deloc, 
căci poetul — cam abstract şi câteodată puţin didactic 
în primele opere - a reuşit mai ales de la volumul 
Poeme cu îngeri încoace, prin arta sa de-a întrebu- 
inţa imaginea şi comparaţia poetică, integrând-o 
muzical şi organic în însăşi substanţa versului, să 
ne dea cam în felul vizionar şi puternic al evocărilor 
din Biblie o realitate vie şi apropiată simţurilor 
noastre, şi totuşi transcendentală şi încărcată 
de taine infailibile. Poezia lui Voiculescu din acest 
punct de vedere este poezia cea mai interiorizată 
ce a avut-o vreodată literatura română.“ 

Citind opiniile autorizate ale celor doi autori, 
am putea trage concluzia că locul sigur şi de 
nezdruncinat pe care îl ocupă V. Voiculescu în lirica 
naţională se află în spaţiul, nu prea mult şi nici prea 
des populat, al poeziei mistico-religioase. Fireşte, 
dacă consideraţiile critice s-ar fi oprit aci şi tot 
ar fi fost de ajuns. Dar nu s-a întâmplat aşa. 

Căile creaţiei şi ale literaturii sunt necunoscute 
şi noi, cei care o citim şi o iubim suntem luaţi uneori 
prin surprindere. Nici G. Călinescu şi nici lon Pillat 
nu puteau întrezări ce se va întâmpla excepţional în 
destinul lui V. Voiculescu — poetul: apariţia postumă 
a Ultimele sonete închipuite ale lui Shakespeare 
în traducere imaginară de... 


| ocul poetului în galeria marilor scriitori din 


O mare revelaţie: Sonetele. Nu altfel pot fi 
considerate sonetele, operă de mare originalitate 
şi virtuozitate. Apărute la un an după dispariţia fizică 
a autorului lor, aceste poeme au făcut senzaţie, 


Cărţi şi autori 


impunând noi judecăţi asupra 
operei voiculesciene. 

Aceste creaţii de senectute 
au provocat la discuţii mulţi 
comentatori, cu opinii diferite, 
de la Rodica Palade (care 
le considera „un concentrat 
roman de dragoste în care se recunosc motivele 
erotice ale Renaşterii italiene: doamna brună şi 
bărbatul blond, ca şi triunghiul pasional — doi bărbaţi 
şi o femeie, în care androginul e un simbol mult 
vehiculat în literatura romantică“) şi până la lon 
Oarcăsu (care distingea în ele trei straturi: erotic, 
metafizic şi al senectuţii) şi Roxana Sorescu. Aceasta, 
la rându-i, semnala în sonete trei straturi poetice: 
cel uman (al anecdotei biografice), cel simbolic 
(al reacţiilor afective şi intelectuale ale creatorului faţă 
de obiectul creaţiei) şi cel al cunoaşterii metafizice 
(al iniţierii în formele de comunicare cu universul). 

Oricum ar fi interpretate şi din orice unghi ar fi 
privite, sonetele rămân o culme a creaţiei acestui 
poet şi totodată un moment de referinţă în lirica 
românească. Farmecul indicibil pe care-l produc 
la lectură rămâne dincolo de orice îndoială. 


O mare surpriză: Povestirile. Conţinând în cea 
mai mare parte a lor elemente şi motive din mitologia 
populară, dar şi construcţii imaginare ale autorului, de 
negăsit prin alte locuri (nici în folclor şi nici în creaţiile 
aşa-zis culte), povestirile fantastice scrise de Vasile 
Voiculescu reprezintă încă o dovadă a talentului şi a 
celorlalte virtuţi scriitoriceşti ale acestui mare scriitor. 
Ele îl aşază pe prozator în imediata vecinătate a lui 
Gala Galaction şi a lui Mircea Eliade, văzuţi ca autori 
reprezentativi în proza fantastică de la noi. 

Desigur, citite şi judecate una câte una, bucată 
cu bucată, aceste proze pot trimite numaidecât cu 
gândul fie la motive populare, mitologice, fie la o 
anecdotică de sorginte ţărănească, fie la întâmplări 
atestate istoric care au permis/permit unele naraţiuni 
pe teme şi cu subiecte imaginare. Autorul nostru le-a 
dat, însă, o anume simbolistică, transfigurându-le 
în pagini seducătoare. 

Cucerit de farmecul insolit al acestor povestiri, 
cititorului nu-i rămâne decât să subscrie la aprecierile 
lui Nicolae Munteanu, empatia cu criticul impunân- 
du-se aproape de la sine: „Diversitatea subiectelor 
fiind deconcertantă, numitorul lor comun este aspec- 
tul neobişnuit şi incredibil, indiferent dacă faptele 
aparţin imaginaţiei populare primite sau unor zvonuri 
banale ale civilizaţiei moderne: un vânător e salvat 
de la moarte, într-o iarnă, de câinii săi care se culcă 
peste el şi mor îngheţaţi; un solomonar bătrân vor- 
beşte cu lupii; o vrăjitoare dezvoltă puteri diavoleşti. 
Câteva povestiri pot fi curate basme (Lostriţa). Dar nu 
fantasticul propriu-zis se cuvine remarcat, ci, mereu, 
capacitatea inventivă. V. Voiculescu redescoperă stilul 
naiv şi captivant al unei literaturi interesante în primul 
rând sub raportul anecdotic, al capriciului. Eresurile, 
practicile magiei şi celelalte forme ale imaginaţiei 
populare nu reprezintă, în sine, elemente caracteris- 
tice, ca la alţi autori, unde, prin ele, ni se sugerează 
existenţa unui alt sistem de gândire sau al unei 
realităţi materiale. V. Voiculescu nu e un teoretician, 
ci un călător de aventură şi, oricând, subiectul imediat 
farmecă la el mai puternic decât sâmburele filosofic, 
naraţiunea, decât teza pe care o ilustrează.“ 


la naştere (care se vor împlini în 2024) şi 60 

de la trecerea scriitorului în eternitate (care 
s-au împlinit în acest an la 26 aprilie), V. Voiculescu 
se bucură, dacă se poate spune aşa, de posteritatea 
pe care o merita: scrierile i-au fost şi îi sunt în continu- 
are editate în tiraje care se epuizează cu repeziciune, 
criticii şi istoricii literari sunt unanimi în a-i aprecia 
cum se cuvine opera. |n satul lui natal, Pârscov (jud. 
Buzău), autorităţile locale au reconstruit casa în care 
scriitorul a văzut pentru prima oară lumina zilei. 

Nu sunt puţini nici absolvenţii de facultate şi 
aspiranţii la doctorate care îşi aleg subiecte din 
opera lui. 

Ca iubitori de literatură bună, îi citim poeziile 
şi prozele şi ne îmbogăţim spiritual şi sufleteşte, 
mergem cu el mai departe. 


L_: judecata posterităţii. La 140 de ani de 

rintre fenomenele 
P: relativă criză 
apărute în diferitele 
etape ale evoluţiei literaturii 
române, perioada dintre anii 
1938 şi 1944 şi prelungită în anumite forme până 
aproape de 1947 este echivalată cu anii de tinereţe 
iconoclastă a unui grup dinamic de scriitori cu vârste 
cuprinse între 17 şi 22 de ani, avându-l în frunte pe 
Geo Dumitrescu, un „Laforgue valah, însă copil în 
spirit al secolului XX”, după cum în fantezismul său 
acidulat acesta îi apărea lui Dinu Pillat. Mărturisind 
o atitudine antiestetizantă, de protest la adresa 
facilităţilor în artă, dincolo de orice subiectivităţi 
şi orgolii deşarte, exponenţii acestei generaţii cu 
adevărat explozive se definesc printr-un teribilism 
tradus în plan estetic în forma unui continuu exerciţiu 
al contestaţiei şi al polemicii expresive, nevoia 
de aventură fiind vizibilă în toate gesturile şi mani- 
festările lor intens teatrale şi exuberante. În afara 
unei situări evidente în continuitatea poeziei 
interbelice, literatura română în evoluţia sa de 
după 1944 se va plasa în bună parte sub semnul 
acestei aşa-zise „generaţii a războiului” (1), a cărei 
experienţă romantică şi sângeroasă amestecă, după 
cum remarca şi Vladimir Streinu, „poezia şi proza, 
nu numai formal, dar şi ca spirit”. Nu e vorba doar 
de o perioadă supusă unor restructurări estetice, 
cât şi de o atmosferă în interiorul căreia, dată 
fiind convergenţa de idei şi existenţa unei stări 
de emulaţie, creaţia poetică a grupului albatrosist 
va aduce în timp o anumită „democratizare” a 
limbajului liric. Dincolo de aspectele proprii unor 
biografii nebulos-boeme, aceşti tineri scriitori 
impresionau, înainte de toate, prin natura lor 
imprevizibilă şi, cu deosebire, printr-un anume mod 
tranşant de a acţiona, fără să se încurce în tot felul 
de formalisme. În măsură să investească energie 
şi inteligenţă în tot ceea ce întreprind, scriitori ca 
Dimitrie Stelaru, Geo Dumitrescu, Ben Corlaciu, 
lon Caraion, Sergiu Filerot, Ovidiu Râureanu, 
Miron Radu Paraschivescu, Ştefan Popescu, 
Tib. Tretinescu, Virgil lerunca, Marin Preda, Marin 
Sârbulescu, Elena Diaconu, lulian Petrescu, Şt. Aug. 
Doinaş, Al. Cerna-Rădulescu, Mihnea Gheorghiu 
ş.a. se manifestau deja ca indivizi cu personalitate, 
ale căror manifestări literare devin treptat tot mai 
relevante prin gestica spirituală, fermă şi dezinhi- 
bată, servită în genere de o inteligenţă sclipitoare 
şi de o tranşantă atitudine de frondă şi ironie. 


aparţinând „grupării albatrosiste” exprimă 

aceeaşi notă de teatralitate şi de revoltă 
împotriva lumii şi a propriei condiţii cu a unui anumit 
retorism al mizeriei şi al condiţiei umane, identificate 
în formele proprii unei îndrăzneli asociative moştenite 
de la avangardişti şi „exersate tot mai evident 
într-o zonă de interferenţă dintre bacovianism 
şi îndrăzneaţa «potrivire» argheziană a cuvintelor” 
(lon Pop). De la poezia fantezist-selenară a lui 
Dimitrie Stelaru se trece la lirismul lucid şi maliţios 
al lui Geo Dumitrescu şi, în aceeaşi măsură, posibil 
de recunoscut în universul poetic tragic şi brutal, ca 
un țipăt existenţial, al lui lon Caraion, Ben Corlaciu 
şi Const. Tonegaru, poate „cel mai dotat dintre toţi, 
de o bogăţie de sugestii şi de o amplă viziune din 
ce în ce mai organizată”. (2) Prin poemele incen- 
diare de tipul celor semnate, printre alţii, de Geo 
Dumitrescu (Libertatea de a trage cu puşca, Ford), 
Sergiu Filerot (Om, Scamator XX, Sârmă ghimpată, 
Marionete) sau Ben Corlaciu (Pelerinul serilor, 
Robot), Elena Diaconu (Fragment), Ştefan Popescu 
(Înfăţişare), Constant Tonegaru (Grădina publică) şi 
lon Caraion (Antreul poemului), se reface imaginea 
unei originale „poetici a strigătului”. (3) Cochetând 
cu teribilismul specific avangardist, ale cărui elucu- 
braţii şi extravaganţe imagistice le resping totuşi 
din capul locului, tinerii scriitori de pe lângă viitoarea 
revistă Albatros proiectează imaginea omenească 
a celor care le-au produs. În căutarea unei identități 

pe care nu i-o putea oferi doar simpla adeziune la o 
anumită ideologie, grupul se omogenizează treptat, 
locul cel mai fecund al constituirii acestuia repre- 
zentându-l, în acest sens, mediul spiritual dominat 
de cultul prieteniei şi al creaţiei din jurul revistei 
Albatros şi, cu deosebire, al lui Geo Dumitrescu, 
omul temperamentului, un publicist activ şi fără 
inhibiţii, care, fără să încalce norma unei superioare 
demnități a spiritului, se va sprijini în permanenţă 
pe caracterul de elementaritate şi de oportunitate al 
iniţiativelor sale. O figură de „Robespierre vindicativ” 
sau de „instanţă 
inchizitorială neliniş- 
titoare”, un reper de 
moralitate şi, în egală 
măsură, un ironic, 
Geo Dumitrescu este 
mai presus de toate 
„mentorul”, liderul de 
drept al grupului, pe 
care, în ciuda tinereţii 
sale, toţi ceilalţi tineri 
aspiranţi la gloria 
literară se puteau 
sprijini cu încredere. 
Inflexibil şi imper- 
turbabil, „privit ca 

o personalitate cu 
multiple posibilităţi de 
a valorifica rezervele 
de energie şi de a 
implica tinerii din jurul 
său”, Geo Dumitrescu 
devine dintr-o dată 
animatorul literar 

al grupului. (4) 

Filolog de formaţie, 
Geo Dumitrescu este un spirit cultivat, cu o nesfârşită 
vervă în conversaţie, mereu orientat spre o cunoaş- 
tere totală, cu observaţii acute şi cu predispoziţii 
spre asocieri dintre cele mai îndrăznețe, polemic, dar 
cordial şi lipsit de agresivităţi. Aflat într-o permanentă 
stare de nelinişte, cu „ochii săi rotunzi, inteligenţi 
şi curioşi”, care se mişcă neîncetat într-o mereu 
lacomă şi totală cunoaştere, Geo Dumitrescu 
a debutat în primul an al studenţiei (1939-1940) 
în revista Cadran, nr. 4, 15 decembrie 1939, cu 
poemul Cântec, semnând Vladimir lerunca, pseudo- 
nim pe care ulterior îl va prelua pentru totdeauna 
Virgil lerunca (Virgil Untaru). (5) Ignorând şi persi- 
flând poetica tradiţională, devenită de-acum un 
simplu clişeu, Felix Anadam (cum semna prin 1941) 


protestează la adresa facilităţii în artă, atacând poezia 


momentului, considerată de el drept „creaţie a unor 
spirite oţioase şi superficiale”. (6) Privită dintr-o astfel 
de perspectivă, direcţia polemică a grupării de pe 
lângă Geo Dumitrescu ar putea fi definită, în ciuda 
perioadei restrânse de evoluţie, ca una dintre cele 
mai spontane şi mai vehement critice manifestări 
literare cu caracter revendicativ de mare impact, 

cu asemănări de substanţă, prin mijloacele de 
manifestare şi, în egală măsură, prin forma de spirit, 
cu toate căutările febrile ale lui Eugen lonescu din 
Nu sau cu demersul polemic al lui Emil Cioran din 
Schimbarea la faţă a României, exceptând, desigur, 
viziunea metafizică şi existenţială a eseistului. 


„albatrosiştii” se întâlneau şi discutau în 
micul birou de lângă atelierul Tiparului 
Universitar din strada Elie Radu nr. 6, proprietatea 
fraţilor Dumitru şi Nicolae Bagdasar, o tipografie 
mai degrabă mică decât mijlocie, răsărită prin 1935 
într-un subsol în formă de L al unei clădiri vechi cu 
vreo două etaje, care, după o descriere a lui Sergiu 
Filerot, avea, „cam în coastă şi cam în spinare, 
la propriu şi la figurat, sediul central al legionarilor, 
Casa Verde, de pe strada Gutenberg nr. 3”. (7) 
În 1941 (10 martie), Geo Dumitrescu, împreună 
cu Elena Diaconu, poetă, Florin Lucescu, poet şi 
critic de artă, Dinu Pillat, prozator şi secretar tehnic 


D): 1941, începând cu luna februarie, 


Mişcarea albatrosistă. 
Ambianţă şi reprezentanţi 


de redacţie, Ovidiu Râureanu, poet, Marin 
Sârbulescu, poet şi publicist, Al. Cerna-Rădulescu, 
poet şi publicist, Mihnea Gheorghiu, traducător, poet 
şi eseist, Tiberiu Tretinescu, poet şi prozator, pun la 
cale tipărirea unei reviste „bilunare pentru literatură”, 
atrăgând în jurul ei o parte dintre „condeiele tinere 
inconformiste care începeau să se afirme pe fundalul 
unui peisaj amorf şi perimat”. Cu titlul propus de Geo 
Dumitrescu, revista Albatros era elegantă, „cu o faţă 
frumoasă”, „pe hârtie velină”, o parte dintre cele 500 
de exemplare apărând chiar pe hârtie velină roz, „titlul 
roşu, un roşu şi negru suprapus”. Cuvântul 
de recomandare a fost solicitat entuziastului 
şi mereu răzvrătitului scriitor Mircea Streinul: 
„Drum bun, prieteni! Revista să fie după 
chip şi asemănare, tânără şi generoasă.” 
(Albatros, |, 1941, nr. 1 din 10 martie, 

p. 1) „Titlul revistei, simbol al poeziei 

ce-şi urmează destinul împotriva tuturor 
vitregiei vremurilor şi a oamenilor, ţine 

loc de obişnuitul manifest”, notează Raul 
Teodorescu doar după patru numere 

ale Albatrosului. „Ceea ce năzuim însă, 
continuă Raul Teodorescu, este să realizăm 
în jurul acestei reviste un mediu spiritual, de 
gust sănătos şi de idei fertile şi o atmosferă 
prielnică efervescenţei artistice.” (8) Este 
vizibilă, în acest context, orientarea grupului 
Albatros spre o poezie modernă, cu accente 
insolite, în descendența lui Baudelaire, al 
cărui portret este postat pe prima pagină 

a revistei, alături de versurile din ultima 
strofă a binecunoscutului poem de inspiraţie 
romantică A/batros, metaforă a destinului 
zbuciumat al poetului neînțeles de mulţime, 
în semn de solidaritate cu mesajul scrii- 
torului francez. 


u sediul în micul birou al Tiparului Uni- 
| versitar, unde, între timp, s-au mai tipărit 

câteva dintre cele mai importante cărţi, 
traduceri de filosofie şi reviste ştiinţifice de ţinută, 
oficial, redacţia şi administraţia publicaţiei erau însă 
în Bucureşti, II, Calea Griviței 257, locuinţa lui Geo 
Dumitrescu, adresă indicată şi în caseta tehnică din 
ultima pagină, locul pe care Marin Preda îl evocă 
în contextul primelor sale întâlniri cu poetul şi anima- 
torul revistei. (9) În bună parte, discuţiile membrilor 
colectivului redacţional se desfăşurau în locuri dintre 
cele mai diferite, pe culoarele Facultăţii de Litere, 
în Cişmigiu şi, nu de puţine ori, într-o cameră 
improvizată în stil boem de la subsolul berăriei 
Gambrinus („Belvedere, colţ cu Brezoianu”), la Cafe 
de la Paix sau în odaia din fund a unei dughene- 
bodegi din preajma tipografiei, cu deosebire în 
„bodega Albatros”, într-o stare de boemă calificată. 
După cum este înscris pe frontispiciul numărului 
apărut la 10 martie 1941, grupul redacţional al 
primului număr al revistei era format din Ben 
Corlaciu, Al. Cerna-Rădulescu, Elena Diaconu, 
Geo Dumitrescu, Florin Lucescu, Dinu Pillat, Ovidiu 
Râureanu, Marin Sârbulescu, Tiberiu Tretinescu 
şi Virgil Untaru. Cu o anumită orientare de stânga, 
chiar dacă nu au aderat vreodată în mod direct 
la vreo ideologie politică, prin spiritul lor poetic 
iconoclast şi anarhic, membrii grupului Albatros 
au stârnit nemulţumirea şi indignarea autorităţilor 
şi a celor de la Chemarea Vremii, notele ironice 
ale „Insectar”'-ului lui Geo Dumitrescu şi ripostele 
curajoase ale acestuia de la rubrica „Relief' duceau 
ferm spre o atmosferă încordată a momentului şi, 
implicit, spre un viitor perfect previzibil al Albatros- 
ului. Numărul 7 din 15 iunie 1941 a fost ultimul 
care a mai apărut din Albatros. A avut 8 pagini cu 
un bogat cuprins. Dintre semnatari, cu versuri, eseuri, 
pagini de jurnal, reținem în mod special numele lui 
Raul Teodorescu, Felix Anadam, Tib. Tretinescu, 
Marin Sârbulescu, lulian Petrescu, Miron Radu 
Paraschivescu, Dimitrie Stelaru, Dinu Pillat şi Florin 
Lucescu. După o vacanţă de vară, începând cu 
15 iunie revista Albatros îşi întrerupe apariţia până 


în toamnă. (10) 

azul Şuşman cu siguranţă nu e singura 
( controversă avându-i protagonişti pe 

cei care „luau de la bogaţi şi împărțeau 
săracilor” ori pe aceia care s-au opus instaurării 
comunismului refugiindu-se în munţi, în aşteptarea 
americanilor eliberatori. Deşi nu sunt istoric, pot 
aminti „cazul” aşa-zisului haiduc Radu lui Anghel 
(1827-1866), din Moşteni-Greci, un sătuc pierdut 
printre dealurile de la îmbinarea judeţelor Argeş 
şi Dâmboviţa. „Cunoscut de toată lumea ca tâlhar 
pe vremea aceea”, a intrat în legendă drept „Radu 
mamii”, fiind şi azi cântat cu succes pe la nunţi 
şi şuşanele. Ba chiar „câmpulungenii s-au şi grăbit 
să-i ridice un monument, cel dintâi monument al unui 
tâlhar din ţara noastră”, după cum scria un localnic, 
prin secolul trecut, în memoriile sale. (Popa lonel, 
un Anton Pann argeşean, în Pro Saeculum, an IX, 
nr. 1-2, ian.-martie 2010, pp. 76-78.) 

Nu ştiu dacă faptele de vitejie ale lui Teodor 
Şuşman sunt proslăvite în balade (ticăloşiile 
sunt păstrate în memoria unui text, reprodus în 
volumul aici în discuţie, despre hoţiile şi crimele 
lui „Şuşman cel rău”), aflu însă din recenta 
apariţie editorială (reeditare) asumată de poetul 
Teofil Răchiţeanu şi preotul Teodor Boc, „Curtea 
de Justiţie” de la Răchițele. In dezbatere „Cazul 
Şuşman” (Casa Cărţii de Ştiinţă, Cluj-Napoca, 
2023), că şi fostului primar, refugiat în munţi 
în aşteptarea alungării comuniştilor şi cu spe- 
ranţa recuperării averilor, i s-a ridicat o troiță 
la Răchițele, lângă care a fost comemorat 
la împlinirea a 70 de ani de la moarte, deşi — 
comentează poetul — o vorbă din partea 
locului zice că „niciodată din câine nu faci 
clisă” [slănină]. 

În dezbaterea „cazului Şuşman” se înfruntă” 
două entităţi, fiecare cu „adevărul” ei, fiecare cu 
susţinătorii ei — una fiind istoricul, prin definiţie 
(cel puţin teoretic!) imparţial, obiectiv, detaşat 
afectiv, alta, colectivă, cei direct implicaţi în 
evenimente şi urmaşii acestora. Purtătorul de drapel 
al colectivităţii ultragiate în tradiţiile, credinţele şi 
obiceiurile ei este poetul Teofil Răchiţeanu, fiul lui 
Petrea lui Indrei, pe numele de stare civilă Purcel 
Petru, unul dintre cei trei răchiţeni ucişi cu „exces 
de cruzime” de Şuşman. Poetului i se alătură preotul 
Teodor Boc, nepot al rivalului lui Şuşman la funcţia 
de primar, Suciu Paşcu (Paşcu Bonţii). 

Controversatul „caz Şuşman” s-a acutizat în 2002, 


după ce doi istorici clujeni, Cosmin Budeancă şi 
Cornel Jurju, ajutaţi în documentare de soţia unui 
fost „partizan”, Lucreția Jurj, ea însăşi membră a 
grupului lui Şuşman, au publicat volumul Suferinţa 
nu se dă la fraţi (Editura Dacia), în care — susţine 
Teofil Răchiţeanu — mărturiile unor localnici din 
Răchițele au fost fie prezentate trunchiat, fie (cazul 
poetului) „nu au fost luate în considerare”, „ceea 
ce dovedeşte intenţia clară de a scrie o carte în 
favoarea lui Şuşman, nu a adevărului”. Cât despre 
mărturiile/relatările Lucreţiei Jurj, acestea trec sub 
tăcere tot ce l-ar fi putut incrimina pe Şuşman. 


C onfruntarea celor două poziţii/tabere se 
prelungeşte în presă, uneori cu poticneli 
(Observator cultural îi refuză lui Teofil 
Răchiţeanu dreptul la replică), chiar cu atacuri 

la persoană (poetul e acuzat a fi fost „un răsfăţat 
al regimului comunist”), „vânătorii de securişti” de 
la CICCR recuperează şi restituie familiei, în 2010, 


rămăşiţele pământeşti ale lui Teodor Şuşman, fostul 


primar liberal al sătucului în care, după vreo 15 ani 
de la moartea lui, se va naşte premierul pedist (în 


funcţie la acel moment) al României. Găsind prilejul 
de a-l ataca pe Emil Boc, în discuţie intră şi ţărănistul 
Octav Bjoza, pe vremea aceea preşedintele AFDPR, 


disputele politice găsindu-şi tot mai uşor loc într-o 
înfruntare ce ar fi trebuit să rămână strict în limitele 


obiectivităţii şi adevărului istoric. După cum observa 


în 2010 în Gazeta de Cluj Tudor Sălăgean, „cazul 


Şuşman nu este atât o controversă academică, 
cât o dispută care continuă să divizeze o comunitate 
şi să stârnească patimi” (p. 164). Probabil de aceea 
subiectul s-a putut muta şi în ficţiune (a se vedea 
romanul lui Viorel Cacovean, Învinşii, Casa Cărţii 
de Ştiinţă, Cluj-Napoca, 2010)! 

Nu moartea în sine a celor trei indignează 
comunitatea de moţi (izolată în creierii munţilor, 
prea puţin preocupată de schimbarea regimului, 
când aveau de hrănit şi îmbrăcat, fiecare familie, 
o droaie de copii, iar sărăcia era aceeaşi, şi înainte 
şi după, fără culoare politică), ci modul în care a fost 
executată: „Dacă le-ar fi tras un glonţ în cap sau în 
inimă, moartea lor ar fi fost una normală...” Numai 
că oamenii au fost supuşi unui supliciu greu de ima- 
ginat (lui Paşcu Bontii, „Şuşman, cu un briceag, i-a 
crestat, pe viu, corpul în mai multe locuri, i-a făcut 
«buzunare», tot pe viu, în piele, în care i-a turnat 
sare, i-a tăiat, tot pe viu, nasul şi urechile” ş.a.m.d.). 
Însă ceea ce nu pot ierta urmaşii — rude sau 
numai consăteni — este faptul că aşa-zişii partizani 
nu s-au ostenit să le sape victimelor un mormânt, 
„ca la orice creştin”. Nici până în ziua de azi 
osemintele lui Petru Purcel şi ale lui Suciu 
Paşcu, aruncate în grota de la „Citera cu colac”, 
nu au fost recuperate, cu toate eforturile făcute 
de familii, cărora autorităţile „în drept să o facă” 
le-au refuzat orice ajutor, „invocând tot felul de 
neputinţe”, aceleaşi autorităţi care, menţionează 
Teofil Răchiţeanu, „au avut bani pentru a finanța 
recuperarea osemintelor călăului Şuşman”. 


de Apus, feciorul cel mare al lui Petrea 
lui Indrei şi al Minei, care nu i-a „îngăduit” 
să „facă proces contra lor” („di ce să să moşco- 
lească |murdărească] cu ce-o fost a li Şuşman?”), 
mai face o ultimă încercare de a impune adevărul 
despre moartea Tatălui său şi de a face ştiută drama 
Mamei rămase văduvă la 33 de ani, cu grija a zece 
copii, bătută, torturată, hăituită, umilită, păstrându-şi 
totuşi demnitatea de om. („Aşe mi-o fost mie viaţa — 
o suferinţă care nu să mai găta.”) Reeditează volu- 
mul Cazul Şuşman în judecata răchiţenilor, „de 
data aceasta, într-un tiraj cât de cât mulţumitor”, 
cu nesmintita convingere că până la urmă se va 
afla adevărul. Măcar atât... cât despre dreptate... 


Ţia de 80 de ani, poetul Munţilor 

dea tiparului nr. 8 (sau poate 8-10) al revistei. Dar nu s-a mai putut. Cenzura 
Presei publicase între timp o listă de publicaţii interzise „pentru inactivitate”, 
pe această listă fiind inclus şi Albatros. De reţinut că acest nr. 8 era dedicat, 
în bună parte, lui G. Călinescu şi monumentalei sale opere care abia apăruse 
pe la începutul lunii septembrie: /storia literaturii române de la origini până în 
prezent (în 948 de pagini, format 32 x 24 cm). Având la îndemână chiar şpalturile 
Albatros-ului interzis, am reţinut cu deosebire un articol cât o pagină de revistă 
(4 coloane) intitulat Pro-Călinescu; o rubrică în chenar Documente Pro-Călinescu, 
conţinând extrase din texte mai vechi semnate de Perpessicius, G. Ibrăileanu, 
|. Petrovici, P. Constantinescu, Paul Zarifopol, precum şi două citate din articole 
recente ale lui E. Lovinescu şi Şerban Cioculescu. Din restul materialelor acestui 
număr neapărut, mai amintim o casetă despre E. Lovinescu la aniversare, poezia 
Balerina de Dimitrie Stelaru, un Carnet teatral, un Carnet francez, poeme de 
Mihnea Gheorghiu şi Alexandru Balaci. 

Suprimarea revistei Albatros nu a însemnat şi „moartea avânturilor” tinerilor 
scriitori. În octombrie 1941, se tipăreşte placheta de poeme Aritmetică de Felix 
Anadam, după opinia lui Lucian Raicu, un pseudonim fără vreo semnificaţie 
specială, sugerat probabil de cursul despre Cărţile populare al lui Nicolae 
Cartojan. (11) Era debutul lui Geo Dumitrescu, dar şi menţinerea în actualitate 
a titlului revistei suprimate, pe coperta plachetei, în desenul autorului, fiind notat 
cu litere mari ALBATROS, iar pe ultima pagină a plachetei de 40 pagini scria: 
„S-a tipărit acest volum din colecţia ALBATROS...” În plus, în primăvara 1942, 
se încheagă ideea înlocuirii revistei suprimate cu nişte plachete care să apară 
în „Colecţia Albatros”. Prima dintre acestea a purtat titlul Sârmă ghimpată, 
un volum colectiv, incluzând, printre altele, poeme semnare de Felix Anadam 
(Geo Dumitrescu), Elena Diaconu, Sergiu Filerot, Miron Radu Paraschivescu, 
lulian Petrescu, Ştefan Popescu, Ovidiu Râureanu şi Tiberiu Tretinescu. 
Prezentat la Cenzura Militară a Presei pentru a obţine „bun de imprimat”, 
manuscrisul plachetei alcătuite de Geo Dumitrescu a fost restituit cu ştampila 
„CENZURAT” şi cu adaosul scris de mână: „Nu se poate imprima”. Apărută 
la 1 noiembrie 1942, ca ultima realizare colectivă a grupului albatrosist, revista 
lunară pentru literatură Gândul nostru, anul |, seria II, nr. 1 (număr unic), va 
fi imediat suprimată printr-un comunicat special, momentul rămânând o altă 

| n octombrie 1941, reîntorşi din vacanţă, „albatrosiştii” erau pregătiţi să 


imagine mai matură a activităţii şi orientării unor spirite de formaţie liberă, capabile 
de a configura „biografia sufletească” a acestui grup literar, interesant, în ultimă 
instanţă, prin omogenitatea, stăruința şi forţa de a institui o nouă etapă în evoluţia 
poeziei româneşti. 


Note şi observaţii 

1. Emil Manu, Generaţia războiului, Bucureşti, Editura Cartea Românească, 
1978. 

2. Vezi P. Constantinescu, Scrieri, 2. Ediţie îngrijită de Constanţa 
Constantinescu, cu o prefaţă de Aurel Felea, 1967, p. 316. 

3. Vezi, în acest sens, Emil Manu, Reviste româneşti de poezie, Editura 
Academiei, 1972; Eseu despre generaţia războiului, ed. cit.; Dimitrie Stelaru, 
monografie, Bucureşti, Editura Cartea Românească, 1984. 

4. lulian Boldea, Generaţia războiului, în Istoria didactică a poeziei româneşti, 
Braşov, Editura Aula, 2005, p. 439; lon Pop, Poezia unei generaţii, Cluj, Editura 
Dacia, 1973, p. 43. 

5. Student la Facultatea de Litere şi Filosofie din Bucureşti, devenit unul 
dintre animatorii revistei Albatros, Virgil Untaru va obţine pseudonimul de lerunca 
la berăria Gambrinus, pe două halbe, din partea lui Geo Dumitrescu, care 
semnase anterior Vladimir lerunca. Târgul odată încheiat, criticul, jurnalistul, 
eseistul şi poetul de mai târziu nu-şi va mai căuta alt pseudonim. 

6. Petru Vintilă, Convorbire realizată de Petre Novac Dolângă, în revista 
Orizont, anul 26, nr. 50 (407), 12 decembrie 1975, p. 7. Vezi, de asemenea, 
Daniel Cristea Enache, Cvadratura Cercului Literar (|), în Adevărul literar şi 
artistic, 15 octombrie 2004, p. 5. 

7. Sergiu Filerot, Reîntâlniri, Bucureşti, Editura Cartea Românească, 1985, 
p. 131. 

8. Raul Teodorescu, Precizări programatice la al cincilea număr, în Albatros, 
I, 1941, nr. 5-6, 10-15 mai,p. 1. 

9. Marin Preda, Viaţa ca o pradă, Bucureşti, Editura Cartea Românească, 
1977, p. 231. 

10. Vezi Sergiu Filerot, op. cit., p. 44. 

11. Lucian Raicu, Prefaţă la volumul Versuri, Bucureşti, 1981, p. IV. 

Curtea de la Argeş 


La pas prin satul global 
Intre pământ şi cer, 
sfântul Munte Athos 


Gheorghe OLTEAN 


rebăluind prin mica 
| grădină din curtea 

casei, abia am auzit 
telefonul. Era bunul meu 
prieten, profesor la Politehnică, 
fost coleg de facultate, care mă invita să mergem 
împreună în pelerinaj pe Sf. Munte Athos. Instanta- 
neu, am spus „Da!”, pentru că ideea de a face un 
pelerinaj îmi venise cu mulţi ani în urmă, dar încă 
nu sosise momentul până atunci. 

Citisem eu câte ceva — nesistematic însă — despre 
tezaurul ortodoxiei din mănăstirile, schiturile şi chiliile 
răspândite de secole pe Sf. Munte Athos, despre 
Grădina Maicii Domnului, proprietate a Maicii 
Domnului prin voia lui lisus Christos, Fiul Său. 

După parcurgerea formalităţilor, prin firma de 
turism a B.O.R., Basilica, în dimineaţa de 18 iunie 
ne-am ocupat locurile din microbuzul de 14 persoane, 
alături de alţi 10 pelerini şi ghidul angajat de Basilica, 
un absolvent de teologie după ce obținuse, iniţial, 
licenţa de arhitect. 

Ruta parcursă: Bucureşti — Giurgiu (cu coada 
de rigoare, în lipsa apartenenţei la spaţiul Schengen) 
- Plevna — Sofia — Kulata (altă pierdere de timp în 
vamă) — Serres — Ouranpolis — un mic port turistic de 
pescari unde am înnoptat la un hotel curat, amplasat 
pe un deal la malul mării. Dimineaţa, cu actele de 
identitate în mână, am completat cererile-tip şi am 
primit permisul de acces pe Sf. Munte Athos - am 
reţinut şi numele său: Diamonitirion. 

Astfel „înarmaţi” (influenţă a războiului „nepro- 
vocat” al lui Putin cu Ucraina), am urcat pe unul 
dintre vasele turistice şi am ajuns pe latura de vest 
a peninsulei, în portul Dochiaru. Cu Diamonitirionul 
la vedere, am luat locuri în microbuzul înmatriculat 
cu număr de Athos — singurele cu drept de circulaţie, 
pentru că aici toţi pelerinii, „de la Vlădică la Opincă” 
nu pot avea acces cu mijloacele lor de transport, 
chiar dacă ar fi ele Ferrari, Tesla sau Rolls Royce. 
Adică aici, de veacuri, banul nu are puterea pe care 
o are în lumea modernă, care s-a obişnuit cu dictonul 
„în faţa banului, legea nu are nicio putere”. 

Capii bisericii ecumenice ortodoxe sau ai statelor, 
după caz, pot veni cu elicopterul, pentru că la Mănăs- 
tirea Marea Lavră şi în alte câteva locuri există piste 
de aterizare pentru aparatele de zbor. 

Primul aşezământ vizitat a fost Mănăstirea 
Dochiariu, apoi am mers la Mănăstirea Xenofont, 
la Mănăstirea Sf. Pantelimon (Rusicon), la Schitul 
Sf. Andrei şi, în fine, la Casa Pelerinului, Sf. loan 
Rusu, unde am fost cazaţi. Aici am cinat — un meniu 
surprinzător de bun, cu peşte, fructe de mare, salată 
proaspătă şi fructe. Trebuie să vă spun că în penin- 
sulă se mănâncă doar de două ori pe zi — dimineaţa 
şi seara. 

Cazarea într-un dormitor cu douăsprezece paturi, 
două câte două suprapuse, cu două duşuri, două 
toalete foarte curate, echipate cu tot ce este necesar 
unei igiene corecte. Apă caldă din belşug, cu elec- 
tricitatea produsă de panourile fotovoltaice din curtea 
însorită şi spațioasă a Casei Pelerinului. 


onform obişnuinţei propriului ceas 
| biologic, „resetat” potrivit vârstei (iar nu 

rezist şi folosesc un cuvânt al „robilor 
Domnului” din clubul de la Davos, cu aparent şeful 
suprem Eric Schwabb şi purtătorul de cuvânt Yuval 
Harari la vedere), după trei ore de somn mă trezesc 
şi ies în curtea bine luminată de lună şi de LED-urile 
alimentate cu electricitate din aceleaşi panouri foto- 
voltaice care încarcă bateriile în timpul zilei pentru 
perioada nopţii. Am observat că echipamentele provin 
de la cele mai bune mărci de pe piaţă (deşi toate sunt 
fabricate în China, după specificaţiile marilor companii 
europene sau americane), semn că pe Sf. Munte 
sursele regenerabile de energie sunt la mare preţ. 

În acest mediu prielnic, în liniştea deplină a nopţii, 
mă apuc să mă documentez puţin, valorificând la 
maximum prilejul (nu zic oportunitatea, că înseamnă 
altceva), norocul, minunea, nu ştiu acum exact care 
ar fi cel mai potrivit cuvânt care să „exprime adevărul” 
despre acest pelerinaj. 

Sf. Munte Athos este o peninsulă de 60 km 

lungime şi circa 6-12 km lăţime, brăzdată de munţi 
cu piscuri de peste 2.300 m, dăruită prin poruncă 
domnească, în a doua jumătate a secolului al VIl-lea 
(!) de împăratul Constantin al II-lea pustnicilor şi 
călugărilor ortodocşi care încă din epoca creşti- 
nismului timpuriu au ales Grădina Maicii Domnului 
spre a vieţui, a se nevoi, a se ruga aici. 

Peninsula este împărţită ca suprafaţă de teren 
între cele 20 de mănăstiri, administrate independent, 
ierarhizate, având Marea Lavră pe locul |. Cele 20 
de mănăstiri sunt: Marea Lavră, Vatoped, Iviron, 
Hilandar, Dionisiu, 
Cutlumuş, Pantocrator, 
Xiropotamu, Zografu, 
Dochiariu, Caracalu, 
Filoteu, Simonopetra, 
Stavronikita, Sfântul 
Pavel, Xenofont, 
Grigoriu, Esfigmenu, 
Sfântul Pantelimon 
şi Kostamonitu. 
Xiropotamu este 
singura pe la care nu 
am trecut în pelerinajul 
nostru. Mai există 
17 schituri care sunt 
închinate mănăstirilor, 
pentru că ele nu au = 
proprietate, ci subzistă | 
pe cea a mănăstirilor. | 
Dintre cele 17, am fost 
la Sf. Ilie, Sf. Andrei, 
Sf. Ana, Lacu şi 
Prodromu (Sf. loan 
Botezătorul). 

Înainte de Marea Schismă din 1054, numărul 
călugărilor athoniţi ajunsese la 6000, iar numărul 
mănăstirilor la 180. După căderea Constantinopolului, 
în 1453, sub asediul armatelor sultanului Mahomed al 
II-lea (Occidentul, fiind atunci „ocupat” cu alte treburi, 
nu a trimis ajutoare în Constantinopol, capitala 
Imperiului Roman de Răsărit), mulţi călugări 
au fost nevoiţi să părăsească locurile, astfel 
că numărul lor a scăzut brusc la 1500. 


omnitorii Ţării Româneşti şi ai Moldovei 
[D): sprijinit cu sume mari de bani la 
construcţia şi refacerea multor mănăstiri 
şi schituri din Sf. Munte, printre cei mai importanţi 
fiind Petru Rareş, Alexandru Lăpuşneanu, Constantin 
Brâncoveanu, Matei Basarab, Constantin şi Nicolae 
Mavrocordat, Grigore Ghica, Neagoe Basarab, 
Sofronie şi Nifon, Mitropoliţii Moldovei, respectiv 
Munteniei. 

Cu toate acestea, nimeni dintre cei menţionaţi 
nu a avut un „act de proprietate”, semn că donațiile 
au avut alt scop decât cel material. Am văzut în acest 
pelerinaj că doar Schitul Lacu, aflat pe moşia Mănăs- 
tirii Sf. Pavel, este locuit de călugări români. Starețul 
schitului se schimbă anual, pentru a permite fiecăreia 
dintre cele 12 chilii să preia timp de un an conducerea. 

Acolo am găsit un apel pentru construirea 
Mănăstirii Sf. Neagoe-Vodă Basarab în satul Vlădeşti, 
jud. Argeş. 

Alt locaş românesc la Sf. Munte Athos este Schitul 
Prodromul (Înaintemergătorul, aflat pe moşia Mănăs- 
tirii Marea Lavră), unde erau 25 de călugări români. 
O remarcabilă prezenţă românească am găsit la Mă- 
năstirea Vatoped, unde, după monahii greci şi ciprioţi, 
urmează numeric cei români, după care alte naţionali- 
tăţi (americani, australieni, francezi, brazilieni etc.). 

Mă văd obligat să menţionez că, prin 1860, 
circa un sfert din terenul arabil al Moldovei şi Ţării 
Româneşti, plus păduri pe imense suprafeţe, nu 
mai erau în proprietatea Principatelor Unite la 
1859. Alexandru loan Cuza şi Mihail Kogălniceanu, 
premierul guvernului, au luat decizia de a trece în 
proprietatea Statului averile bisericilor şi mănăstirilor 
închinate începând din sec. XII, cu tot venitul lor, 
unor mănăstiri greceşti de la Sf. Munte, precum 
şi patriarhilor de la Constantinopol, Alexandria 
şi lerusalim. Prin „Legea secularizării averilor 
mănăstireşti” din decembrie 1863, au trecut 

în proprietatea Statului 75 de mănăstiri închinate 
bisericii greceşti, cu o avere în teren arabil de un sfert 
din teritoriul arabil al ţării, la care se adăugau mari 
suprafeţe de păduri. Au fost trecute în proprietatea 
Statului şi averile mănăstirilor româneşti care nu 
ţineau de greci, ca să nu se speculeze apariţia 

unei legi xenofobe. Aşa a apărut instituţia Domeniile 
Statului, din moşiile recuperate, iar restul au fost 
împărţite pe loturi şi date ţăranilor prin reforma agrară 
din 1864. De remarcat că atunci aveam un guvern 
puternic (prin determinare), care a rezistat presiunilor 
uriaşe făcute de Turcia, Austria şi Rusia, trei 
imperii cu o forţă de sute de ori mai mare 
(militar vorbind) decât cea a Principatelor 
Unite la 1859. Audaces fortuna juvat, 
faimosul dicton latin este azi uitat... 


ele arătate aici au fost câştiguri 
| colaterale, de completare a 
cunoaşterii, prilejuite de pelerinajul 
la Sf. Munte. Esenţial consider că a fost 
„| câştigul pe plan sufletesc, al întăririi credinţei 
moşilor şi strămoşilor, dreapta credinţă creştin 
ortodoxă. 

In primul rând, smerenia, despre care 
am auzit la liturghii şi am citit definiţii prin 
dicţionare. Dar acolo, la călugării români 
de la Lacu, am aflat că smerenia nu este 
umilinţă (aşa cum dicționarele grăbite dau 
definiţia). Omul smerit este omul care ascultă 
de Dumnezeu, omul care crede că toate vin 
de la Dumnezeu, cu un rost al lor, omul care 
este în pace cu sine însuşi pe lumea creată 
de Dumnezeu. 

Cuvântul smerenie are ca rădăcină 
„mir”, care în slavonă (rusă) înseamnă concomitent 
şi pace, şi lume. Adică, să fim modeşti, să-L avem 
pe Dumnezeu cu noi şi să ascultăm poruncile Sale. 
Unde am ajuns azi cu trufia, cu mândria, cu negarea 
lui Dumnezeu, cu Nietzsche, care afirma acum 150 
de ani că Dumnezeu a murit şi că noi, oamenii, 
ar trebui să facem ceva după neghiobia „uciderii” lui 
Dumnezeu, de exemplu, să devenim noi dumnezeu, 
să umplem cumva golul? Auzim afirmaţii tembele în 
melodiile rockerilor — „suntem dumnezei”. Oamenii 
fără Dumnezeu sunt un pericol mare azi, când vedem 
unde se ajunge: la război, la suferinţa celor nevino- 
vaţi. Menţionez doar pe Yuval, care a fost lansat 
cu trei cărţi apărute şi la noi (una, Homo Deus, alta, 
Scurtă istorie a omenirii), traduse în 45 de limbi. Un 
succes fulgerător, o investiţie uriaşă care a dat roade 
în lumea materială în care trăim. Omul Yuval Harari a 
fost inventat pentru a deveni apoi trompeta forumului 
Davos, dar după ce avea un nume, omenirea aflase 
despre el, poate şi pentru că este homosexual şi 
locuieşte într-o locaţie dedicată lor, cam la jumătatea 
distanţei dintre Tel Aviv şi lerusalim. Nimic nu ne mai 
miră, după ce vedem cum olandezii au o nouă miss, 
un fost bărbat transformat în femeie... 

N (cum spunea Blaga). Voiam să spun că 

pelerinajul mi-a dat ocazia să arunc o privire 
asupra lumii de azi în comparaţie cu lumea de la 
Sf. Munte Athos, unde, în afară de moaşte sfinte, 
de icoane făcătoare de minuni, de bijuterii arhitecto- 
nice, de rugăciuni pe care mi le-am amintit acolo, 
la slujbele de utrenie şi de vecernie, am văzut 
şi tehnologie modernă (panouri fotovoltaice şi 
microhidrocentrale), am văzut şi multiculturalism, 
şi biblioteci digitale, deci deschidere faţă de nou — 
general vorbind. 

Am văzut cea mai verde suprafaţă de pământ 
locuită de secole, cel mai mare şi real respect faţă de 
mediu. Lemne tăiate cu ferăstrăul, sparte cu toporul 
(ca în anii copilăriei mele de acum 7 decenii), apoi 
cărate pe spinarea măgarilor de povară şi a catârilor. 
Am văzut chipuri luminoase, mult mai multe decât 
cele posomorâte, printre vieţuitorii locurilor, m-am 
bucurat de spiritualitatea oferită, de liniştea şi de 
mirosul florilor de măslin. Mă gândesc să mai merg 
încă o dată, sperând ca Cel de Sus să binecuvânteze 


paşii mei... 

u strivesc eu corola de minuni a lumii 


prietenoasă de către ghidul local în persoa- 

na dnei Kyoung An Won (autonumită Silvia 
pentru uşurinţa comunicării), competentă, eficientă 
şi amabilă, a fost dedicată capitalei futuriste Seul, 
situate pe o suprafaţă comparabilă cu a Londrei şi 
având circa 11 milioane de locuitori. Este cel mai 
important centru economic şi politic al ţării. Cosmo- 
polit, cu zgârie-nori de 100 de etaje ridicate deasupra 
templelor budiste seculare. Străzile foarte animate 
spre seară, circulaţia rutieră politicoasă şi cu totul 
neagresivă. În zonele comerciale sunt relativ puţine 
reprezentanţe ale marilor firme europene, pe lângă 
cea indigenă foarte frecventă, OLIVE YOUNG, de 
produse cosmetice extrem de variate. Cel mai frec- 
vent spaţiu comercial este LOTTE MALL. Comerţul 
stradal oferă îmbrăcăminte, încălţăminte, suveniruri, 
alimente gătite sur place şi băuturi nealcoolice. 

Am gustat o asemenea specialitate locală, jeleul 
tteok-bokki, cu gust şi textură de cauciuc sau, mai 
eufemistic spus, de Gummibărchen, puţin tentant a 
doua oară, noroc cu sosul roşu foarte condimentat. 

Turul de oraş a început cu vizitarea Palatului 
Gyeongbokgung („Palatul binecuvântat de cer”), 
palatul regal principal construit de către regele 
Taejo, fondatorul dinastiei Joseon, în 1395. Conţine 
mai multe clădiri regale tradiţionale, porţi de piatră 
impunătoare şi curţi interioare elegante. Ceremonia 
de schimbare a gărzii, în costume naţionale vechi 
şi sunetul muzicii specifice, cu bubuitul unei tobe 
imense, este impresionantă. Muzeul Popular Naţional 
familiarizează cu viaţa cotidiană a sătenilor din diferite 
perioade istorice, unde are loc un spectacol folcloric, 
de muzică şi dansuri, 30 de minute. „Casa Albastră” 
este reşedinţa oficială a preşedintelui Coreei de Sud. 
Insa-dong este strada ceainăriilor tradiţionale şi a 
artiştilor de unde se pot cumpăra suveniruri. Templul 
Jogyesa este centrul budismului coreean. Palatul 
Deok-sugung este unul dintre cele mai mari temple 
datând din timpul dinastiei Joseon. Toate templele 
vizitate mi-au conferit o atmosferă excepţională de 
calm, linişte, pace şi echilibru sufletesc, de împăcare 
deplină cu sine şi cu lumea înconjurătoare. Pe de altă 
parte, strada Myeongdong îndeamnă la o plimbare 
într-o zonă renumită de cumpărături a Seulului. 


C: totul inedită a fost deplasarea în Zona 


Pie: zi propriu-zisă, după întâmpinarea 


Demilitarizată dintre Coreea de Nord şi 
Coreea de Sud (aflată pe paralela 38, 
la 60 km nord de Seul, circa 1,5 ore), cu o lungime 
de 250 km şi o lăţime de 2+2 = 4 km, pe o suprafaţă 
de circa 1.000 km2, stabilită în 1953, după încheierea 
războiului dintre cele două state (1950-1953), care 
a însumat 6 milioane de morţi, când Coreea de Nord 
a rămas sub influenţa U.R.S.S., iar Coreea de Sud 
sub cea a S.U.A. Aria respectivă este una dintre cele 
mai aglomerate regiuni cu transmisiuni radio din 
lume. După atacul nord-coreean din 1950, capitala 
Coreei de Sud a fost mutată temporar la Busan, 
în sud-estul ţării. În Cimitirul Memorial datând din 
1951 sunt îngropaţi 41.000 de combatanți străini. 

Începând din 1951, amenințările principale pentru 
Coreea de Sud au provenit din partea U.R.S.S. 

(sub dictatura lui I.V. Stalin) şi Chinei, primind ajutor 
economic şi militar nord-american. 

Zona a fost creată iniţial ca zonă tampon pentru 
o durată de trei ani. Ea are un aspect natural, 
cu plante şi animale care viețuiesc neafectate de 
prezenţa sau intervenţiile omului asupra mediului, 
având un statut de specii protejate. La sosire se 
urcă pentru început în Observatorul Dora. De ambele 
părţi flutură drapelele naţionale diferite. Echipamente 
speciale împiedică recepţia TV în teritoriul nord- 
coreean. De pe platforma de observaţie spre Coreea 
de Nord, în zile cu vizibilitate mare, prin telescoape 
(şi ştiind unde să priveşti), poate fi văzută statuia 
liderului nord-coreean Kim Ir Sen. 

A urmat o scurtă călătorie cu un tren de dimen- 
siuni reduse şi apoi pe jos prin cel de al treilea tunel 
de infiltrare nord-coreean (din cele patru descoperite 
succesiv până relativ de curând), construit de nord- 
coreeni, cu intenţia vădită de a invada pe ascuns 
Coreea de Sud cu infanteria în 1978! Tunelul vizitat 


28 


Anul XIV m 


Curtea de la Argeş 


La pas prin satul global 


Coreea de Sud 2022 


Note de călătorie (II) 


Alexandru Ş. BOLOGA 


are o lungime de 550 m, o înălţime de 2 m, o lăţime 
de 2 m şi ajunge la o adâncime de 73 m. Traseul se 
parcurge obligatoriu cu cască de protecţie, mergând 
cu trenuleţul 300 m şi apoi pe jos, aplecat (incomod 
pentru persoanele înalte), până la capăt, unde se 
află o fereastră din sticlă spre Coreea de Nord. Vizita 
se încheie într-un auditoriu cu proiectarea şi vizio- 
narea unui film documentar detaliat, vorbit şi titrat 

în limbile coreeană şi engleză. Conţinutul şi mesajul 
sunt emoţionante, în condiţiile în care cele două 
state surori continuă să suporte separarea abuzivă 
şi injustă, mai ales pentru cei cu membri de familie 
aflaţi de partea cealaltă a frontierei de stat. Circulaţia 
transfrontalieră a persoanelor este complet interzisă 
de ambele laturi! Dramatic. 

Următoarea zi a fost dedicată naturii, cu specta- 
colul ei de culori minunate de toamnă, prin debarca- 
rea pe insula antropică Nami, după o scurtă călătorie 
cu bacul. În peisajul natural policrom predomină 
diferite nuanţe de galben, arămiu şi roşu. Pe insulă 
se află numeroase ferme de pui şi studiouri cinema- 
tografice. Se organizează festivaluri de cântece stu- 
denţeşti şi se practică sporturi acvatice. Este foarte 
preţuită şi vizitată de localnici din toată ţara pentru 
picnicuri, odihnă şi relaxare. De acolo se merge 
spre Parcul Naţional Seoraksan, una dintre cele mai 
frumoase zone montane, cu trasee bine organizate, 
pe poteci ale pădurilor aşternute cu frunze uscate. 


upă înnoptarea în oraşul Sochko, la ţărmul 
D) Mării Japoniei, periplul a continuat spre 

oraşul Andong, capitala culturii tradiţionale 
a Coreei de Sud şi cunoscut ca locul de origine al 
măştilor de lemn, al confucianismului coreean şi al 
soju-ului. Se poate experimenta viaţa rurală din epoca 
Joseon. Byeongsan Seowon este o fostă academie 
confucianistă din timpul dinastiei Joseon. Cinemato- 
grafia sud-coreeană, inclusiv cu seriale TV transmise 
internaţional, s-a dezvoltat fulminant şi cu mult 
succes. Podul Wolyounggyo („Umbra lunii”) este cel 
mai lung pod pietonal de lemn din Coreea de Sud. 
Vizitarea satului Hahoe, inclus în lista patrimoniului 
UNESCO, cu o vechime de 5.000 de ani şi vechi 
stiluri arhitecturale intacte, precum şi a Muzeului 
Măştilor, cu cinci săli expoziţionale şi una specială, 
prezentând 5.000 de exponate din toate continentele, 
de o varietate extrem de mare, deschis în 1995, 
foarte interesante; scriitorii francezi Jean Chevalier 
şi Alain Gheerbrant scriau în Dicţionarul de simboluri: 
Masca are rolul de a controla lumea invizibilă. 

Renumitul punct de belvedere, Stânca Buyongdae, 
a permis admirarea panoramei impresionante 
a satului Hahoe. 

Următoarea oprire a însemnat oraşul Gyeongju, 
considerat oraşul muzeu al Coreei de Sud. Prezintă 
unele dintre cele mai valoroase vestigii de artă 
budistă din Orientul Îndepărtat. A fost capitala 
regatului Silla care a condus peninsula Coreea 
un mileniu, între 57 î.Chr. şi 935 d.Chr., fiind la 
acea vreme cel de al patrulea cel mai mare oraş 
al lumii. Aici se vizitează două capodopere ale 
artei budiste: Templul Bulguska — un complex 
de construcţii din lemn dispuse pe terase reprezen- 
tând tărâmul lui Buddha, şi Grota Seokguram care 
adăposteşte statuia marelui gânditor asiatic. Mai 
departe, Daereungwon este un complex de morminte 
antice ale regilor şi nobililor regatului Silla. Gyeongju 
Gyochon reprezintă un sat tradiţional cu vechi 
case hanok din perioada Joseon. Observatorul 
Cheomseongdae, din apropiere, din timpul dinastiei 
Silla (secolul al VII-lea), este cel mai vechi observator 
astronomic din Asia, conţinând 362 de blocuri de 
granit reprezentând cele 362 de zile ale calendarului 
lunar. De admirat şi imortalizat fotografic câmpul cu 
iarbă roz (Muhlenbergia capillaris). Cina a surprins 
prin mesele prevăzute în mijloc cu o mică plită 
electrică pe care se prăjeşte în vase cu ulei burtă de 
porc tăiată cu foarfeci (amintind întrucâtva de fondue 
de carne), servită cu ierburile şi sosurile obişnuite. 

Câmpuri nesfârşite de orez, aproape copt, în 
aşteptarea recoltării, între timp mecanizate, şi culturi 
de cânepă se perindă în permanenţă de-a lungul 
călătoriei. 


rmătorul municipiu 
| |izic Busan, cu 
specific portuar 

ultramodern, este situat la 
malul Mării Japoniei, cu 3,5 
milioane locuitori. Plajele largi 
au un nisip alb, fin, cea vizitată permiţându-mi 
să colectez un eşantion de algă brună (prima mea 
dragoste în algologia marină), comestibilă, pe care 
am regăsit-o în pieţe, uscată şi ambalată în folii de 
plastic pentru comercializare. Mai trebuie aflat cum 
se prepară pentru consum. Templul budist Haedong 
Yonggungsa are o vechime de peste 600 de ani 
şi este amplasat într-un cadru natural deosebit, 
pe o stâncă de la malul mării. De pe Dealul Dalmaji 
se remarcă natura şi panorama impresionantă spre 
mare. Piaţa locală Gukje este renumită pentru 
mâncarea stradală, deja familiară, şi articole de 
îmbrăcăminte. Atracția principală o constituie bine- 
înţeles piaţa de peşte Jagalchi, cea mai mare din 
Coreea de Sud, cu o varietate foarte mare de specii 
de peşte şi fructe de mare (dar lipsea, de exemplu, 
homarul). Satul cultural Gamcheon, o altă atracţie a 
oraşului, este un cartier al artiştilor cu galerii de artă 
şi picturi stradale, ca şi multe magazine cu produse 
originale ale acestora. În vecinătatea turnului Busan 
se află Parcul Memorial al Naţiunilor Unite, stabilit 
pentru prima dată în 1951, amenajat foarte frumos în 
memoria soldaţilor şi ofiţerilor căzuţi în timpul Războ- 
iului Coreean. În cimitir sunt îngropaţi combatanți din 
11 ţări. Aşezământul inspiră meditații şi reflecţii asu- 
pra istoriei recente, a semnificației păcii şi libertăţii, 
precum şi învăţăminte pentru prevenirea altor războa- 
ie în peninsula coreeană şi oriunde în alte părţi ale 
lumii. În acest municipiu există şi un Institut Naţional 
de Pescuit. Cina cu fructe de mare care abundă în 
pieţele de alimente şi restaurante, în principal moluşte 
şi cefalopode, a constituit o surpriză dintre cele mai 
plăcute, urmată bineînţeles de vin alb sec. În Coreea 
de Sud se produce o varietate mare de băuturi 
alcoolice (86 tradiţionale), începând cu soju (arakju 
- rachiu), obţinut din orez, cartofi sau amidonul 
altor legume, comandate de obicei cu mâncare. 
Se importă bere, vin şi spirtoase de pretutindeni. 
Sud-coreenii, cei mai mari băutori din afara Europei, 
sunt consideraţi irlandezii Extremului Orient. 

Daegu este cel de al patrulea oraş ca mărime 
din Coreea de Sud. Piaţa Yakryeong este bazată pe 
medicina orientală cu numeroase farmacii, clinici şi 
magazine de ginseng. Multe tratamente se bazează 
pe plante, iar preţurile medicamentelor sunt rezo- 
nabile. În Munţii Maisan („Urechea Calului”) se 
vizitează templul budist Tapsa şi pagodele de piatră, 
de mărimi diferite, cu un aspect straniu. 

O bijuterie ascunsă a Coreei de Sud, Jeonju, 
este foarte popular coreenilor, dar mai puţin cunoscut 
turiştilor străini. Interesează partea veche a oraşului, 
Jeonju Hanok. Deţine case tradiţionale hanok, dintre 
cele mai frumoase, din perioada Joseon. Este consi- 
derat capitala gastronomică a ţării, locul de naştere al 
bibimbapului, mâncare tradiţională de orez şi legume. 


la Seul, este Suwon, cunoscut pentru 

zidurile intacte ale vechii cetăţi. Se vizitează 
Muzeul Satului şi fortăreaţa Hwasong, patrimoniu 
mondial al UNESCO, construită de regele Jeongjo, 
cel care a dorit mutarea capitalei de la Seul la Suwon. 
Este totodată sediul departamentului de cercetare- 
dezvoltare al gigantului Samsung Electronics, cea 
mai mare firmă sud-coreeană. 

În ultima zi petrecută la Seul, dimineaţa a permis 
timp liber, iar după-amiaza un tur panoramic cu vizi- 
tarea „satului” Bukchon Hanok, un cartier al metro- 
polei, unde sute de case vechi din timpul dinastiei 
Joseon au fost transformate în centre culturale, 
restaurante şi ceainării. Piaţa Gwanghwamun este 
dominată de statuile impresionante ale regelui Dejong 
şi amiralului Yi Sun-sin. ltinerarul s-a încheiat în piaţa 
tradiţională Namdaemun şi Turnul N Seul (236 m) — 
simbol al oraşului, deschis turiştilor sub deviza Love 
in Action (where wishes of love come true). 


| | ltimul oraş vizitat, înainte de întoarcerea 

“Al ând ştirile verii au 
Dă | început să-şi reducă 
din tracţiune şi din 

spectaculozitate, o acţiune 
politico-diplomatică neaştep- 
| tată a dat un nou impuls infor- 
maţiilor dramatice devenite, 
i din păcate, un eveniment 
de serviciu cu care lumea s-a obişnuit, deşi continuă 
să conţină ameninţări, abuzuri, crime şi nesiguranţă. 
Şapte ţări africane şi-au trimis politicienii, dintre 
care patru şefi de stat, în Ucraina şi în Rusia, cu 
un plan de pace din zece puncte care să ducă la 
încheierea unui conflict tot mai devastator. O iniţiativă 
care i-a uimit pe politicienii obişnuiţi să privească doar 
la ce fac (sau nu fac) europenii şi americanii pentru 
stingerea conflictului. Impulsul care i-a pus pe drum 
pe conducătorii africani a fost provocat de îngrijorare 
şi de greutăţi resimţite de ţările continentului într-un 
domeniu foarte sensibil — siguranţa alimentară. 
Neajunsurile pe acest palier reprezintă pentru oricare 
dintre guvernele continentului o ameninţare directă 
care poate degenera în conflicte sociale, instabilitate 
sau chiar în revolte de masă. Direcţia nord urmată 
de membrii misiunii nu a fost un simplu exerciţiu în 
necunoscut pentru că Rusia fusese un partener mai 
îndepărtat sau mai apropiat de ţările respective încă 
din timpul bipolarismului Războiului Rece, mai ales 
că, la vremea respectivă, Rusia domina Uniunea 
Sovietică din care făcea parte şi republica socialistă 
Ucraina. 
Structura delegaţiei a fost un mesaj implicit şi 
a reprezentat un etalon al preocupărilor întregii Africi 
în contextul invadării Ucrainei. Pentru că, simbolic şi 
sintetic, fiecare participant purta mesajul unei întregi 
regiuni şi nu doar pe cel al propriei naţiuni. Din Africa 
mediteraneeană a venit reprezentantul Egiptului. 
Senegalul şi Republica Congo au adus preocupările 
din zona vestică. Uganda a făcut aceleaşi servicii 
pentru statele din răsărit, iar Zambia a purtat stindar- 
dul Africii australe. Pentru o structură cât mai repre- 
zentativă şi mai autorizată, conducătorul de jure al 
misiunii a fost preşedintele insulelor Comore, Azali 
Assoumani, a cărui ţară deţine anul acesta preşe- 
dinţia Uniunii Africane. Autoritatea de facto din 
această descindere pacificatoare a devenit preşe- 
dintele Africii de sud, Cyril Ramaphosa, un politician 
moderat, fost lider sindical cu experienţă impresio- 
nantă în domeniul negocierilor sociale, cel mai bogat 
om de afaceri al ţării sale. Campionii diplomaţiei 
de conjunctură au mers şi la Kiev, şi la Moscova, 
cu ambiția de a realiza ceea ce nu obţinuseră alte 
iniţiative de mediere şi cu speranţa deblocării unui 
proces politic eficient de negociere pentru stingerea 
conflictului ruso-ucrainean. Ramaphosa s-a grăbit 
să declare la revenirea la Pretoria: „A fost pentru 
prima dată când conducătorii africani s-au angajat 
într-o misiune de pace dincolo de limitele continen- 
tului nostru.” Adevărat! Dar rezultate? Să-şi fi epuizat 
Africa toate frământările politice, militare, economice 
şi umanitare ca să-şi exporte surplusul de pricepere 
şi diplomaţie necesar depăşirii crizei din centrul 
Europei? Sau, poate, tocmai experienţa războaielor 
civile, a loviturilor militare de stat şi traversarea 
(cu milioane de victime civile) a unor crize repetate 
i-au conferit o voce baritonală şi un ton sfătos 
în afacerile mondiale? 


ai curând a fost cazul rezolvării unor ten- 
VI siuni din interiorul continentului provocate 

de intermitenţele din transporturile externe 
ale Ucrainei şi ale Rusiei către clienţii de la sudul 
Mediteranei. Transportarea grânelor ucrainene spre 
pieţele africane pe baza acordurilor cenzurate sau 
reinterpretate de Rusia în funcţie de desfăşurarea 
luptelor a adus o nouă ameninţare pentru Africa 
încărcată de griji şi instabilitate alimentară. Rezerve- 
lor interne le lipsesc în acest an aproximativ treizeci 
de milioane de tone de grâne care veneau din 
Ucraina. Din Rusia şi din Ucraina, africanii importau 
în 2019 treizeci şi şapte la sută din necesarul de 
potasiu, şaptesprezece la sută nitrogen şi paispre- 
zece la sută fosfor, ingrediente esenţiale pentru 
producţia proprie de fertilizatori. Combinația dintre 
mai puţine grâne din exterior şi o producţie internă 
sărăcită de fertilizatori a avut efecte imediate: s-au 

scumpit alimentele, au scăzut sursele interne ale 
industriei agroalimentare. In Gambia şi Senegal — 
acesta din urmă reprezentat în delegaţie chiar de 
preşedinte — preţul fertilizatorilor a crescut cu o sută 
douăzeci şi patru la sută numai în ultimul an, în ciuda 
subvenţiilor acordate de stat. In Africa de Sud, grâna- 
rul continentului, preţul fertilizatorilor s-a majorat anul 
trecut cu aproape optzeci la sută. Programul Mondial 
pentru Alimentaţie (World Food Programme) antici- 
pează că producţia africană de cereale în acest an 
va fi cu cel puţin douăzeci la sută mai mică decât în 
2022. Scăderea este provocată de reducerea forțată 
a tratamentelor de fertilizare şi de creşterea preţului 
carburanţilor pentru tractoare şi maşini agricole. De la 
45 de milioane de tone anul trecut, totalul va ajunge 
în 2023 la numai 37 de milioane de tone. Deficitul 
de aproape opt milioane de tone de produse agricole 
primare va afecta şase-şapte milioane de africani. 
Statisticile au motivat, 
într-o oarecare măsură, 
expediţia celor şapte. 
Pentru ucraineni, ea 
a răspuns unei dorinţe 
arzătoare a preşedintelui 
lor de a atrage cât mai 
multe state în frontul 
de condamnare publică 
fără echivoc a Rusiei 
agresoare. Salvatoare 
pentru Zelenski şi pentru 
armata lui ar fi deschide- 
rea unui culoar incident 
de tensiune între Rusia 
şi oricare dintre vecinii 
Ucrainei, o variantă greu 
de acceptat de către 
aceştia, oricât de solidari 
îşi doresc să pară cu 
națiunea agresată. 
Această solidaritate, 
însă, este mult mai uşor 
de declamat prin atitudini 
principiale. In acest punct, 
Africa poate să însemne 
foarte mult. Deocamdată, 
aproximativ cincizeci 
de state din cele 193 
membre ale Naţiunilor 
Unite susţin deschis regimul de la Kiev şi condamnă 
agresiunea trupelor lui Putin. Africa numără cincizeci 
şi trei de state şi alinierea lor la speranţele lui 
Zelenski ar schimba imaginea sprijinului mondial. 


i totuşi, africanii ezită, aşteaptă sau nu-i 

interesează. În primul rând, din cauza unor 

probleme interne de ordin economic (şomaj, 
scădefea resurselor, dependenţa de piaţa externă 
dominată de marile concerne), social (sărăcie, 
migraţie internă) sau politic (separatism, fanatism 
religios sau terorism). O frână în solidarizarea a cel 
puţin 47 de ţări africane rămâne China comunistă. 
Pe parcursul celor cinci ediţii ale forumului de coo- 
perare Africa-China, conducătorii acestora au fost 
invitaţi să participe la evenimente fastuoase finanţate 
de Beijing, iar statele lor au primit bonificaţii substan- 
ţiale ca să-şi transfere fidelitatea dinspre regimul 
din Taiwan către cel al Chinei continentale. Numai 
micuțul regat Eswatini, fostul Swaziland, a rămas 
de partea autorităţilor de la Taipei. Din 2014 până 
în 2020, preşedintele Xi Jinping a făcut zece vizite 
oficiale în Africa, iar fostul său ministru de Externe 
a trecut prin 48 de ţări ale continentului. Beijingul nu 
a fost preocupat de exportarea doctrinei comuniste 
de guvernare, ci a încurajat investiţiile companiilor 
private susţinute de băncile de stat şi a acordat 
împrumuturi şi subvenţii de aproape treizeci de 
miliarde de dolari în anul de vârf, 2016, fără 
condiţionări politice sau manevre de influențare 
a deciziilor majore ale fiecărui guvern. Poporul 
chinez a făcut zeci de „daruri” populațiilor din zone 
defavorizate, clădind clinici medicale, şcoli, drumuri, 
infrastructură, arene sportive, prin operaţiuni de 
câştigare a cugetului şi a sufletului localnicilor. 
Zelenski şi-a îndemnat diplomaţii să atragă sprijinul 
africanilor, să consolideze cercul anti-rusesc şi 
să convingă autorităţile de pe unde lucrează că 


Nr. 10 (155) m Octombrie 2023 


solidaritatea cu poporul agresat este nu doar o 
cauză nobilă, ci şi o procedură de revenire la calm 
în relaţiile economice mondiale de care pot profita 
indirect şi popoarele africane. Misiunea din iunie 
anul acesta îi dădea speranţe preşedintelui actor. 

Evident, războiul nu a încetat, părţile beligerante 
vizitate pe rând acceptând doar să continue consul- 
tările separate cu africanii. Promisiunea rămâne, în 
esenţă, o cascadorie mediatică. Sudafricanul Cyril 
Ramaphosa a căutat prin demersul de mediere să-şi 
consolideze aparenţa de purtător de cuvânt al întregii 
Africi în virtutea potenţei economice, militare şi poli- 
tice a locomotivei continentale pe care o manifestă 
ţara sa de la intrarea în Uniunea Africană şi din 1998, 
când a iniţiat Noul Parteneriat pentru Dezvoltarea 
Africii, adoptat în 2001 ca program de acţiune de 
către Uniunea Africană. Ramaphosa avea nevoie 
de o mişcare spectaculoasă şi foarte vizibilă pentru 
recunoaşterea staturii sale internaţionale, pentru 
că acasă îl tulbură prăbuşirea infrastructurii, criza 
din domeniul energetic şi nemulţumirea tot mai 
evidentă a populaţiei faţă de politica guvernului 
său. Produsul intern brut ar fi trebuit să crească 
cu 2,2 la sută în ultimul trimestru al anului trecut, 
parametru care abia a ajuns la 0,9 la sută. 
Succesul mult râvnit nu s-a arătat! 

La încheierea discuţiilor de la Moscova, 
purtătorul de cuvânt al Kremlinului a anunţat sec 
că vor continua discuţiile cu africanii, poate nu 
pentru dezangajare şi pentru încheierea războiului, 
ci pe latura economică a aprovizionării cu cereale 
şi fertilizatori. Preţul inclus, dar nepronunţat: o 
profundă reţinere în solidarizarea cu ucrainenii. 
Ramaphosa a susţinut în continuare că misiunea 
din care a făcut parte a deschis uşa unor negocieri 
viitoare. Speranţe asemănătoare au exprimat 
şi preşedintele Turciei, şi trimisul Vaticanului, 
şi politicienii Uniunii Europene, precum şi alţi 
virtuali mediatori, care nu au obţinut nimic concret. 
Ucrainenii, la rândul lor, au aruncat peste bord cea 
mai mare parte a celor zece puncte ale iniţiativei 
africane şi au menţinut ideea totul (revenirea 
la graniţele din 1991) sau nimic (continuarea 
războiului). Ceea ce a condimentat (usturător) 
misiunea la Kiev şi la Moscova a fost mersul 
pe sârmă al sud-africanilor. Incă de la începutul 
verii, personal preşedintele Ramaphosa şi membri 
ai anturajului său politic nu numai că nu au con- 
damnat agresiunea ruşilor, ci au oscilat între reţinere 
şi respingerea deschisă a mandatului emis de 
Tribunalul Penal Internaţional de arestare a lui Putin 
în cazul descinderii sale pe pământul Africii de Sud. 
O sfidare a corului acuzatorilor preşedintelui rus 
şi o încurajare tacită a reţinerilor altor conducători 
africani faţă de propunerea de predare a lui Putin. 


a fost şi o protejare a poziţiei chinezeşti de 

porțelan fin în relaţia cu Rusia, frumos din 
propria perspectivă, dar fragil în faţa unor vibrații 
externe puternice. Cert este că ambele gazde vre- 
melnice ale africanilor au anunţat înaintea şi după 
discuţiile cu aceştia că nu se vor apropia de masa 
negocierilor până când nu sunt adoptate şi accep- 
tate anumite precondiţii. Tocmai formularea unor 
precondiţii a întârziat cu cel puţin doi ani negocierile 
de încheiere a războiului din Vietnam şi ele au fost 
posibile atunci când şi americanii şi nord-vietnamezii 
au renunţat la ele. Şi atunci, de ce ar diferi lucrurile 


n 
| n plus, atitudinea preşedintelui sudafrican 


în acest caz? Dacă lipsa cerealelor şi a fertilizatorilor 


devine pârghia de constrângere a africanilor ca să 
se alinieze cu filo-ucrainenii, pre-condiţiile lui Zelenski 
capătă partizani valoroşi, prin adăugarea cel puţin 

a majorităţii dacă nu a totalităţii statelor africane la 
condamnarea agresiunii ruseşti. Busola lor încă mai 
indică un pol magnetic spre China şi, fără aprobarea 
tacită, confidențială şi chiar publică a preşedintelui 
XI, o asemenea mişcare strategică rămâne în 
culisele diplomaţiei. Dincolo de condiţionări şi 
pretenţii exagerate, Africa a încercat să dovedească 
prin misiunea în Europa apetenţa şi deschiderea 
spre politica mondială, prin abordarea unei crize 


îndepărtate, dar cu efecte grave în fiecare dintre 


statele continentului. Ceea ce părea iniţial o acţiune 


temerară a devenit, aşa cum era de aşteptat, 


un exerciţiu de imagine cu scor nul. 


29 


Raia Rogac: Domnule lon Zderciuc, nu avem 
un motiv aniversar pentru acest interviu, dar asta 
nu contează. Tot prezentând pe unii artişti plastici 
de la noi în minunata revistă Curtea de la Argeş, 
m-am gândit de ce nu aş prezenta şi pe unii sculptori 
care, după părerea mea, sunt artişti plastici la pătrat... 

lon Zderciuc: Lui lon Zderciuc nu-i plac aniver- 
sările, am în vedere sărbătorirea cu fast, acei care 
au de spus ceva despre mine, de bine sau de rău, 

o spun şi cu alte ocazii, fiindcă mă manifest prin 
participări la expoziţii de grup şi personale (nu destul 
de frecvent), precum şi la simpozioane, în tabere 

de sculptură, dar şi la cursul de sculptură din cadrul 
Facultăţii de Arte Plastice şi Design a Universităţii 
Pedagogice de Stat „lon Creangă” din Chişinău, 
în calitate de lector. Despre lon Zderciuc au 
scris criticii de artă Sofia Bobernaga, Ludmila 
Toma, Eleonora Barbas-Brigalda, Tudor Braga; 
doctorii în studiul artelor Constantin Ciobanu, 
Ana Marian, Vasile Malaneţchi; directorul 
Muzeului Naţional de Artă a Moldovei, Tudor 
Zbiîrnea; directorul Muzeului de Istorie şi 
Etnografie din Ungheni, Vasile lucal; ziarista 
Raia Rogac; ceramistul Nicolae Costriba; 
jurnalistul şi publicistul Constantin Olteanu 

şi mulţi alţii. 

R.R.: Da, am scris, în câteva rânduri, 
deosebit de impresionată am fost la dezvelirea 
bustului lui Andrei Vartic. Apropo, câţi sculptori 
sunt în R. Moldova? 

I.Z.: Cu tot cu stagiari, peste 40. 

R.R.: Lucrările dumneavoastră sunt de 
certă valoare şi vor fi apreciate de cititorii 
care le vor descoperi în revistă. La Leningrad, 
căci aşa se numea Sankt Petersburgul pe 
atunci când v-aţi făcut studiile, aţi fost admis 
la Facultatea de Arte Plastice din cadrul 
Academiei de Arte. 

I.Z.: Întrebaţi-mă cum a fost admiterea... 
Nu am reuşit din primul an, dar, fiind insistent, 
până la urmă am reuşit. De trei ori am încercat 
la pictură, iar a patra oară am fost admis la sculptură. 
Concursul era foarte selectiv, erau admişi la studii 
doar opt candidaţi din toată Uniunea Sovietică, 
inclusiv din alte ţări. 

Dacă din prima n-am reuşit, am fost înrolat în 
rândurile Armatei Sovietice. După armată, am revenit 
în Sankt Petersburg, m-am angajat ca paznic-militar 
la Monetăria de Stat, situată în Cetatea Petropavlosk, 
unde a lucrat ca sculptor gravor renumitul Alexandru 
Plămădeală, autorul monumentului lui Ştefan cel 
Mare şi Sfânt din inima Chişinăului. O zi şi o noapte 
lucram şi trei zile ne odihneam (eram mai mulţi 
pretendenți). În aceste trei zile frecventam facultativ 
cursurile de sculptură, alături de studenţii de la diferiţi 
ani de studii, trei, patru, cinci, depinzând de cum 
eram repartizaţi. Eu am fost repartizat în atelierul 
profesorului Veniamin Pinciuc, autorul statuii lui 
Vladimir llici Lenin din Kremlin ş.a. Să studiez la 
Academia de Arte din Leningrad a fost foarte greu. 

R.R.: Vă rog să ne vorbiţi succint despre această 
perioadă de studii. Nu ştiu cum e acest oraş acum, 
dar atunci când l-am vizitat, fiind studentă la Univer- 
sitatea de Stat, l-am văzut ca pe un muzeu în aer 
liber, cu oameni calzi şi amabili. Poate că de aici aţi 
prins dragoste faţă de arta monumentală? Nu uitaţi 
să amintiţi de formatorii destinului artistic al dum- 
neavoastră, cei de Acasă, dar şi cei din Leningrad... 

|.Z.: Fiind în anul trei la Colegiul de Arte 
„Alexandru Plămădeală” din Chişinău, am avut 
ocazia să mergem într-o excursie de o săptămână 
la Leningrad. Am fost cazaţi la căminul Circului 
din Leningrad şi zilnic frecventam muzeele din oraş. 
Am fost şi la Academia de Arte. Am rămas copleşiţi 
şi impresionați de acest oraş muzeu în aer liber, 
de arhitectură, de corăbiile de pe Neva, de nopţile 
albe, de oamenii care ne înconjurau. Atunci am 
decis că voi veni aici pentru a-mi continua studiile. 
De sculptură deja eram îndrăgostit încă de la şcoala 
de pictură din oraşul natal, Ungheni, unde l-am avut 
ca învăţător pe domnul Nicolae Costriba, profesor 
de sculptură şi ceramică. Pe atunci activa la fabrica 
de ceramică din localitate, care era cunoscută în 

URSS şi peste hotare. Şcoala de pictură din Ungheni 
mi-a cultivat dragostea faţă de frumos, faţă de cultură 
şi artă în general. Sunt profund recunoscător pedago- 
gilor acestei şcoli: Alexandru Landa, Nicolae Costriba, 
Valentina Antonova, dar şi colegilor care au frecventat 
această şcoală, mediului artistic de acolo. 

În anii de studenţie la colegiu, în zilele de odihnă, 
veneam acasă şi deseori treceam pe la fabrica de 
ceramică, unde mă vedeam cu dl Nicolae Costriba, 
care îmi dădea unele îndrumări, sfaturi. În acea 
perioadă, încurajat de dl Costriba, am realizat o serie 
de sculpturi: portretele bunicii, al tatălui şi al surorii. 
Am realizat şi o figurină culcată (în lemn), care nu 
s-a păstrat. Aşa acumulam abilităţi în sculptură. Când 
i-am prezentat fotografiile sculpturilor profesorului 
V. Pinciuc din 
Leningrad, dum- 
nealui a rămas 
impresionat de 
redarea stării 
psihologice a 
personajelor 
sculptate de mine. 
Aşa am ajuns să 
fiu student la clasa 
domniei sale. Studiile 
la Academia de Arte 
din Leningrad au 
jucat un rol decisiv 
în formarea desti- 
nului meu artistic. 

Acum văd şi 
analizez multe 
lucrări de sculptură 
pe internet, vizionez 
diferite expoziţii 
online şi chiar 
de la bun început 
observ ce valoare 
are artistul sculptor 
şi dacă are studii 
profesioniste ori ba. Un rol important în formarea mea 
artistică l-au avut şi cei de acasă, de la Academie, 
dar şi muzeele, oraşul, mediul. Practic, frumosul 
şi monumentalitatea, dacă le simţi, te îmbrăţişează 
în fiece zi trăită. 

La întoarcerea din Leningrad, după terminarea 
studiilor, m-am angajat ca formator la Fondul Plastic 
al Uniunii Artiştilor Plastici (UAP) din Chişinău. 

A fost o perioadă mai grea, eu locuiam la gazdă, 
familia locuia la Ungheni. Pe lângă comenzile 

pe care le executam pentru a-mi întreţine familia, 
realizam şi lucrări artistice. Trebuia să particip la 
expoziţii şi să mă afirm ca sculptor, să devin membru 
al Secţiei de Sculptură al Uniunii Artiştilor Plastici 

din Republica Moldova. Deja aveam o serie de 
lucrări din perioada studiilor. 

Am realizat o serie de schiţe, ilustrând prietenia 
a doi mari scriitori clasici, Mihai Eminescu şi lon 
Creangă. Ei m-au călăuzit în perioada studiilor 
la Leningrad. 

La sfârşitul acesteia am conceput tema de licenţă, 
intitulată Statuile Creangă şi Eminescu, încercând 
să redau starea şi gândurile acestor doi mari clasici, 
unul de la Botoşani şi altul de la Humuleşti. M-am 
împrietenit cu aceşti mari scriitori şi am imortalizat 
momentul artistic: Mihai Eminescu, un mare romantic, 
în dialog cu lon Creangă, un scriitor simplu, deschis 
la suflet. Pentru realizarea acestei opere am lucrat 
mulţi ani, adunând şi selectând materiale din diferite 
surse de inspiraţie. 

R.R.: Dar nu şi de la casele-muzeu ale acestora 
din România, căci nu se permitea. Aţi reuşit să 
ajungeţi mai târziu, v-a mişcat atmosfera de acolo, 
v-aţi regăsit în ceea ce aţi realizat? 

I.Z.: Da, desigur. 

R.R.: Cum aţi regăsit Chişinăul după ani buni 
de şedere la Leningrad? 

|.Z.: Starea de spirit, după revenirea în capitală, 
era una bună. Unii colegi m-au primit cu dragoste, 
alţii mai rezervat. În scurt timp, în anul 1988, am fost 
invitat să activez în calitate de lector la Universitatea 
Pedagogică de Stat „Ion Creangă”, Facultatea de Arte 

Plastice şi Design, unde 

sunt şi în prezent. Tot în 

acea perioadă participam la 
şedinţele secţiei pentru tineret 
de pe lângă Uniunea Artiştilor 
Plastici, era o subdiviziune a 
celor tineri, care intenționau să devină membri titulari. 
În anul 1990 am susţinut concursul pentru titularizare 
în faţa unui consiliu destul de numeros şi deja în 
1992 am fost ales preşedinte al Secţiei de Sculptură 
a UAP. Trebuia cel puţin o dată pe lună să convoc 
şedinţe, în cadrul cărora se discutau diverse subiecte 
legate de creaţie: realizarea comenzilor, pregătirea 

şi participarea la expoziţii, susţinerea tinerilor sculptori 
ş.a. În prezent, Secţia de Sculptură a UAP numără 
circa 34 de membri titulari şi vreo opt membri stagiari. 
Unii vin, alţii pleacă. Ne părăsesc cei ajunşi la o 
vârstă onorabilă. 

Am fost ales în funcţia de preşedinte al Secţiei 
de Sculptură patru mandate, în perioada anilor 1992- 
1996, 2006-2008, 2012-2015 şi 2018-2022. 

R.R.: Sunt curioasă care a fost prima expoziție 
personală — la absolvirea Colegiul Republican de Arte 
Plastice „Alexandru Plămădeală” sau după? Eu, dacă 
aş fi fost artist plastic, în mod obligatoriu păstram 
prima lucrare, ca o primă filă a biografiei de creaţie... 

|.Z.: Un sculptor nu se poate lăuda cu multe 
expoziţii personale, căci nu-i chiar uşor să pregăteşti 
o personală. Ştiu că în luna februarie 1998, după 
ce am dezvelit statuia lui Vasile Alecsandri (1997), 
sala Centrului Expoziţional „Constantin Brâncuşi” 
din Chişinău era liberă de vreo două luni şi într-o 
stare de amorţeală şi atunci am hotărât să organizez 
o expoziţie personală (doritori nu prea erau). Mi 
s-a propus şi am acceptat să prezint această primă 
expoziţie personală, la care am expus aproape 
toate lucrările de sculptură, inclusiv schiţele multor 
proiecte, inclusiv vreo 30-40 de lucrări de pictură. 
Expoziţia s-a intitulat „Zece ani de creaţie a sculp- 
torului lon Zderciuc”. Am pregătit şi afişul acestei 
expoziţii. A fost ceva impunător. Deosebit de reuşit 
a fost şi afişul, pe care, din păcate, nu l-am păstrat. 

Participări la expoziţii au fost mai multe, de 
exemplu, în anii şaptezeci am participat la o expoziţie 
unională a şcolilor de pictură din toată Uniunea 
Sovietică. O altă participare a fost în cadrul expoziţiei 
studenţilor Şcolii de Pictură „|. Repin” din Chişinău 
(actualmente Colegiul de Arte „A. Plămădeală”), 
în anul 1974. Unele lucrări nu mi-au fost restituite. 

În schimb, s-a păstrat prima lucrare executată 

la Şcoala de Pictură din Ungheni, o natură statică 
cu ulcior şi o plachetă din lut. Păstrez şi o fotografie 
din ziarul Tinerimea Moldovei din 1973 din atelierul 
de pictură condus de profesorul Afanasie Oprea. 
Mai multe detalii cititorii pot afla şi din CV-ul, 

pe care vi l-am prezentat. 

R.R.: Şi pe care-l vom insera pe ultima pagină a 
revistei, dar să continuăm cu întrebările. Sunteţi şi 
clasic, şi brâncuşian. Aţi fost la Muzeul lui Constantin 
Brâncuşi din Paris? 

I.Z.: Mie îmi place mai mult stilul impresionist, 
emotiv. Prin modelaj îmi exprim emoţiile, modelul 
trebuie obligatoriu să dispună de o anumită factură 
şi să fie realizat expresiv. Marele Brâncuşi este 
purist, forma de prezentare este simplă, fără detalii 
abstractizante. Eu sunt mai naturalist. Desigur, 
uneori recurg la simplitate, decorativitate. Depinde 
ce rezultat doresc să obţin. 

La Paris, din păcate, nu am fost, dar lucrările lui 
Constantin Brâncuşi le-am văzut din diferite albume 
de artă, la muzeele de artă din Bucureşti, Timişoara 
ş.a. Nu toate, dar o parte. 

În diferite perioade ale activităţii mele am fost 
ghidat de lucrările diferitor pictori şi sculptori, din 
Grecia antică şi Egiptul antic la Michelangelo, Rodin, 
Bourdelle, Brâncuşi, dar şi ale celor moderni, precum 
Florin Codre, Gorduz, Constantin Lucaci, Maxim 
Dumitraş şi mulţi alţii. 

R.R.: Chiar şi unele titluri, Sărutul, Îndrăgostiţii, 
Maternitate, ale lucrărilor dumneavoastră îmi 
amintesc de lucrările marelui sculptor din Hobiţa 

I.Z.: Mai mulţi îmi spun la unele lucrări că acesta 
e Brâncuşi, dar nu este aşa. Este lon Zderciuc. 
Brâncuşi nu a abordat simţit emoţiile. Sentimentele 
mele de moment întrepătrund în lucrările mele prin 
forma, structura lor, chiar şi aura artistului. Modelarea 
expresivă şi senzuală o transform definitiv în material, 
fie el lemn, piatră sau metal, astfel evoc personajul 
ori simbolul expresiei. Plastica este strâns legată 
de ambianța celui reprezentat veridic. Ca să 
realizezi o lucrare reuşită trebuie să demonstrezi 
un spirit imaginar, să pui valoare pe calităţile 
materialului. 

R.R.: Participaţi des la expoziţii de grup, Acasă 
sau afară? 

I.Z.: În ultimul timp, mai mult ocazional particip 
la expoziţii de grup. În schimb nu pot lipsi de 
la diferite simpozioane şi tabere de sculptură, 
preponderent din Republica Moldova, dar şi din 
România. Recent am revenit din tabăra de creaţie 
din Glodeni. 

R.R.: Muncind ca un rob, după cum afirmă 
Brâncuşi, când şi cum reuşiţi să desfăşuraţi 
activitatea de profesorat? 

I.Z.: C. Brâncuşi a afirmat că un sculptor trebuie 
să gândească ca Dumnezeu făuritorul, să ordone, 
dirijeze ca un rege şi să muncească ca un rob, 
dacă doreşte să izbutească ceva în viaţă. De 35 
de ani activez la Facultatea de Arte Plastice şi 
Design a Universităţii Pedagogice de Stat „Ion 
Creangă”. De-a lungul anilor s-au perindat mulţi 
profesorii, dar şi studenţi; au fost ani mai produc- 
tivi, dar şi mai puţin, am avut studenţi mai talentaţi, 
dar şi alţii mai puţin talentaţi. Dintre studenţi, unii 
au devenit artişti plastici, sculptori, alţii şi-au văzut 
de viaţa personală. 

R.R.: Ce puteţi să ne spuneţi despre studenţii 
de ieri (generaţia dumneavoastră) şi cea de astăzi 
(a studenţilor dumneavoastră)? 

I.Z.: În anii nouăzeci, studenţii erau mai dornici 
de a studia şi de a face studii la artele plastice, 
erau mai puţini, vreo 250. Acuma avem peste 600. 
De obicei, cam vreo două-trei procente din ei devin 
artişti, depinde de circumstanţe şi de modul cum îşi 
stăpânesc emoţiile şi spiritul creativ, nu în ultimul 
rând, de dragostea faţă de profesia aleasă. 

R.R.: Vă rog să ne vorbiţi puţin şi despre familia 
dumneavoastră, aveţi proprii discipoli din cadrul 
ei sau din afară? Aş vrea să vă amintiţi şi de cei 
„enigmatici şi cuminţi”... 

|.Z.: Am o familie frumoasă. Cu soţia ne-am 
căsătorit cu 41 de ani în urmă. Ne-am cunoscut la 
nunta unei rude apropiate, iar peste doi ani ne-am 
căsătorit. Avem trei fii, dintre care doi sunt designeri 


(design industrial şi de interior), iar mezinul a studiat 
ingineria. 

Cu pietate ne amintim de cei „enigmatici şi 
cuminţi”, care au fost părinţii noştri şi de la care ne 
tragem rădăcinile. Am învăţat de la ei ce este bine şi 
ce nu este bine, am învăţat de la ei omenia, credinţa, 
tradiţiile, cumsecădenia. De la ei am învăţat că totul 
se obţine prin 
hărnicie şi multă 
muncă. Tatăl meu 
era artist în suflet, 
îi plăcea mult 
să cânte, era 
impresionat de 
cântecele Mariei 
Tănase şi, la 
sărbători, în zilele 
de duminică, când 
mai veneau în 
vizită rude, cânta. 
Cu părere de rău, 
a murit la vârsta 
de 54 de ani de 
o boală incurabilă. 
Părinţii soţiei au 
avut o tinereţe 
foarte zbuciumată 
şi grea. În 1949 
familia lor a fost 
deportată împre- 
ună cu un copil 
de doar un an. 

În Siberia de 
gheaţă s-au 
născut încă doi 
copii. La revenirea 
acasă, doar peste 
puţin timp, au fost 
din nou deportaţi, 
de astă dată în Ucraina Sovietică. Soţia, Ludmila, 

s-a născut în Ucraina, în a doua deportare a părinţilor 
ei. În ciuda tuturor greutăților şi umilinţelor la care au 
fost supuşi, în 1963 au revenit în ţară, şi-au construit 
o casă nouă şi au trăit în armonie şi dragoste până 

la sfârşitul vieţii. Au fost optimişti, harnici, nu s-au 
lăsat pradă deznădejdii, ţinând în mare secret 

drama prin care au trecut. 

R.R.: Sunteţi un om fericit şi împlinit, nu fiecăruia 
îi este dat să muncească la îndemnul şi plăcerea 
sufletului, poate de aceea pictorii şi sculptorii 
au o viaţă mai lungă. Chiar şi exemplul nostru, 

C. Brâncuşi, a trecut peste cei 81 de viaţă terestră... 
|.Z.: Fericirea constă în tot ceea ce faci, ea este 


alcătuită din mai multe componente ale vieţii: dacă 
eşti sănătos, deja eşti fericit, dacă ai realizat ceva 
frumos — e o altă fericire. Fericirea este în primul rând 
realizarea a tot ce faci aşa cum îţi dictează raţiunea, 
dar şi sufletul, să culegi roadele muncii făcute cu 
plăcere şi bine, adică calitativ. 

R.R.: Mi-a vorbit în câteva rânduri domnul 
Ion Ungureanu, ministrul Culturii, despre povestea 
cu Lupoaica, care a fost instalată noaptea pentru 
a fi dezvelită la termenul stabilit, din cauza unor 
proteste ale muncitorilor separatişti, care intenţio- 
nau să compromită sărbătoarea... Ce momente 
neobişnuite ați avut la edificarea unor lucrări? 

I.Z.: La edificarea monumentelor de for public, 
mereu apar momente plăcute şi nu prea. Bunăoară, 
după inaugurarea bustului lui Mihai Eminescu din 
Ungheni, în anul 1994, am fost remunerat deplin abia 
în 2000. De obicei, cele mai mari probleme sunt cu 
achitarea. O dată, în loc de bani, am primit 16 tone 
de zahăr şi am avut m-u-u-u-l-t-ă bătaie de cap, căci 
nu aveam cui să le vând şi nu aveam unde le păstra. 
Un artist trebuie nu doar să creeze, dar şi să câştige 
pentru a-şi întreţine familia, pentru a-şi procura 
materiale pentru a realiza alte lucrări de artă. 

R.R.: Ultima întrebare: având o experienţă atât 
de bogată, cum v-aţi defini în câteva cuvinte? 

|.Z.: Având în spate o experienţă bogată, totuşi 
nu mă opresc. Am încă multe schiţe, proiecte de 
realizat. Viaţa e scurtă şi e păcat să treacă „cum o fi”. 

Fiecare om în această viaţă este actor şi fiecare 
îşi alege rolul pe care îl obţine sau îi este menit. 

Noi trecem prin timp, dar urmele artistului rămân 
pe pământ. Am trei copii, după cum am mai spus, 
la rândul lor, într-un anume fel, sunt şi ei artişti, 
dar eu mai am şi copii spirituali — lucrările realizate 
în spaţii publice, care vor persista în timp. 

R.R.: Cu siguranţă că vor veşnici. Recent am citit 
o amplă monografie despre Vasile Alecsandri, m-a 
impresionat lupta lui pentru Unirea Principatelor, fiind 
nevoit chiar pe o anumită perioadă să se refugieze 
la Paris cu familia, despre care ştim mai puţin. Acum 
sunt pe ultima sută de pagini din marele roman 
al regretatului scriitor Mihail Diaconescu, Speranţa, 
foarte interesant, care abordează aceeaşi temă, 

a Unirii Principatelor, iar Vasile Alecsandri este unul 
din personajele centrale. Mi-am amintit nu întâmplător 
de „acel rege al poeziei”, sculptura căruia tronează 

în faţa Bibliotecii Naţionale din Chişinău, care-i poartă 
numele: un Alecsandri măreț, patriot, elegant, nobil, 
blând, talentat. 

Vă mulţumesc pentru gândurile frumoase 
şi vă doresc ca viitoarele lucrări să fie nu „cum 
or fi”, ci la fel de măiestrite ca şi cele precedente. 


Poeme de jar — De la Nistru pân!” la Tisa 


Cântecul Tisei 
Corneliu Coposu 


Ţâşnită din stâncile munţilor tăi, 
Din cumpăna apelor tale, 

Prin codri de brad şi carpatice văi, 
Îmi sparg începutul de cale. 


Superbii de vulturi şi corbi suverani 
S-adapă-n izvoarele mele, 

Fiorii din unde îngână ciobani, 

Ce cântă sub raze de stele. 


În falduri de lacrimi adun şi încing, 
Torenţi care macină piatră, 

Tărie, răbdare şi vreri ce înving, 
Desprinse din vrednica-ţi vatră. 


Porniri ce frământă Ardealul de sus, 
Trudite nădejdi — şi povara 

Abat, peste zbuciumul meu nesupus 
Vişeul şi Iza şi Mara. 


Din Ţara lui Gelu, pe Someşul lin, 
lubirea de glie mă scaldă, 

lar vraja avântului fără declin, 
Mi-aduce încrederea caldă. 


Concertul pădurii, parfumul de flori 
Şi zvon de străvechi luminişuri, 

Splendori de la Vest, armonii şi culori, 
M-alintă, cu apa din Crişuri. 


Aroma livezii şi vânt de câmpii, 
Răvaşe de rod şi de iureş, 

Miraj de grădini şi miresme de vii, 
Îmi varsă temeinicul Mureş. 


În pânzele lui se ascund vitregii, 
Iluzii deşerte şi vane, 

Triumfuri senine şi mari vitejii 
Din falnice zări transilvane 


Cu apele Daciei, strânse pe drum, 
Mân glorii romane, în spume; 
Aceiaşi, în zodii apuse şi-acum, 
Cu freamăt de cetini, în nume. 


În albia mea se-mpletesc bucurii, 
Credinţe şi chinuri amare; 
Mărgele de rouă şi stropi fumurii, 
În goana eternă, spre mare. 


Cunună de doine şi datini de trai, 
Virtuţi şi izvoade şi plasme, 
Năpastă de bezne şi raze de rai 
Tradiţii, balade şi basme. 


Pe Dunăre, undele mele plutesc, 
Uşor, în mănunchi de brățară, 

Şi mângâie, tainic, pământ românesc, 
Atrase de dorul de ţară. 


În cursul danubic, spre loc de sfârşit, 
Duc valuri de Mureş statornic, 

Cu iz de revolte şi salt îndârit, 

În braţele Oltului dornic. 


Flotată pe gura Chiliei, aştept 

Cu crez devotat şi cucernic, 

Să trec în Nirvana, strângând lângă piept, 
Şuviţe din Nistrul puternic. 


De două milenii petrec, alergând; 
Victorii, înfrângeri şi jale, 

Port fluvii de dor şi curente de gând. 
Sunt vadul istoriei tale! 


Din timpuri uitate, cu rost bătrânesc, 
Pe plete duioase şi tandre, 

Răpuse avânturi de duh românesc, 
Aştern cuvios în meandre. 


Căzută pe mână străină şi rea, 
Visez idealul şi darul, 

Ca, nedespărită de Patria mea, 
Să trag, după mine, hotarul...! 


(Din volumul Corneliu Coposu, Poeme, Editura 
Fundaţiei Academia Civică, Bucureşti, 2019) 


Curtea de la Argeş 


lon Zderciuc 


ăscut la 
24 aprilie 
1957, în 


oraşul Ungheni din 
Republica Moldova. 

În 1972 îşi face 
studiile la Şcoala 
Republicană de 
Arte Plastice „I.E. 
Repin”, actualul 
Colegiul Republican 
de Arte Plastice 
„Alexandru 
Plămădeală” 
din Chişinău. Absolvent al Academiei de Arte Plastice din Sankt- 
Petersburg (1987), clasa profesorului Veniamin Pinciuc, Federaţia Rusă. 

Din 1976 este participant la numeroase expoziţii de grup, atât în 
Republica Moldova, cât şi peste hotarele ei. În 2000 participă la expoziţia 
de grup „Arta Plastică din Republica Moldova” în Sala Parla- 
mentului din Bucureşti. In anul 2002 vernisează expoziţia 
„Sculptura Contemporană” 
la Muzeul Naţional de Artă 
din Republica Moldova, 
iar în 2008 altă expoziţie, 
cu genericul „Sculptura 
Contemporană”, la Centrul 
Expoziţional „Constantin 
Brâncuşi” din Chişinău. 

A realizat mai multe 
expoziţii personale de 
sculptură, dintre care o 
menţionăm pe cea intitulată 
„10 ani de creaţie”, desfă- 
şurată în anul 1998 la Centrul 
Expoziţional „Constantin 
Brâncuşi” din Chişinău. 

In 2000, anul dedicat 

lui Mihai Eminescu, a 
desfăşurat câteva expoziţii 
comemorative. Astfel, în 
oraşul de baştină, Ungheni, 
băştinaşii au avut prilejul să 
vizioneze expoziţia cu titlul 
inspirat din creaţia eminesciană 
„Vreme trece, vreme vine”. 

O alta a avut loc în incinta 
Ambasadei României din 
Chişinău, cu un alt titlu su- 
gestiv, „Din negură de vremi”. 
La Biblioteca „Alba lulia” 

din Chişinău a organizat, de 
asemenea, o expoziţie dedicată 
lui Mihai Eminescu. În 2001 e 
prezent cu o expoziţie tematică 
„Vasile Alecsandri în plastica 
mică”, desfăşurată la Biblioteca 
Naţională din Chişinău. 


activitate prodigioasă 
(Dicctiscari protago- — 
nistul prin participarea la numeroase tabere de sculptură din 
Republica Moldova şi peste hotarele ei, precum ar fi: în 2011 la „Interna- 
tional Open Air Art Meeting”, Budy Lucienskie, Polonia, şi „European 
Sculpture Park”, Pabianice, tot Polonia; în 2010 — „Helios Gold”, Ungaria; 
în 2009 — „Tabăra de sculptură Halucea”, Republica Moldova, de 


Semnează în acest număr 


Horia BĂDESCU - scriitor, Cluj-Napoca 

lon FERCU - scriitor, Bacău 

Paul DIACONESCU - scriitor, Suedia 
Nicolae GEORGESCU -— scriitor, Bucureşti 
Theodor CODREANU - scriitor, Huşi 
Georgel RUSU -— prof. univ., Bucureşti 
Mihai NADIN - prof. univ., SUA 

loan C. POPA -— sociolog şi diplomat, Bucureşti 
Filofteia PALLY -— istoric-etnolog, Piteşti 
Radu-Ştefan VERGATTI - istoric, Bucureşti 
Mihai SPORIŞ -— inginer, Râmnicu Vâlcea 


ut) 
îi) 

Ars longa... 


asemenea, la tabăra de sculptură 
„Crângul privighetorilor”, Izbişte, 
Republica Moldova; în 2007 — 
„Tabăra de sculptură UTM”, 
Chişinău, Republica Moldova; 
în 2007 — „Tabăra de sculptură 
în lemn”, Bran, România. Din 
2000 până în 2012 participă la 
tabăra internaţională de sculp- 
tură din Ungheni, Republica 
Moldova, la şase ediţii. In 2004 
este participant la tabăra dedi- 
cată lui Ştefan cel Mare din 
Soroca, Republica Moldova. 

Semnificative sunt lucrările 
monumentale de for public ale - - 
artistului, dintre care le evidenţiem pe următoarele: Fericirea vieţii, Codru, 
Chişinău (1989); Maternitate, MoldExpo, Chişinău (1992); Mihai Eminescu, 
Ungheni (1994); Mihai Eminescu, Sîngerei (1996); Vasile 
Alecsandri, Chişinău (1997); Vasile Lupu, Chişinău 
(2004); Emil Loteanu, Chişinău (2011). 

Participă activ la expoziţiile tematice de grup 
organizate de Uniunea Artiştilor Plastici din Republica 
Moldova, dar şi alte instituţii publice. 


este apreciat cu numeroase premii şi diplome, 

dintre care cele mai importante sunt: Premiul 
Uniunii Artiştilor Plastici din Republica Moldova pentru 
sculptură (anul 2000, 2011); Marele premiu „Eminescu 
în Artă”, Republica Moldova, 2001; Premiul de Excelenţă, 
Ministerul Culturii, Chişinău, Republica Moldova (2009, 
2010); Cavaler al Ordinului „Pentru Merit” în grad de 
Comandor (2001), pentru remarcabile transpuneri 
plastice ale operei eminesciene, Bucureşti, România. 

„La ora actuală, lon Zderciuc este cel mai bun 

sculptor portretist din Moldova. Lucrările lui sunt trăite 
profund şi el este dovada unui mare artist. Un artist 
care-şi trăieşte profund sentimentul artistic şi cercetea- 
ză mereu. Aşa cum este artistul lon Zderciuc, nu are 
cum să nu apropie şi să nu intereseze iubitorul de artă. 
Este un om săritor la nevoie şi are o capacitatea de 
muncă excepţională”, consideră Tudor Zbiîrnea, direc- 
torul Muzeului Naţional de Artă din Chişinău. (Raia ROGAC) 


A portul artistic adus domeniului artelor plastice 


(Continuare la pag. 30, cu un interviu cu artistul plastic lon Zderciuc.) 


Maria VAIDA -— scriitor, Cluj-Napoca 

Rodica LĂZĂRESCU - scriitor, Bucureşti 
Eufrosina OTLĂCAN - prof. univ., Bucureşti 
Florian COPCEA - scriitor, Drobeta-Turnu Severin 
Ducu GHEORGHIESCU - inginer, Curtea de Argeş 
Florentin POPESCU - scriitor, Bucureşti 

Marin IANCU -— scriitor, Bucureşti 

Gheorghe OLTEANU -— inginer, Bucureşti 
Alexandru Ş. BOLOGA - prof. univ., Constanţa 
Nicolae MELINESCU -— publicist, Bucureşti 

Raia ROGAC -— scriitor, Chişinău 

